
Cuvânt înainte 


Discursurile TED - amuzante, surprinzătoare, educative, 
inspirationale. Peste un miliard de vizualizări online, anul tre- 
cut. Oare există cineva mai îndreptăţit să scrie un ghid pentru 
vorbit în public decât Chris Anderson, fost jumalist, curatorul 
conferinţelor TED de aproape 15 ani? 

Si totuşi, aşa cum spune chiar el, nu există o singură moda- 
litate bună de a susține un discurs excelent. Tipurile de vorbi- 
tori, de public şi de contexte sunt mult prea variate pentru a 
putea crea o reţetă standard a discursului eficient. Cartea de 
fata nu este o acumulare seacă de reguli, ci o insiruire de 
povești despre... poveşti. Pentru că, în fond, un discurs bun te 
atrage şi te tine acolo, în lumea imaginată de vorbitor, exact ca 
o poveste spusă la gura sobei. Nu există o reţetă universală - 
spune Anderson -, însă avem numeroase instrumente de care 
ne putem folosi când pregătim un discurs. 

Alte instrumente sunt surprinzătoare si se întâlnesc rar în 
discursurile politicienilor sau ale oamenilor de afaceri, ca de 
exemplu manifestarea vulnerabilităţii şi stimularea senzorială. 
Însă indiferent de metoda folosită, un lucru este cert: cuvântul 
rostit şi-a câștigat noi puteri. Dacă înainte un actor sau un poli- 
tician putea să spere la un public de sute de mii de oameni, 
acum, datorită internetului, un singur discurs dintr-o singură 
sală poate ajunge să fie vizualizat de milioane de oameni. 

Pentru toţi cei care vor să-şi împărtășească ideile într-un 
mod eficient si atractiv, acest ghid reprezintă nu doar o lectură 
incitantă, ci și o sursă de inspiraţie. 


Bogdan Ion 
Country Managing Partener EY România & Moldova 

Prolog: Noua epocă a focului 


Luminile din sală se estompează. Pe scenă paseste o femeie 
cu palmele transpirate si picioarele uşor tremurânde. Un 
reflector se fixează pe chipul ei şi 1 200 de perechi de ochi o 
privesc intens. Publicul îi simte emoțiile. În sală este o tensiu- 
ne palpabilă. Ea își drege vocea si începe să vorbească. 

Ce se întâmplă în continuare este uluitor. 

Cele 1 200 de creiere din capetele a 1 200 de persoane dife- 
rite încep să se comporte foarte ciudat. Încep să se sincronize- 
ze. Femeia care vorbeşte aruncă o vrajă asupra fiecărui 
spectator. Tuturor li se taie respiraţia. Rad împreună. Plâng 
împreună. Și, pe măsură ce fac asta, se mai întâmplă ceva. 
Tiparele informaţionale complexe, codificate neurologic, din 
creierul femeii, sunt cumva copiate si transferate către cele 
1200 de creiere din public. Aceste tipare vor rămâne în acele 
creiere pentru tot restul vieţii, având potenţialul de a le influ- 
enta comportamentul multi ani de acum înainte. 

Femeia de pe scenă face minuni, nu magie. Dar abilităţile 
ei sunt la fel de puternice ca ale unei vrăjitoare. 

Furnicile isi modelează reciproc comportamentul prin 
schimbul de substanţe chimice. Noi facem asta stând în fata 
celorlalţi, uitându-ne ochi în ochi, fluturând din mâini si emi- 
tand sunete ciudate din gură. Comunicarea de la om la om este 
o adevărată minune a lumii. O practicăm automat în fiecare zi. 
Şi îşi atinge forma cea mai intensă pe scena publică. 

Scopul acestei cărți este să explice cum se înfăptuieşte 
miracolul unui discurs de impact si să-ţi ofere instrumentele 
care să te ajute să vorbeşti în public cat mai bine posibil. Dar 
trebuie subliniat un lucru încă de la început. 

Nu există o singură modalitate bună de a susține un discurs 
excelent. Lumea cunoașterii este mult prea extinsă, iar tipurile 
de vorbitori, de publicuri si de contexte sunt mult prea variate 
pentru asta. Orice încercare de a aplica o singură reţetă stan- 
dard este, cel mai probabil, sortită eșecului. Spectatorii își dau 
seama imediat si se simt manipulati. 

Într-adevăr, chiar şi dacă ar exista o formulă a succesului la 
un moment dat, nu ar rămâne de succes prea mult timp. Asta 
din cauză că unul dintre aspectele esenţiale ale farmecului unui 
discurs este prospetimea sa. Suntem oameni. Nu ne place să 
vedem același lucru iar si iar. Dacă discursul tău seamănă prea 
mult cu alt discurs pe care cineva l-a auzit deja, va avea garan- 
tat un efect redus. Ultimul lucru pe care ni-l dorim este ca toată 
lumea să vorbească la fel sau să pară că se preface. 

Aşadar, nu te gândi la sfaturile din această carte ca la niște 
reguli care prescriu un singur mod de a vorbi. Mai degrabă, gân- 
deşte-te la ele ca la un set de instrumente menite să încurajeze 
varietatea. Foloseste-le doar pe acelea care ti se potrivesc tie si 
genului de discurs pe care trebuie să-l tii. Singura ta misiune 
reală atunci când vorbeşti este să ai ceva valoros de spus și să 
spui autentic acel lucru, în modul tău unic. 

S-ar putea să constati că este mai natural decât ţi-ai închi- 
puit. Vorbitul în public este o artă străveche, adânc criptată în 
minţile noastre. Arheologii au descoperit situri de întruniri 
publice, datate cu sute de mii de ani în urmă, unde strămoşii 
noștri se adunau în jurul focului. În fiecare cultură de pe pla- 
netă, pe măsură ce limbajul s-a dezvoltat, oamenii au învăţat 
să-și împărtășească poveștile, speranţele și visurile. 

Imaginează-ţi o scenă tipică. Se întâmplă după căderea nop- 
tii. Focul de tabără arde cu putere. Buștenii trosnesc şi aruncă 
scântei sub cerul înstelat. Un bătrân se ridică în picioare si toate 
privirile se întorc si se fixează pe chipul ridat și înțelept, luminat 

de pâlpâirile flăcărilor. Povestea începe. $i, pe măsură ce poves- 
titorul vorbeşte, fiecare ascultător își imaginează evenimentele 
descrise. Actul imaginaţiei aduce cu el aceleași emoții prin care 
trec personajele din poveste. Este un proces extraordinar de 
intens. Este efectiv o aliniere a mai multor minţi într-o consti- 
inta comună. Pentru o perioadă de timp, participanţii la focul 
de tabără se comportă ca şi cum ar fi o singură formă de viaţă. 
E posibil să se ridice împreună, să danseze împreună, să facă 
incantatii împreună. E un pas mic de la acest fundal comun la 
dorinţa de a acţiona împreună, de a decide să inițieze împreună 
o călătorie, o bătălie, o construcţie, o sărbătoare. 

Acest lucru este valabil şi astăzi. Cand esti lider - sau avocat 
al unei cauze -, vorbitul în public este cheia care duce la empa- 
tie, stârneşte entuziasmul, împărtășește cunoştinţe si idei si 
promovează un vis comun. 

Într-adevăr, cuvântul rostit şi-a câştigat noi puteri. În pre- 
zent, focul nostru de tabără este întreaga lume. Datorită inter- 
netului, un singur discurs dintr-o singură sală poate ajunge să 
fie vizualizat de milioane de oameni. Așa cum tiparul a amplifi- 
cat semnificativ influenţa scriitorilor, la fel internetul amplifică 
semnificativ influenţa vorbitorilor. Permite tuturor oamenilor, 
oriunde există acces online (şi ne putem aștepta ca, în apro- 
ximativ un deceniu, aproape fiecare sat de pe Pământ să fie 
conectat), să îi invite pe cei mai mari gânditori ai lumii la ei 
acasă și să înveţe direct de la ei. Dintr-odată, o artă străveche 
are o sferă de influență globală. 

Aceastărevoluţie a generat o renaştere a vorbitului în public. 
Mulţi dintre noi am suportat ani întregi de cursuri lungi şi plic- 
tisitoare la facultate, predici interminabile la biserică sau dis- 
cursuri politice poticnite și previzibile, care ne-au făcut să ne 
dăm ochii peste cap. Dar lucrurile nu trebuie să fie așa. 

Făcut bine, un discurs poate electriza o sala si transforma 
perspectiva pe care o are publicul asupra vieţii. Făcut bine, un 
discurs este mai eficient decât orice material în formă scrisă. 
Scrisul ne dă cuvintele. Vorbitul beneficiază de o trusă de 
instrumente complet diferită. Când privim în ochi o persoană 
care vorbeşte, când îi ascultăm tonul vocii, când îi percepem 
vulnerabilitatea, inteligența și pasiunea, primim acces la abi- 
litati subconstiente care au fost calibrate de-a lungul a sute de 
mii de ani. Abilităţi care pot stimula, mobiliza, inspira. 

Mai mult decât atât, putem îmbunătăți aceste abilități în 
moduri pe care strămoșii nostri nu și le-ar fi putut imagina: 
abilitatea de a arăta - pe loc, la rezoluţie înaltă - orice imagine 
pe care un om o poate fotografia sau închipui. Abilitatea de a 
combina înregistrări video şi muzică. Abilitatea de a face apel 
la instrumente de cercetare care prezintă toată cunoașterea 
umană oricui are la îndemână un telefon inteligent. 

Vestea bună este că aceste abilități se pot învăţa. Categoric. 
Si asta înseamnă că există o nouă superputere de care poate 
beneficia oricine, tânăr sau vârstnic. Se numeşte știința prezen- 
tării. Trăim într-o epocă în care modul cel mai bun de a-ţi pune 
amprenta în lume nu mai este, poate, să scrii o scrisoare unui 
redactor sau să publici o carte. Poate modul cel mai bun este 
să te ridici şi să spui ceva... pentru că atât cuvintele, cât si pasi- 
unea cu care le rostesti se pot răspândi acum în lume cu o vite- 
ză năucitoare. 

În secolul XXI, ştiinţa prezentării ar trebui predată în fieca- 
re şcoală. Într-adevăr, înaintea epocii cărţilor, era considerată 
parte esenţială a educaţiei”, chiar dacă sub un nume demodat: 
retorică. Astăzi, în era conectării, ar trebui să resuscităm aceas- 
tă nobilă artă şi să o transformăm în al patrulea pilon al edu- 
caţiei: citire, scriere, aritmetică... si retorică. 


* Alături de logică, gramatică, aritmetică, geometrie, astronomie și muzică (n.a.). 

Înţelesul de bază al cuvântului este pur şi simplu „arta de 
a vorbi eficient”. Acesta este şi obiectivul fundamental al căr- 
tii. Să adapteze retorica vremurilor moderne. Să ofere trepte 
utile pentru a pasi spre o nouă ştiinţă a prezentării. 

Experienţa noastră de la TED din ultimii ani poate contri- 
bui la arătarea căii. La început, TED a fost o conferință anuală, 
aducând la un loc domeniile tehnologiei, divertismentului și 
designului (de aici și numele”). Dar, în ultima perioadă, s-a 
extins şi acoperă orice subiect de interes public. Vorbitorii TED 
caută să-şi facă ideile accesibile oamenilor din afara domeniu- 
lui lor, prezentând discursuri scurte, atent pregătite. Si, spre 
încântarea noastră, această formă de vorbit în public s-a dove- 
dit un mare succes în mediul online, în asemenea măsură, 
încât, conform datelor din 2015, discursurile TED sunt vizua- 
lizate anual de peste un miliard de ori. 

Colegii mei şi cu mine am lucrat cu sute de vorbitori TED, 
ajutându-i să-și rafineze mesajele si modul în care le transmit. 
Aceşti oameni minunati ne-au schimbat complet modul în 
care vedem lumea. În ultimul deceniu, am dezbătut aprins 
între noi despre cum au reușit, mai exact, aceşti vorbitori să 
facă acest lucru. De pe locurile noastre plasate convenabil în 
fata scenei, ne-am simţit intrigati si infuriati, informaţi si 
inspirati. De asemenea, am avut sansa sa le cerem direct sfa- 
turi despre cum se pregateste si se sustine un discurs fantastic. 
Datorita sclipirilor lor de geniu, am captat zeci de idei revela- 
toare despre cum au realizat ceva atat de extraordinar in doar 
cateva minute. 

De aceea, cartea de fata reprezinta un efort de colaborare. 
Este o colaborare cu acei speakeri si cu colegii mei talentaţi, in 
special Kelly Stoetzel, Bruno Giussani și Tom Rielly, care orga- 
nizează si găzduiesc evenimentele TED împreună cu mine, si 


* În original, technology, entertainment, design, inițialele formând denumirea TED (n.t.). 

care au avut un rol principal, de-a lungul anilor, în configura- 
rea abordării şi formatului TED Talk şi în invitarea unor voci 
remarcabile pe platforma noastră. 

În plus, am explorat înţelepciunea colectivă a mii de eveni- 
mente TEDx organizate local.’ De multe ori, conţinutul gene- 
rat de acestea ne surprinde si ne încântă, diversificându-ne 
concepțiile asupra a ceea ce este posibil într-un discurs public. 

Misiunea TED este să cultive răspândirea ideilor remarca- 
bile. Nu ne pasă dacă acest lucru se face prin intermediul a 
ceva numit TED, TEDx sau prin orice altă formă de discurs 
public. Când auzim că alte conferinţe decid să găzduiască dis- 
cursuri în stil TED, suntem entuziasmați. La urma urmelor, 
ideile nu sunt proprietatea nimănui. Ele au propria lor viata. 
Suntem încântați să observăm renașterea actuală a artei vor- 
bitului în public, indiferent unde se întâmplă și oricine o face. 

Aşadar, scopul acestei cărţi nu este doar să descrie cum sa 
vorbești la un eveniment TED. Este mai larg de atât. Scopul 
său este să susțină orice formă de vorbit în public care încearcă 
să explice, să inspire, să informeze sau să convingă, indiferent 
că este vorba despre afaceri, despre învățământ sau despre o 
scenă publică. Da, multe exemple din carte provin din discur- 
suri TED, dar nu numai din cauză că suntem cel mai familia- 
rizati cu aceste exemple. Conferinţele TED Talks au generat 
mult entuziasm în ultimii ani, iar noi considerăm că au ceva 
de oferit lumii mai largi a vorbitului în public. Credem că prin- 
cipiile care stau la baza lor pot acţiona ca un fundament pentru 
o ştiinţă mai complexă a prezentării. 

Deci nu vei găsi ponturi specifice despre cum să tii un toast 
la o nuntă, o prezentare de vânzare la firmă sau un curs la 


* Pentru TEDx, organizatorii solicită o licenţă gratuită care le permite să susțină local 
un eveniment similar cu TED. Circa opt sau nouă astfel de evenimente au loc zilnic undeva 
în lume (n.a.). 

facultate. Dar vei găsi instrumente si idei care iti pot fi de aju- 
tor în aceste ocazii si, de fapt, pentru orice formă de vorbit în 
public. Mai mult de atât, sperăm să te convingem să te gân- 
deşti diferit la vorbitul în public, într-un mod care să ti se para 
captivant şi mobilizator. 

Focurile de tabără din trecut au iscat un alt fel de foc. Un 
foc care se extinde de la minte la minte, de la ecran la ecran: 
aprinderea ideilor cărora le-a venit vremea. 

Acest fapt contează. Fiecare element semnificativ al pro- 
gresului uman s-a petrecut doar pentru că oamenii și-au 
împărtășit unii altora ideile si apoi au colaborat pentru a trans- 
forma acele idei în realitate. De la primul moment când stră- 
moșii noștri au făcut echipă ca să doboare un mamut până la 
primul pas pe Lună al lui Neil Armstrong, oamenii au trans- 
format cuvintele rostite în realizări comune uimitoare. 

Avem nevoie de asta mai mult decât oricând. Ideile care 
ne-ar putea rezolva problemele cele mai dificile rămân adesea 
invizibile, deoarece se află în mintea unor oameni străluciți 
cărora le lipseşte încrederea sau pregătirea necesară pentru a 
comunica eficient acele idei. Aceasta este o tragedie. Într-o 
epocă în care ideea potrivită prezentată în modul potrivit 
poate traversa lumea cu viteza luminii, plantând copii ale sale 
în milioane de minți, este un beneficiu uriaș să înţelegi care 
este cel mai bun mod de a o transmite, atât pentru tine, ca vii- 
tor speaker, cât şi pentru noi ceilalți, care trebuie să aflăm ce 
ai de spus. 

Eşti pregătit? 

Hai să aprindem un foc. 


Chris Anderson 
Februarie 2016 

Principiile 
de bază 


l | Stiinta prezentării 


ABILITATEA PE CARE O POŢI CULTIVA 


Ai emoții, nu-i asa? 

Să pășești pe o scenă publică și să te privească sute de perechi de ochi 
este terifiant. Ti-e groază la gândul că ar trebui să te ridici în mijlocul 
unei ședințe la serviciu și să-ți prezinti proiectul. Dacă te pierzi cu firea 
și începi să te balbai? Dacă uiţi complet ce aveai de zis? Poate că vor vrea 
să te umilească! Poate că iti vei distruge cariera! Poate că ideea în care 
crezi va rămâne îngropată pe vecie! 


Acestea sunt gânduri care te pot tine treaz noaptea. 

Dar știi ce? Aproape oricine a trecut prin frica de a vorbi în 
public. De altfel, sondajele care le cer oamenilor să-și enume- 
re temerile cele mai mari raportează frecvent că frica de vor- 
bit în public este cel mai des întâlnită, înaintea serpilor, 
înălțimilor - si chiar înaintea fricii de moarte. 

Cum e posibil asa ceva? Nu se ascunde nicio tarantulă în 
spatele microfonului. Riscul să cazi de pe scenă si să mori este 
nul. Publicul nu te va ataca cu furci. Şi atunci, de unde această 
anxietate? 

Este din cauză că miza e mare - nu doar experienţa din 
momentul respectiv, ci reputația noastră pe termen lung. Ne 
pasă enorm de părerea celorlalţi despre noi. Suntem animale 
profund sociale. Tânjim după afecțiunea, respectul și sprijinul 
celorlalți. Fericirea noastră viitoare depinde de aceste realități 
într-o proporţie şocantă. Şi simţim că ceea ce se petrece pe o 

scenă publică va afecta concret aceste monede de schimb soci- 
ale în bine sau în rău. 

Dar, cu mentalitatea potrivită, iti poţi transforma frica 
într-un capital incredibil de valoros. Poate fi elementul mobi- 
lizator care te va convinge să te pregăteşti cum trebuie pentru 
a ţine un discurs. 

Asta s-a întâmplat când Monica Lewinsky! a venit la TED. 
Pentru ea, miza nici că putea fi mai mare. Cu șaptesprezece 
ani în urmă, trecuse prin cea mai umilitoare expunere publică 
imaginabilă, o experienţă atât de intensă încât aproape a dis- 
trus-o. Acum încerca o revenire la o viata publica mai vizibilă, 
pentru a-și recupera povestea. 

Dar nu avea experienţă la vorbitul în public şi ştia că ar fi 
fost un dezastru dacă ar fi dat-o în bară. Mi-a spus: 


Emotionata este un cuvânt prea blând pentru a descrie cum mă 
simțeam. Mai degrabă... tulburată până în măduva oaselor. Sageti 
de frică. Anxietate electrică. Dacă s-ar fi putut capta electricitatea 
nervilor mei din acea dimineaţă, cred că s-ar fi rezolvat criza 
mondială de energie. Nu numai că pășeam pe scenă în fața unei 
mulțimi de oameni stimati și inteligenţi, dar mai eram și înregistrată, 
cu probabilitatea ridicată ca discursul să fie făcut public pe o 
platformă larg vizualizată. Mă vizitau ecourile traumei rămase din 
perioada când am fost ridiculizată public. Mă chinuia o profundă 
îndoială dacă am ce căuta pe scena TED. Aceasta a fost experiența 
internă cu care m-am confruntat. 


Si, totuşi, Monica a găsit o modalitate de a-şi învinge frica. 
S-a folosit de câteva tehnici surprinzătoare, despre care voi 
vorbi în capitolul 15. E de ajuns să spun că au funcţionat. 
Discursul ei a fost ovationat în picioare, a crescut vertiginos 
la un milion de vizualizări în câteva zile si a câştigat cronici 

entuziaste online. Ba chiar i s-au prezentat scuze publice din 
partea cuiva care o criticase mult timp, feminista Erica Jong. 

Femeia strălucită cu care sunt căsătorit, Jacqueline 
Novogratz, a fost şi ea bântuită de frica de a vorbi în public. La 
scoala, la colegiu, și la 20 si ceva de ani, perspectiva unui 
microfon si a unor ochi care să o privească era atât de inspai- 
mântătoare încât o bloca. Dar ştia că, pentru a înregistra pro- 
grese în misiunea ei de a se lupta cu sărăcia, trebuia să-i 
convingă pe alţii, aşa că a început să se forţeze să o facă. În 
prezent, ţine zeci de discursuri în fiecare an, de multe ori fiind 
ovationata la scenă deschisă. 

Într-adevăr, oriunde te-ai uita, găseşti poveşti ale unor 
oameni care au fost terifiati de vorbitul in public, dar, cumva, 
au găsit o modalitate de a deveni buni la asta, de la Eleanor 
Roosevelt şi Warren Buffett până la prinţesa Diana, care era 
cunoscută tuturor drept „Di cea sfioasă” şi ura să ţină discur- 
suri, dar a găsit un mod de a vorbi informal, în propriul ei stil, 
iar lumea a adorat-o pentru asta. 

Dacă poți susține cum trebuie un discurs, beneficiile pot fi 
uimitoare. Să luăm drept exemplu discursul ţinut de antrepre- 
norul Elon Musk în fata angajaţilor SpaceX pe 2 august 2008. 

Musk nu era cunoscut drept un mare vorbitor în public. 
Dar, în acea zi, cuvintele lui au marcat un important punct de 
cotitură pentru compania sa. SpaceX suferise deja două lansări 
ratate. Aceasta era ziua celei de-a treia lansări, și toată lumea 
ştia că eșecul ar fi putut cauza închiderea forțată a companiei. 
Racheta Falcon s-a lansat de pe rampă, dar, imediat după ce a 
căzut prima platformă, dezastrul a lovit. Nava spaţială a explo- 
dat. Fluxul video s-a oprit. Erau prezenţi circa 350 de angajaţi 
şi, aşa cum povestește Dolly Singh, directorul de resurse 
umane al companiei, starea de spirit mustea de disperare. 
Musk a ieșit în fata să le vorbească. Le-a spus că ştiuseră de la 

început că avea să fie greu, dar că, în ciuda a ceea ce se întâm- 
plase, în acea zi realizaseră ceva ce puţine naţiuni, ca să nu mai 
vorbim despre companii, realizaseră. Terminaseră cu succes 
prima fază a unei lansări și trimiseseră o navă în spaţiul cosmic. 
Trebuia, pur şi simplu, să-și revină si să se întoarcă la lucru. 
Iată cum a descris Singh punctul culminant al discursului: 


Apoi, Elon a spus, cu toată forța si ferocitatea de care era capabil 
după ce nu mai dormise de peste 20 de ore: „În ceea ce mă privește, 
nu voi renunța niciodată și subliniez: niciodată”. Cred că, după asta, 
majoritatea l-am fi urmat si prin porţile iadului, dati cu ulei de 
bronzat. A fost cea mai impresionantă mostră de leadership la care 
am fost vreodată martoră. În doar câteva momente, energia din 
clădire a trecut de la disperare și înfrângere la o notă accentuată de 
hotărâre, iaroamenii au început să se concentreze pe a merge înainte 
în loc să privească înapoi. 


Aceasta este forța unui singur discurs. Poate că nu conduci 
o organizație, însă un discurs poate să-ți deschidă noi uși sau 
să-ţi transforme cariera. 

Vorbitorii TED ne-au spus povești încântătoare despre 
impactul cuvintelor lor. Da, uneori apar oferte de cărți sau 
filme, onorarii mai mari pentru a tine discursuri și oferte neas- 
teptate de sprijin financiar. Dar poveştile cele mai frumoase 
sunt despre idei promovate si vieţi schimbate. Amy Cuddy a 
ţinut un discurs extrem de popular despre modul în care modi- 
ficarea limbajului tau corporal iti poate creşte nivelul încrederii 
în sine. Ea a primit peste 15 000 de mesaje de la oameni din 
toată lumea, care i-au povestit cum i-au ajutat aceste informații. 

Iar discursul inspirational al tânărului William Kamkwamba, 
din Malawi, despre cum a construit o moară de vânt în satul său 
la vârsta de paisprezece ani, a produs o serie de evenimente 

care au dus la acceptarea sa într-un program de inginerie la 
Colegiul Dartmouth. 


Ziua în care TED era să moară 


Iată o întâmplare din propria mea viata: Când am preluat 
conducerea TED la sfârşitul anului 2001, eram afectat de semi- 
colapsul companiei pe care o construisem în ultimii cincispre- 
zece ani și mă îngrozea gândul unui alt eșec public răsunător. 
Mă străduisem să conving comunitatea TED să-mi sprijine 
viziunea asupra TED şi mă temeam că totul s-ar putea răsufla. 
Pe atunci, TED era o conferință anuală din California, deținută 
şi găzduită de un arhitect charismatic pe nume Richard Saul 
Wurman, a cărui prezență impunătoare marca fiecare aspect 
al conferinţei. În fiecare an, participau aproximativ 800 de 
oameni şi cei mai multi păreau resemnați cu ideea că, probabil, 
TED nu avea să supravieţuiască odată cu plecarea lui Wurman. 
Conferinţa TED din februarie 2002 a fost ultima ţinută sub 
conducerea sa, iar eu am avut o singură şansă, şi numai una, 
să conving participanţii de la TED că este posibilă continuarea 
normală a conferinţei. Însă nu mai organizasem o conferință 
până atunci și, în ciuda tuturor eforturilor mele de a o-promova 
mai multe luni la rând, doar 70 de oameni se înscriseseră. 

În dimineaţa ultimei zile a acelei conferinţe, am avut la dis- 
poziţie cincisprezece minute să-mi susţin cauza.? $i iată ce tre- 
buie să știi despre mine: nu sunt un vorbitor cu talent nativ. 
Spun dda şi deci mult prea des. Am obiceiul să mă opresc în 
mijlocul propoziției ca să caut cuvântul potrivit pentru a-mi 
continua ideea. Uneori las impresia că sunt lipsit de tact, prea 
sofisticat, abstract. Umorul meu britanic nu este întotdeauna 
apreciat de ceilalți. 

Eram atât de emoţionat din cauza acestui moment și atât de 
îngrijorat că urma să arăt penibil pe scenă, încât nici măcar nu 
am fost în stare să stau în picioare. Mi-am tras un scaun din 
spatele scenei, m-am așezat pe el şi am început. 

Mă uit acum în urmă la acel discurs și mă cutremur - mult. 
Dacă ar fi să-l comentez astăzi, sunt sute de lucruri pe care le-as 
schimba, începând cu tricoul alb sifonat pe care îl purtam. Si 
totuşi... imi pregătisem cu atenţie ce aveam de spus si știam ca 
în public erau măcar câteva persoane care isi doreau cu dispe- 
rare ca TED să supraviețuiască. Dacă le-aș fi dat acelor supor- 
teri un motiv de entuziasm, poate că ei ar fi schimbat turnura 
lucrurilor. În urma recentei crize dot-com, mulți participanţi 
din public suferiseră pierderi în afaceri la fel de mari ca și mine. 
Oare puteam să creez o legătură cu ei pornind de la asta? 

Am vorbit din inimă, cu toată deschiderea si convingerea de 
care am fost în stare. Le-am spus oamenilor că tocmai trecu- 
sem printr-un eșec major în afaceri. Că ajunsesem să mă con- 
siderun ratat. Că singurul mod în care mi-am păstrat sănătatea 
mintală a fost să mă cufund în lumea ideilor. Că TED ajunsese 
să însemne enorm pentru mine - că era un loc unic, unde 
puteau fi împărtășite idei din orice domeniu. Că eram dispus 
să fac tot ce-mi stătea în putinţă ca să-i păstrez valorile esenti- 
ale. Că, în orice caz, conferinţa ne oferise atât de multă inspi- 
ratie si învățare încât nu puteam să o lăsăm să moară... nu? 

A, şi am spart gheaţa cu o anecdotă apocrifă despre frantu- 
zoaica Madame de Gaulle, care isi socase invitaţii de la o cină 
diplomatică exprimându-și dorinţa de a avea „un penis”. În 
Anglia, am zis eu, si noi avem această dorință, doar că o pro- 
nuntam happiness*, iar TED îmi adusese fericire reală. 


* Joc de cuvinte intraductibil în limba română, bazat pe modul relativ similar în care 
pronunță americanii cuvântul „a penis” și francezii cuvântul , happiness” (n.t.). 

Spre totala mea uluire, la finalul discursului, Jeff Bezos, pro- 
prietarul Amazon, care stătea în centrul sălii, s-a ridicat şi a 
început să aplaude. Si întreaga sală l-a urmat. A fost ca si cum 
întreaga comunitate TED ar fi decis împreună, în doar câteva 
secunde, că avea să susțină, până la urmă, acest nou capitol din 
existența TED. Iar în pauza de 60 de minute care a urmat, circa 
200 de persoane și-au luat angajamentul de a cumpăra bilete 
pentru conferinţa din anul următor, garantându-i succesul. 

Dacă acel discurs de cincisprezece minute ar fi dat greș, 
TED ar fi murit, cu patru ani înainte de a pune măcar vreun 
discurs pe internet. Tu nu ai citi acum această carte. 

În capitolul următor, iti voi spune de ce consider eu că acel 
discurs și-a atins scopul, în ciuda stangaciei sale. Este o obser- 
vatie revelatoare care poate fi aplicată oricărui discurs. 

Indiferent de câtă încredere ai astăzi în capacitatea ta de a 
vorbi în public, sunt multe lucruri pe care le poţi face pentru a 
ţi-o îmbunătăţi. Usurinta de a vorbi in public nu este un dar 
care li se oferă la naștere numai câtorva norocosi. Este vorba 
despre un set de abilități foarte diverse. Sunt sute de moduri de 
a tine un discurs si oricine poate să găsească o abordare care să 
i se potrivească si să înveţe abilităţile necesare pentru a reuși. 


Băiatul cu inimă de leu 


Acum câţiva ani, eu si directorul de conţinut TED, Kelly 
Stoetzel, am plecat într-un turneu mondial în căutarea unor 
speakeri talentaţi. În Nairobi, Kenia, l-am cunoscut pe Richard 
Turere, un băiat Maasai de doisprezece ani care inventase ceva 
surprinzător. Familia lui creştea vite, iar una dintre cele mai 
mari provocări era să le păzească noaptea de atacurile leilor. 
Richard observase că un foc staționar nu-i alunga pe lei, însă 

avea efect să meargă prin jur cu o torta aprinsă. Se pare că lei- 
lor le era frică de luminile mişcătoare! Richard reuşise cumva 
să înveţe singur electronică, mesterind cu piesele scoase din 
radioul părinților. El şi-a folosit cunoștințele pentru a inventa 
un sistem de lumini care se aprindeau și se stingeau pe rând, 
creând senzaţia de mişcare. Era construit din piese disparate - 
panouri solare, o baterie de mașină și un semnalizator de 
motocicletă. El a instalat luminile şi - presto! - atacurile leilor 
au încetat. Vestea despre invenţia lui s-a răspândit si alte sate 
au vrut-o. În loc să încerce să omoare leii așa cum făcuseră 
înainte, au instalat „luminile anti-lei” ale lui Richard. Acum 
erau fericiți şi sătenii, și apărătorii mediului. 

Era o realizare impresionantă, dar, la prima vedere, Richard 
nu se potrivea profilului de vorbitor TED. Stătea cocoșat 
într-un colt, extrem de timid. Engleza lui se poticnea si avea 
dificultăți în a-și descrie coerent invenţia. Era greu sa ni-lima- 
ginăm stând pe o scenă din California in fata a 1 400 de 
oameni, printre vorbitori precum Sergey Brin şi Bill Gates. 

Însă povestea lui Richard era atât de interesantă, încât am 
decis să mergem înainte si l-am invitat să susţină un discurs 
TED. În lunile de dinaintea conferinţei, am lucrat cu el ca să-l 
ajutăm să-şi formuleze povestea - să găsească introducerea 
adecvată şi să dezvolte o succesiune narativă firească. Datorită 
invenţiei sale, Richard câștigase o bursă la una dintre cele mai 
bune școli din Kenia, unde a avut ocazia să-și repete discursul 
TED de mai multe ori în fata unui public live. Asta l-a ajutat 
să-şi consolideze încrederea în sine până în punctul în care 
personalitatea sa strălucitoare a putut ieși la suprafaţă. 

S-a urcat într-un avion pentru prima dată în viaţa lui şi a 
zburat în Long Beach, California. Când a pășit pe scena TED, 
se vedea că are emoţii, dar asta l-a făcut şi mai interesant. În 
timpul discursului lui Richard, oamenii îi sorbeau fiecare 

cuvânt şi, de câte ori zâmbea, publicul se topea. La final, 
oamenii s-au ridicat si l-au ovationat. 

Povestea lui Richard ne poate încuraja pe toţi să credem ca 
suntem capabili să ţinem un discurs rezonabil de bun. Scopul 
tău nu este să fii Winston Churchill sau Nelson Mandela. 
Scopul să fii tu însuţi. Daca esti om de ştiinţă, fii om de ştiinţă; 
nu încerca să fii activist. Dacă eşti artist, fii artist; nu încerca 
să fii academician. Dacă eşti, pur şi simplu, un om obişnuit, 
nu încerca să te prefaci că ai un stil intelectual grandios; fii 
doar tu însuţi. Nu este obligatoriu să ridici sala în picioare şi 
să primeşti ovatii asurzitoare. Un discurs în stil lejer, conver- 
sational poate funcţiona la fel de bine. De fapt, pentru majo- 
ritatea tipurilor de public, este mult mai bun. Dacă știi cum 
să le vorbesti unor prieteni la cină, atunci știi suficient cat să 
vorbeşti în public. 

Iar tehnologia vine la pachet cu noi opţiuni. Trăim într-o 
epocă în care nu este nevoie să fii capabil să vorbeşti către mii 
de oameni deodată pentru a avea un impact semnificativ. Poţi 
doar să vorbesti în particular în fata unei camere video si să 
laşi internetul să facă restul. 

Stiinta prezentării nu este un bonus optional pentru câţiva 
oameni. Este o abilitate esenţială pentru secolul XXI. Este 
modul cel mai eficient de a împărtăși cine ești si de ce iti pasa. 
Dacă vei învăţa să faci asta, încrederea ta în sine va înflori şi 
s-ar putea să te surprindă impactul benefic pe care îl va avea 
asupra succesului tau in viata, indiferent cum ai alege să-l 
definesti. 

Daca iti iei angajamentul de a fi autentic, sunt convins ca 
vei fi în stare să accesezi arta străveche care este criptata in 
noi. Trebuie doar sa-ti aduni curajul de a incerca. 

Construirea ideilor 
DARUL OFERIT DE FIECARE DISCURS EXCEPŢIONAL 


2 


În martie 2015, o cercetătoare pe nume Sophie Scott3 pășea pe scena 
TED, iar peste două minute, întregul public râdea în hohote incontrolabile. 
Sophie este unul dintre liderii mondiali în studierea râsului; ea a dat 
drumul unei înregistrări audio a unor oameni care râdeau și a arătat cât 
de ciudat este acest fenomen - „mai degrabă strigăt animalic decât 
vorbire”, în cuvintele ei. 


Discursul său a reprezentat șaptesprezece minute de 
încântare pură. La final, toată lumea strălucea în lumina caldă 
a unei experienţe profund plăcute. Dar a mai fost ceva. 
Niciunul dintre cei prezenţi nu avea să se mai gândească la 
râs la fel ca înainte. Ideea principală a lui Sophie despre râs - ca 
scopul său evolutiv este să transforme stresul social într-o ali- 
niere plăcută cu ceilalți - ne-a rămas, cumva, în minte. $i 
acum, de câte ori văd un grup de oameni râzând, privesc feno- 
menul cu alti ochi. Da, simt bucuria, simt impulsul de a mă 
alătura. Dar mai văd şi crearea unei legături sociale, şi un 
fenomen biologic străvechi şi ciudat în plină desfăşurare, iar 
asta face ca totul să mi se pară şi mai demn de mirare. 

Sophie mi-a facut un cadou. Nu doar plăcerea de a o 
asculta. Mi-a dăruit o idee care va face parte din mine pentru 
totdeauna." 


* Desigur, ideea Sophiei ar putea fi rafinată sau contrazisă de cercetări viitoare. În acest 
sens, ideile sunt întotdeauna provizorii. Dar, odată ce o idee se formează în minţile noastre, 
nimeni nu ne-o poate lua fără acordul nostru (n.a.). 

Aş vrea să sugerez că darul Sophiei este o frumoasă meta- 
foră care se poate aplica oricărui discurs. Misiunea ta numărul 
unu în calitate de vorbitor este să iei un concept care contează 
profund pentru tine si să-l reconstruiesti în mințile ascultătorilor 
tăi. Vom numi asta idee. Un construct mental cu care ei să se 
poată asocia, pe care să-l poată lua cu ei, să-l pretuiasca si, 
într-un anumit sens, să fie schimbaţi de acesta. 

Acesta este principalul motiv pentru care discursul cel mai 
înspăimântător pe care a trebuit să-l ţin vreodată s-a dovedit 
eficient. Aşa cum am explicat mai devreme, am avut cincispre- 
zece minute la dispoziţie să-i conving pe spectatorii TED să 
sprijine noua sa etapă sub conducerea mea. Acel discurs a avut 
multe greşeli, dar a reușit într-un punct-cheie: a plantat o idee 
în minţile ascultătorilor. A fost ideea că aspectul cu adevărat 
special în privinţa TED nu era doar fondatorul de la care pre- 
luam proiectul. Unicitatea TED consta în faptul că era un loc 
unde oameni din toate domeniile se puteau reuni si se puteau 
înțelege reciproc. Această fertilizare incrucisata conta real- 
mente pentru toată lumea și, prin urmare, conferința avea să 
primească un statut nonprofit si să funcționeze pentru binele 
public. Viitorul său era pentru noi toți. 

Această idee a schimbat modul în care publicul percepea 
tranziția TED. Nu mai conta atât de mult că fondatorul pleca. 
Ceea ce era important acum era să fie păstrată o modalitate 
specială de a împărtăși cunoașterea. 


Incepe cu ideea 
Tema centrală a acestei cartieste că oricine are o idee care 


merită împărtășită este capabil să ţină un discurs memorabil. 
Singurele lucruri care contează cu adevărat în vorbitul în 

public nu sunt încrederea, prezenţa scenică sau fluenta cuvin- 
telor. Ceea ce contează este să ai ceva care merită spus. 

Folosesc aici cuvântul idee într-un sens destul de larg. Nu 
trebuie să fie o descoperire științifică majoră, o invenţie de 
geniu sau o teorie legală complexă. Poate fi un simplu „cum 
să”. Sau o revelaţie umană ilustrată prin puterea unei povești. 
Sau o imagine frumoasă care are o semnificaţie. Sau un eveni- 
ment care ti-ar plăcea să aibă loc în viitor. Sau poate doar o 
reamintire a ceea ce contează cel mai mult în viata. 

O idee este orice poate schimba modul în care văd oamenii 
lumea. Dacă poţi evoca o idee captivantă în minţile oamenilor, 
ai făcut ceva minunat. Le-ai oferit un cadou de valoare inesti- 
mabilă. Într-un sens cât se poate de real, o mică parte din tine 
a devenit parte din ei. 

Tu ai idei care merită un public mai larg? E uimitor cât de 
puţin ne pricepem să estimăm un răspuns la această întrebare. 
Mulţi speakeri (cel mai adesea, bărbaţi) par să-și iubească 
sunetul propriei voci şi sunt fericiţi să vorbească ore în şir fără 
să transmită ceva de valoare. Dar sunt şi multi oameni (cel mai 
adesea, femei) care își subestimează masiv valoarea muncii, 
precum si cunoștințele si perspectivele lor. 

Dacă ai ales această carte doar pentru că iti surâde ideea de 
a defila pe o scenă sia fi o vedetă TED care-i inspiră pe spec- 
tatori prin charisma sa, te rog las-o din mână în clipa asta. Mai 
degrabă, du-te și lucrează la ceva care merită împărtășit. Stilul 
fără substanţă este groaznic. 

Dar, mai degrabă, probabil ai mult mai multe de transmis 
decât conștientizezi. Nu trebuie să fi inventat luminile anti-lei. 
Ai trăit o viata care este a ta si numai a ta. Ai avut experienţe 
care sunt unice pentru tine. Sunt revelații produse de acele 
experienţe care cu siguranță merită împărtășite. Trebuie doar 
să iti dai seama care. 


Construirea ideilor TED TALKS 33 


Te stresează acest gând? Poate că ai o temă pentru la scoa- 
la; sau trebuie să-ţi prezinti rezultatele unei cercetări într-o 
mică şedinţă; sau ai ocazia să vorbesti la un club local de afa- 
ceri despre organizaţia ta si să încerci să obţii sprijinul mem- 
brilor. S-ar putea să simți că nu ai făcut nimic demn de a fi pus 
într-un discurs. Nu ai inventat nimic. Nu esti deosebit de cre- 
ativ. Nu te consideri o persoană super inteligentă. Nu ai vreo 
idee strălucită despre viitor. Nici măcar nu esti sigur că te pasi- 
onează ceva în mod special. 

Ei bine, te înţeleg, e un punct de plecare dificil. Pentru a 
merita timpul și atenţia publicului, cele mai multe discursuri 
trebuie să plece de la ceva care are o anumită profunzime. 
Există si posibilitatea ca lucrul cel mai bun pe care îl poţi face 
deocamdată să fie continuarea călătoriei, căutând ceva care să 
te fascineze cu adevărat și să te facă să-ți dorești să-l aprofun- 
dezi, si să reiei aceasta carte peste câțiva ani. 

Dar, înainte de a ajunge la această concluzie, merită să veri- 
fici de două ori dacă autoevaluarea ta este corectă. Poate că 
doar iti lipseşte încrederea în tine. Aici ne lovim de un para- 
dox: întotdeauna ai fost tu, şi te vezi pe tine însuţi doar din 
interior. Aspectele pe care alţii le consideră remarcabile la tine 
s-ar putea să-ți fie complet invizibile. Ca să descoperi acele 
aspecte, s-ar putea să trebuiască să porţi conversații oneste cu 
cei care te cunosc cel mai bine. Ei vor sti anumite parti din tine 
mai bine decât le ştii tu însuți. 

În orice caz, există un lucru pe care îl ai şi pe care nimeni 
altcineva din lumea asta nu îl are: experienţa ta personală de 
viata. Ieri ai văzut o serie de lucruri si ai simţit o serie de emoții 
care sunt, literalmente, unice. Eşti singurul om din şapte mili- 
arde care a avut exact experiența respectivă. Așadar... poți 
extrage ceva din asta? Multe dintre cele mai bune discursuri 
se bazează doar pe o poveste personală si o lecţie simplă care 

poate fi învățată din ea. Ai observat ceva care te-a surprins? 
Poate ai urmărit câțiva copii jucându-se în parc sau ai discutat 
cu o persoană fără adăpost. Există ceva în ceea ce ai văzut care 
poate fi interesant pentru alti oameni? Dacă nu, te poți imagi- 
na umblând în următoarele săptămâni cu ochii larg deschişi, 
fiind conștient de posibilitatea ca o parte din călătoria ta să fie 
interesantă și folositoare celorlalți? 

Oamenii adoră poveștile şi oricine poate învăţa cum să 
spună o poveste bună. Chiar dacă invatamintele pe care le poţi 
trage din poveste sunt familiare, e în regulă - suntem oameni! 
Avem nevoie să ni se reamintească! Nu întâmplător, religii- 
le au predici săptămânale care ne spun aceleași lucruri iar si 
iar, împachetate diferit. O idee bună, ambalată într-o poves- 
te proaspătă, poate constitui un discurs grozav, dacă e spusă 
adecvat. 

Gandeste-te la munca ta din ultimii trei sau patru ani: ce 
iese în evidenţă? Care a fost ultimul lucru care te-a entuzias- 
mat cu adevărat? Sau care te-a înfuriat? Care sunt acele două 
sau trei lucruri pe care le-ai facut si de care esti mândru? Cand 
a fost ultima oară când ai discutat cu cineva care ţi-a spus: „E 
foarte interesant ce zici!”? Dacă ai avea o bagheta fermecată, 
care ar fi acea idee pe care ti-ar plăcea să otransmiţi către min- 
tile altor persoane? 


Nu mai tergiversa 


Te poţi folosi de oportunitatea de a vorbi în public ca de o 
motivaţie să te cufunzi mai mult într-un anumit subiect. Cu 
toţii suferim, într-o formă sau alta, de tendința de amânare 
sau lene. În principiu sunt atâtea lucruri de care am vrea să ne 
apucăm, dar, știi cum e, al naibii internet ne distrage în atât de 


Construirea ideilor TEDTALKS 35 


multe moduri. Şansa de a vorbi în public s-ar putea să fie exact 
impulsul de care ai nevoie pentru a-ţi lua angajamentul să te 
apuci de un proiect serios de cercetare. Oricine are un compu- 
ter sau un smartphone are acces la aproape toată informaţia 
disponibilă în lume. Totul e să sapi si să vezi ce poţi descoperi. 

De altfel, aceleași întrebări pe care tile pui când iti faci cer- 
cetarea te pot ajuta să iti schitezi discursul. Care sunt aspectele 
care contează cel mai mult? Care este legătura dintre ele? Cum 
pot fi explicate cel mai bine? Care sunt problemele la care 
oamenii nu au încă răspunsuri satisfăcătoare? Care sunt cele 
mai importante controverse? Iti poţi folosi propriul demers de 
căutare pentru a sugera momentele-cheie de revelaţie ale dis- 
cursului tău. 

Aşa că, dacă te gândeşti că s-ar putea să ai un subiect, dar 
nu ești sigur că ştii suficient de multe despre el, de ce nu folo- 
sești ocazia de a vorbi in public ca pe un imbold de a descoperi 
asta? Ori de câte ori simți că atenţia iti fuge, imaginează-te 
stând pe scenă cu sute de ochi îndreptaţi spre tine. Asta te va 
mobiliza să depui efort încă o oră! 

În 2015, am făcut un experimentla sediul TED. Le-am acor- 
dat tuturor celor din echipă o zi liberă în plus la fiecare două 
săptămâni, pe care să o folosească pentru a studia ceva. Am 
numit acea zi „miercurea studioasă”. Ideea era că, întrucât 
organizaţia şi-a luat un angajament fata de învăţarea continuă, 
ar trebui să practicăm ceea ce predicăm și să-i încurajăm pe toți 
membrii echipei să-şi petreacă timp învățând despre ceva care 
îi pasionează. Dar cum ne-am asigurat că acea zi liberă nu va fi 
irosită în faţa televizorului? Am pus o condiţie: toată lumea tre- 
buia să promită ca, peparcursulanului, avea să tina un discurs 
TED in fata restului organizaţiei despre ceea ce învățase. Asta 
însemna că toți urma să beneficiem de cunoștințele acumulate 

de ceilalți, dar, foarte important, oferea și impulsul esenţial ca 
oamenii să se pună efectiv cu burta pe carte. 

Nu ai nevoie de „miercurea studioasă” pentru această 
motivaţie. Orice ocazie de a vorbi unui grup pe care îl respecţi 
poate fi impulsul care iti trebuie ca să te urnesti și să lucrezi la 
ceva unic pentru tine! Cu alte cuvinte, nu e nevoie să ai astăzi 
în minte cunoașterea deplină. Foloseşte această oportunitate 
ca pe un motiv de a o descoperi. 

Şi dacă, după toate astea, tot mai amâni, poate că ai drep- 
tate. Poate ar trebui să refuzi invitaţia de a vorbi. S-ar putea să 
iti faci - tie si publicului - o favoare. Dar, mai degrabă, s-ar 
putea să descoperi ceva ce numai tu poţi împărtăși. Ceva care 
te-ar entuziasma dacă ar fi mai vizibil în lume. 

În restul acestei cărți, voi pleca de la premisa că ai ceva des- 
pre care vrei să vorbeşti, indiferent că e vorba despre o pasiune 
de o viata, un subiect pe care eşti nerăbdător să îl aprofundezi 
sau un proiect de la serviciu pe care trebuie să-l prezinti. În 
capitolele următoare, mă voi concentra pe cum, nu pe ce. Dar, 
în capitolul final, mă voi întoarce la „ce”, întrucât sunt destul 
de sigur că oricine are ceva important pe care ar putea și ar 
trebui să-l împărtășească cu restul lumii. 


Eficacitatea uluitoare a limbajului 


OK. Ai ceva semnificativ de spus, iar scopul tău este să însă- 
mantezi acea idee în mintea publicului tau. Cum faci asta? 

Nu trebuie să subestimăm dificultatea acestui demers. 
Dacă am putea face un fel de hartă despre cum arăta ideea 
despre râs în creierul Sophiei Scott, ar implica probabil mili- 
oane de neuroni interconectati într-un tipar incredibil de bogat 
şi complex. Tiparul ar trebui să includă, cumva, imagini cu 

oameni râzând în hohote, sunetele pe care le scot, conceptele 
de scop evolutiv si ce înseamnă să atenuezi stresul, si multe 
altele. Cum oare este posibil să recreezi toată această structură 
în minţile unui grup de străini în doar câteva minute? 

Oamenii au dezvoltat o tehnologie care face posibil acest 
lucru. Se numește limbaj. Îţi ajută creierul să facă lucruri 
incredibile. 

Vreau să iti imaginezi un elefant cu trompa vopsită în 
rosu-aprins, fluturând-o în dreapta și-n stânga, în sincron cu pașii 
târşăiţi ai unui pa pagal portocaliu uriaș care dansează pe capul 
elefantului si ţipă încontinuu: „Să facem fandango!” 

Uau! Tocmai ţi-ai format în minte o imagine a ceva ce n-a 
existat niciodată in istorie, cu excepţia minţii mele şi a celor 
care au citit ultima frază. O simplă frază poate face asta. Dar 
depinde de tine, ascultătorul, să ai un set de concepte preexis- 
tente. Trebuie să știi deja ce sunt un elefant si un papagal, ce 
reprezintă conceptele de roșu si portocaliu, si ce înseamnă 
vopsită, dansează şi în sincron. Această frază te-a determinat să 
legi aceste concepte într-un tipar complet nou. 

Daca, în schimb, aș fi început prin a-ţi spune: „Vreau să-ţi 
imaginezi un membru al speciei Loxodonta cyclotis, cu un pro- 
boscis pigmentat Pantone 032U, efectuând mișcări oscilato- 
rii...”, cel mai probabil nu ţi-ai fi format acea imagine, cu toate 
că este vorba despre aceeași cerință exprimată într-un limbaj 
mai precis. 

Aşadar, limbajul isi declanșează magia doar în măsura in 
care este cunoscut vorbitorului și ascultătorului. Şi aceasta 
este cheia realizării miracolului de a-ţi recrea ideea în creierul 
altcuiva. Poti folosi doar instrumentele la care au acces spectatorii 
tăi. Dacă începi numai cu limbajul tău, conceptele tale, pre- 
zumtiile tale, valorile tale, vei da greș. Asa că începe mai 

degrabă cu ale lor. Doar din acest teritoriu comun ei pot începe 
să încorporeze ideea ta în mințile lor. 

La Universitatea Princeton, dr. Uri Hasson realizează cer- 
cetări revoluţionare pentru a înțelege cum se desfășoară acest 
proces. Captarea în timp real a activităţii neuronale complexe 
asociate cu construirea unui concept sau reamintirea unei 
poveşti este posibilă prin intermediul unei tehnologii numite 
imagistică prin rezonanță magnetică funcțională (RMNf). 

În cadrul unui experiment din 2015, dr. Hasson a introdus 
un grup de voluntari în aparatele de RMN şi le-a arătat un film 
de 50 de minute care spunea o poveste. Pe măsură ce priveau 
povestea, tiparele de răspuns ale creierelor lor erau înregistra- 
te. Anumite tipare au putut fi regăsite la aproape toți volunta- 
rii, oferind dovezi fizice concrete ale experienţei comune 
avute. Apoi le-a cerut voluntarilor să își înregistreze propriile 
amintiri despre film. Multe dintre aceste înregistrări audio au 
fost destul de detaliate și au durat până la 20 de minute. 
Acum - şi aceasta este partea uimitoare - el a pus aceste înre- 
gistrări unui alt grup de voluntari care nu văzuseră niciodată 
filmul şi a înregistrat datele lor RMNf. Tiparele observate în 
creierele celui de-al doilea grup de voluntari, cei care asculta- 
seră doar povestirile audio, au fost identice cu tiparele obser- 
vate în creierele primului grup de voluntari, cei care urmăriseră 
filmul! Cu alte cuvinte, doar prin puterea limbajului s-au evo- 
cat aceleaşi experiențe mentale pe care le-au avut cei care 
urmăriseră un film. 

Această este o dovadă uimitoare a eficacitatii limbajului. 
Este o putere la care poate apela fiecare persoană care vorbes- 
te în public. 

Da, cuvintele contează 


Unii coachi de vorbit în public încearcă să minimalizeze 
importanţa limbajului. Ei citează un studiu publicat în 1967 de 
către profesorul Albert Mehrabian, susținând că numai 7% din 
eficacitatea limbajului poate fi atribuită limbajului, în timp ce 
38% depinde de tonul vocii si 55% de limbajul corpului. Astfel, 
coachii au ajuns să se concentreze excesiv pe dezvoltarea unui 
stil de vorbire bazatpe încredere, charismă etc. şi să nu acorde 
prea mare atenție cuvintelor. 

Din nefericire, această interpretare a descoperirilor lui 
Mehrabian este complet greşită. Experimentele sale au fost 
dedicate în special studierii modului în care se comunică 
emoția. De exemplu, el a testat ce s-ar întâmpla dacă cineva ar 
spune „Bună treabă”, dar ar face-o pe un ton mânios sau cu un 
limbaj al corpului amenintator. Cu siguranţă, în astfel de cazuri 
cuvintele nu contează prea mult. Dar este absurd să aplici 
acest principiu vorbitului în public în general (iar Mehrabian 
este atât de sătul de această interpretare eronată, încât pe 
site-ul lui există un paragraf scris cu litere îngroșate cerându-le 
imperativ oamenilor să nu mai facă asta). 

Da, comunicarea emotiei este importantă, iar din acest 
punct de vedere, tonul vocii și limbajul corpului dintr-un dis- 
curs contează foarte mult. Vom discuta detaliat despre asta în 
următoarele capitole. Dar întreaga substanță a unui discurs 
depinde crucial de cuvinte. Cuvintele sunt cele care spun o 
poveste, construiesc o idee, explică lucruri complexe, susțin 
un punct de vedere cu argumente sau lansează un apel la acti- 
une convingător. Așadar, dacă auzi pe cineva spunându-ţi că, 
atunci când vorbim în public, limbajul trupului contează mai 
mult decât limbajul verbal, ia aminte că această persoană 

interpretează greșit informaţiile ştiinţifice. (Sau, ca să te dis- 
trezi, cere-i să-şi repete ideea folosind doar gesturi!) 

Vom petrece mare parte din prima jumătate a acestei cărți 
analizând modurile în care limbajul poate crea magie. Faptul 
că ne putem transfera ideile în acest mod este motivul pentru 
care contează vorbirea de la om la om. Astfel se construiesc 
şi se modelează perspectivele noastre asupra vieţii. Ideile 
noastre ne fac cine suntem. Iar vorbitorii care au înţeles cum 
să-și transfere ideile în minţile celorlalți sunt capabili să gene- 
reze un efect de propagare cu consecinţe colosale. 


Călătoria 


Mai există o metaforă superbă pentru un discurs grozav. 
Este o călătorie pe care vorbitorul și publicul o fac împreună. 
Speakerul Tierney Thys o exprimă astfel: 


Ca toate filmele sau cărțile bune, un discurs reusit ne transportă. 
Ne place să mergem în aventuri, să călătorim în locuri noi alături de 
un ghid informat, dacă nu excentric, care să ne arate lucruri despre 
care nu știam că există, să ne incite să ne strecurăm prin ferestre 
către lumi ciudate, să ne echipeze cu lentile noi ca să vedem 
obișnuitul într-un mod neobișnuit..., să ne fascineze și să implice 
simultan mai multe părţi ale creierului nostru. De aceea, adesea 
încerc să-mi construiesc discursurile în jurul ideii de a pleca într-o 
călătorie. 


Puterea acestei metafore este că explică de ce vorbitorul, 
ca orice ghid turistic, trebuie să înceapă din punctul unde se 
află publicul său. Şi de ce nu trebuie să recurgă la salturi impo- 
sibile sau schimbări inexplicabile de direcţie. 


Construirea ideilor TED TALKS 41 


Indiferent dacă această călătorie este una exploratorie, 
explicativă sau persuasivă, rezultatul net constă în a fi adus 
publicul într-un loc nou și frumos. Şi acesta este un dar. 

Orice metaforă ai utiliza, fundaţia perfectă pentru pregăti- 
rea discursului tău este să te concentrezi pe ceea ce vei dărui 
publicului tău. 

Capcane frecvente 
PATRU STILURI DE DISCURS DE EVITAT 


3 


Există nenumărate moduri de a construi un discurs memorabil. Dar să 
vedem mai întâi câteva ponturi esenţiale pentru siguranță. Sunt și stiluri 
urâte de a vorbi, periculoase atât pentru reputația speakerului, cât și 
pentru starea publicului. Iată patru stiluri de care ar trebui să stai la 
distanţă cu orice pret. 


Prezentarea de vanzare 


Uneori, vorbitorii înțeleg exact pe dos. Ei planifica sa ia, nu 
sa dea. 

Acum cativa ani, un celebruscriitor si consultant de afaceri 
a venit la TED. Eram nerabdator să ascult prezentarea lui des- 
pre cum să gândeşti „în afara cutiei”. In schimb, ce s-a întâm- 
plat în continuare m-a oripilat. A început să vorbească despre 
o serie de companii care, aparent, făcuseră salturi înainte sem- 
nificative ca rezultat al unei acţiuni întreprinse. Şi care fusese 
acea acţiune? Toate apelaseră la serviciile lui de consultanță. 

După cinci minute, publicul începuse să-şi piardă răbdarea, 
iar eu mă săturasem. M-am ridicat și l-am întrerupt. Toate pri- 
virile s-au întors spre mine. Mă treceau transpiratiile. 
Microfonul meu era pornit. Toată lumea auzea tot ce 
spuneam. 

Eu: Am o rugăminte. Ne-aţi putea spune ceva mai con- 
cret despre tipul de gândire pe care îl recomandati? 
Vrem să știm cum funcţionează efectiv, ca să plecăm de 
aici cu o idee aplicabilă. Deocamdată, discursul dum- 
neavoastră seamănă cam mult cu un clip publicitar. 
[Aplauze viguroase. Tăcere stânjenitoare.] 


Speaker: E nevoie de trei zile ca să acopăr acest subiect. 
În cincisprezece minute este imposibil să vă spun în 
detaliu cum se face.Scopul meu este să vă spun că lucru- 
rile acestea funcţionează şi să vă motivez astfel să le 
studiati mai departe. 


Eu: Vă credem pe cuvânt că funcţionează. Sunteţi o 
vedetă în domeniu! Daţi-ne un exemplu sau atrageti-ne 
cu primele cincisprezece minute din ceea ce știți. 
Vă rugăm! 


În acest moment, publicul începe să ovationeze, iar vorbi- 
torul nu are de ales. Spre usurarea tuturor, se hotărăște, într-un 
final, să divulge câteva informaţii utilizabile. 

Iată ironia. Această abordare lacomă a discursului nu ser- 
veşte nici măcar intereselor vorbitorului. M-ar mira să fi primit 
măcar o cerere de consultanţă din partea cuiva din public. Și, 
chiar dacă a primit, a fost contrabalansată de o pierdere a res- 
pectului celorlalți din sală. Nu mai e nevoie să spun că nu am 
postat niciodată discursul online. 

Reputația este totul. Este de preferat să-ţi construieşti o 
reputaţie de persoană generoasă care aduce un dar minunat 
publicului, nu de autopromotor enervant. Este plictisitor şi 
frustrant să ti se ţină o prezentare de vânzare, mai ales dacă tu 
aştepţi altceva. 

Sigur, de obicei, prezentările de vânzare se petrec mult mai 
subtil. Diapozitivul care arată coperta unei cărţi; scurta aluzie 
la deficitul de finanţare a organizaţiei vorbitorului. În contex- 
tul unui discurs foarte bun per ansamblu, s-ar putea să ti se 
treacă cu vederea aceste mici „imbolduri”. (Si, desigur, daca ti 
s-a cerut în mod specific să vorbeşti despre carte sau despre 
organizaţie, este cu totul altceva.) Dar iti asumi un mare risc. 
De aceea, la TED îi descurajăm intenţionat pe vorbitori să facă 
aceste lucruri. 

Principiul de bază este să tii minte că sarcina vorbitorului 
este să-i dea ceva publicului, nu să-i ia. (Chiar și într-un con- 
text de business, când faci propriu-zis o prezentare de vânzare, 
scopul tău ar trebui să fie acela de a da. Cei mai eficienți agenţi 
de vânzări sunt aceia care se pun în pielea interlocutorilor și își 
imaginează cum pot să le servească interesele cât mai bine.) 
Oamenii nu vin la o conferință ca să li se vândă ceva. De îndată 
ce înţeleg că acesta este scopul tău ascuns, se vor refugia in 
mesageria telefonului. E ca si cum ai stabili să ieşi la o cafea cu 
oprietenă și ai descoperi cu groază că, de fapt, tot ce-şi doreş- 
te este să-ți prezinte o oportunitate fantastică de investiție 
într-un sistem time sharing*. Te scuzi şi pleci cu prima ocazie. 

Este posibil să nu cădem de acord asupra graniţei din- 
tre a împărtăşi o idee şi a vinde, dar principiul este crucial: 
Daruieste, nu lua. 

Şi iată de ce. Generozitatea evocă un răspuns. Când avoca- 
tul pentru drepturile omului Bryan Stevenson a vorbit la TED, 
organizaţia sa avea nevoie urgentă de un milion de dolari pen- 
tru a continua să sprijine un caz esenţial la Curtea Supremă a 
SUA. Dar Bryan nici măcar nu a pomenit asta în discursul său. 


* Detinerea sau închirierea în comun a unei proprietăți vacante de către mai multe 
persoane care o ocupă pe rând pe o perioadă determinată (n.t.). 

În schimb, el a transformat modul în care cu toții priveam lipsa 
justiției in America, oferindu-ne poveşti, idei noi, umor si reve- 
latii. La final, publicul s-a ridicat simultan în picioare si a apla- 
udat câteva minute. Si ghici ce? El a plecat de la conferință cu 


donaţii de la participanţi în valoare de peste 1,3 milioane 
de dolari. 


A bate câmpii 


În prima ediţie TED pe care am organizat-o, unul dintre 
invitaţi a început astfel: „Pe când conduceam încoace întrebân- 
du-mă ce să vă spun...”. Si a urmat o listă dezlânată de obser- 
vatii despre posibile subiecte. Nimic deranjant. Nimic care să 
fie deosebit de greu de înţeles. Dar nici vreun argument solid. 
Nicio revelaţie. Niciun moment „aha”. Nicio idee aplicabilă. 
Publicul a aplaudat politicos. Dar nimeni nu a învăţat nimic. 

Nu mai puteam de nervi. Una e să nu te pregătești. Dar să 
te mândrești că nu te-ai pregătit? E jignitor. Transmite oame- 
nilor din public mesajul că timpul lor nu contează. Că eveni- 
mentul nu contează. 

Sunt atât de multe discursuri de genul ăsta! Divagatii, nicio 
direcţie clară. Un speaker s-ar putea păcăli singur că simpla 
explorare aleatorie a gândirii sale geniale îi va fascina garantat 
pe ceilalți. Dar daca 800 de oameni planifică să-şi dedice cinci- 
sprezece minute din zi cuvintelor tale, nu poți, pur și simplu, 
să improvizezi. 

Aşa cum zice colegul meu, Bruno Giussani: „Când oamenii 
se aşază într-o sală ca să asculte un speaker, îi oferă acestuia 
ceva extrem de preţios, ceva nu se poate recupera odată ce a 
fost dat: câteva minute din timpul și atenţia lor. Sarcina lui este 
să folosească acel timp cât mai bine posibil”. 

Aşa că, dacă vrei să le dăruiești oamenilor o idee minunată, 
mai întâi trebuie să petreci ceva timp pregatindu-te. Să baţi 
câmpii nu este o opţiune. 

Până la urmă, vorbitorul TED cel dezlânat ne-a făcut totuși 
un fel de cadou. De la acel discurs încoace, ne-am dublat efor- 
turile în privinţa pregătirii vorbitorilor. 


Vorbăria organizațională goală 


O organizaţie este fascinantă pentru cei care lucrează în 
ea - si profund plictisitoare pentru aproape toţi ceilalți. Scuze, 
dar ăsta e adevărul. Orice discurs conceput în jurul istoricului 
excepțional al companiei sau ONG-ului sau laboratorului tău 
şi al complexului-dar-atât-de-impresionantului mod în care 
este structurat, și fabuloasa fotogenie a echipei uimitor de 
talentate care lucrează cu tine, şi cât de mult succes au produ- 
sele voastre, va face publicul să adoarmă încă de la linia de 
start. Poate că este interesant pentrutine şi echipa ta. Dar, din 
păcate, noi nu lucrăm acolo. 

Totul se schimbă, însă, când te concentrezi pe natura mun- 
cii pe care o faceţi si pe eficienţa ideilor care îi dau viaţă, nu pe 
organizaţie în sine sau pe produsele ei. 

Să faci asta poate fi mai greu decât pare. De cele mai multe 
ori, conducătorii organizațiilor sunt automat și purtătorii de 
cuvânt ai acestora, mereu puși pe vânzare, convinși că este 
obligaţia lor să onoreze echipa muncitoare care îi înconjoară. 
Si, întrucât munca despre care vor să vorbească a avut loc in 
interiorul organizaţiei, cel mai la îndemână mod de a o descrie 
este să o ancoreze în acţiuni organizaționale. „În 2005, am 
deschis o nouă filială în Dallas în această clădire de birouri 
[diapozitiv cu poza unui turn de sticlă], iar obiectivul său a fost 

să investigăm cum putem reduce costurile energetice, aşadar 
i-am încredinţat sarcina vicepreşedintelui Hank Boreham...” 
Căscaturi de plictiseală. 

Compară fraza de mai sus cu aceasta: „În 2005, am desco- 
perit ceva surprinzător. Se pare că este posibil ca un birou 
mediu să îşi scadă cheltuielile energetice cu 60% fără nicio 
pierdere notabilă de productivitate. Permiteti-mi să vă arăt 
cum...” 

Una dintre modalităţi reţine interesul. Cealaltă îl ucide. 
Una dintre modalităţi este un dar. Cealaltă este doar o leneşă 
laudă de sine. 


Prestaţia inspirationala 


Am ezitat dacă să includ acest exemplu, dar cred că trebuie 
să o fac. 

Să cădem mai întâi de acord asupra unui lucru: cu siguranță 
una dintre cele mai intense trăiri pe care le poți avea cand pri- 
vești un discurs este inspirația. Munca si cuvintele vorbitorului 
te mişcă şi te umplu de un sentiment lărgit al posibilităţilor şi 
entuziasmului. Vrei să fii un om mai bun când vei ieși din sală. 
Dezvoltarea şi succesul TED au fost alimentate de natura pro- 
fund inspirationala a multor discursuri. De fapt este motivul 
pentru care am fost atras în primul rând de TED. Cred în pute- 
rea inspiraţiei. 

Dar este o putere care trebuie manevrată cu grijă. 

Când un speaker excelent isi termină discursul şi întreaga 
sală se ridică şi aplaudă, este un moment palpitant. Publicul 
este entuziasmat de ceea ce a auzit, iar pentru cel care a vorbit 
este o satisfacţie de nedescris să primească o astfel de recu- 
noastere a valorii sale. (Unul dintre momentele cele mai 


48 TED TALKS Capcane frecvente 


jenante de care am avut parte la TED a fost când o invitată a 
părăsit scena în aplauze de complezenta și i-a șoptit prietenei 
din culise „Nu s-a ridicat nimeni!”. O observaţie de înțeles. 
Doar că, din păcate, microfonul ei era încă deschis și toată 
lumea i-a auzit tristețea din voce.) 

Indiferent că recunosc sau nu, mulți vorbitori publici visea- 
ză să fie ovationati când ies de pe scenă, urmaţi de ecrane pline 
de tweet-uri care le atestă puterea de a-i inspira pe ceilalți. Și 
aici pandeste capcana. Atracția intensă a ovatiei în picioare îi 
poate îndemna pe vorbitorii aspiranti să facă lucruri rele. De 
exemplu, se uită la discursuri ţinute de vorbitori motivationali 
şi încearcă să-i copieze... dar numai ca formă. Rezultatul poate 
fi îngrozitor: vânarea nemiloasă a tuturor ponturilor din cărți 
despre cum să-ți manipulezi intelectual şi emotional publicul. 

Acum câţiva ani, la TED s-a întâmplat ceva supărător de 
acest gen”. Un bărbat american de vreo 40 de ani devenise un 
fan înfocat al TED şi ne-a trimis o înregistrare video convingă- 
toare, cerandu-ne imperativ să îi permitem să ţină si el un dis- 
curs. Subiectul discursului său se potrivea perfect cu tematica 
pe care ne concentram în acel an si avea si recomandări bune, 
aşa că am decis să-i dăm o şansă. 

Începutul discursului său a fost promiţător. Avea o persona- 
litate puternică. Radia în fata publicului. A făcut câteva obser- 
vaţii amuzante în deschidere şi a avut un video interesant şi un 
obiect de recuzită surprinzător. Era ca şi cum ar fi studiat în 
amănunt fiecare discurs TED şi luase tot ce era mai bun din ele 
pentru discursul său. Stând și urmărindu-l, speram că am dat 
marea lovitură cu acest invitat. 

Dar apoi... am început să mă simt un pic ingretosat. Ceva nu 
era în regulă. Îi plăcea la nebunie să fie pe scenă. Îi plăcea mai 


* Ca să fiu amabil, am schimbat unele detalii (n.a.). 

mult decât trebuia. Tot timpul lua pauze, sperând ca publicul 
să aplaude sau să râdă, şi când primea asta, se oprea şi spunea 
„mulțumesc”, încercând subtil să obțină şi mai mult. A înce- 
put să introducă remarci improvizate menite să amuze. Era 
clar că el se amuza la glumele lui, dar ceilalţi nu prea. Iar cel 
mai rău a fost că discursul său nu a avut substanța promisă. 
El a susținut că s-a străduit să demonstreze adevărul unei idei 
importante. Dar s-a prezentat numai cu poante şi anecdote. 
La un moment dat, chiar ne-a arătat o imagine modificată în 
Photoshop care părea să îi demonstreze punctul de vedere. Şi 
pentru că se luase cu vorba și se scălda în lumina reflectoare- 
lor, isi depasise deja cu mult timpul alocat. 

Către final, le-a spus oamenilor că da, stătea în puterea lor 
să-i adopte înţelepciunea, si a vorbit despre visuri si inspiraţie, 
terminând cu braţele deschise către public. Pentru că era clar 
că discursul însemnase foarte mult pentru el, o parte dintre 
spectatori chiar s-au ridicat să-l aplaude. Mie îmi venea să 
vomit. Acesta era exact clișeul TED pe care încercasem atât de 
mult să-l eliminăm. Numai stil, foarte puţină substanță. 

Problema cu astfel de discursuri nu este doar că promit 
mult și nu oferă nimic. Este că dau o imagine proastă întregu- 
lui gen. Ele îi fac pe spectatori să ezite să-și deschidă sufletul 
când apare un vorbitor cu adevărat inspirational. Şi, cu toate 
astea, tot mai multi vorbitori, atrași de drogul adoratiei publi- 
cului, încearcă să o apuce pe această cale. 

Te rog, nu fi unul dintre ei. 

Uite cum stă treaba cu inspiraţia: ea se câștigă. Cineva te 
inspiră nu pentru că se uită la tine cu ochii mari si te roagă să 
găsești în inima ta puterea de a crede în visul său, ci pentru că 
are realmente un vis pentru care merită să te entuziasmezi. lar 
genul acesta de vis nu apare pur și simplu, ci este făcut din 
sânge, sudoare si lacrimi. 

Inspirația este ca dragostea. Nu o obţii urmărind-o direct. 
De fapt, există şi un nume pentru oamenii care urmăresc dra- 
gostea prea direct: obsedati. În cazuri mai putin extreme, 
cuvintele pe care le folosim sunt aproape la fel de urate: siro- 
pos, nepotrivit, disperat. Şi, din păcate, acest comportament 
duce exact la opusul intenţiei sale. Îi face pe oameni să se 
retragă. 

La fel şi cu inspiraţia. Dacă încerci să o iei pe scurtatura si 
să îi cuceresti pe oameni doar cu charisma ta, s-ar putea să 
reusesti câteva secunde, dar, în curând, te vei da de gol, iar 
publicul o va lua la goană. În exemplul de mai înainte, în ciuda 
ovatiei partiale la scenă deschisă, vorbitorul respectiv a primit 
feedback extrem de negativ din partea publicului în sondajul 
de după conferință, iar noi nu am pus niciodată discursul pe 
website. Oamenii se simtisera manipulati. Şi chiar fuseseră. 

Dacă visezi să fii un vorbitor de talia unui star rock, înflă- 
cărând publicul pe când te plimbi de colo-colo pe scenă si iti 
proclami geniul, te implor să te răzgândești. Nu visa la asta. 
Visează la ceva mult mai mare decât tine. Du-te si lucrează la 
acel vis oricât este nevoie pentru a obține ceva valoros. Şi apoi 
vino cu modestie şi împărtăşeşte ceea ce ai învăţat. 

Inspirația nu poate fi jucată. Este reacţia publicului la 
autenticitate, curaj, muncă altruistă și înțelepciune reală. Adu 
aceste calităţi în discursul tău si s-ar putea să fii uimit de ceea 
ce se întâmplă. 


E uşor să vorbim despre motivele pentru care discursurile dau 


greş. Dar cum pot fi construite astfel încât să reuşească? Totul 
porneşte de la un moment de claritate. 

Firul roșu 
CARE ESTE IDEEA TA PRINCIPALĂ? 


4 


„Se întâmplă mult prea des: stai acolo în sală și asculti pe cineva vorbind 
și știi că acea persoană poate tine un discurs mai bun și mai reușit, doar 
că nu e discursul din acel moment.” Din nou, este opinia lui Bruno 
Giussani, un om care nu poate suporta să vadă speakeri cu mare potențial 
irosindu-și ocazia oferită. 


Scopul unui discurs este... să spui ceva cu sens. Dar e uimi- 
tor cât de multe discursuri nu reușesc să facă asta. Cu siguran- 
ta, se rostesc multe propoziţii. Dar, cumva, îi lasă pe spectatori 
fără nimic concret. Diapozitivele frumoase si o prezență sce- 
nică plină de charismă sunt foarte bune, dar dacă nu există 
nicio idee utilă de luat acasă, tot ceea ce a reușit vorbitorul să 
facă - în cel mai bun caz - a fost să-i distreze. 

Motivul principal pentru această tragedie este că vorbitorul 
nu a avut de la bun început un plan bine stabilit pentru discurs 
ca tot unitar. Poate că discursul a fost planificat punct cu punct 
pe diapozitive sau chiar propoziţie cu propoziţie, dar nu s-a 
insistat suficient pe structura sa de ansamblu. 

Există o expresie utilă care se foloseşte pentru a analiza 
piese de teatru, filme si romane; se aplică si la discursuri. Este 
firul roşu, tema principală care conectează la un loc toate ele- 
mentele narative. Fiecare discurs ar trebui să-l aibă. 

Întrucât scopul tău este să construieşti ceva minunat în 
minţile ascultătorilor tăi, te poţi gândi la firul roșu ca la o 

coardă sau frânghie puternică, de care vei ataşa toate elemen- 
tele care fac parte din ideea pe care o construieşti. 

Asta nu înseamnă că fiecare discurs trebuie să acopere doar 
un subiect, să spună o singură poveste sau să înainteze într-o 
singură direcţie fără abateri. Deloc. Înseamnă doar că toate 
piesele trebuie să aibă legătură unele cu altele. 

Iată cum începe un discurs improvizat, fără un fir roșu: 
„Vreau să vă povestesc ce mi s-a întâmplat în timpul recentei 
mele excursii în Cape Town şi apoi să fac câteva observaţii 
despre cum e viaţa pe drum...” 

Compară asta cu: „În timpul excursiei mele recente în Cape 
Town, am învățat ceva nou despre străini- când să ai încredere 
în ei si când nu. Aş vrea să vă povestesc două întâmplări foarte 
diferite prin care am trecut...” 

Prima abordare poate că merge cu familia ta. Dar a doua, 
cu firul roşu vizibil încă de la început, este mult mai ispititoare 
pentru un public mai larg. 

Un bun exerciţiu este să încerci să iti rezumi firul roşu în 
maxim cincisprezece cuvinte. Iar acele cincisprezece cuvinte 
trebuie să ofere un conţinut consistent. Nu este suficient să te 
gândeşti că obiectivul tău este „vreau să inspir publicul” sau 
„vreau să câştig susţinere pentru proiectul meu”. Trebuie să 
fie ceva mai concret de atât. Care este ideea specifică pe care 
vrei să o comunici ascultătorilor? Cu ce vrei să plece acasă? 

Mai este important și să nu ai un fir roşu prea previzibil sau 
banal, cum ar fi „importanţa de a munci din greu” sau „prin- 
cipalele patru proiecte la care lucrez”. Căscaturi... Poti mai 
bine de atât! Iată firele roşii ale câtorva discursuri TED de suc- 
ces. Observă că în fiecare este încorporat ceva neașteptat. 

e Mai multe opţiuni ne fac în realitate mai putin fericiți. 

¢ Trebuie să pretuim vulnerabilitatea, nu să ne ascundem 
de ea. 

e Potenţialul educaţiei se transforma dacă te concentrezi 
pe creativitatea uimitoare (și nostimă) a copiilor. 

e Cand vine vorba despre limbajul trupului, te poți preface 
până când îţi vine automat. 

e Oistorie auniversului în optsprezece minute arată o cale 
de la haos la ordine. 

e Unele steaguri urâte ale orașelor pot dezvălui secrete 
surprinzătoare de design. 

e Oexcursie pe schiuri la Polul Nord mi-a pus viata în peri- 
col şi mi-a dat peste cap scopurile personale. 

¢ Haideţi să provocăm o revoluţie tăcută - o lume repro- 
iectata pentru introvertiti. 

e Combinația a trei tehnologii simple creează un uluitor al 
şaselea simţ. 

e Videoclipurile online pot umaniza sala de clasă si revo- 
lutiona educaţia. 


Barry Schwartz?4, al cărui discurs este primul de pe lista de 
mai sus, despre paradoxul alegerii, este un susţinător convins 
al importanţei firului roșu: 


Multi vorbitori sunt îndrăgostiți de ideile lor si pentru ei este 
dificil să-și imagineze de ce oamenii care nu sunt deja implicați le 
găsesc complicate. Secretul este să prezinti o singură idee - cât 
de detaliat si complet poți în perioada de timp alocată. Ce iti dorești 
ca publicul tău să știe fără nicio ambiguitate după ce ai terminat? 


Ultimul fir roşu din lista de mai sus îi aparține reformato- 
rului din educaţie Salman Khan. El mi-a spus: 

Academia Khan făcuse multe lucruri realmente interesante, dar 
mi se părea că servesc doar propriilor noastre interese. Voiam să 
împărtășesc idei mult mai importante, idei precum învățarea bazată 
pe stăpânirea unor abilități și umanizarea orelor de curs prin 
renunțarea la prelegeri. Sfatul meu pentru vorbitori ar fi să caute o 
singură idee măreaţă, mai importantă decât ei sau organizația lor, 
dar în același timp să se folosească de experienţa lor personală 
pentru a arăta că nu este doar o speculație goală. 


Firul tău roşu nu trebuie să fie la fel de ambițios precum 
cele de mai sus. Dar tottrebuie să aibă un punct de vedere care 
să trezească într-un fel curiozitatea. În loc să tii un discurs des- 
pre importanţa de a munci din greu, ce-ar fi să vorbești despre 
cum munca asiduă nu te ajută uneori să atingi succesul adeva- 
rat, şi ce poți face în privinţa asta? În loc să planifici să vorbeşti 
despre cele patru proiecte principale la care lucrezi de o vreme, 
ce-ar fi să te concentrezi doar pe cele trei proiecte care au ceva 
surprinzător în comun? 

De exemplu, Robin Murphy+ a avut exact acest fir roşu 
când a venit ca invitată la TEDWomen. Iată introducerea dis- 
cursului ei: 


Roboții sunt din ce în ce mai des primii sosiți la locurile unor 
dezastre, muncind cot la cot cu oamenii pentru a ajuta la salvare. 
Implicarea acestor mașini sofisticate are potențialul să transforme 
intervențiile în caz de dezastru, salvând vieţi si economisind bani. 
Aș vrea să vă vorbesc astăzi despre trei roboți la care lucrez si care 
demonstrează acest lucru. l 


Nu este obligatoriu ca toate discursurile să-şi anunţe expli- 
cit firul roșu încă de la început, ca acesta. După cum vom 
vedea, sunt multe alte moduri de a le stârni curiozitatea oame- 
nilor si a-i invita să ti se alăture în călătoria ta. Dar, când 

publicul ştie încotro se îndreaptă, îi este mult mai ușor să 
te urmeze. 

Să ne gândim încă o dată la un discurs ca la o călătorie, o 
călătorie în care vorbitorul şi spectatorii pornesc împreună, cu 
vorbitorul drept ghid. Dar dacă tu, vorbitorul, vrei ca specta- 
torii să vină cu tine, ar trebui să le dai un indiciu despre desti- 
natia spre care vă indreptati. Si apoi trebuie să te asiguri ca 
fiecare pas al călătoriei vă ajută să ajungeţi acolo. În această 
metaforă a călătoriei, firul roșu este cel care marchează traseul 
pe care se desfăşoară călătoria. El are rolul de a se asigura că nu 
trebuie făcute salturi imposibile si că, până la finalul discursu- 
lui, vorbitorul și spectatorii vor fi ajuns împreună la o destina- 
tie satisfăcătoare. 

Mulţi oameni abordează un discurs gândindu-se că, pur și 
simplu, îşi vor prezenta munca, isi vor descrie organizaţia sau 
vor explora o anumită chestiune. Acesta nu este un plan prea 
bun. Cel mai probabil, discursul se va termina nefocalizat pe 
ceva anume și fără prea mare impact. 

Tine minte că un fir roşu nu este același lucru cu un subiect. 
Invitatia ta poate părea foarte clară. „Dragă Mary, vrem să vii 
să ne vorbeşti despre noua tehnologie de desalinizare pe care 
ai dezvoltat-o.” „Dragă John, ai putea veni să ne povesteşti 
despre aventura ta cu caiacul în Kazahstan?” Dar, chiar si când 
subiectul este clar, firul roșu merită să meditezi puţin la el. Un 
discurs despre caiac ar putea avea un fir roşu bazat pe rezis- 
tenta, dinamica de grup sau pericolele vârtejurilor din râurile 
turbulente. Discursul despre desalinizare ar putea avea un fir 
roşu bazat pe inovaţie disruptivă, criza globală a apei sau cat 
este de minunată eleganța inginerească. 

Așadar, cum identifici firul tău roşu? 

Primul pas este să găseşti cat mai multe informaţii despre 
cei din public. Cine sunt ei? Cât de multe ştiu despre subiect? 

La ce se așteaptă? De ce le pasă? Despre ce au vorbit invitaţii 
anteriori? Poti face cadou o idee doar mintilor care sunt pre- 
gătite să primească acel tip de idee. Dacă ai de gând să le vor- 
besti unor taximetristi din Londra despre minunatia economiei 
bazate pe utilizarea comună a resurselor si susținută digital, 
ti-ar fi de folos să ştii dinainte că modul în care ei își câștigă 
pâinea este distrus progresiv de către Uber. 

Dar obstacolul cel mai mare în identificarea unui fir roşu 
este exprimat prin strigătul primar al fiecărui speaker: Am prea 
multe de spus si insuficient timp ca să le spun! 

Auzim foarte des asta. Discursurile TED au o limita maxi- 
mă de timp de optsprezece minute. (De ce optsprezece? Este 
suficient de puţin pentru a păstra atenţia publicului, inclusiv 
pe internet, si suficient de precis pentru a fi luat în serios. Dar 
este și suficient de mult pentru a avea timp să spui ceva care 
contează.) Cu toate acestea, majoritatea invitaţilor sunt obiş- 
nuiti să vorbească 30-40 de minute, sau chiar mai mult. Li se 
pare extrem de dificil să-și imagineze cum vor tine un discurs 
reușit într-un interval atât de scurt de timp. 

Cu siguranță nu înseamnă că un discurs mai scurt are nevo- 
ie de un timp de pregătire mai scurt. Preşedintele Woodrow 
Wilson a fost întrebat odată cât îi lua să se pregătească pentru 
un discurs. El a replicat: 


Depinde de lungimea discursului. Dacă este un discurs de zece 
minute, îmi ia două săptămâni întregi să-l pregătesc; dacă este un 
discurs de jumătate de oră, îmi ia o săptămână; dacă pot vorbi oricât 
vreau, nu am nevoie deloc de pregătire. Sunt gata și acum. 


Asta îmi aduce aminte de celebrul citat atribuit unei varie- 


tati de mari gânditori si scriitori: „Dacă as fi avut mai mult 
timp la dispoziţie, aş fi scris o scrisoare mai scurtă”. 

Aşa că hai să acceptăm că, pentru a alcătui un discurs gro- 
zav care să se încadreze într-un interval limitat de timp, va 
trebui să depunem foarte mult efort. Dar există un mod corect 
şi unul greșit de a face asta. 


Modul greșit 


Modul greșit de a-ţi condensa discursul este să incluzi toate 
lucrurile pe care crezi că trebuie să le spui şi apoi să le editezi 
ca să le faci mai scurte. Amuzant este că s-ar putea să fii capa- 
bilsă creezi un scenariu care să reuşească asta. Fiecare subiect 
important pe care vrei să-l acoperi este acolo sub formă de 
rezumat. Toată munca ta este acoperită! S-ar putea să crezi 
chiar că există și un fir roşu care conectează totul, un fel de 
captură generală a munciitale. S-ar putea să ti se pară că ai dat 
tot ce-ai avut mai bun şi ai făcut tot posibilul să te incadrezi în 
timpul care ti s-a alocat pentru a vorbi. 

Dar firele roşii care leagă prea multe concepte nu functio- 
nează. Apare o consecință drastică atunci când treci pe repede 
înainte printr-o multitudine de subiecte sub formă de rezu- 
mat. Acestea nu aterizează cu forță. Tu cunoşti fundalul si 
contextul complet al ceea ce spui, iar ideile pe care le oferi ti 
se pot părea profunde. Dar publicul, care nu ştie mai nimic 
despre munca ta, iti va percepe discursul drept prea teoretic, 
sec sau superficial. 

Este o ecuaţie simplă. Supraincarcat este egal cu prea putin 
explicat. 

Pentru a spune ceva interesant, trebuie să ai timp suficient 
să faci cel puţin două lucruri: 

e Arată de ce este important... care sunt întrebarea la care 
încerci să răspunzi, problema pe care încerci s-o rezolvi, 
experienţa pe care încerci să o impartasesti? 

e Îmbracă fiecare punct cu exemple concrete, poveşti, 
fapte. 


Astfel, ideile pe care le pretuiesti pot fi construite în mintea 
celorlalți. Problema este că, pentru a explica de ce şi apoi a da 
exemple, e nevoie de timp. Iar asta iti lasă doar o opţiune. 


Modul corect 


Pentru a susține un discurs eficient, trebuie să reduci gama 
de subiecte pe care le vei aborda la un singur fir comun - un fir 
roșu care poate fi dezvoltat cum trebuie. Într-un fel, spui mai 
puţin, dar, de fapt, impactul va fi semnificativ mai mare. 

Autorul Richard Bach a spus: „Scrierile minunate reflectă 
puterea cuvântului șters”. Este adevărat și pentru vorbitul in 
public. Secretul discursurilor de succes stă adesea în ceea ce a 
fost lăsat pe dinafară. Mai puţin poate însemna mai mult. 

Mulţi vorbitori TED ne-au spus că aceasta a fost cheia reu- 
şitei pentru discursurile lor. Iată ce spune muziciana Amanda 
Palmer: 


Am descoperit că egoul meu îmi întindea o capcană. Dacă 
discursul meu TED devine viral, am nevoie ca oamenii să știe ce 
pianistă grozavă sunt! Că știu și să pictez! Că scriu versuri fantastice! 
Că am toate aceste talente ÎN PLUS! ACEASTA ESTE ȘANSA MEA! 
Dar nu. Singurul mod în care discursul își poate lua cu adevărat 
avânt este să-ți scoţi egoul din ecuaţie și să te transformi într-un 
vehicul de transport pentru ideile în sine. Îmi aduc aminte că am fost 
la cină cu un invitat regulat la TED, Nicholas Negroponte, și l-am 

întrebat dacă are să-mi dea vreun sfat pentru discursul meu. Mi-a 
spus ceva ce mentorul meu de orientare budistă îmi zice de ani de 
zile: lasă spaţiu și SPUNE MAI PUTIN. 


Economistul Nic Marks recomandă sfatul dat adesea scri- 
itorilor novici: „Lasă-ți deoparte subiectele favorite. A trebuit să 
mă pregătesc să NU vorbesc despre unele lucruri pe care le 
iubesc la nebunie şi pe care aș fi vrut să le înghesui în discurs, 
însă ele nu făceau parte din povestea principală. A fost greu, 
dar esenţial”. 

Unul dintre cei mai populari vorbitori TED, Brené Brown, 
s-a chinuit şi ea să respecte cerința de timp de la TED. Ea reco- 
manda această formulă simplă: ,,Planifica-ti discursul. Apoi 
redu-l la jumătate. Odată ce ai jelit pierderea a jumătate din 
discursul tău, mai taie încă 50%. Este seducător să te gândeşti 
cât de multe pot încăpea în optsprezece minute. Întrebarea 
care funcționează mai bine pentru mine este «Ce poţi prezen- 
ta într-un mod semnificativ în optsprezece minute?»”. 

Același principiu se aplică discursurilor de orice lungime. 
Aş vrea să vă dau un exemplu personal. Să zicem că mi s-a 
cerut să vorbesc doar două minute pentru a mă prezenta. lată 
versiunea 1: 


Deși sunt britanic, m-am născut în Pakistan - tatăl meu era 
chirurg oftalmolog misionar -, iar anii de copilărie i-am petrecut în 
India și Afganistan. La vârsta de treisprezece ani, am fost trimis la 
școală cu internat în Anglia, iar apoi am studiat la Universitatea 
Oxford și mi-am luat diploma în filosofie, politică și economie. Am 
început să lucrez ca jurnalist la un ziar local din Tara Galilor, apoi 
m-am mutat la un radio pirat din Insulele Seychelles timp de doi 
ani, unde am scris și am prezentat o emisiune de știri internaționale. 

Când m-am întors în Regatul Unit la mijlocul anilor 1980, m-am 
îndrăgostit de computere și am fondat o serie de reviste dedicate 


Firul roșu TED TALKS 61 


62 


acestui subiect. A fost o perioadă extrem de favorabilă pentru 
lansarea unor reviste specializate, iar compania mea și-a dublat 
dimensiunile în fiecare an, șapte ani la rând. Am vândut-o, m-am 
mutat în Statele Unite și am încercat din nou. 

Până în anul 2000, afacerea mea crescuse la 2 000 de angajați 
și 150 de reviste și website-uri. Dar bula tehnologică era pe cale să 
explodeze și, când s-a întâmplat, aproape mi-a distrus compania. 
În plus, cine are nevoie de reviste când ai internet? Am ieșit din 
afacere în 2001. 

Din fericire, pusesem niște bani într-o fundaţie nonprofit și am 
putut să-i folosesc pentru a cumpăra TED care, pe atunci, era o 
conferință anuală din California. De atunci, aceasta este pasiunea 
mea full-time. 


Şi iată versiunea 2: 


Vă invit să veniți cu mine în camera unui student de la 
Universitatea Oxford, în 1977. Deschideţi ușa, iar la început vi se 
pare că nu e nimeni acolo. 

Dar stati. Într-un colt, un băiat e întins pe jos, uitându-se la 
tavan. Stă așa de peste 90 de minute. Eu sunt acela. Versiunea mea 
de 20 de ani. Mă gândesc. Profund. Încerc... vă rog să nu radeti... 
încerc să rezolv problema liberului-arbitru. Misterul acela adânc care 
îi nedumereste pe filosofii lumii de cel putin două milenii? Dap, îmi 
încerc și eu șansa. 

Oricine s-ar fi uitat obiectiv la această scenă ar fi tras concluzia 
că acest băiat este o combinație ciudată de aroganță, iluzii sau poate 
stângăcie socială și singurătate, preferând compania ideilor celei a 
oamenilor. 

Dar propria mea poveste? Sunt un visător. Întotdeauna am fost 
obsedat de puterea ideilor. Și sunt destul de sigur că tocmai 
aplecarea mea către interior m-a ajutat să supraviețuiesc faptului 
că am crescut în internate din India și Anglia, departe de părinții mei 
misionari, iar asta mi-a dat încrederea de a încerca să-mi construiesc 

o companie media. Cu siguranţă visătorul din mine a fost cel care 
s-a îndrăgostit atât de tare de TED. 

De curând, visez la o revoluție în vorbitul în public și la ce-ar 
putea conduce ea... 


Deci, care versiune îți spune mai multe despre mine? Prima 
are cu siguranță mai multe informaţii. Este un rezumat rezo- 
nabil al unei mari parti din viata mea. Un CV de două minute. 
A doua se concentrează pe un singur moment din viața mea. 
Şi, cu toate astea, când fac acest experiment pe oameni, ei 
spun că a doua variantă li se pare mult mai interesantă și, de 
asemenea, mult mai revelatoare. 

Indiferent că limita ta de timp este de două minute, opt- 
sprezece minute sau o oră, să cădem de acord cu acest punct 
de plecare: vei acoperi doar atât subiect cât eşti în stare să apro- 
fundezi suficient de mult pentru a fi convingător. 

Şi aici, conceptul firului roşu ajută cu adevărat. Alegând un 
fir roşu, vei filtra automat mult din ceea ce ai zice în alte cir- 
cumstante. Cand am făcut experimentul de mai sus, m-am 
întrebat: Pe ce aspect al meu ar trebui să mă axez pentru mai 
multă profunzime? Decizia de a alege „visătorul” mi-a ușurat 
sarcina de a-mi concentra versiunea 2 pe perioada când studi- 
am filosofia la Oxford şi de a elimina alte aspecte din viata 
mea. Dacă aș fi ales „antreprenorul” sau „tocilarul” sau „sufle- 
tul cosmopolit”, aş fi eliminat alte lucruri. 

Aşadar, un fir roşu necesită să identifici în primul rând o 
idee care poate fi prezentată adecvat în timpul pe care îl ai la 
dispoziție. Apoi trebuie să construieşti o structură, astfel încât 
fiecare element din discursul tău să fie legat de această idee 
într-un fel sau altul. 

De la fir roșu la structură 


Să ne oprim o clipă asupra cuvântului structură. Este esen- 
tiala. Diverse discursuri pot avea diferite structuri conectate 
la acel fir roşu central. Un discurs ar putea să înceapă cu o 
introducere în problema pe care o abordează vorbitorul şi să 
ofere o anecdotă care ilustrează acea problemă. Apoi ar putea 
să treacă la încercări din trecut de a rezolva problema și să dea 
două exemple care au eşuat. Ar putea continua cu soluţia pro- 
pusă de speaker, incluzând o dovadă noua si semnificativă 
care susţine ideea. Apoi s-ar putea încheia cu trei implicaţii 
pentru viitor. 

iti poţi reprezenta structura acelui discurs ca pe un arbore. 
Avem un fir roşu central, care se ridică vertical, cu ramuri ata- 
şate de el, fiecare reprezentând o dezvoltare a poveștii princi- 
pale: una jos, pentru anecdota introductivă; două imediat 
deasupra, în secțiunea despre trecut, pentru exemplele care 
au esuat; una cu soluţia propusă, marcând noua dovadă; si trei 
în vârf pentru a ilustra implicaţiile pentru viitor. 

Un alt discurs ar putea, pur si simplu, să prezinte cinci pro- 
iecte care au o temă comună, începând si sfârşind cu proiectul 
actual al vorbitorului. În cadrul acelei structuri, te poți gândi 
la firul roșu ca la o buclă care unește cinci casete diferite, fie- 
care reprezentând câte un proiect. 

Cel mai vizualizat invitat TED la momentul scrierii acestei 
cărți este Sir Ken Robinson. El mi-a spus că majoritatea dis- 
cursurilor sale urmează această structură simplă: 


A. Introducerea - acomodarea pe scenă, subiectul 
care va fi prezentat 

B. Contextul - de ce contează această chestiune 

C. Conceptele principale 

D. Implicatiile practice 
E.. Concluzia 


El a spus: „Există o formula veche pentru scrierea eseurilor 
care spune că un bun eseu răspunde la trei întrebări: Ce? Și ce 
dacă? Si acum ce? Cam aşa e”. 

Desigur, atractivitatea discursurilor lui Sir Ken merge din- 
colo de simplitatea lor structurală, si nici el, nici eu nu am 
recomanda ca toată lumea să adopte aceeași structură. Ceea 
ce contează este să găsești structura care iti dezvoltă cel mai 
bine firul roşu în timpul disponibil și să fie clar cum se conec- 
tează la el fiecare element. 


Abordarea subiectelor dificile 


Firul tău roșu are nevoie de atenţie specială dacă ești nevoit 
să vorbești despre un subiect delicat. Ororile unei crize a refu- 
giatilor. Explozia diabetului. Violenţa sexuală în America de 
Sud. Mulţi vorbitori pe astfel de subiecte consideră că misiu- 
nea lor este să scoată în evidenţă o cauză care trebuie să fie 
mai larg cunoscută. În mod tipic, structura acestor subiecte 
prezintă o serie de fapte care ilustrează cât este de îngrozitoare 
o situație si de ce este nevoie să se facă ceva pentru a o rezolva. 
Și, într-adevăr, sunt momente când aceasta este modalitatea 
perfectă de a încadra un discurs... cu condiţia să fii sigur că 
ascultătorii tăi sunt pregătiţi şi dispuşi să se simtă tulburati. 

Problema este că, dacă spectatorii asistă la prea multe dis- 
cursuri de acest gen, vor fi epuizați emotional si vor începe să 
se deconecteze. Apare oboseala mentală provocată de compa- 
siune. Dacă se întâmplă asta înainte să termini discursul, nu 
vei avea niciun impact. 

Cum poţi să eviti asta? Primul pas este să te gândești că dis- 
cursul tău nu este despre o situație, ci despre o idee. 

Fosta mea colegă June Cohen a explicat diferenţa astfel: 

Un discurs bazat pe o situaţie pune accentul pe moralitate. 
Un discurs bazat pe o idee pune accentul pe curiozitate. 

O situaţie expune o problemă. O idee propune o soluție. 

O situaţie spune: „Nu-i așa că e îngrozitor?” O idee spune: 
„Nu-i așa că e interesant?” 

E mult maiusor să-i atragi de partea ta pe spectatori formu- 
landu-ti discursul ca pe o încercare de a rezolva o ghicitoare 
interesantă decât ca pe o pledoarie să le pese. Prima variantă 
arată ca un cadou pe care îl oferi. A doua seamănă cu o cerere. 


Lista de verificare 


Pe măsură ce lucrezi la dezvoltarea firului tău roşu, iată o 
listă simplă de verificare: 


* Este un subiect care mă pasionează? 

e Inspiră curiozitate? 

e Îiva ajuta cu ceva pe spectatori să afle aceste lucruri? 

e Discursul meu este un cadou sau o cerere? 

e Informaţia este proaspătă sau a mai fost spusă deja? 

e Sunt în stare să explic subiectul în timpul alocat, inclusiv 
cu exemplele necesare? 

e Ştiu suficient de multe despre asta ca să merite timpul 
dedicat de public discursului meu? 

e Am credibilitatea necesară pentru a aborda acest subiect? 

e Care sunt cele cincisprezece cuvinte care rezumă discur- 
sul meu? 

e Aceste cincisprezece cuvinte ar convinge pe cineva sa 
vină să-mi asculte discursul? 

Coachul de vorbire în public Abigail Tenembaum 
recomandă să iti testezi firul roșu pe cineva care ar fi un spec- 
tator tipic şi să nu faci asta în scris, ci verbal: „Când îl spui cu 
voce tare, ti se cristalizează ce e clar, ce lipseşte si cum să îl 
formulezi mai bine”. 

Si cunoscuta scriitoare Elizabeth Gilbert crede in planifica- 
rea unui discurs pentru un public de o persoană. Ea mi-a oferit 
acest sfat: „Alege o ființă umană - o ființă umană care face 
parte din viata ta - şi pregateste-ti discursul ca si cum l-ai tine 
doar în faţa ei. Alege pe cineva care nu lucrează în domeniul 
tău, dar care este, în general, o persoană inteligentă, curioasă, 
implicată, cosmopolită - şi pe care o placi foarte mult. Asta va 
va conferi discursului tău o notă de căldură sufletească și sin- 
ceritate. Mai presus de toate, asigură-te că vorbești efectiv cu o 
persoană, nu cu un reprezentant al unei categorii demografice 
(«Discursul meu e pentru oamenii din domeniul software care 
au între 22 si 38 de ani.»), pentru că o categorie demografică nu 
e același lucru cu o ființă umană, iar dacă te adresezi unei cate- 
gorii demografice, nu vei părea că vorbeşti cu o ființă umană. 
Nu e nevoie să te duci acasă la acea persoană și să-ți repeti 
discursul cu ea şase luni de zile; nici nu trebuie să ştie că vei 
vorbi la TED. Pur si simplu, alege-ti un ascultător ideal si fă 
tot posibilul să dezvolti un discurs care să-l uimească, sau să-l 
emotioneze, sau să-l încânte”. 

Dar, mai presus de toate, spune Gilbert, trebuie să alegi un 
subiect care salasluieste adânc în tine. „Vorbeşte despre ceva 
ce ştii. Vorbeşte despre ceva ce știi și iubeşti din toată inima. 
Vreau să aud ceva despre subiectul care este cel mai important 
în viata ta - nu doar un subiect ales la întâmplare care crezi că 
va aduce ceva nou. Arată-mi pasiunea ta tocită de decenii, nu 
vreo smecherie proaspătă și radicală, si crede-mă - voi fi 
captivata.” 

Odată ce ai gata firul roșu, eşti pregătit să planifici ce vrei 
să atasezi la el. Sunt multe modalităţi de a construi idei. De-a 
lungul următoarelor capitole, vom discuta despre cinci instru- 
mente de bază pe care le folosesc vorbitorii: 


e Conectarea 
e Narațiunea 
* Expunerea 

e Persuasiunea 
° Revelația 


Ele pot fi amestecate si combinate. Unele discursuri se limi- 
tează la un singur instrument. Altele încorporează elemente 
multiple. Unele le folosesc pe toate cinci (şi adesea, aproxima- 
tiv în ordinea de mai sus). Dar merită analizate separat deoa- 
rece cele cinci tehnici sunt izbitor de diferite. 

Instrumentele 
discursului 


Conectarea 
VORBEȘTE DESPRE EXPERIENŢA TA PERSONALĂ 


5 


Cunoașterea nu poate fi împinsă în creier. Ea trebuie atrasă din interior. 
Înainte de a transfera o idee în mintea cuiva, ai nevoie de permisiunea 
sa. Oamenii sunt reticenţi în mod natural să-și deschidă minţile - cel mai 
prețios lucru pe care îl posedă - în fața unor necunoscuți. Trebuie să 
găsești un mod de a depăși acea reticenta. Iar modul acela este să scoţi 
la iveală ființa umană care se ghemuiește de frică în interiorul tău. 


Ascultarea unui discurs este complet diferită fata de citirea 
unui eseu. Nu e vorba doar de cuvinte. Deloc. E vorba de per- 
soana care rosteşte cuvintele. Pentru a avea un impact, trebuie 
să existe o legătură umană. Poti să tii cel mai strălucit discurs, 
cu explicaţii limpezi precum cristalul și logică precisă ca lase- 
rul, dar dacă nu te conectezi mai întâi cu publicul, pur si sim- 
plu ideile nu vor ateriza. Chiar dacă spectatorii vor înţelege 
conţinutul la un anumit nivel, acesta nu se va activa, ci va fi 
clasat undeva, într-o arhivă mentală, unde va fi uitat curând. 

Oamenii nu sunt calculatoare. Sunt creaturi sociale cu tot 
felul de particularităţi ingenioase. Și-au dezvoltat arme pentru 
a se proteja împotriva unor informaţii periculoase care le-ar 
putea polua perspectiva asupra lumii de care depind. Aceste 
arme au şi nume: scepticismul, neîncrederea, antipatia, plic- 
tiseala, neintelegerea. 

Şi, apropo, aceste arme sunt nepretuite. Dacă mintea ta 
ar fi deschisă la absolut orice auzi, viaţa ta s-ar nărui rapid: 
„Cafeaua provoacă cancer!”, „Străinii ăştia sunt dezgustători!”, 

„Cumpăraţi aceste cuțite de bucătărie superbe!”, „Ştiu cum să 
te fac să te simți bine, iubi...”. Fiecare lucru pe care îl vedem 
sau îl auzim este evaluat înainte de a avea curaj să-l încorpo- 
ram într-o acţiune concretă. 

Așadar, prima ta sarcină ca vorbitor este să găseşti un mod 
de a dezamorsa aceste arme si a construi o legătură umană cu 
publicul, bazată pe încredere, astfel încât acesta să fie dispus- 
ba chiar încântat - să-ţi ofere acces total la mintea sa timp de 
câteva minute. 

Dacă nu iti plac metaforele militare, să ne întoarcem la 
ideea de discurs ca o călătorie. Este o călătorie în care iti iei 
publicul cu tine. Poate că ai descoperit o rută minunată către 
o destinaţie perfectă. Dar, înainte de a-i duce pe oameni acolo, 
trebuie să faci ca acea călătorie să le pară atrăgătoare. Prima 
sarcină este să te duci acolo unde sunt spectatorii si să-i cuce- 
resti. Da, esti un ghid în care se poate avea încredere. Fara 
asta, întregul demers se poate rasufla înainte chiar să înceapă. 

Le spunem invitaţilor noștri că TED oferă un public cald, 
primitor. Dar, chiar si așa, este o diferență uriașă de impact 
între vorbitorii care se conectează emoţional și cei care declan- 
şează fără să vrea scepticismul, plictiseala sau antipatia. 

Din fericire, există numeroase moduri de a realiza această 
legătură timpurie. Iată cinci sugestii: 


Fă contact vizual încă de la început 


Oamenii se pricep să-și formeze impresii instantanee des- 
pre alti oameni. Prieten sau dușman. Simpatic sau antipatic. 
Destept sau prost. Sigur pe sine sau temător. Indiciile de care 
ne folosim ca să facem aceste evaluări rapide sunt adesea 
şocant de superficiale. Cum este îmbrăcat cineva. Cum merge 

sau stă în picioare. Expresia sa facială. Limbajul corpului. 
Atenţia pe care ţi-o acordă. 

Vorbitorii foarte buni găsesc un mod de a realiza o legătură 
emoţională încă de la început cu publicul lor. Poate fi ceva la 
fel de simplu precum faptul că merg încrezători pe scenă, pri- 
vesc în jur, fac contact vizual cu două sau trei persoane și zâm- 
besc. Aruncă o privire la primele momente ale discursului lui 
Kelly McGonigalS despre partea bună a stresului. „Vreau să vă 
mărturisesc ceva.” [face o pauză, se întoarce, isi lasă mâinile să 
cadă pe lângă corp, zambeste uşor] „Dar mai întâi aş vrea ca VOI 
să-mi faceţi o mică mărturisire.” [pășește in fata] „În ultimul 
an” [se uită atent în jur la fiecare spectator] „vreau să ridicaţi 
mâna dacă ati avut parte de relativ putin stres. Cineva?” [un 
zâmbet enigmatic, care, peste câteva secunde, se transformă 
într-un zâmbet larg de un milion de dolari]. Legătura cu publicul 
este instantanee. 

Acum, nu toți suntem la fel de fluenti, relaxaţi sau frumoși 
în mod natural precum Kelly. Dar un lucru pe care îl putem 
face cu toții este să ne privim spectatorii în ochi si să zâmbim 
ușor. Diferenţa este uriașă. Artistul indian Raghava KK se pri- 
cepe de minune să menţină contactul vizual, la fel si argenti- 
nianca Pia Mancini, susținătoare a democraţiei. În doar câteva 
secunde de când încep să vorbească, pur si simplu te simți 
atras înspre ei. | 

Există o explicaţie pentru asta. Oamenii și-au dezvoltat o 
abilitate sofisticată de a citi emoţiile altor oameni uitându-se 
la ochii lor. Suntem capabili să detectăm subconștient cele mai 
mici mișcări ale mușchilor ochilor de pe fata cuiva și, pe baza 
acestui lucru, să evaluăm nu numai cum se simte acea persoa- 
na, ci şi dacă putem avea încredere în ea. (Iar in timp ce noi 
facem asta, ea face același lucru în ceea ce ne privește.) 

Oamenii de ştiinţă au arătat că simplul act dintre doi oameni 
de a se privi reciproc în ochi declanșează activitatea neuronilor 
oglindă care adoptă, efectiv, starea emoțională a celuilalt. Dacă 
strălucesc de voie bună, te voi face să zâmbești în sinea ta. Doar 
un pic. Dar un pic semnificativ. Dacă sunt neliniștit, vei simți 
şi tu puţină anxietate. Ne uităm unul la celălalt si minţile noas- 
tre se sincronizează. 

Iar gradul în care minţile noastre se sincronizează este deter- 
minat partial de cât de mult ne încredem instinctiv unul în cela- 
lalt. Cel mai bun instrument pentru a genera această încredere? 
Dap, un zâmbet. Un zâmbet uman natural. (Oamenii detectea- 
ză zambetele false şi imediat se simt manipulati. Ron Gutman 
a ţinut un discurs TED despre puterea ascunsă a zâmbetelor. 
Merită cu prisosinta șapte minute şi jumătate din timpul tău.) 

Contactul vizual, susținut ocazional de un zâmbetcald, este 
o tehnologie uimitoare care poate transforma modul în care 
este primit un discurs. (E păcat, totuși, că, uneori, este submi- 
nat de o altă tehnologie: iluminatul scenic. Unele lumini sunt 
astfel montate încât vorbitorul este orbit de spoturi strălucitoa- 
re şi nici măcar nu poate să vadă publicul. Vorbeşte despre asta 
cu organizatorul evenimentului cu mult înainte. Dacă esti pe o 
scenă şi te simţi deconectat, este OK să ceri să se ridice reflec- 
toarele sau să se micşoreze intensitatea luminilor scenice.) 

La TED, sfatul nostru numărul unu pentru vorbitori, în ziua 
discursului, este să stabilească regulat contact vizual cu per- 
soanele din public. Fii cald. Fii real. Fii tu însuți. Asta îi va ajuta 
să aibă încredere în tine, să te placa si să înceapă să-ţi împărtă- 
şească pasiunea. 

Cand pasesti pe scenă, ar trebui să te gândeşti la un lucru: 
entuziasmul tău sincer fata de ocazia de a-ţi împărtăşi pasiunea 
cu oamenii care stau chiar acolo, la câțiva metri în fata ta. Nu 

te grăbi cu propoziţia de început. Paseste în lumină, alege câți- 
va oameni, priveşte-i în ochi, salută-i dând din cap şi zâmbeş- 
te. Apoi eşti pe drumul cel bun. 


Arată vulnerabilitate 


Unul dintre cele mai bune moduri de a dezarma un public 
este să iti dezvălui mai întâi propria vulnerabilitate. Este echi- 
valentul cowboy-ului dur care intră într-un bar si își tine haina 
deschisă pentru a arăta că nu poartă nicio armă. Toată lumea 
se relaxează. 

Brené Brown a ţinut un discurs minunat despre vulnera- 
bilitate la TEDx-Houston și a început adecvat. 


Acum vreo doi ani, m-a sunat o organizatoare de evenimente 
pentru că urma să vorbesc la un eveniment. Și mi-a spus: „Mi-e 
foarte greu să scriu ceva despre tine în broșura de prezentare”. Eu 
m-am gândit: „Care e dificultatea?”. Iar ea a zis: „Păi te-am văzut 
vorbind și probabil o să scriu despre tine că ești cercetător științific, 
dar mi-e teamă că, dacă spun că ești cercetător, nu va veni nimeni, 
pentru că toți vor crede că ești plictisitoare și irelevantă”. 


Deja o iubeşti. 

După aceeași logică, dacă ai emoții, te poţi folosi de asta în 
favoarea ta. Publicul simte imediat si - departe de a te dispre- 
tui, asa cum te temi, se întâmplă exact opusul - începe să te 
încurajeze. Îi încurajăm adesea pe vorbitorii care par să se 
lupte cu emoţiile să fie pregătiţi, la nevoie, să recunoască asta. 
Dacă simţi că te ineci, opreste-te... ia o sticlă cu apa, ia o inghi- 
titura şi spune ceea ce simți. „O clipă, vă rog... După cum 
vedeţi, sunt puţin cam emoţionat. În curând, serviciul va fi 
reluat în regim normal.” Cel mai probabil, vei primi o rundă 

de aplauze încurajatoare, iar mulţimea își va dori enorm să te 
vadă reuşind. 

Vulnerabilitatea poate fi puternică în orice stadiu al unui 
discurs. Unul dintre cele mai uluitoare momente la care am 
fost martor pe scena TED a fost cand neurochirurgul si autorul 
de succes Sherwin Nuland? tocmai terminase un tur de forță 
al istoricului terapiei cu electroşocuri, tratamentul pentru boli 
mintale severe care presupune trimiterea de curent electric 
direct prin creierul pacientului. Era bine pregătit şi amuzant 
şi făcea ca totul să pară interesant, chiar daca putin înspăi- 
mântător. Dar apoi s-a oprit. „De ce vă povestesc toate astea 
la această întrunire?” A spus că voia să împărtășească ceva 
despre care nu mai vorbise sau scrisese înainte. În sală nu se 
auzea nici musca. 

„Motivul... este că sunt un om a cărui viata, cu aproape 
30 de ani în urmă, a fost salvată de două cicluri lungi de terapie 
cu electroşocuri.” În continuare, Nuland şi-a dezvăluit propria 
poveste despre o depresie istovitoare, o boală care s-a agravat 
atât de tare, încât doctorii plănuiau să îi îndepărteze o parte 
din creier. În schimb, ca ultimă soluţie, au apelat la terapia cu 
electrosocuri. Şi, într-un final, după 20 de ședințe, a funcţionat. 

Făcându-se atât de profund vulnerabil în fata publicului, el 
a putut să-şi termine discursul cu o forță extraordinară. 


Întotdeauna m-am simţit cumva ca un impostor, pentru că 
cititorii mei nu știu ceea ce tocmai v-am spus. De aceea, unul dintre 
motivele pentru care am venit aici să vorbesc astăzi este - sincer, 
egoist - să-mi descarc sufletul și să fac cunoscut tuturor că mintea 
care a scris toate acele cărți nu este una netulburată. Dar și mai 
important, cred, este faptul că o proporție foarte semnificativă din 
acest public are sub 30 de ani și îmi pare că aproape toți vă aflați pe 
marginea unei cariere magnifice și palpitante. Orice vi se poate 
întâmpla. Lucrurile se schimbă. Se produc accidente. Ceva din 

copilărie se întoarce să vă bântuie. Puteți fi scoși temporar din 
cursă... Dacă eu am putut să-mi găsesc drumul înapoi, credeți-mă, 
oricine își poate găsi drumul înapoi dintr-o împrejurare potrivnică 
ce îi apare în viata. Iar celor care sunt mai în vârstă, care au trecut 
prin perioade grele, care poate au pierdut totul, ca și mine, și au 
luat-o de la capăt, unele dintre aceste lucruri le vor părea foarte 
familiare. Există însănătoșire. Există mântuire. Și există înviere. 


Acesta este un discurs care ar trebui văzut de toată lumea. 
Sherwin Nuland a decedat in 2014, dar vulnerabilitatea lui si 
inspiraţia rezultată trăiesc în continuare. 

Disponibilitatea de a fi vulnerabil este unul dintre cele mai 
puternice instrumente de care se poate folosi un vorbitor. Dar, 
ca în cazul tuturor lucrurilor puternice, trebuie manevrată cu 
grijă. Brené Brown a văzut mai multi vorbitori care i-au inter- 
pretat greșit sfatul. Ea mi-a spus: „Confesiunile personale cli- 
şeistice sau false fac publicul să se simtă manipulat si chiar 
ostil fata de tine şi mesajul tău. Vulnerabilitatea nu înseamnă 
să marturisesti prea multe. Este o ecuaţie simplă: vulnerabili- 
tate minus granițe nu este egal cu vulnerabilitate. Poate fi 
orice, de la încercarea de a forța conectarea până la setea de 
atenţie, dar nu este vulnerabilitate și nu duce la conectare. Am 
descoperit că modul cel mai bun de a clarifica asta este să ne 
examinăm sincer intenţiile. Confesiunea este făcută în slujba 
discursului de pe scenă sau este un mod de a ne lămuri propri- 
ile probleme? Prima variantă este puternică, a doua raneste 
încrederea pe care o au oamenii în noi”. 

Brown recomandă din toată inima să nu impartasesti 
aspecte personale pe care nu ti le-ai gestionat inca. 

„Trebuie să ne fi acceptat pe deplin poveştile înainte ca 
impartasirea lor să fie resimţită ca un cadou. O poveste este 
gata de a fi împărtăşită numai când vindecarea şi dezvoltarea 
prezentatorului nu depind de reacția publicului.” 


Conectarea TED TALKS 77 


Vulnerabilitatea autentică este puternică. Confesiunea exa- 
gerată nu este. Dacă ai dubii, testeaza-ti discursul pe un prie- 
ten sincer. 


Fă-i să râdă, nu să se jeneze 


Concentrarea pe un discurs poate fi solicitantă, iar umorul 
este un mod minunat de a-ţi aduce publicul aproape. Dacă 
Sophie Scott are dreptate, o parte din scopul evolutiv al râsului 
este să creeze o legătură socială. Când râzi cu cineva, amândoi 
simtiti că vă aflați de aceeași parte a baricadei. Este un instru- 
ment fantastic de conectare. 

Într-adevăr, pentru mulţi vorbitori, umorul s-a transformat 
într-o super armă. Discursul lui Sir Ken Robinson® despre eșe- 
cul şcolilor de a cultiva creativitatea, care, până în 2015, adu- 
nase peste 35 de milioane de vizualizări pe site-ul TED, a fost 
programat în ultima zi a conferinţei. El a început asa: „A fost 
grozav, nu? Am simţit că plutesc. De fapt, o să-mi iau zborul 
de-aici”. Publicul a chicotit. Şi practic nu s-a mai oprit. Din acel 
moment, i-am mâncat cu toții din palmă. Umorul înlătură 
rezistenţa pe care oopunem când ascultăm un discurs. Oferind 
mici daruri sub formă de râsete încă de la început, îi transmiti 
subtil publicului... Veniti cu mine în excursie, dragii mei prieteni. 
O să fie un deliciu. 

Spectatorii care râd împreună cu tine ajung rapid să te 
placă. Iar dacă oamenii te plac, sunt mult mai dispuși să ia în 
serios ceea ce ai de spus. Râsul aruncă în aer barierele şi, din- 
tr-odată, ai o şansă să comunici realmente cu ei. 

Râsul la începutul discursului mai are încă un mare bene- 
ficiu. Este un semnal puternic că te conectezi. Monica 
Lewinsky mi-a spus că emoțiile i-au dispărut în clipa în care 

spectatorii au izbucnit în râs. Iar dacă este un semnal pentru 
speaker, este un semnal si pentru toți ceilalți din sală. Râsul 
spune: Noi, ca grup, am creat o legătură cu vorbitorul. Apoi toată 
lumea este mai atentă. 

Este extrem de interesant că unii dintre cei mai buni spea- 
keri își alocă o porțiune semnificativă din discurs construirii 
acestei legături. În cazul lui Sir Ken de mai sus, primele unspre- 
zece minute sunt dedicate aproape integral unei serii de poves- 
tirilegate de învățământ, care nu au un rol major în construirea 
ideii principale, dar, în schimb, creează o legătură extraordi- 
nară cu publicul. Ne gândim: Cât este de amuzant! Nu am crezut 
niciodată că învățământul poate fi un subiect atât de captivant. 
Esti o persoană atât de atrăgătoare... Aș veni cu tine oriunde. Şi 
cand, până la urmă, el devine serios şi trece la ideea principală 
despre pierderea creativităţii în școli, îi sorbim fiecare cuvânt. 

La fel, în discursul lui fascinant despre nedreptate, Bryan 
Stevenson48 şi-a petrecut primul sfert din timp cu o singură 
povestire despre cum l-a convins bunica lui să nu bea nicioda- 
tă. Povestea a avut un final ilar si, dintr-odată, ne-am simțit 
profund conectaţi cu acest om. 

Atenţie: Să petreci atât de mult timp cu povești amuzante 
este un dar special, nerecomandat majorităţii. Dar dacă poţi 
găsi doar o scurtă întâmplare care să-i facă pe oameni să zâm- 
bească, ea poate „descuia” restul discursului tău. 

Scriitorul de SF Rob Reid a oferit un tip diferit de umor: 
satira. Tonul lui a fost tot timpul serios. El a pretins că face o 
analiză obiectivă a „matematicii drepturilor de autor”. Dar, 
după un minut şi ceva, oamenii au început să-și dea seama că, 
de fapt, lua peste picior absurditatea legilor privind drepturile 
de autor, care echivalează fiecare melodie descărcată ilegal cu 
furtul a 150 000 de dolari. Au început să se audă chicoteli, 
care, în curând, s-au transformat în hohote zgomotoase. 


Conectarea TED TALKS 79 


Desigur, nu funcţionează întotdeauna. Un vorbitor de la 
TED, acum câţiva ani, şi-a închipuit că este teribil de amuzant 
povestind o serie de întâmplări din ce în ce mai ciudate despre 
fosta lui soţie. Poate câţiva prieteni din public au chicotit. Noi, 
restul, ne-am simţit extrem de jenati. Altă dată, un invitat a 
încercat să rostească fiecare citat din discursul lui cu accentul 
pe care isi imagina el că l-ar fi folosit autorul citatului. Poate ca 
familiei lui i s-a părut adorabil. Pe o scenă publică, a fost pur si 
simplu penibil. (În afară de cazul când eşti extrem de talentat, 
iti recomand cu tărie să eviti alte accente în afară de al tau!) 

În urmă cu 30 de ani, vorbitorii isi ticseau discursurile cu 
glume bazate pe sex, rasă şi deficienţe. Stai departe de ele! 
Lumea s-a schimbat. | 

Umorul este o artă care presupune abilitate, si nu toată 
lumea este capabilă de asta. Umorul ineficient este mai rău 
decât lipsa umorului. Dacă spui o glumă luată de pe internet, 
probabil se va întoarce împotriva ta. Într-adevăr, bancurile 
luate ca atare par fabricate, stângace şi nesofisticate. În 
schimb, trebuie să cauţi poveşti ilare-dar-adevărate care sunt 
direct relevante pentru subiectul tău sau folosesc limbajul 
într-un mod umoristic, agreabil. 

Persoana cea mai amuzantă din echipa noastră este Tom 
Rielly, care conduce programul nostru de burse şi care, ani la 
rând, a ţinut discursul de încheiere a conferinței, luând peste 
picior fiecare speaker cu poante bine plasate. Iată sfaturile lui: 


1. Spune anecdote relevante pentru subiectul tău, cand 
umorul este natural. Cel mai bun tip de umor se 
bazează pe observarea lucrurilor care se întâmplă în 
jurul tău și apoi pe exagerarea sau amestecarea lor. 

2. Ai pregătită o remarcă amuzantă pentru cazurile 
când faci vreo greșeală, se strică videoproiectorul sau 


80 TED TALKS Conectarea 


nu funcţionează telecomanda. Publicul ştie că lucru- 
rile astea se pot întâmpla și îi vei câștiga instantaneu 
simpatia. l 

Încorporează umorul în diapozitive sau alte elemen- 
te vizuale. Poti crea umor si prin contrastul dintre 
ceea ce spui si ceea ce arăţi. Sunt multe posibilități 
de a stârni râsul. 

Foloseşte satira, spunând opusul a ceea ce vrei să 
transmiţi, apoi dezvaluindu-ti intenţia, desi este 
foarte dificil să faci asta corect. 

Sincronizarea este esenţială. Dacă apare un moment 
amuzant, trebuie să dai timp spectatorilor să se prin- 
dă de poantă. Pentru asta, trebuie să ai curajul să faci 
o pauză de o clipă. Și sa faci asta fără să dai senzaţia 
că cersesti aplauze. 

Foarte important: Dacă nu esti un om amuzant, nu 
încerca să fii amuzant. Testeaza-ti umorul pe familie 
şi prieteni, sau chiar pe un coleg. Râd? Dacă nu, 
modifică sau renunţă. 


Pericole (chiar si în mâinile oamenilor binecuvantati 
darul umorului): 


1. 


2. 
3. 
4. 
5. 


Comentarii nelalocul lor şi limbaj ofensator: Nu face 
asta. Nu vorbeşti la un club de noapte de stand-up 
comedy. 

Limerick-uri' sau alte poezioare aparent distractive. 
Jocuri de cuvinte. 

Sarcasm. 

Anecdote care durează prea mult. 


* Poezii umoristice absurde formate din cinci versuri (n.t.). 

6. Orice încercare de umor bazat pe religie, etnie, iden- 
titate de gen, politică. Membrii respectivelor comu- 
nitati au voie să facă asta; outsiderii, categoric nu. 


Toate acestea pot funcţiona în circumstanţele potrivite, dar 
poartă în ele şi riscul de a-și greşi ţinta sau de a jigni pe cineva. 
Dacă publicul are una dintre aceste experiențe, este greu să îl 
recastigi. 

Daca ti-ai propus sa vorbesti mult in public, merita cu ade- 
varat sa-ti cauti propria marca de umor care functioneaza. $i 
dacă nu o găseşti, nu intra în panică. Umorul nu este pentru 
toată lumea. Există multe alte modalităţi de a te conecta cu 
publicul. 


Parcheaza-ti egoul 


Ai fi dispus să-ţi incredintezi mintea cuiva care este foarte 
plin de el însuși? Nimic nu afectează mai mult perspectivele 
unui discurs decât senzaţia că vorbitorul este un lăudăros. Și 
dacă asta se întâmplă de la început... păzea! 

Mi-aduc aminte foarte clar un discurs TED de acum multi 
ani care a început asa: „Înainte să devin un brand în carne și 
oase...” Şi atunci, chiar în acea clipă, a fost clar că n-o să se 
termine bine. Invitatul era euforic după ce tocmai avusese un 
mare succes comercial, iar noi urma să aflăm totul despre asta, 
în detaliu. Aceea a fost singura dată pe care mi-o amintesc 
când am auzit la TED un discurs întrerupt de fluierături deza- 
probatoare. Fluierături! Chiar dacă esti un adevărat geniu, un 
sportiv care arată superb si un lider neînfricat, e mai bine să 
lași publicul să-şi dea seama singur de asta. 

Vorbitorul TED Salman Khan a spus-o cel mai frumos: 

Fii tu însuți. Cele mai proaste discursuri sunt cele în care cineva 
încearcă să fie altcineva decât este. Dacă în mod obișnuit ești 
mototol, fii mototol. Dacă ești emotiv, fii emotiv. Singura excepție 
este dacă ești arogant și egocentric. În cazul ăsta, ar trebui cu 
siguranță să pretinzi că ești altcineva. 


Unii vorbitori se folosesc de umor ca să dea intenţionat o 
lovitură propriului lor ego. 

Dan Pink’, un vorbitor desăvârșit, al cărui discurs despre 
motivaţie are zece milioane de vizualizări și continuă să acu- 
muleze altele, a intrat pe scenă cu un aer un pic prea sigur pe 
sine si a început să vorbească pe un ton putintel camtare. Dar, 
după primele propoziţii, ne-a avut pe toţi la degetul mic. Iată 
ce a zis: 


Trebuie să vă mărturisesc ceva încă de la început. Acum 20 și 
ceva de ani, am făcut ceva ce regret, ceva de care nu sunt deosebit 
de mândru, ceva ce, din multe puncte de vedere, mi-aș dori ca 
nimeni să nu afle, însă aici mă simt oarecum obligat să-l dezvălui. 
La sfârșitul anilor 1980, într-un moment de nechibzuinţă tinerească, 
m-am dus la Facultatea de:Drept. 


Genial. După asta, deja ne plăcea de el. 

Autoironia, în mâinile potrivite, este un lucru grozav. Tony 
Blair se pricepe de minune la asta, folosind adesea autoironia 
pentru a atrage de partea sa spectatorii potenţial ostili. Odată, 
înainte de a fi ales prim-ministru al Marii Britanii, a început să 
spună o poveste care, a zis el parcă cerandu-si scuze, i-ar putea 
face pe oameni să se îngrijoreze că nu este calificat să guverne- 
ze. A povestit despre o vizită făcută în Olanda, unde, la o cină 
cu înalţi demnitari, a făcut cunoştinţă cu o femeie bine îmbră- 
cata, de vreo 50 de ani. Ea l-a întrebat cine e. „Tony Blair.” „Şi 
cu ce vă ocupați?” „Conduc Partidul Laburist Britanic.” Apoi 

el a întrebat-o cine este ea. „Beatrix.” „Și cu ce vă ocupați?” 
[pauză jenată] „Sunt regină.” Un alt speaker s-ar fi lăudat pur 
şi simplu că luase cina cu regina Olandei si ar fi pierdut atenția 
publicului înainte să înceapă. Dar, autoironizându-se intentio- 
nat, Blair a câștigat râsete, afecțiune și încredere. 

Egoul iese la iveală în multe moduri care pot rămâne neob- 
servate pentru un vorbitor obişnuit să fie în centrul atenţiei: 


e Mentionarea unor persoane celebre cu care ai 
interactionat 

e Povești care par concepute doar ca să-ţi scoată calităţile 
în evidență 

* Laude despre realizările tale sau ale companiei tale 

* Concentrarea discursului în jurul tău, nu în jurul unei 
idei pe care ceilalți o pot folosi. 


Ti-as putea spune să recitesti principiile de bază si să-ți 
amintesti că'scopul discursului tau este să faci cadou o idee, 
nu să te autopromovezi. Dar chiar si asa s-ar putea să nu-ţi dai 
seama. Poate fi greu să observi din interior. Fiecare lider are 
nevoie de cineva pe care să se bazeze pentru un feedback 
onest, direct. Trebuie să fie cineva care nu se teme să ofenseze 
sau să supere. Dacă te simți mândru de ceva ce ai realizat de 
curând, este important să-ţi testezi discursul pe acea persoană 
de încredere şi apoi să-i dai şansa să spună: „În mare parte, a 
fost grozav. Dar, sincer... lași impresia că ești un pic prea plin 
de tine”. 


Spune o poveste 


Spusul povestilor este atat de important, incat intregul 
capitol următor îi este dedicat, dar una dintre cele mai 

importante funcţii ale sale este să construiască o legătură cu 
publicul. 

Suntem născuţi să ne placă poveștile. Ele generează instan- 
taneu interes, empatie, emoție şi curiozitate. Pot stabili în mod 
ingenios contextul unui discurs si îi pot determina pe oameni 
să le pese de un subiect. 

Poveştile impresionante pot apărea în orice etapă a unui 
discurs. Un mod grozav de a face introducerea. Un mod gro- 
zav de a ilustra conţinutul. Și, uneori, desi mai rar, un mod 
grozav de a încheia. 

Ernesto Sirolli:0 voia să tina un discurs despre o strategie 
mai bună de ajutorare a țărilor subdezvoltate din Africa. Dacă 
ai de gând să vorbesti despre un subiect dificil ca acesta, este 
o idee foarte bună să te conectezi mai întâi cu publicul. Iată ce 
a facut el. 


Primul nostru proiect... a fost când noi, italienii, am decis să-i 
învăţăm pe locuitorii Zambiei cum să-și cultive mâncarea. Asa că 
ne-am dus cu seminţe italienești în sudul Zambiei, într-o vale 
absolut magnifică de pe lângă râul Zambezi, și le-am arătat 
localnicilor cum să planteze roșii italienești si zucchini si... Și evident 
că localnicii nu au arătat niciun interes în direcţia asta.. Și ne-am 
mirat că localnicii nu aveau niciun fel de agricultură, într-o vale atât 
de fertilă. Dar, în loc să-i întrebăm cum de nu cultivau nimic, noi 
ne-am zis: „Slavă Domnului că suntem aici. Taman la fix ca să 
salvăm poporul zambian de la înfometare”. Și, desigur, tot ce am 
plantat în Africa a crescut frumos... Roșiile s-au făcut excepțional de 
bine... Și nouă nu ne venea să credem, și le spuneam zambienilor: 
„la uitaţi ce ușoară este agricultura”. Când roșiile s-au facut 
frumoase, coapte și zemoase, vreo 200 de hipopotami au venit 
peste noapte din râu și au mâncattot. Și noi le-am spus zambienilor: 
„Dumnezeule, hipopotamii!” Iar zambienii ne-au spus: „Da, de-asta 
nu facem agricultură aici”. 

Când reusesti să combini umorul, autoironia şi revelația 
într-o singură poveste, ţi-ai asigurat un început câștigător. 

Poveștile care pot genera cea mai bună legătură emotiona- 
lä sunt cele despre tine personal sau despre oamenii apropiaţi 
tie. Povestirile despre esecuri, situatii jenante, ghinion, peri- 
col sau dezastru, spuse cu autenticitate, sunt adesea momen- 
tul cand ascultatorii trec de la un interes vag la implicarea 
profundă. Ei au început deja să-ți împărtășească o parte din- 
tre emoții. A început să le pese. Au început să te placă. 

Dar fii atent. Unele poveşti pot fi percepute drept lăudăroa- 
se sau manipulatoare din punct de vedere emoţional. Când 
explici modul fantastic în care ai transformat o problemă 
într-un succes răsunător, s-ar putea să nu ţi-i apropii pe 
oameni, ci, dimpotrivă, să-i indepartezi. Când scoţi din buzu- 
nar fotografia fiului tău mai mare chiar la finalul discursului, 
declari că a fost diagnosticat cu o boală terminală și spui că 
discursul tău îi este dedicat, s-ar putea ca spectatorii să se 
simtă mai degrabă stanjeniti decât empatici. 

Regula de bază aici este să rămâi autentic. Este adevăratul 
tu cel care spune povestea? Un bun test este să-ţi imaginezi 
dacă ai povesti această întâmplare unui grup de prieteni vechi. 
Si daca da, cum. Prietenii sunt buni detectori ai lipsei de 
autenticitate. Şi la fel spectatorii. Fii real și nu ai cum să gre- 
şeşti prea tare. 

Iar acest sfat se aplică întregului capitol prezent despre 
conectare. Uneori am descris aceste sugestii drept instrumen- 
te sau tehnici. Este important să nu fie percepute astfel. Ele 
trebuie să facă parte dintr-o dorință autentică de conectare. 
Eşti om. Ascultătorii tăi sunt oameni. Gândeşte-te la ei ca la 
niște prieteni. Si, pur si simplu, intinde-le mâna. 

Ah, politica 


Nu pot să închei acest capitol fără să mă plâng de cel mai 
mare ucigaș al conectării: gândirea de trib. Indiferent că e 
vorba despre politică, religie sau rasă, oamenii care fac parte 
dintr-o comunitate care a respins la grămadă ideile pe care vrei 
să le articulezi sunt, puţin spus, un public dificil. 

Faptul că l-am amintit mai sus pe Tony Blair te-a enervat? 
După ani de zile la putere, şi mai ales din cauza sprijinului său 
pentru războiul din Irak, unii au început să-l urască atât de 
mult, încât simpla menționare a numelui său le ridică tensiu- 
nea arterială. Pentru ei, exemplul de mai înainte probabil a 
părut prost ales. Scopul său explicativ probabil a fost ignorat. 

Politica poate avea acest efect. La fel şi religia. Unele păreri 
sunt atât de adânc înrădăcinate, încât, dacă un speaker pare să 
atenteze la ele, oamenii își schimbă total atitudinea. În loc 
să asculte, se închid emoţional și fierb în suc propriu de iritare. 

Aceasta este o problemă foarte mare. Unul dintre exemplele 
de vorbit în public cu cele mai mari consecinţe din epoca recen- 
tă a fost prezentarea pe care a făcut-o Al Gore în 2005 si care, 
ulterior, s-a transformat în documentarul An Inconvenient 
Truth“, proclamând o criză climatică globală. El s-a folosit la 
maximum de toate tehnicile imaginabile de vorbit în public: 
diapozitive convingătoare, logică atentă, elocventa, umor, ple- 
doarie pasională, ironizare nemiloasă a opiniilor contrare, 
chiar si o poveste personală emoţionantă despre fiica lui. Cand 
a ținut prezentarea la o sesiune specială TED neînregistrată, a 
influențat profund vieţile multor participanţi, determinându-i 
pe unii să-și dea demisia si să lucreze full-time în chestiuni 
legate de mediu. 


* „Un adevăr incomod” (n.t.). 

Totuși, a fost o problema. Al Gore era politician într-o tara 
adânc divizată de preferinţele de partid. Instinctele noastre 
partizane au construit bariere aproape inexpugnabile impotri- 
va propagandei din cealaltă parte. Jumătate de ţară s-a conec- 
tat cu Al Gore mai puternic ca niciodată, a acceptat pe deplin 
An Inconvenient Truth şi şi-a schimbat permanent opiniile des- 
pre lume. Cealaltă jumătate nu s-a conectat deloc, niciodată. 
Pur şi simplu, s-a închis în ea. Simplul fapt că Al Gore, politi- 
cianul, susținea un punct de vedere însemna că acesta nu avea 
cum să fie adevărat. Un deceniu mai târziu, problema schim- 
bărilor climatice a rămas la fel de politizată ca întotdeauna. 
Ceea ce ar trebui să fie o chestiune ştiinţifică a devenit, din 
păcate, un test de aliniere politică. (E posibil ca același lucru 
să se fi întâmplat $i dacă Dick Cheney sau Karl Rove ar fi inițiat 
o discuţie la scară largă despre o problemă climatică majoră.) 

Toxicitatea non-conversatiilor noastre politice (si religioa- 
se) este o tragedie a lumii moderne. Când oamenii nu sunt 
pregătiţi sau dispuși să asculte, comunicarea nu poate avea loc. 

Dacă vrei să ai acces la oamenii cu opinii radical diferite de 
ale tale, singura ta sansa este să te pui în pielea lor cât poți 
de mult. Nu folosi un limbaj care ar putea declanșa răspunsuri 
tribale. Și folosește fiecare instrument descris aici pentru a 
construi o legătură bazată pe faptul că toţi sunteţi oameni. 

Din fericire, majoritatea conferinţelor au spectatori funda- 
mental binevoitori. Ar trebui să poţi crea rapid o legătură cu 
ei. Iar apoi, discursul tău poate străluci cu adevărat. 


i 

Narațiunea 
ATRACTIA IREZISTIBILA A POVEŞTILOR 


6 


Poveștile ne-au făcut ceea ce suntem. Mă refer la propriu. Cele mai bune 
dovezi din arheologie și antropologie sugerează că mintea umană a 
evoluat odată cu spusul poveștilor. 


Acum circa un milion de ani, strămoşii noștri hominizi au 
început să stăpânească folosirea focului şi se pare că asta a 
avut un impact profund asupra dezvoltării lor. Căldura, da. 
Apărarea împotriva prădătorilor, da. Gatitul şi remarcabilele 
sale consecinţe asupra creşterii creierelor noastre, da. Dar a 
mai fost ceva. 

Focul a creat un nou magnet pentru socializare. Căldura si 
lumina lui pâlpâitoare atrăgeau oamenii la un loc la căderea 
nopții. Se pare ca asta s-a întâmplat în fiecare cultură străveche 
de vânători-culegători din ultimii 300 000 de ani. 

Si ce făceau e; în acest timp petrecut împreună? Se pare că, 
în multe culturi, o formă de interacțiune socială a devenit pre- 
dominantă: spusul poveştilor. 

Antropologul Polly Wiessner și-a petrecut 40 de ani studi- 
ind anumite culturi primitive şi documentând periodic cine și 
ce a spus despre acest subiect. În 2014, a publicato lucrare care 
arăta diferenţele semnificative dintre întrunirile din timpul 
zilei şi cele din timpul nopţii. Discuţiile de zi, chiar si când erau 
implicate grupuri mai mari, se concentrau pe chestiuni econo- 
mice şi bârfe sociale. Noaptea, tonul se îndulcea. Aveau loc 
dansuri, cântece, ritualuri. Dar cea mai mare parte a timpului 

era petrecută cu spusul poveştilor. Întâmplări care aduceau 
oameni din locuri îndepărtate lângă vatră si în inimile si min- 
tile ascultătorilor. Întâmplări despre oameni vii și morți. 
Prezenti si plecaţi. Întâmplări amuzante, tensionate, uimitoa- 
re. Poveşti spuse de bărbaţi. Povești spuse de femei. Adesea, 
povestitorii-vedetă erau cei mai în vârstă. În unele cazuri, îşi 
pierduseră vederea, dar erau încă veneraţi pentru abilităţile lor 
oratorice. 

Profesorul Wiessner mi-a spus că aceste poveşti au jucat un 
rol crucial în lărgirea capacităţii oamenilor de a-şi imagina, a 
visa şi a înţelege cum gândesc ceilalți. Ele le-au permis minti- 
lor umane să exploreze reţele sociale vaste si să construiască 
comunități imaginate cu mult dincolo de graniţele grupului lor 
social local. Poveştile le dădeau un statut social înalt povesti- 
torilor şi le ofereau idei practice de acţiune celor mai buni 
ascultători. (De exemplu, un ascultător atent putea învăța cum 
să evite pericolele care îi puneau viaţa în primejdie, descrise 
într-o poveste.) Prin urmare, acele abilități de povestire şi 
ascultare au fost, probabil, selectate pe măsură ce omenirea 
modernă a evoluat. 

Aşadar, nu e vorba doar că ne place să ascultăm poveşti. 
Probabil ele au configurat modul în care minţile noastre 
împărtăşesc şi primesc informaţia. 

Cu siguranţă, poveştile continua să aibă putere gi în zilele 
noastre, după cum o arată industriile de miliarde de dolari 
construite în jurul romanelor, filmelor și televiziunii. 

Si nu e nicio surpriză să descoperi că multe dintre cele mai 
bune discursuri sunt ancorate în spusul poveştilor. Spre deo- 
sebire de explicaţiile dificile sau argumentele complexe, orici- 
ne poate înțelege poveştile. Ele au, în mod tipic, o structură 
liniară simplă care le face ușor de urmărit. Pur şi simplu, îl lași 
pe speaker să te poarte într-o călătorie, pas cu pas. Datorită 

lungii noastre istorii în jurul focurilor de tabără, minţile noas- 
tre se pricep foarte bine sa tina pasul. 

Iar o componentă firească a ascultării poveștilor este că 
empatizezi cu experiențele prin care trec personajele. Te tre- 
zesti cufundat în gândurile si emoţiile lor. De fapt, simți fizic 
ceea ce simt ele; dacă sunt stresate sau entuziasmate, la fel eşti 
şi tu. Si asta te face să-ţi pese de deznodământ. Atenţia ta se 
păstrează. 

Care sunt elementele unei poveşti foarte bune? Formula 
clasică este: un protagonist cu un scop dă peste un obstacol 
neașteptat, ceea ce provoacă o criză. Protagonistul încearcă să 
depăşească obstacolul, ducând la un punct culminant și, 
într-un final, la un deznodământ. (Mai pot fi şi întreruperi şi 
schimbări neașteptate de scenariu.) 

Când vine vorba să povestești o întâmplare pe scenă, tine 
minte să pui accent pe patru elemente-cheie: 


e Bazeaz-o pe un personaj cu care publicul tau să poată 
empatiza. 

e Construieste tensiune, prin intermediul curiozitatii, al 
intrigii sociale sau al unui pericol real. 

e Oferă doza adecvată de detalii. Prea puţine, şi povestea 
nu este insufletita. Prea multe, si se impotmoleste. 

* Termină cu o soluţie satisfăcătoare, indiferent că este 
amuzantă, induiosatoare sau revelatoare. 


Desigur, totul stă în execuţie, aşa că merită categoric să îţi 
calibrezi poveștile. Adesea, mai ales când este vorba despre 
poveşti din propriile noastre vieţi, le supraîncărcăm cu detalii 
importante pentru noi, dar pe care un public mai larg nu are 
nevoie să le cunoască. Sau, mai rău, uităm un aspect esenţial 
din context, fără de care povestea nu prea mai are sens. 

Iată o poveste grozavă: 


Odată, pe când aveam opt ani, tata m-a dus la pescuit. Eram 
într-o barcuta, la opt kilometri de țărm, când s-a pornit o furtună 
uriașă. Tata mi-a pus vesta de salvare și mi-a șoptit la ureche: „Ai 
încredere in mine, fiule?” Am dat din cap că da. Șiatunci m-a aruncat 
peste bord. [pauză] Jur că nu vă mint. Pur și simplu, m-a aruncat! Am 
lovit apa și m-am ridicat la suprafaţă, încercând cu disperare să respir. 
Era șocant de rece. Valurile erau înspăimântătoare. Monstruoase. 
Apoi... Tata s-a aruncat după mine. Ne-am uitat ingroziti cum 
barcuta noastră s-a răsturnat și s-a dus la fund. Dar el m-a tinut tot 
timpul, spunându-mi că totul avea să fie bine. Cincisprezece minute 
mai târziu, a sosit elicopterul Pazei de Coastă. Se pare că tata știa 
că barca era avariată și că urma să se scufunde, așa că îi sunase, 
dându-le locația noastră exactă. El s-a gândit că era mai bine să mă 
arunce în mare decât să riște să rămân blocat în barca răsturnată. Si 
așa am învățat adevăratul sens al cuvântului încredere. 


Şi iată cum să nu o spui: 


Am învățat despre încredere de la tatăl meu, când aveam opt ani 
și am fost surprinși de o furtună în timp ce eram în larg, la pescuit 
de macrou. Nu am reușit să prindem nici măcar un pește până a 
începutfurtuna. Tata știa că barca avea să se scufunde, pentru că era 
una dintre acele bărci gonflabile marca Saturn, care, de obicei, sunt 
destul de rezistente, dar aceasta fusese intepata o dată si tata s-a 
gândit că s-ar putea să se întâmple din nou. În orice caz, furtuna era 
prea puternică pentru o barcă gonflabila și deja ieșea aerul din ea. 
Așa că el a sunat la serviciul de salvare al Pazei de Coastă, care, pe 
atunci, era disponibil permanent, nu ca astăzi. Le-a spus locația 
noastră și apoi, pentru a evita riscul de a rămâne blocaţi sub apă, 
mi-a pus ovestă de salvare și m-a aruncat peste bord, după care a 
sărit și el. Apoi am așteptat să vină Paza de Coastă și, în sfârșit, după 
cincisprezece minute, a apărut elicopterul - cred că era un Sikorsky 
MH-60 Jayhawk - și am fost salvați. 

Prima variantă are un personaj de care iti pasă si acțiune 
intensă care frizează incredibilul înainte de a fi frumos rezol- 
vată. A doua variantă este prost construită. Caracterul drama- 
tic este anulat prin dezvăluirea intentiilor tatălui mult prea 
devreme; nu se încearcă descrierea trăirilor copilului; sunt 
incluse prea multe detalii inutile pentru majoritatea spectato- 
rilor, pe când alte detalii relevante, cum ar fi valurile uriașe, 
sunt trecute cu vederea. Cel mai rău, replica esenţială care 
reprezintă ancora poveștii, „Ai încredere in mine, fiule?”, s-a 
pierdut. Dacă ai de gând să spui o poveste, asigură-te că ştii de 
ceo spui şi încearcă să elimini toate detaliile care nu sunt nece- 
sare pentru a-ţi transmite ideea principală, lăsând totuși sufi- 
ciente pentru ca oamenii să-și imagineze cu acuratețe ceea ce 
s-a întâmplat. 

Unele dintre cele mai bune discursuri sunt construite în 
jurul unei singure poveşti. Această structură oferă vorbitorului 
beneficii uriașe: 


e Firul roşu este asigurat. (Este, pur si simplu, arcul narativ 
al întâmplării.) 

e Cu condiţia ca povestea să fie captivantă, poţi provoca o 
reacţie intensă în rândul publicului. 

e Dacă povestea este despre tine, vei crea empatie fata de 
lucrurile de care iti pasă cel mai mult. 

° E uşor să tii minte ce vei spune, deoarece structura este 
liniară, iar creierul tău se simte foarte confortabil amin- 
tindu-și o scenă după alta. 


Prin urmare, multi vorbitori folosesc un interval de timp 
alocat doar pentru a-şi spune propria poveste. Este cel mai 
simplu şi uşor de pregătit tip de discurs care există. Şi are o 
anumită lejeritate. Îți cunoşti povestea. Cu siguranţă, știi mai 
multe despre'ea decât oricine din public. 

Dacă ai creat o călătorie remarcabilă si dacă narațiunea are 
coerență, acest tip de discurs poate funcţiona foarte bine. 

Dar si aici există o capcană. Adu-ti aminte, scopul este sa 
oferi. Uneori, poveştile personale nu reuşesc să-şi atingă ţinta. 
Pot să fie distractive, să atate curiozitatea sau să gadile egoul 
vorbitorului. Dar nu îi dau automat publicului ceva cu care să 
poată pleca acasă: revelații, informaţii practice, o perspectivă 
diferită, context, speranţă. 

Şi e mare păcat. Unuldintre principalele motive pentru care 
refuzăm cereri de a vorbi la TED este că ni se propun anecdote 
captivante, dar nu şi o idee centrală care să ţină povestea la un 
loc. Este extrem de trist, pentru că, adesea, speakerii sunt 
oameni minunati, fascinanti. Dar, fără ambalajul unei idei, 
este o oportunitate ratată. 

Schimbarea esenţială necesară este o prelucrare atentă a 
călătoriei tale, care să lege la un loc momentele critice într-un 
mod din care altcineva să poată extrage o semnificaţie. Fără 
asta, chiar dacă viaţa ta este impresionantă, discursul poate 
părea divagant şi prea îngăduitor cu tine însuţi. Dar, când călă- 
toria dezvăluie ceva remarcabil ce ai învăţat, si dacă fiecare pas 
din călătoria ta este revelat cu modestie, sinceritate şi vulne- 
rabilitate, este o călătorie pe care o vom face cu drag împreună 
cu tine. 

Mai este încă un aspect esenţial nenegociabil daca vrei să-ți 
spui propria poveste. Trebuie să fie adevărată. Poate iti pare 
evident, dar, vai, vorbitorii sunt uneori tentaţi să exagereze sau 
chiar să inventeze. Tocmai pentru că o poveste poate avea un 
impact atât de dramatic, ei isi doresc să se pună pe ei sau orga- 
nizatiile lor în cea mai bună lumină posibilă, iar uneori depa- 
şesc acea graniță numită adevăr. Să faci asta este cel mai rapid 
mod de a-ţi distruge reputaţia. Când discursurile devin publi- 
ce, mii de ochi le pot urmări. E suficientă o singură persoană 

care să observe că ceva nue în regulă si te poţi trezi într-o situ- 
atie foarte neplăcută. Nu merită riscul. 

Când combini o poveste adevărată cu dorinţa de a o folosi 
în beneficiul celorlalți, le poţi oferi ascultătorilor tăi un cadou 
extraordinar. 

Psihologul Eleanor Longden” a fost dispusă să povestească 
public cum, în timpul facultăţii, a început să audă voci în cap 
şi cum asta a condus la un diagnostic de schizofrenie, la inter- 
narea ei într-o instituţie de boli mentale și aproape la sinuci- 
dere. Povestea în sine este captivantă, dar ea o construiește 
astfel încât, la finalul discursului, să rămânem cu idei inalta- 
toare despre schizofrenie, boală mentală si cum ne-am putea 


regândi modul în care reactionam la ele. Iată un fragment de 
la final: 


Nu există onoare sau privilegiu mai mare decât să facilitezi 
pentru cineva acel proces de vindecare; să fii martor, să întinzi o 
mână, să imparti greutatea suferinței cu cineva si să păstrezi 
speranța vindecării sale. Și, la fel, în cazul supravietuitorilor 
suferințelor și necazurilor, nu e obligatoriu să ne trăim tot restul 
vieții definiti de lucrurile nocive care ni s-au întâmplat. Suntem 
unici. Suntem de neînlocuit. Ceea ce se află înăuntrul nostru nu 
poate fi niciadată colonizat, deformat sau furat de tot. Lumina nu se 
stinge niciodată. 


Exploratorul Ben Saunders”? a fost într-o călătorie la Polul 
Sud care aproape l-a costat viata. El este un povestitor inzes- 
trat şi are fotografii minunate cu care poate ilustra ce s-a 
întâmplat. Pe când se apropia de finalul discursului său, cu 
toții aşteptam răbdători obisnuitele îndemnuri pe care ni le fac 
aventurierii, să ieşim în lume și să ne descoperim adevăratul 
sine indiferent de provocarea pe care o alegem. Dar Ben ne-a 
surprins. El ne-a vorbit despre câteva momente întunecate 

prin care a trecut de la întoarcere si a spus că destinaţia ia care 
visase ani la rând a fost mai putin satisfăcătoare decât calato- 
ria. Ideea principală? Nu-ţi lăsa fericirea să depindă de viitor. 


Dacă nu ne putem simți mulțumiți aici, azi, acum, în timpul 
călătoriilor noastre, în mijlocul dezordinii și eforturilor de care avem 
parte cu toții, buclelor deschise, listelor de sarcini pe jumătate 
îndeplinite, datilor când nu am făcut tot ce am putut, atunci s-ar 
putea să nu ne simțim așa niciodată. 


Scriitorul Andrew Solomon»! a descris cum a fost umilit 
când era mic, chiar și înainte de a recunoaște public că este 
homosexual, si a transformat povestea într-un eseu insufleti- 
tor despre identitate la care oricine s-a putut raporta, învățând 
ceva din el. 


Întotdeauna există cineva care vrea să ne confiște umanitatea și 
întotdeauna există povești care ne-o redau. Dacă trăim plini de 
curaj, putem zdrobi ura și îmbunătăți viețile tuturor. 


Oda plină de umor adusă de Sir Ken Robinson importanţei 
creativităţii la copii este ancorată într-o poveste. El descrie 
cum un doctor, în anii 1930, a observat că o fetiță care avea 
rezultate slabe la şcoală era mânată de o dorinţă irezistibilă de 
a dansa. În loc să-i prescrie medicamente, el a convins-o pe 
mama acesteia să o înscrie la o scoala de dans. Fetiţa era 
Gillian Lynne, care a devenit coregrafa de un succes răsunător 
a lui Andrew Lloyd Webber. Această poveste, spusă în stilul 
inimitabil al lui Sir Ken, este o ilustrare emoţionantă a perico- 
lelor şi a potenţialului pe care le conţine modul în care şcolile 
gestionează creativitatea, şi este partea din discurs care trans- 
formă amuzamentul în inspirație. 

Puterea parabolei 


Unele poveşti sunt atent concepute drept metafore. Pentru 
acest tip de poveste există un cuvânt util: parabolă. 

Din punct de vedere tradițional, o parabolă este o poveste 
care are, în subtext, o morală sau o lecţie spirituală. Este un 
instrument folosit de învățătorii religioşi de-a lungul istoriei, 
cu mare impact. Poveştile lui Iisus, cred că suntem toţi de 
acord, au adunat mai multe vizualizări chiar și decât cele ale 
lui Sir Ken. Dar putem extinde înțelesul cuvântului pentru a 
acoperi orice poveste care poartă în ea forța unei metafore. 

Profesorul de drept Lawrence Lessigs! este un furnizor stră- 
lucit de parabole. El a venit la TED in 2013 pentru a susține că 
procesul politic american a fost corupt iremediabil de bani. El 
ne-a cerut să ne imaginăm o ţară absurdă numită Lesterland 
în care doar oamenii cu numele Lester ar avea dreptul să vote- 
ze. Clar, ar fi ceva ridicol. Dar apoi a arătat că numărul de 
oameni pe nume Lester din SUA este aproape la fel de mare 
precum numărul celor mai importanţi donatori de fonduri 
pentru campaniile politice. Și că membrii Congresului își sta- 
bilesc prioritățile în mare parte în funcție de acei donatori, asa 
că doar vederile politice și voturile acelor donatori contează 
efectiv. În această parabolă, cu toții trăim în Lesterland. 

Scriitorul Malcolm Gladwell este si el specialist în parabo- 
le - iar atractivitatea acestui tip de povestire se reflectă in uimi- 
toarele vânzări ale cărților sale şi în numărul ridicat de 
vizualizări ale discursurilor sale de la TED. Cel mai popular 
discurs al său este, că iti vine sau nu să crezi, o povestire despre 
dezvoltarea unor noi reţete de sosuri pentru spaghete. Dar el 
o foloseşte drept parabola pentru ideea că oameni diferiți vor 
lucruri foarte diferite, dar că adesea nu găsesc cuvintele 

pentru a explica ce vor, până când formulezi tu întrebările 
potrivite pe care să li le adresezi. 

Ceea ce ne satisface la aceste discursuri este modul în care 
ele extrag osemnificatie din poveste. Nu e cazul să insulti inte- 
ligenta publicului dându-i mură-n gură exact concluzia pe care 
vrei să o tragă din povestea pe care ai spus-o. Dar este obliga- 
toriu să te asiguri că ascultătorii au suficiente elemente ca să 
unească punctele între ele. Şi aici este foarte important să-ți 
cunoşti publicul. O parabolă ar putea prinde de minune la un 
public care deja iti cunoaște domeniul de activitate, dar va 
avea nevoie de mult mai multe lămuriri pentru cei din afară. 
Este important să-ţi testezi materialul pe cineva care cunoaște 
publicul, pentru a vedea dacă mesajul se transmite cu claritate, 
dar fără stângăcie. 

Mai sunt multe alte riscuri atunci când iei calea parabolei. 
Uneori, analogia nu se potrivește perfect. Poate să inducă în 
eroare la fel de bine cum poate să ilumineze. Sau poţi petrece 
atât de mult timp spunând povestea, încât să nu apuci să tragi 
concluziile necesare. Dar, ajunsă în mâinile cui trebuie, o para- 
bolă poate amuza, informa şi inspira, toate la un loc. 


Poveştile mai au încă o funcţie redutabilă: aceea de a expli- 
ca. Din acest motiv, ele nu reprezintă de obicei atracţia princi- 
pală, ci mai degrabă fundamentul. Și adesea vin sub forma 
unor scurte inserturi menite să ilustreze sau să întărească o 
idee. Vom analiza mai detaliat această utilizare a poveştilor în 
capitolul următor. 

Între timp, ţine minte acest lucru: poveştile rezonează pro- 
fund în fiecare om. Când iti tii discursul sub forma unei poveşti 
sau a unei serii de poveşti înrudite, iti poţi îmbunătăți semni- 
ficativ legătura afectivă cu ascultătorii tăi. Dar, te rog: ai grijă 
să însemne ceva. 

Expunerea 
CUM SĂ EXPLICI CONCEPTE DIFICILE 


7 


Psihologul de la Harvard Dan Gilbert14 a venit la TED cu o sarcină 
intimidantă. Într-un singur discurs scurt, el și-a propus să explice un 
concept sofisticat numit „fericire sintetizată” și de ce ne determină ea să 
facem previziuni nebunesc de incorecte despre propriul nostru viitor. 


Hai să vedem cum s-a pregătit. lată cum începe: 


Când ai la dispoziție 21 de minute ca să vorbești, două milioane 
de ani par o perioadă foarte lungă. 


O frază de deschidere ancorată în aici şi acum, dar care 
stârneşte imediat curiozitate. 


Dar, din punctul de vedere al evoluției, două milioane de ani nu 
înseamnă nimic. Si, totuși, în două milioane de ani, creierul uman 
aproape s-a triplat în greutate, ajungând de la cele 500 și ceva de 
grame ale creierului strămoșului nostru, [Homo] habilis, la bucata 
de carne de aproape un kilogram și jumătate pe care toți cei de aici 
o avem între urechi. Ce are așa special un creier mai mare încât 
natura a fost atât de zeloasă să ne dea tuturor câte unul? 


Simti deja o scânteie de curiozitate? Acesta este primul pas 
spre o explicaţie reușită. Odată ce mintea este intrigata, se des- 
chide. Vrea idei noi. 

Gilbert continuă să ne tachineze: 

Ei bine, se pare că, atuncicând creierele își triplează dimensiunile, 
nu numai că devin de trei ori mai mari; ele își dezvoltă structuri noi. 
Și unul dintre principalele motive pentru care creierul nostru a 
devenitatât de mare este că a primit o nouă parte, numită... cortexul 
prefrontal. Ce face un cortex prefrontal pentru tine ca să justifice 
întreaga revizuire arhitecturală a craniului uman în clipita timpului 
evolutiv? 


În timp ce a continuat să ne atate curiozitatea, Gilbert toc- 
mai a introdus primul concept pe care își va construi discursul: 
cortexul prefrontal. 


Unul dintre cele mai importante lucruri pe care le face: este un 
simulator de experiențe. Piloții exersează pe simulatoare de zbor ca 
să nu facă greșeli pe avioane reale. Fiintele umane au această 
adaptare minunată, astfel încât pot experimenta situații în minte 
înainte de a le încerca în viața reală. Asta este o șmecherie pe care 
strămoșii noștri nu o puteau face și pe care niciun alt animal nu o 
poate face la fel ca noi. Este oadaptareminunată. Alături de degetele 
mari opozabile, postura dreaptă și limbaj, este unul dintre factorii 
principali care au ajutat specia noastră să coboare din copaci și să 
intre în mall la cumpărături. 


Strecurat alături de umor, mai primim un concept nou și 
interesant. Simulator de experienţe. Este un concept de bază. 
A fost introdus cu ajutorul unei simple metafore, simulatorul 
de zbor. Ştim deja ce este acesta, aşadar este posibil să ne ima- 
ginăm ce ar putea fi un simulator de experienţe. Dar s-ar putea 
clarifica şi mai mult printr-un exemplu? Da, se poate: 


Ben & Jerry's* nu au înghețată cu aromă de ficat și ceapă, si nu 
din cauză că au preparat-o de probă, au gustat-o și s-au strambat 


* Populară marcă americană de înghețată (n.t.). 

dezgustati, ci din cauză că, fără a fi nevoie să te ridici de pe fotoliu, 
poţi să iti simulezi mental acea aromă și să te simţi dezgustat 
înainte de a o prepara efectiv. 


Un singur exemplu viu colorat al simulatorului în acţiune, 
şi înţelegi pe deplin. Dar acum, discursul ia o turnură 
curioasă. 


Haideţi să vedem cum funcționează simulatoarele voastre de 
experiențe. O să punem un diagnostic rapid înainte de a continua 
cu restul discursului. lată două variante diferite de viitor la care vă 
invit să vă gândiţi. Puteţi încerca să le simulati și să-mi spuneți pe 
care credeţi că ati prefera-o. O variantă este să câștigați la loterie. 
lar cealaltă este să ramaneti paralizati. 


“Spectatorii râd, dar sunt putin incurcati, întrebându-se ce 
urmează. Iar ceea ce urmează este un diapozitiv de-a dreptul 
uluitor. Gilbert ne arată date care sugerează că, la un an după 
ce au câștigat la loterie sau au rămas paralizati, oamenii din 
ambele grupuri sunt, de fapt, la fel de fericiți. Poftim?! Nu se 
poate așa ceva. Acest concept nou și interesant al simulatoru- 
lui de experienţe tocmai te-a purtat într-o direcţie la care nu 
te-ai aşteptat. O direcţie derutanta. Faptele care ţi se prezintă 
par lipsite de sens. Experimentezi o lacună de cunoaștere, iar 
mintea ta tanjeste să umple acest gol. 

Așa că Gilbert se apucă să îl umple, oferind un alt concept 
nou. 


Cercetările făcute de laboratorul meu... au demonstrat ceva 
realmente șocant pentru noi, ceva ce numim biasul impactului, 
adică tendința simulatorului de a funcționa greșit... pentru a te face 
să crezi că finalurile diferite sunt mai diferite decât sunt de fapt în 
realitate. 

Punându-i un nume - biasul impactului -, misterul devine 
cumva mai credibil. Dar curiozitatea noastră arde mai strălu- 
citor decât oricând în încercarea de a acoperi lacuna. Chiar 
este posibil să ne previzionăm nivelul viitor de fericire cu o 
eroare atât de mare? Gilbert apelează la acel filon de curiozi- 
tate pentru a-şi dezvălui conceptul principal. 


Indiferent că sunt studii de teren sau de laborator, observăm că 
a câștiga sau a pierde alegerile, a cuceri sau a pierde un partener 
romantic, a primi sau a nu primi o promovare, a trece sau a nu trece 
un examen la colegiu, de fiecare dată, au un impact cu mult mai 
mic, o intensitate mai mică și o durată mult mai mică decât se 
așteaptă oamenii să aibă. Acest fapt aproape că mă lasă cu gura 
căscată - un studiu recent care arată cum sunt afectați oamenii de 
traume majore de viață sugerează că, dacă acestea s-au întâmplat 
cu peste trei luni în urmă, cu doar câteva excepții, nu au niciun fel 
de impact asupra fericirii lor. 

De ce? Pentru că fericirea poate fi sintetizată!... Fiintele umane 
au ceva care seamănă cu un sistem imunitar psihologic. Un sistem 
de procese cognitive, procese cognitive în mare parte inconștiente, 
care le ajută să își schimbe perspectivele asupra lumii astfel încât să 
accepte cu mai multă ușurință lumile în care se trezesc. 


Iată, fericirea sintetică explicată. S-a bazat pe conceptele de 
cortex prefrontal, simulator de experienţe şi biasul impactului. Şi, 
pentru a o explica si mai bine, Gilbert foloseşte o altă metafo- 
ra, aceea a sistemului imunitar. Ştii deja ce este un sistem imu- 
nitar, aşa că iti vine ușor să te gândești la ea ca la un sistem 
imunitar psihologic. Conceptul nu este livrat dintr-un singur 
salt, ci piesă cu piesă, şi folosind metafore care ghidează şi 
arată cum se îmbină piesele între ele. 

Dar poate că tot nu credem pe deplin încă. Așa că Gilbert 
ne încurajează să credem că vrea să spună exact ce pare că 

vrea să spună, dându-ne o serie de exemple despre cum func- 
tioneaza sistemele imunitare psihologice ale oamenilor: 


e un politician căzut în dizgrație care este recunoscător 
pentru eşecul lui; 

* un puscarias condamnat pe nedrept care descrie cei 
37 de ani petrecuţi la închisoare drept „o experiență 
glorioasă”; 

e şi Pete Best, bateristul respins al trupei Fab Four, care 
este celebru pentru că a spus: „Sunt mai fericit decât aş 
fi fost alături de Beatles”. 


Exemplele îi susțin adecvat ideea. Gilbert continuă si arată 
cum poate fi observat acest fenomen peste tot şi cum poţi duce 
o viata mai inteleapta si mai fericită dacă tii cont de el. La 
urma urmelor, de ce alergăm după fericire când avem în noi 
capacitatea de a fabrica exact acel bun după care tânjim? 

Dar am văzut deja suficient pentru a dezvălui elemen- 
tele-cheie ale unei explicaţii de maestru. Să recapitulăm: 


Pasul 1. El a început exact din punctul în care ne 
aflam. Atât din punct de vedere literal, „Când ai la dis- 
poziţie 21 de minute ca să vorbești...”, cât si conceptual, 
fără a face presupuneri exagerate privind cunoştinţele 
noastre de psihologie și neurostiinte. 


Pasul 2. A aprins un foc numit curiozitate. Curio- 
zitatea îi face pe oameni să se întrebe de ce? şi cum?. 
Este sentimentul acela că ceva nu are logică. Că există 
o lacuna de cunoştinţe care trebuie umplută. Acest lucru 
s-a întâmplat chiar la început si apoi a fost accentuat 

semnificativ prin aceste date neașteptate despre para- 
plegici şi câştiguri la loto. 


Pasul 3. A introdus conceptele unul câte unul. Nu 
poţi înțelege conceptul principal fără să ti se prezinte 
mai întâi cunoștințele pe care se bazează - în acest-caz, 
informaţiile despre cortexul prefrontal, simulatorul de 
experiențe si biasul impactului. 


Pasul 4. A folosit metafore. A apelat la metafore pre- 
cum simulatorul de zbor şi sistemul imunitar psihologic 
pentru a clarifica subiectul despre care a vorbit. Pentru 
ca oexplicatie să fie satisfăcătoare, trebuie să pornească 
de la informaţii enigmatice și să construiască o legătură 
între ele şi modelul mental existent despre lume al unei 
persoane. Metaforele şi analogiile sunt instrumente- 
le-cheie necesare pentru a face asta: Ele ajută la contu- 
rarea explicatiei până când iti pică fisa împreună cu un 
satisfăcător aha! 


Pasul 5. A folosit exemple. Mici povestiri, precum cea 
despre Pete Best, ajută ca explicaţia să se fixeze. E ca si 
cum i-ai spune creierului: Crezi că înţelegi această idee? 
Atunci, aplic-o la aceste fapte. Dacă se potrivește, te-ai 
prins cum stă treaba. 


La finalul explicatiei sale, modelul nostru mental despre 
lume a ajuns cu un nivel mai sus. Este mai bogat, mai profund, 
mai adevărat. O reflectare mai bună a'realităţii. ~ 

A explica este actul care adaugă intenţionat un element nou 
la modelul mental al cuiva sau care reorganizează elementele 
existente într-un mod mai satisfăcător. Dacă, așa cum am 
sugerat, scopul unui discurs foarte bun este să construiască o 

idee în mintea cuiva, atunci explicaţia este instrumentul esen- 
tial pentru atingerea acestui scop. 

Mulţi dintre cei mai buni invitaţi de la TED își ating măreţia 
prin intermediul explicatiilor ridicate la nivel de artă. Şi există 
un cuvânt frumos pentru darul pe care îl oferă: Înţelegere. Îl 
putem defini drept ridicarea unei perspective asupra vieţii la 
un nivel superior pentru a reflecta mai bine realitatea. 

Numeroase surse din cele mai diverse, de la neurostiinte 
până la psihologie și teoria educaţiei, aduc dovezi că acesta 
este modul în care trebuie să aibă loc înţelegerea. Este con- 
struită ca o ierarhie, fiecare treaptă oferind elementele care 
construiesc următoarea treaptă. Începem cu ceea ce ştim și 
apoi adăugăm pe rând fragmente de informații, fiecare parte 
fiind poziționată prin folosirea unui limbaj deja cunoscut, sus- 
ţinut de metafore si exemple. Metaforele, aproape literalmen- 
te, dezvăluie „modelul” noului concept astfel ca mintea să știe 
cum să îl aloce eficient. Fără această modelare, conceptele nu 
pot fi puse la locul lor, astfel că unul dintre elementele-cheie 
ale planificării unui discurs este asigurarea echilibrului adec- 
vat între conceptele pe care le prezinti şi exemplele si metafo- 
rele necesare pentru a le face inteligibile. 

Lexicograful Erin McKean ne dă un exemplu simpatic des- 
pre puterea metaforei. 


Dacă ai tine un discurs despre JavaScript unui public generalist, 
ai putea face referire la faptul că oamenii au adesea un model 
mental al unui program de computer ca fiind un set de instrucțiuni 
executate una după alta. Dar în JavaScript, instrucțiunile pot fi 
asincrone, ceea ce înseamnă că nu poți fi sigur că linia de cod 
numărul cinci va veni întotdeauna după linia patru. Imaginează-ți 
cum ar fi să te îmbraci dimineața și să-ți poți pune pantofii înaintea 
blugilor (sau blugii înaintea lenjeriei de corp)! Asta se poate întâmpla 
în JavaScript. 

O metaforă cuprinsă într-o singură frază şi clic!, se aprinde 
lumina. 

Dacă miezul discursului tău presupune explicarea unei idei 
noi și impresionante, este de ajutor să te întrebi: Ce presupui 
că publicul tău ştie deja? Care va fi tema ta unificatoare? Care 
sunt conceptele necesare pentru a-ţi construi explicaţia? Și ce 
metafore şi exemple vei folosi pentru a dezvălui acele 
concepte? 


Blestemul cunoașterii 


Din nefericire, nu e chiar atât de uşor. Cu toţii suferim de 
un bias cognitiv pentru care economistul Robin Hogarth a 
inventat termenul „blestemul cunoaşterii”. Pe scurt, ni se pare 
greu să ne amintim cum este ca altcineva să nu ştie ceva ce noi 
înşine ştim bine. Un fizician mănâncă pe pâine particule sub- 
atomice si și-ar putea închipui că toată lumea ştie, desigur, ce 
este un „quarc charm”. Am fost şocat când, la o discuţie recen- 
tă în timpul unui cocktail, un tânăr romancier m-a întrebat: 
„Văd că tot folosiţi termenul «selecție naturală». Ce anume 
intelegeti prin asta?” Credeam că orice om cu o urmă de edu- 
catie înţelege ideile de bază ale evolutionismului. Greseam. 

În The Sense of Style: The Thinking Person's Guide to Writing 
in the 21st Century*, Steven Pinker sugerează că depăşirea 
blestemului cunoaşterii s-ar putea să fie cea mai importantă 
condiţie pentru a deveni un scriitor clar. Dacă este adevărat 
în cazul scrisului, unde cititorii au ocazia să se oprească şi să 
recitească o propoziţie de câteva ori înainte de a trece mai 


* Carte apărută și în România cu titlul Simţul stilului: Ghid de scriere pentru oamenii 
inteligenţi din secolul 21, traducere de Mihaela Sofonea, Editura Publica, București, 2015 (n.t.). 


106 TEDTALKS Expunerea 


departe, atunci este şi mai adevărat în cazul vorbitului. Pinker 
sugerează că simplul fapt de a fi conştient de acest bias nu este 
de ajuns. Trebuie să-ţi expui ciornele prietenilor sau colegilor 
şi să cersesti feedback nemilos despre orice nu înţeleg aces- 
tia. Același principiu este valabil si pentru discursuri, şi mai 
ales pentru acele discursuri care își propun să explice ceva 
complex. Mai întâi, arată-le o schiţă a discursului colegilor și 
prietenilor. Apoi fă o încercare în fata unui public privat. $i, 
în mod specific, pune întrebările: Vi s-a părut logic ce am zis? 
E ceva ambiguu? 

Admir de mult timp abilitatea lui Pinker de a explica masi- 
naţiunile mintilor noastre, așa că i-am cerut câteva sfaturi pe 
acest subiect. El mi-a spus că, pentru a se produce intelege- 
rea reală, trebuie comunicată întreaga structură ierarhică a 
unei idei. 


O descoperire majoră a psihologiei cognitive este aceea că 
memoria pe termen lung depinde de organizarea ierarhică coerentă 
a conţinutului - porţii de informații cuprinse în alte porții, cuprinse 
la rândul lor în alte porții. Provocarea unui speaker este să folosească 
vehiculul fundamental unidimensional al vorbirii (un cuvânt după 
altul) pentru a transmite o structură multidimensională (ierarhică 
și cu multiple legături încrucișate). Un vorbitor începe cu o reţea de 
idei în minte și, prin natura intrinsecă a limbajului, trebuie să o 
transforme într-un șir de cuvinte. 


Acest proces presupune mare grijă la detalii, până la pro- 
poziţiile individuale şi cum sunt acestea legate între ele. Un 
vorbitor trebuie să se asigure că ascultătorii ştiu cum se core- 
lează logic fiecare propoziţie de cea anterioară, indiferent că 
legătura este una de similaritate, contrast, elaborare, exem- 
plificare, generalizare, inainte-si-dupa, cauză, efect sau astep- 
tări violate. Şi trebuie să ştie dacă ideea pe care o analizează 

acum este o digresiune, o parte a argumentului principal, o 
excepţie de la argumentul principal și asa mai departe. 

Daca iti imaginezi structura unui discurs explicativ ca pe 
un fir roșu central cu alte componente atașate la el - anecdote, 
exemple, amplificări, digresiuni, clarificări etc. -, atunci, per 
ansamblu, acea structură poate arăta ca un arbore. Firul roşu 
este trunchiul, iar ramurile sunt diversele componente atașate 
de el. Dar, pentru ca înţelegerea să aibă loc, este crucial ca 
ascultătorul să ştie unde anume se află în acel arbore. 

Aici lovește adesea cel mai tare blestemul cunoașterii. 
Fiecare propoziţie este inteligibilă, dar vorbitorul uită să arate 
cum se leagă propoziţiile între ele. Pentru el, este evident. 

Iată un simplu exemplu. Un vorbitor spune: 


Cimpanzeii au o forță semnificativ mai mare decât oamenii. 
Oamenii au învățat cum să folosească unelte pentru a-și amplifica 
forța naturală. Desigur, și cimpanzeii folosesc unelte. 


Iar spectatorii rămân nedumeriti. Ce anume a vrut să spună 
speakerul? Poate că încerca să susțină că uneltele contează 
mai mult decât forța fizică, dar nu a vrut să sugereze că cim- 
panzeii nu folosesc niciodată unelte. Sau că cimpanzeii sunt 
acum capabili să înveţe cum să-şi amplifice forța deja mai 
mare. Cele trei propoziţii nu se leagă între ele, iar rezultatul 
este un talmes-balmes. Cele de mai sus ar fi trebuit înlocuite 
cu una din aceste variante: 


Deși cimpanzeii au o forță semnificativ mai mare decât oamenii, 
oamenii sunt mult mai buni utilizatori ai uneltelor. Și acele unelte 
au amplificat forța naturală a oamenilor mult mai mult decât pe cea 
a cimpanzeilor. 

Sau (cu un sens foarte diferit): 


Cimpanzeii au o forță semnificativ mai mare decât oamenii. Iar 
acum am descoperit că folosesc și unelte. Ei ar putea folosi acele 
unelte pentru a-și amplifica forța naturală. 


Asta înseamnă că unele dintre cele mai importante ele- 
mente dintr-un discurs sunt micile expresii care oferă indicii 
despre structura generală a discursului: „Cu toate că...”, „Un 
exemplu recent...”, „Pe de alta parte...”, „Să vedem mai depar- 
te...”, „O să fiu avocatul diavolului un moment...”, „Trebuie să 
vă spun două povestiri care amplifică această descoperire...”, 
„Lăsând asta la o parte...”, „În acest punct ati putea obiecta 
ca...”, „Deci, ca să recapitulam...”. 

La fel de importantă este succesiunea precisă a propozitii- 
lor şi conceptelor, astfel încât înţelegerea să se poată construi 
în mod natural. Când le-am arătat oamenilor variantele initi- 
ale ale acestei cărți, aceştia au remarcat în nenumărate ocazii: 
„Cred că înţeleg. Dar ar fi mult mai clar dacă ai schimba ordi- 
nea acestor două paragrafe si ai explica legătura dintre ele un 
pic mai bine”. Este important să obţii claritatea într-o carte, şi 
este chiar mai important să ai claritate într-un discurs. În ulti- 
mă instanţă, cel mai indicat este să ceri ajutor oamenilor care 
nu sunt familiarizați cu subiectul, deoarece ei se vor pricepe 
cel mai bine să observe lacunele logice. 

Vorbitoarea TED Deborah Gordon", care a explicat in ce 
mod coloniile de furnici ne pot da idei cruciale de networking, 
mi-a spus că o parte esenţială a pregătirii pentru discurs a fost 
căutarea lacunelor explicative: 


Un discurs nu este un container sau un coș în care pui conținut, 
este un proces, o traiectorie. Scopul este să iei ascultătorul de unde 

este și să-l duci într-un loc nou. Asta înseamnă să încerci să 
construiești succesiunea ideilor cu atât de multă atenție la pași încât 
nimeni să nu se piardă pe drum. Nuvreau să fiu exagerată, dar, dacă 
ai putea zbura și ai vrea ca altcineva să zboare cu tine, l-ai lua de 
mână și te-ai desprinde de sol și nu i-ai da drumul, deoarece odată 
ce persoana respectivă a căzut, s-a terminat! Am repetat în fața 
prietenilor și cunoscutilor care nu știau nimic despre acest subiect, 
întrebându-i unde au fost confuzi sau ce i-a nedumerit, sperând că 
prin umplerea acestor goluri pentru ei voi umple aceleași goluri și 
pentru alți oameni. 


Este deosebit de important să faci o verificare a jargonului. 
Orice termeni tehnici sau acronime cu care ascultătorii tăi ar 
putea fi nefamiliarizati ar trebui eliminați sau explicati. Nimic 
nu este mai frustrant pentru un public decât să audă o discuţie 
de trei minute despre ATL-uri’, când habar nu au ce sunt ace- 
lea ATL-urile. Poate că o singură scăpare este scuzabilă, dar 
când se adună prea multi termeni de jargon, oamenii, pur si 
simplu, renunţă să te mai urmărească. 

Nu susţin că totul trebuie explicat la nivelul unui școlar de 
clasa a şasea. La TED avem un set de reguli bazate pe afirmaţia 
lui Einstein: „Fă totul cât se poate de simplu. Dar nu mai sim- 
plu de atât”.” Nu e indicat să insulti inteligența publicului tău. 
Uneori, termenii de specialitate sunt esentiali. Pentru majori- 
tatea tipurilor de public, nu e nevoie să explici în detaliu că 
ADN-ul este o moleculă specială care poartă informaţii gene- 
tice unice. Și nu e nevoie să exagerezi cu explicaţiile. Într-adevăr, 
oamenii cei mai pricepuţi la explicaţii spun suficient cât sa le 
dea celorlalţi impresia că ideea le-a venit lor înşişi. Strategia 


* ATL = Acronime din Trei Litere, în engleză în original TLW = Three Letter Words (n.t.). 
** Nu esteclardacă el s-a exprimat exact cu aceste cuvinte, dar ideea îi este atribuită 
(n.a.). 

lor este să prezinte noul concept si să-l descrie în suficient 
detaliu încât mințile pregătite ale publicului să-i găsească locul 
pe cont propriu. Este eficient din punctul de vedere al timpului 
pentru tine si extrem de satisfăcător pentru ei. Până la finalul 
discursului, ei se vor bucura de propria lor inteligenţă. 


De la explicaţie la entuziasm 


Mai există un instrument important pentru explicații. 
Înainte de a încerca să-ţi construieşti ideea, încearcă să clari- 
fici ce nu este aceasta. Poate ai observat că am folosit deja 
această tehnică în carte, de exemplu, discutând despre stiluri 
de discurs care nu funcţionează înainte de a trece la cele care 
funcționează. Dacă o explicaţie construiește un mic model 
mental într-un spaţiu larg de posibilităţi, este de ajutor ca mai 
întâi să reduci dimensiunea acelui spaţiu. Eliminând unele 
variante plauzibile, îi usurezi publicului tău sarcina de a inte- 
lege mai specific la ce te gândeşti. Când, de exemplu, specia- 
lista în neurostiinte Sandra AamodtiS a vrut să explice de ce te 
ajută starea de mindfulness când ţii dietă, a spus: „Nu zic că 
trebuie să înveţi să meditezi sau să te apuci de yoga. Vorbesc 
despre a fi atent cum mănânci: să înveţi să-ţi înţelegi semnalele 
corpului astfel încât să mănânci când ţi-e foame si să te opresti 
când esti sătul”. 

Printre vorbitorii TED care au dat explicaţii minuna- 
te se numără Hans Rosling!7 (grafice animate revelatoare), 
David Deutschi:8 (gândire științifică în afara cutiei), Nancy 
Kanwisher!:9 (neurostiinte accesibile), Steven Johnson? 
(de unde vin ideile) şi David Christian? (istoria pe un mare 
tablou). Îi recomand pe toți din toată inima. Toţi construiesc în 
mintea ta ceva nou și remarcabil pe care îl vei aprecia pentru 
totdeauna. 

Dacă poţi explica ceva bine, poţi folosi acea abilitate pentru 
a crea entuziasm real în rândul publicului tau. Bonnie Bassler? 
este un om de știință care studiază modul în care bacteriile 
comunică între ele. Ea a ţinut un discurs în care ne-a prezentat 
cercetările destul de complexe, dar de-a dreptul uluitoare, 
făcute în laboratorul ei. Ajutandu-ne să le înțelegem, ea ne-a 
deschis o lume de posibilităţi fascinante. Iată cum. 

Ainceput prin a face discursulrelevant pentru noi. La urma 
urmelor, nu e de la sine înţeles că oricui din public îi pasă atât 
de mult de bacterii. Așa că a început astfel: 


Știu că voi vă gândiţi la voi înșivă ca fiind oameni și oarecum asa 
mă gândesc și eu la voi. Sunt aproximativ un trilion de celule umane 
careil fac pe fiecare dintre noi ceea ce este și datorită cărora suntem 
capabili să facem tot ceea ce facem, dar pe de altă parte aveți și zece 
trilioane de celule bacteriene în voi sau pe voi în orice moment al 
vieții voastre. Așadar, de zece ori mai multe celule bacteriene decât 
celule umane într-o ființă umană... Aceste bacterii nu sunt niște 
organisme pasive, ele sunt incredibil de importante; ele ne tin în 
viata. Ele ne acoperă într-o armura corporală invizibilă care tine 
departe amenințările din mediul înconjurător astfel încât să 
rămânem sănătoși. Ele ne digeră mâncarea, ele ne produc vitaminele, 
ele ne educdefectivsistemul imunitar să țină microbii răi la distanță. 
Deci ele fac toate aceste lucruri minunate care ne ajută și sunt vitale 
pentru a ne menține în viata, dar niciodată nu se bucură de 
recunoaștere în presă pentru asta. 


OK. Acum e ceva personal. Bacteriile astea contează pentru 
noi. Mai departe, o întrebare neașteptată ne gâdilă curiozitatea: 


Întrebarea pe care ne-am pus-o este cum sunt ele în stare să facă 


toate astea? Vreau să zic, sunt incredibil de mici; iti trebuie microscop 
ca să vezi o bacterie. Trăiesc viaţa asta plictisitoare în care cresc și se 

divid, și întotdeauna au fost considerate organisme asociale, retrase. 
Și din cauza asta ni s-a părut că sunt pur și simplu prea mici ca să 
aibă un impact asupra mediului înconjurător dacă acționează doar 
individual. 


Devenim din ce in ce mai curiosi. Oare o să ne spună că 
bacteriile vânează în haite? Abia aștept să aud mai multe! 
Apoi, Bonnie ne poartă într-o investigaţie de detectiv printre 
diverse indicii care arată cum acționează bacteriile împreună. 
Auzim o povestire uimitoare despre un calamar bioluminis- 
cent care se foloseşte de comportamentul sincronizat al bac- 
teriilor pentru a se face invizibil. Și la final ajungem la 
descoperirea ei despre modul în care bacteriile invazive ar 
putea lansa un atac asupra unui om. Ele nu pot face asta indi- 
vidual. În schimb, emit o moleculă de comunicare. Pe măsură 
ce mai multe bacterii se multiplică în corpul tău, concentraţia 
acestei molecule crește până când deodată ele „ştiu” toate, 
colectiv, că sunt suficient de multe ca să poată ataca si încep 
să emită toxine în același timp. Se numeşte detectare în cvorum. 
Wow! 

Ea a spus că această descoperire a dus la noi strategii de 
luptă împotriva bacteriilor. Nu le omori, doar taie-le canalele 
de comunicare. În contextul răspândirii imunitatii la antibio- 
tice, acesta este un concept cu adevărat palpitant. 

Apoi şi-a încheiat discursul sugerând o implicatie si mai 
adâncă: 


Aș putea susține... că aceasta este inventarea multicelularitatii. 
Bacteriile sunt pe Pământ de miliarde de ani; oamenii, de câteva 
sute de mii. Noi credem că bacteriile au făcut regulile pentru 
funcționarea organizării multicelulare... dacă le putem înţelege la 
aceste organisme primitive, avem speranța că ele se vor aplica și 
altor boli omenești și comportamente omenești. 

În fiecare etapă a discursului lui Bonnie, fiecare compo- 
nentă a fost construită cu atenţie pe baza celei de dinainte. Nu 
a existat nici măcar un singur termen de specialitate care să 
nu fie explicat. Iar asta i-a dat ocazia să ne deschidă uşi către 
noi posibilităţi. A fost ştiinţă complexă, dar l-a entuziasmat 
extraordinar pe publicul nostru care nu era de specialitate, iar 
la final, spre marea ei mirare, cu toţii ne-am ridicat în picioare 
şi am aplaudat-o. 

Nu poţi oferi o idee nouă și impresionantă unui public dacă 
nu înveţi cum să explici. Asta se poate face doar pas cu pas, 
alimentat de curiozitate. Fiecare pas se bazează pe ceea ce 
ascultătorul ştie deja. Metaforele şi exemplele sunt esenţiale 
pentru dezvăluirea modului în care este construită o idee. 
Mare grijă la blestemul cunoașterii! Trebuie să fii sigur că nu 
faci presupuneri care vor pierde atenţia publicului. $i, după ce 
ai explicat ceva special, entuziasmul si inspiraţia vor urma 
îndeaproape. 

8 Persuasiunea 
RATIUNEA POATE SCHIMBA OPINIILE PENTRU TOTDEAUNA 


Dacă a explica înseamnă să construiești o idee nou-nouta în mintea 
altcuiva, a convinge este ceva mai radical. Înainte de a construi este 
necesară puţină demolare. 


Să convingi înseamnă să faci un public să creadă că modul 
actual în care vede lumea nu este chiar corect. Şi asta înseam- 
na să scoţi piesele care nu funcţionează, precum si să reasam- 
blezi un model mai bun. Când acest lucru funcționează, este 
palpitant atât pentru vorbitor, cât si pentru public. 

Expertul în ştiinţe cognitive Steven Pinker?3 a aruncat in 
aer modelul mental pe care îl aveam despre violenţă. 

Oricine creşte cu o portie obişnuită de ştiri din mass-media 
presupune că lumea noastră este schilodită de violență con- 
stantă - războaie, crime, atacuri, terorism - şi că totul, aparent, 
se înrăutățește. Pinker, în doar optsprezece minute, a convins 
publicul TED că această presupunere este complet greșită. 
Că, de fapt, dacă dai la o parte camera de luat vederi si te uiţi 
la datele reale, lumea devine mai puţin violentă și că această 
tendinţă s-a extins de-a lungul anilor, deceniilor, secolelor și 
mileniilor. 

Cum a reușit asta? Mai întâi cu un pic de demolare. Mintile 
noastre trebuie amorsate înainte de a fi convinse. Pinker a 
început prin a le reaminti oamenilor cât de oribile erau anu- 
mite practici violente din trecut, cum ar fi spectacolele publice 
frantuzesti de acum 500 de ani, când pisicile erau legate si 

coborâte în foc pentru a le auzi cum urlă. Sau faptul că, în multe 
societăţi antice, peste o treime dintre bărbaţii adulți mureau 
prin violenţă. În esenţă, el a spus: Aveţi impresia că violenţa se 
înrăutățește, dar ati uitat cât de îngrozitoare era ea în trecut. 

Apoi, a arătat în ce fel presa modernă este stimulată să 
aducă în prim-plan știri despre drame și violenţă, indiferent 
daca respectivele evenimente sunt reprezentative pentru viata 
în ansamblu. El ne-a dezvăluit un mecanism prin care este 
foarte plauzibil ca noi să supraestimăm nivelurile reale de vio- 
lenta din exterior. 

Dupa aceasta amorsare mentala prealabila, a fost mult mai 
ușor să-i luăm în serios statisticile si graficele, care arătau des- 
creşteri substanţiale ale tuturor formelor de violenţă, de la 
crime la mari războaie. Una dintre strategiile sale cheie a fost 
să prezinte statisticile corelate cu dimensiunea populaţiei. Nu 
contează numărul total de morţi violente, ci probabilitatea ca 
tu, ca individ, să te confirunti cu o moarte violentă. 

El a continuat arătând patru posibile explicaţii pentru aceas- 
tă tendinţă neașteptată și a încheiat cu această frumoasă decla- 
ratie optimistă: 


Indiferent de cauzele sale, descreșterea violenţei, cred eu, are 
implicaţii profunde. Ar trebui să ne oblige să ne întrebăm nu doar: 
„De ce există războaie?”, ci și: „De ce există pace?” Nu doar: „Ce 
facem gresit?", ci și: „Ce am făcut bine până acum?” Pentru că am 
făcut noi ceva bine si cu siguranță merită să aflăm ce anume. 


Discursul a condus, patru ani mai târziu, la o carte foarte 
importantă, The Better Angels of Our Nature, care i-a dezvoltat 
mai detaliat teoria. 

Să presupunem că Pinker are dreptate. Dacă da, el a oferit 
un cadou minunat către milioane de oameni. Cei mai multi 

dintre noi ne petrecem întreaga viata cu impresia că ştirile zil- 
nice devin tot mai proaste si că războaiele, terorismul si vio- 
lenta au scăpat de sub control. Când inlocuiesti asta cu 
posibilitatea că, desi lucrurile pot fi rele uneori, ele se află, de 
fapt, pe un trend pozitiv crescător, chiar că poţi rasufla ușurat! 
Actul convingerii poate schimba perspectiva cuiva pentru 
totdeauna. 


Persuasiunea și amorsarea 


Psihologul Bary Schwartz mi-a schimbat opinia despre 
actul alegerii. In Occident, suntem obsedati de maximizarea 
alegerii. Libertatea este mantra noastră, iar maximizarea ale- 
gerii este modul de a maximiza libertatea. Schwartz este de 
altă părere. În discursul său despre paradoxul alegerii, el con- 
struieste treptat argumentatia că, în numeroase circumstanţe, 
prea multe opțiuni ne fac, de fapt, nefericiti. Trusa sa de instru- 
mente pentru demolare a fost surprinzător de nedureroasă. El 
a amestecat fragmente de teorie psihologică cu o serie de 
exemple variind de la comportamentul în cazul achiziţionării 
de asigurări de sănătate până la o experienţă frustrantă de la 
cumpărături, toate presărate cu caricaturi încântătoare pe 
aceste subiecte din revista New Yorker. Ideile au fost contrain- 
tuitive, dar călătoria a fost în totalitate agreabilă, si aproape ca 
nu ne-am dat seama că o perspectivă cu care toți am crescut 
era pe punctul de a se spulbera. 

Scriitoarea Elizabeth Gilbert?5 ne-a arătat cum puterea 
povestirii poate fi un element-cheie al instrumentarului de 
persuasiune. Scopul ei a fost să ne schimbe modul de gândire 
în privinţa geniului creativ. În loc să-ţi imaginezi că geniul face 
parte din înzestrarea nativă a anumitor oameni și că ori îl ai, 

ori nu-l ai, mai degrabă gândește-te la el ca la ceva ce ai putea 
primi din când în cand, ca pe un cadou, dacă te pregatesti pen- 
tru el. Spusă doar așa, ideea s-ar putea să nu sune prea convin- 
gător, dar Gilbert s-a folosit de abilităţile ei strălucite de 
povestitoare pentru a ne convinge într-un mod diferit. Ea a 
început cu propria poveste de groază la gândul că va fi obligată 
să repete succesul bestsellerului ei Eat, Pray, Love* şi ne-a 
împărtășit întâmplări amuzante şi induiosatoare despre crea- 
tori celebri coplesiti de angoasă din cauza incapacității lor de 
a presta la comandă. Ne-a arătat şi că termenul geniu a fost 
văzut diferit de-a lungul istoriei, nu drept ceva ce erai, ci drept 
ceva care venea la tine. Doar atunci a putut împărtăși o întâm- 
plare despre poeta Ruth Stone, care i-a povestit despre momen- 
tul când a simţit că „îi vine” o poezie. 


Și ea simţea că vine, pentru că pământul de sub picioarele ei se 
cutremura. Știa că avea un singur lucru de făcut în acel moment, și 
acela era, în cuvintele ei, să alerge ca o nebună. Și alerga asemenea 
unei nebune către casă, și era fugărită de acea poezie, iar toată 
treaba era să pună mâna pe o bucată de hârtie și un creion suficient 
de repede, pentru ca, atunci când poezia avea să treacă prin ea ca 
un tunet, să o poată culege și pune pe pagină. 


Dacă ar fi fost prezentată la începutul discursului, această 
poveste ar fi părut bizară, dar către final a fost percepută drept 
complet naturală si a cimentat ideea de bază. 

În fiecare caz, cheia declanşării unei schimbări de perspec- 
tivă este să faci călătoria pas cu pas, amorsând minţile specta- 
torilor în mai multe moduri diferite înainte de a trece la 
argumentul principal. 


* Carte apărută și în România cu titlul Mănâncă, roagă-te, iubește, traducere de Alexandra 
Ghiţă, Editura Humanitas, Bucuresti, 2008 (n.t.). 

Ce înţeleg prin amorsare Filosoful Daniel Dennett o explică 
cel mai bine. El a inventat termenul pompă intuitivă pentru a se 
referi la orice metaforă sau mecanism lingvistic care face intu- 
itiv ca o concluzie să pară mai plauzibilă. Aceasta este amorsa- 
rea. Nu este un argument riguros; este, pur și simplu, un mod 
de a-i da cuiva un mic ghiont în direcţia dorită de tine. Povestea 
despre cumpărături a lui Barry Schwartz a fost o pompă intuiti- 
vă. Dacă ar fi sărit direct la „Prea multe opţiuni te fac nefericit”, 
poate am fi fost sceptici. În schimb, el ne-a amorsat: 


A fost o vreme când blugii erau de un singur fel, și îi cumpărai, și 
îți veneau ca naiba, și erau extrem de incomozi, dar, dacă îi purtai si 
îi spălai de suficiente ori, începeai să te simţi bine în ei. M-am dus 
să-mi iau niște blugi noi după ce purtasem o pereche ani de zile și 
am zis: „Aș vrea o pereche de blugi. Aceasta este mărimea mea”. Și 
vânzătoarea mi-a zis: „Îi vreți stramti, medii, largi? Incheiati cu 
nasturi sau cu fermoar? Îi vreți normali sau prespălați? Îi vreți rupti? 
Îi vreți drepți sau evazati, bla-bla-bla”. 


Pe măsură ce ne povestește această întâmplare, empatizăm 
cu enervarea lui si ne amintim toate datile când şi noi am fost 
stresaţi de sesiunile nesfârşite de cumpărături. Deşi povestea 
lui este o singură întâmplare a unui singur bărbat si nu poate, 
pe cont propriu, să justifice afirmaţia că prea multe alegeri ne 
fac nefericiti, totuşi înțelegem încotro bate. Brusc, argumenta- 
tia pe care o construiește pare mult mai plauzibilă. 

Dennett scoate în evidență faptul că multe dintre cele mai 
respectabile pasaje din scrierile filosofice nu sunt argumen- 
te logice, ci declansatori intuitivi puternici, precum peștera 
lui Platon sau demonul lui Descartes. În al doilea exemplu, 
Descartes a vrut să pună sub semnul întrebării tot ceea ce 
se putea pune la îndoială, așa că și-a imaginat întreaga sa 


Persuasiunea TED TALKS 119 


experienţă conștientă ca pe o iluzie care i-a fost indusă de un 
spirit răuvoitor. Demonul ar fi putut inventa întreaga lume pe 
care îşi imagina că o vede. Singurul lucru de care Descartes 
putea fi sigur era experienţa de a gândi şi a se îndoi, dar asta 
însemna, cel puţin, că există. De aici, „Gândesc, deci exist”. 
Fără demon, raționamentul este greu de pătruns. Mintile noas- 
tre nu sunt mașinării robotice logice. Ele au nevoie să primeas- 
că un imbold în direcţia potrivită, iar pompele intuitive sunt 
moduri remarcabile de a face asta. 

Odată ce oamenii au fost amorsati, e mult mai simplu să iti 
sustii argumentul principal. $i cum faci asta? Folosind instru- 
mentul cel mai remarcabil dintre toate, un instrument care 
poate produce cel mai mare impact pe termen foarte lung. Şi 
a fost numit folosindu-se un cuvânt filosofic de modă veche pe 
care îl ador: Rațiunea. 


Bătaia lungă a rațiunii 


Avantajul rațiunii este că poate produce o concluzie la un 
nivel de certitudine-complet diferit fata de oricare alt instru- 
ment mental. În cazul unui argument raţional, cu condiţia ca 
presupunerile de bază să fie adevărate, concluziile raționale 
validate trebuie să fie şi ele adevărate și pot fi cunoscute ca fiind 
adevărate. Dacă poţi trece pe cineva printr-un argument rati- 
onal într-un mod convingător, ideea pe care i-ai plantat-o în 
minte isi va face loc acolo şi nu va mai pleca. 

Dar, pentru ca procesul să funcționeze, trebuie împărțit în 
paşi mici şi fiecare pas trebuie să fie complet convingător. 
Punctul de pornire al fiecărui pas este ceva ce publicul poate 
vedea clar că este adevărat, sau este ceva care a fost demon- 
strat ca adevărat mai devreme în timpul discursului. Așadar, 

mecanismul de bază este dacă-atunci: dacă X este adevărat, 
dragi prieteni, atunci, clar, rezultă Y (deoarece fiecare X presu- 
pune un Y). 

Unul dintre discursurile TED votate printre cele mai con- 
vingătoare este acela al reformatorului din domeniul filantro- 
piei Dan Pallotta?®, care caută să demonstreze că modul in 
care percepem filantropia face ca organizațiile noastre nonpro- 
fit să fie handicapate fără speranţă. Pentru a-și argumenta 
ideea, el vorbeşte despre cinci aspecte diferite ale unei orga- 
nizatii: nivelurile de salarizare, aşteptările de marketing, dis- 
ponibilitatea de asumare a riscurilor, timpul alocat pentru 
impact şi accesul la capital. În fiecare caz, el folosește un lim- 
baj extrem de precis, susținut de infografice frumoase pentru 
a arăta o dihotomie absurdă între ceea ce așteptăm de la com- 
paniile noastre si de la organizaţiile nonprofit. Iar discursul pur 
şi simplu abundă în afirmaţii riguroase de tip daca-atunci. 

De exemplu, după ce atrage atenţia asupra faptului că încu- 
rajăm companiile să își asume riscuri, dar ne încruntăm când 
ONG-urile fac acelaşi lucru, el face această afirmație: „Ei bine, 
tu şi cu mine ştim că, atunci când interzici eșecul, omori inova- 
tia. Dacă omori inovaţia în domeniul strângerii de fonduri, nu 
iti poți creşte veniturile. Dacă nu iti poți creşte veniturile, nu te 
poţi dezvolta. $i dacă nu te poţi dezvolta, nu ai cum să rezolvi 
marile probleme sociale”. QED. Punct de vedere demonstrat. 
Daca vrem ca organizatiile noastre nonprofit sa rezolve pro- 
bleme sociale de anvergura, nu trebuie sa le interzicem sa 
dea rateuri. 

Mai exista o forma de argumentare rationala, cunoscuta 
drept reductio ad absurdum, care poate fi devastator de efici- 
entă. Este procesul de a te situa pe poziţia contrară celei pe 
care o sustii și de a arăta că aceasta duce la o contradicție. Daca 

poziţia contrară este falsă, poziţia ta se întăreşte (sau chiar se 
dovedeşte adevărată, dacă nu există nicio altă poziţie posibilă 
care ar putea fi adoptată). Vorbitorii se angajează arareori în 
versiunea completă, riguroasă, a reducerii la absurd. Dar dese- 
ori fac apel la spiritul său, oferind un contraexemplu surprin- 
zător şi arătând că, evident, acesta este ridicol. Iată un alt mic 
fragment din discursul lui Dan Pallotta. El susţine că este o 
nebunie să fim nemulțumiți de salariile mari ale liderilor din 
organizațiile nonprofit. „Dacă vrei să faci 50 de milioane de 
dolari vânzând copiilor jocuri video violente, dă-i înainte! O să 
te punem pe coperta revistei Wired. Dar, dacă vrei să faci jumă- 
tate de milion de dolari încercând să vindeci copiii de malarie, 
eşti considerat și tu un parazit.” Retoric vorbind, este echiva- 
lentul unui eseu la fotbal. 

Subminarea credibilitatii poziţiei opuse este o altă tehnică 
eficientă, dar trebuie manevrată cu grijă. Se folosește cel mai 
bine pe idei, nu direct pe oponenți. Sunt de acord cu: „Nu e 
greu de înţeles de ce ni s-a creat o impresie greşită de către 
mass-media pe acest subiect ani la rând. Ziarele se vând dato- 
rită dramelor, nu datorită dovezilor științifice plictisitoare”. 
Însă nu mă simt în largul meu să aud: „Desigur că el susține 
asta. Este plătit să o spună”. O astfel de afirmaţie poate alune- 
ca foarte rapid de la rațiune către împroşcare cu noroi. 


Transformă-ne în detectivi 


Iată un mod mai atrăgător de a-ţi construi o argumentare. 
La TED, o numim poveste cu detectivi. Unele dintre cele mai 
captivante discursuri persuasive sunt structurate în totalitate în 
jurul acestei tehnici. Începi cu un mare mister, apoi călătorești 

prin lumea ideilor în căutarea posibilelor soluţii pentru dez- 
legarea misterului, eliminându-le una câte una, până când 
rămâne o singură soluţie viabilă care supravieţuieşte. 

Un exemplu simplu este discursul artistului Siegfried 
Woldhek. El a vrut să demonstreze că trei tablouri celebre ale 
lui Leonardo da Vinci au fost de fapt autoportrete din diferite 
etape ale vieţii sale. Pentru a-şi argumenta ideea, el și-a elabo- 
rat discursul ca pe o călătorie de descoperire a „adevăratei 
fete” a lui Leonardo da Vinci. Începe cu întreaga paletă a celor 
120 de portrete masculine care i se atribuie lui Leonardo și 
întreabă: Dintre acestea au fost vreunele autoportrete? Cum 
am putea sti? Si apoi, ca un detectiv care elimină suspectii, el 
începe să le excludă, folosindu-și propriile abilităţi de pictor 
de portrete, până când rămân doar trei. 

Apoi, indiciul decisiv. Deşi portretizează bărbaţi de vârste 
diferite, ce au fost pictaţi în momente diferite, toate au în 
comun aceleași trăsături faciale. Și corespund unei statui a lui 
da Vinci, singura lui imagine atestată realizată de un tert. 

Ceea ce face acest discurs să fie convingător este sentimen- 
tul că am fost plecaţi în aceeași călătorie de cunoaştere cu 
speakerul. În loc să ni se spună nişte informaţii, am fost invi- 
taţi să ne alăturăm procesului de descoperire. Minţile noastre 
sunt, în mod natural, mai implicate. Pe măsură ce eliminăm 
teoriile rivale una câte una, ne lăsăm tot mai convinși. Ne con- 
vingem singuri. 

Această tehnică se poate folosi pentru a transforma chiar și 
cel mai descurajator subiect în ceva realmente interesant. 
O provocare obișnuită a vorbitorilor este cum să transforme 
subiecte dificile precum bolile, foametea sau degradarea 
umană în discursuri la care publicul să participe si în care să 
se implice. 

Economista Emily Oster și-a propus să ne convingă că 
instrumentele economiei ne-ar putea ajuta si să gândim diferit 
în privința HIV/SIDA, dar în loc să ne prezinte pur si simplu o 
argumentare economică, ea s-a transformat în detectiv. A pre- 
zentat un diapozitiv intitulat PATRU LUCRURI PE CARE LE 
ȘTIM. Discutându-le pe rând, ea a prezentat câteva dovezi 
surprinzătoare și le-a demolat eficient, una câte una, deschi- 
zând o uşă care i-a permis să prezinte o teorie alternativă. 

Efectul remarcabil al acestei structuri este că face apel la 
dragostea noastră adânc înrădăcinată pentru poveşti. Întregul 
discurs dă senzaţia unei poveşti - de fapt, si mai bine, a unei 
poveşti cu detectivi. Curiozitatea generează şi mai multă curi- 
ozitate, până la concluzia finală satisfăcătoare. Dar, în același 
timp, la baza ei stă o logică solidă. Dacă fiecare dintre aceste 
alternative este falsă si există o singură alternativă viabilă, 
atunci acea alternativă trebuie să fie adevărată. Caz rezolvat! 


Va fi nevoie de mai mult decât de logică 


Uneori poate fi greu să insufletesti discursurile bazate pe 
rațiune. Oamenii nu sunt computere, iar circuitele lor logice 
nu sunt întotdeauna cele care pot fi implicate cel mai ușor. 
Pentru a face un discurs cu adevărat convingător, nu este sufi- 
cient să-l construieşti din elemente de o logică impecabilă. Ele 
sunt necesare, cu siguranţă, dar nu suficiente. Cei mai multi 
oameni se pot lăsa convinși de logică, dar nu sunt întotdeauna 
energizati de aceasta. Si, dacă nu sunt energizati, pot uita rapid 
argumentele si trece mai departe. De aceea, limbajul ratiunii 
ar putea necesita o consolidare prin intermediul altor instru- 
mente care fac concluziile nu doar valide, ci şi semnificative, 
palpitante, dezirabile. 

Aici poţi folosi o mulțime de instrumente, pe lângă 
declansatorii intuitivi menţionaţi anterior sau abordarea de tip 
poveste cu detectivi. 


e Insuflă o doză de umor încă de la început. Asta trans- 
mite un mesaj util: Vă voi provoca la o partidă solicitantă 
de gândire... dar o să fie distractiv. Vom asuda împreună si 
vom râde împreună. 

e Adaugă o întâmplare anecdotică. Poate una care dez- 
văluie cum ai ajuns să te implici în chestiunea respectivă. 
Te umanizează. Dacă oamenii știu de ce eşti pasionat de 
un subiect, sunt mult mai înclinați să-ţi asculte logica. 

e Oferă exemple intense. Dacă as vrea să te conving ca 
realitatea exterioară nu este deloc aşa cum crezi tu 
că este, ti-as putea arăta mai întâi o iluzie optică de mare 
efect. Doar pentru că ceva arată într-un anumit fel, nu 
înseamnă că este chiar așa. 

e Obtine validarea unor terţi. „Colegii mei de la Harvard 
şi cu mine am petrecut zece ani analizând aceste date si 
am ajuns la concluzia unanimă că ele trebuie interpreta- 
te astfel.” Sau: „Şi acesta este motivul pentru care nu 
doar eu susțin asta; orice mamă a unui băiețel de doi ani 
ştie că e adevărat”. Astfel de afirmaţii trebuie gestionate 
cu atenţie deoarece niciuna nu reprezintă un argument 
valid în sine, dar, în funcţie de public, ti-ar putea face 
argumentarea mai convingătoare. 

° Folosește elemente vizuale remarcabile. La un 
moment dat în timpul discursului său, Dan Pallotta folo- 
sește diagrame circulare pentru a arăta rezultatele efor- 
turilor de strângere de fonduri pentru două organizații 
nonprofit. Prima, o patiserie cu cheltuieli generale de 
5%, iar a doua, o întreprindere profesionistă de strângere 

de fonduri cu cheltuieli generale de 40%. A doua diagra- 
mă arată ca si cum s-ar face o risipă teribilă, până cand 
Dan ne spune: 


Confundăm moralitatea cu austeritatea. Cu toții am fost învățați 
că patiseria cu cheltuieli de 5% este superioară din punct de vedere 
moral întreprinderii profesioniste de strângere de fonduri cu 
cheltuieli de 40%, dar ne scapă informația cea mai importantă, și 
anume: Care este dimensiunea reală a acestor diagrame? Dacă 
patiseria a strâns doar 71 de dolari net în scopuri filantropice pentru 
că nua facut nicioinvestitie de scală, iar întreprinderea profesionistă 
de strângere de fonduri a colectat 71 de milioane de dolari pentru că 
a făcut asta? Acum ce diagramă ati prefera si ce diagramă credeţi 
că ar prefera oamenii care mor de foame? 


În timp ce vorbește, a doua diagramă se mărește, iar prima 
se micşorează. Porțiunea care nu este legată de cheltuieli din 
a doua diagramă este acum cu mult mai mare decât cea din 
prima. Punctul lui de vedere este primit cu un puternic impact. 

Discursul lui Dan Pallotta a fost răsplătit cu lungi ovatii în 
picioare şi a fost vizualizat de peste trei milioane de ori. La trei 
luni după ce a fost postat online, cele mai mari trei agenţii de 
evaluare a activităţilor filantropice au transmis un comunicat 
de presă comun care a inclus multe dintre argumentele sale, 
concluzionând astfel: „Oamenii și comunitățile pe care le ser- 
vesc organizațiile caritabile nu au nevoie de cheltuieli generale 
scăzute, au nevoie de performanţe ridicate”. 

Dar nu orice discurs bazat pe rațiune se va bucura de un 
succes imediat. Astfel de discursuri sunt, în general, mai greu 
de procesat decât altele şi nu sunt întotdeauna cele mai popu- 
lare. Cu toate acestea, consider că ele se numără printre cele 
mai importante discursuri de pe website-ul nostru, deoarece 
rațiunea este cel mai bun mod de a construi înţelepciunea pe 

termen lung. Un argument solid, chiar dacă nu este acceptat 
imediat de toată lumea, va strânge treptat noi adepţi până 
când va deveni de neoprit. 

Într-adevăr, există un discurs TED exact despre asta: un 
dialog socratic între psihologul Steven Pinker si filosoful 
Rebecca Newberger Goldstein, în cursul căruia ea îl convinge, 
treptat, că rațiunea este forța fundamentală cea mai puternică 
din spatele progresului moral de-a lungul istoriei. Nu empatia, 
nu evoluţia culturală, deși acestea şi-au adus și ele contribuţia 
lor. Rațiunea. Uneori este nevoie de secole pentru a ne da 
seama de influenţa sa. În discurs, Goldstein citează fragmente 
influente aparţinând unor mari gânditori din istorie despre 
sclavie, inegalitatea de gen şi drepturile homosexualilor, pre- 
mergătoare mișcărilor pe care le-au inspirat timp de peste 
100 de ani. Totuşi, aceste argumente au fost cheia succesului 
acelor mișcări. 

Dialogul Pinker - Goldstein conţine, poate, cea mai impor- 
tantă argumentare dintre toate discursurile TED, dar, cu toate 
acestea, până în 2015 nu a strâns decât aproximativ un milion 
de vizualizări. Rațiunea nu este o buruiană care crește repede, 
ci un stejar care creşte încet. Totuși, rădăcinile sale intră adânc 
şi puternic în pământ, iar odată ce a crescut, poate transforma 
un peisaj pentru totdeauna. Sunt nerăbdător să văd mult mai 
multe discursuri bazate pe rațiune la TED. 


În trei propoziţii... 
e Persuasiunea este actul de a înlocui perspectiva cuiva 
asupra lumii cu ceva mai bun. 


e Iar în miezul ei stă puterea raţiunii, capabilă de impact 
pe termen lung. 

e Rațiunea este cel mai bine însoţită de pompe intuitive, 
povestiri cu detectivi, elemente vizuale sau alte tehnici 
care amorsează plauzibilitatea. 

Revelația 
LASĂ-MĂ CU GURA CĂSCATĂ! 


9 


Conectare, povestire, explicare, convingere... toate sunt instrumente 
esențiale. Dar care este cel mai direct mod de a face cadou o idee unui 
public? 


Pur şi simplu să i-o arăţi. 

Multe discursuri sunt ancorate astfel. Îți dezvălui munca 
publicului într-un mod care încântă si inspira. 

Numele generic pentru asta este revelaţie. Într-un discurs 
bazat pe revelaţie, ai putea: 


e Să arăţi o serie de imagini dintr-un proiect de arta 
nou-nout si să vorbeşti în timp ce treci prin ele 

e Să oferi o demonstraţie a unui produs pe care l-ai 
inventat 

e Să descrii viziunea ta despre un oraş sustenabil al 
viitorului 

e Să arăţi 50 de fotografii extraordinare din excursia ta 
recentă în jungla amazoniană 


Există o varietate infinită de discursuri bazate pe revelaţie, 
iar succesul lor depinde de ceea ce este revelat. 

Într-un discurs bazat pe imagini, scopul tău principal ar 
putea fi doar acela de a crea un sentiment de uimire si încân- 
tare estetică. Dacă este o demonstraţie, probabil cauţi sa 
uimesti si să creezi sentimentul unor noi posibilități. Dacă este 

o viziune asupra viitorului, vrei să fie atât de insufletita si cap- 
tivantă încât publicul să şi-o însușească. 

Să luăm aceste trei mari categorii și să le analizăm mai 
detaliat. 


Plimbarea magică 


O plimbare magică este un discurs bazat pe dezvăluirea 
unei succesiuni de imagini sau momente uimitoare. Dacă un 
discurs este o călătorie, atunci o plimbare magica poate fi gân- 
dita ca un tur al atelierului unui artist care iti oferă revelații 
despre fiecare operă de artă de-a sa. Sau o excursie pe un teren 
accidentat, având ca ghid un mare explorator. Fiecare pas este 
simplu, de la un fragment de muncă la altul, acumulându-se 
treptat un sentiment de uimire. „Dacă ţi-a plăcut asta... stai să 
vezi ce urmează!” 

Cu condiţia ca munca prezentată să fie impresionantă, 
călătoria poate fi plăcută, informativă sau inspiratoare. Această 
structură de discurs este folosită cel mai des de către artiști, 
designeri, fotografi şi arhitecţi, deşi oricine efectuează o 
muncă vizuală o poate folosi. Inclusiv oamenii de știință. 

De exemplu, scurtul discurs al lui David Gallo?7 despre 
minunile de sub apă a fost o plimbare magică încântătoare - 
sau, în acest caz, o scufundare magică. El ne-a arătat o serie 
de imagini şi filmuleţe incredibile ale unor creaturi biolumi- 
niscente pe care chiar şi un creator SF si le-ar putea imagina 
cu greu. Ele au fost urmate de o înregistrare uluitoare a unei 
caracatite care dispare din fata ochilor privitorului schimbân- 
du-si modelul de pe piele pentru a se potrivi perfect cu coralul 
din spatele său. Iar entuziasmul lui Gallo fata de minunăţiile 
vieţii exotice din ocean a devenit rapid contagios. Pe lângă fap- 
tul că ne-a descris ceea ce vedeam, el ne-a oferit informații 


130 TED TALKS Revelația 


contextuale care au avut efectul de a intensifica sentimentul 
nostru de uimire. 


Aceasta este lumea necunoscută, iar până astăzi, am explorat 
doar 3% din ceea ce se află în ocean. Am găsit deja munții cei mai 
înalți din lume, văile cele mai adânci din lume, lacuri subacvatice, 
cascade subacvatice... Și într-un loc unde am crezut că nu [există] 
deloc viata, am găsit mai multă viata... și diversitate și densitate decât 
în pădurea tropicală, ceea ce ne spune că nu prea știm deloc multe 
despre această planetă. A mai rămas 97%, iar acel 97% ori este gol, 
ori este plin de surprize. 


Este un discurs de numai cinci minute, cu o structură sim- 
plă. Dar a fost vizualizat de peste douăsprezece milioane de ori. 

O altă plimbare magică simplă, dar extrem de captivantă a 
fost discursul despre orgasm al autoarei științifice Mary Roach. 
Ea ne-a arătat zece lucruri pe care nu le-am ştiut niciodată des- 
pre orgasm, incluzând un filmuleţ cu un purcel pe care poate 
nu ar trebui să-l urmaresti împreună cu părinţii sau cu copiii! 
Plimbările magice nu trebuie să fie neapărat serioase. Pot fi 
amuzante, provocatoare și îndrăzneţe. 

Atractivitatea acestui tip de discurs din punctul de vedere 
al unui speaker este că structura sa este clară. Pur şi simplu, iti 
plimbi publicul prin munca ta sau îi arăţi ceva care te pasionea- 
ză, piesă cu piesă. Fiecare piesă este acompaniată de diapozi- 
tive sau de filmări si, pur si simplu, treci de la una la alta, 
sporind entuziasmul pe măsură ce continui. 

Dar plimbările magice funcţionează cel mai bine când au o 
temă comună clară. Ceva mai intens decât o simplă enumerare 
a unor exemple recente ale muncii tale. Fără tema comună, 
genul acesta de discurs poate deveni rapid plictisitor. „Şi acum 
să trecem la următorul meu proiect” este o replică de tranziţie 
care face publicul să înceapă să se foiască în scaune. Este mult 

mai recomandabil să ne explici legătura: „Următorul meu pro- 
iect a preluat această idee şi a transformat-o în ceva de anver- 
gură mult mai mare...” 

Si mai de impact este să ai un fir roşu care tine toate piesele 
la un loc. Shea Hembrey ne-a purtat printr-o ,,expozitie cu 
lucrările a 100 de artişti”. Fiecare piesă era complet diferită... 
tablouri, sculpturi, fotografii, filme si suporturi media ames- 
tecate, acoperind o vastă paletă de idei artistice. Firul roșu? 
Fiecare artist era el! Dap, Shea crease fiecare lucrare artistică. 
Din această cauză, cu cât era mai diferită fiecare piesă fata de 
celelalte, cu atât creştea sentimentul nostru de uimire. 

Plimbările magice pot da si greș în multe moduri. Cel mai 
adesea, atunci când munca este descrisă într-un limbaj inac- 
cesibil. Unele profesii au o tradiţie nesuferita de a folosi un 
limbaj inutil de complicat, supraintelectualizat, pentru a-și 
descrie activitatea, arta si arhitectura fiind primele pe listă. 
Când specialiștii simt nevoia să folosească acelaşi limbaj 
într-un discurs, n-ar trebui să fie surprinși când invitaţii lor 
încep să iasă tiptil din sală pe ușa din spate. În această lucrare 
am căutat să pun în discuție paradigma identitate versus comu- 
nitate în contextul unei dialectici postmoderniste... Dacă esti ten- 
tat vreodată să spui ceva chiar şi vag asemănător cu asta, te 
rog, te rog, ia foarfeca cea mai ascuţită pe care o ai şi taie fraza 
asta din discursul tău. 

Steven Pinker mi-a pus în vedere ca acest tip de limbaj este 
mult mai rău decât simpla utilizare eronată a jargonului. 


Paradigmă și dialectică nu sunt termeni tehnici precum ADN pe 
care specialiștii nu au cum să-i evite. Sunt metaconcepte - concepte 
despre alte concepte, mai degrabă decât concepte despre lucruri 
care există în lume. Academeza, afacereza”, formulările corporatiste 


* În original Academese, bizspeak, termeni ironici care desemnează limbajul specific 
mediilor academice și de afaceri (n.t.). 

standard și vorbăria pretențioasă a criticilor de artă sunt enervante 
și greu de înţeles pentru că sunt pline de metaconcepte precum 
abordare, anvergură, asumptie, chestiune, concept, condiție, context, 
model, nivel, perspectivă, proces, rol, strategie, tendinţă și variabilă. 


Individual, aceşti termeni au o utilizare validă. Când se 
îngrămădesc toţi laolaltă, pui în pericol înţelegerea publicului. 
_ În schimb, scopul tău ar trebui să fie acela de a ne permite 
să aruncăm o privire curioasă în domeniul tău de activitate. 
Împărtăşește-ne, într-un limbaj uman simplu, la ce visai atunci 
când ai început să lucrezi. Arată-ne procesul tău creativ. Cum 
ai ajuns acolo? Ce greșeli ai făcut pe parcurs? Când desenatorul 
David Macauley ne-a arătat ilustrațiile făcute in Roma, ne-a 
lăsat să vedem nu doar desenele finalizate, ci şi schiţele gre- 
şite sau neconcretizate și cum a ajuns din acel punct la publi- 
carea ilustraţiilor. Astfel, fiecare persoană creativă din sală a 
putut învăţa ceva din asta. Ridicarea capacului de pe proce- 
sul tău de lucru este unul dintre cadourile-cheie ale oricărui 
discurs creativ. l 
Mai presus de toate, concepe-ti discursul asa încât să ne 
ofere maximul de experiență asupra muncii în sine. Dacă 
munca ta este vizuală, ia în calcul posibilitatea să tai din cuvin- 
tele pe care le foloseşti şi să pui mai mult accent pe partea vizu- 
ală. Un discurs de douăsprezece minute poate prezenta lejer 
peste 100 de imagini. Poate că unele secvenţe trebuie să fie 
arătate doar două secunde per diapozitiv. Şi le poate fi ampli- 
ficat efectul cu ajutorul unui instrument mult prea rar folosit 
de vorbitori: tăcerea. Unul dintre cele mai bune exemple de 
plimbare magică de la TED este discursul sculptorului cinetic 
Reuben Margolin. Vocea sa soptita este fundalul lucrărilor sale 
uimitoare, explicaţia perfectă pentru o galerie de pură 
inspiraţie. Şi are curajul de a tăcea din când în când. Unele din- 
tre cele mai intense momente ale discursului au loc atunci 

cand, după ce a stabilit contextul, el ne lasă, pur si simplu, să 
ne cufundăm vizual în lucrările lui. 

O modalitate isteata de a te asigura că plimbarea își păs- 
trează energia este să iti programezi diapozitivele să avanseze 
automat. Pentru un astfel de exemplu superb, aruncă o privire 
la plimbarea fascinantă a lui Ross Lovegrove printre proiectele 
sale de design inspirate din natură. Peste 100 de diapozitive şi 
filmuleţe cu lucrările lui sunt revelate într-o succesiune pre- 
programată, iar Lovegrove pur şi simplu vorbeşte despre fie- 
care pe măsură ce este arătată, formatul asigurând un ritm 
dinamic. Louis Schwartzberg a făcut ceva asemănător în dis- 
cursul despre uimitorul său film Mysteries of the Unseen World. 
A lăsat să ruleze clipuri din film pe parcursul întregului dis- 
curs, în timp ce vocea lui a funcţionat ca o naraţiune lirică. 
Rezultatul a avut un impact care te lasă cu gura căscată. 

Multe discursuri ţinute în companii ar putea fi îmbunătățite 
dacă ar fi concepute ca niște plimbări magice. Prezentările 
care se târâie cu greu prin activitatea departamentului tău, 
liniuta cu liniuta, pot deveni rapid plictisitoare. Să presupu- 
nem, în schimb, că am face efortul să ne întrebăm: Cum putem 
arăta legătura dintre toate aceste proiecte astfel încât să creăm 
entuziasm? Cum putem comunica ce este încântător, neastep- 
tat sau amuzant în privinţa lor? Cum putem schimba tonul de 
la „uitaţi ce am realizat” la „uitaţi cât e de interesant”? Să pre- 
supunem că, in loc de o lista cu liniute, am încerca să asociem 
fiecare pas al plimbării cu o imagine care stârneşte curiozita- 
tea? Să presupunem că am face un efort real să descoperim o 
idee unică şi utilă pe care am putea-o împărtăși în companie 
pentru ca toţi să beneficieze de ea? Ei da, ăsta chiar ar fi un 
discurs pentru care merită să-ţi închizi iPhone-ul. 

Indiferent că este vorba despre afaceri, ştiinţă, design sau 
artă, nu-i lua pe oameni la pas prin munca ta. Găseşte acel 

traseu care implica emotional, trezeşte curiozitatea si ilumi- 
nează. Traseul care aduce un pic de uimire şi încântare. 


Demonstrația dinamică 


Să presupunem că ai de dezvăluit ceva ce nu este vizual, ci 
este o tehnologie, o invenţie sau un proces nou-nout. Atunci, 
nu este suficient doar să ne uităm la el. Trebuie să-l vedem 
funcționând. Avem nevoie de o demonstraţie. 

Demonstratiile reuşite pot fi partea cea mai memorabilă a 
oricărei conferinţe. Chiar acolo, live, pe scenă, înșfaci o mică 
bucăţică de viitor. 

Când JeffHan?8 a arătat potenţialul tehnologiei multi-touch 
în 2006, cu doi ani înainte de a se lansa iPhone-ul, publicul 
avea efectiv răsuflarea întretăiată de uimire. Demonstrația lui 
Pranav Mistry despre tehnologia Sixth-Sense a avut un impact 
asemănător, revelând posibilitățile uimitoare rezultate din 
combinarea unui telefon mobil cu un videoproiector şi o came- 
ră video care poate detecta gesturile. De exemplu, simpla înca- 
drare cu degetele a unui obiect îndepărtat i-ar face acestuia o 
fotografie care apoi ar putea fi expusă pe orice suprafață albă 
disponibilă. 

Pentru a ţine un astfel de discurs, cel mai important lucru 
care contează, desigur, este calitatea a ceea ce vrei să demon- 
strezi. Este cu adevărat o invenţie sau un design fascinant? 
Presupunând că este, există numeroase moduri de a-l prezen- 
ta. Ceea ce nu ar trebui să faci este să petreci prima jumătate 
a discursului explicând contextul complicat al respectivei teh- 
nologii. Publicul tău nu a văzut-o încă în acţiune şi şi-ar putea 
pierde interesul. 

Când ai ceva uimitor de arătat, permite-ti să te rasfeti cu un 
pic de actorie. Nu vreau să zic că ar trebui să te dai în spectacol 
şi să te umfli în pene, dar ar trebui să ne entuziasmezi putin. 
Dă-ne un indiciu pentru ce urmează să vedem. Apoi explică-ne 
contextul necesar, în mod ideal mergând treptat către un punct 
culminant de forță, odată ce fundaţia a fost construită. 

Markus Fischer?’ este un inventator incredibil. La TEDGlobal 
2011, în Hamburg, ne-a prezentat un robot extraordinar care 
arăta - şi zbura - ca un pescarus gigantic. De fapt, era atât de 
realist încât, atunci când l-a facut să zboare la picnicul de după 
eveniment, a fost atacat de un stol de pescarusi adevărați, evi- 
dent socati de noul competitor. În discursul său, a alocat primele 
zece minute informaţiilor tehnice despre zbor, fără să dea niciun 
indiciu despre ce avea să urmeze. A pierdut atenţia unei parti 
a publicului. Dar demonstraţia uluitoare în sine - zborul pes- 
cărușului prin sală - a rezolvat imediat această problemă. Însă, 
pentru versiunea online, am schimbat puţin ordinea discursului, 
astfel încât să înceapă cu fraza „Este un vis al omenirii să zboare 
ca o pasăre”. Asta a oferit un frumos context discursului, astfel 
încât a ajuns la milioane de vizualizări online. 

Jeff Han a procedat corect, începându-și discursul astfel: 


Sunt foarte entuziasmat să mă aflu astăzi aici. O să vă arăt ceva 
care este aproape gata să iasă din laborator, la propriu, și mă bucur 
că voi veți fi printre primii care îl veți vedea cu ochii voștri, deoarece 
consider că va schimba realmente modul în care vom interactiona cu 
mașinile de acum încolo. 


În doar câteva cuvinte, ne-a dat câteva indicii interesante că 
urma să aruncăm o privire fascinantă în viitor. Acum, era liber 
să continue si să explice tehnologia înainte de a prezenta cum 
funcţionează. A oferit un fundal contextual, apoi a început să 

arate de ce era capabilă tehnologia, stârnind icnete de surpriză 
şi aplauze, şi construind o stare de uimire pe tot parcursul 
discursului. 

Inventatorul Michael Pritchard s-a folosit de o structură 
similară. Mai întâi, a invitat publicul la un mic experiment de 
gândire despre cum ar fi viaţa făra apă potabilă sigură. Apoi a 
început să explice tehnologia din spatele „sticlei salvatoare de 
vieţi” pe care o concepuse. Unii poate şi-ar fi încheiat discursul 
aici. Dar puterea discursului stătea în demonstraţie, nu în 
explicaţie, iar Michael s-a dat peste cap ca să-și atingă scopul. 
El a adus pe scenă un recipient mare de apă, în care a turnat 
apă noroioasă dintr-o baltă, scurgeri dintr-o canalizare şi 
excremente de iepure, dând apei o culoare maronie dezgustă- 
toare. Apoi a pompat-o prin sticla lui într-un pahar gol si mi-a 
dat-o să o beau. Din fericire, avea un gust perfect normal. Iar 
teoria tehnologică s-a transformat într-o dovadă teatrală. 
Apoi, Michael a vorbit despre implicaţiile tehnologiei sale pen- 
tru cazurile de asistenţă în caz de dezastre și pentru sănătatea 
publică globală; dar adevărul era ca deja câștigase publicul de 
partea sa cu demonstraţia impresionantă de mai înainte. 

Structura folosită de Han și Pritchard este potrivită pentru 
majoritatea demonstrațiilor: 


e Otachinare inițială 

* Fundalul necesar, contextul şi/sau povestea invenţiei 

e Demonstrația în sine (cu cât mai vizuală si mai dramati- 
că, cu atât mai bine, atâta vreme cât nu te prefaci) 

e Implicatiile tehnologiei 


Uneori, o demonstraţie este suficient de uimitoare încât 


permite publicului să-și imagineze aplicații și implicații cu 
adevărat fascinante. Iar atunci demonstrația nu mai este doar 


Revelația TED TALKS 137 


o demonstraţie, ci devine o viziune despre viitor. Spre asta ne 
îndreptăm în continuare. 


Peisajul din vis 


Oamenii au o abilitate pe care, din câte știm deocamdată, 
nu o posedă nicio altă specie. Este o abilitate atât de importan- 
tă, încât avem multiple cuvinte pentru a-i eticheta diversele 
fatete:imaginatie, invenţie, inovaţie, design, viziune. Este abi- 
litatea de a da o formă lumii în minţile noastre și apoi de a 
modifica forma pentru a crea o lume care nu există în realitate, 
dar care ar putea exista într-o zi. 

Uimitor, suntem capabili si să revelăm celorlalți aceste lumi 
inexistente, în speranţa că si pe ei îi vor entuziasma. Şi, ocazi- 
onal, și chiar mai miraculos, după ce mai multi oameni impar- 
tăşesc o viziune între ei, sunt capabili să o folosească drept 
schiță de proiect pentru a face acea lume să devină realitate. 
Scenaristul convinge studioul de producţie să facă filmul. 
Inventatorul convinge o companie să-i construiască aparatul. 
Arhitectul convinge clientul să finanţeze clădirea. Antrepre- 
norul motivează o echipă de angajaţi dintr-un start-up insu- 
flându-le convingerea că ei vor remodela viitorul. 

Visurile pot fi împărtășite prin imagini, schițe, demonstra- 
tii... sau doar prin cuvinte. 

Unele dintre cele mai de impact discursuri din istorie au 
avut forță exact pentru că au comunicat un vis cu elocventa si 
pasiune nestavilite. Cel mai celebru, desigur, a fost cel al lui 
Martin Luther King Jr. la Lincoln Memorial in Washington, 
DC, pe 28 august 1963. După ce a pregătit atent terenul si a 
sădit în public dorinţa intensă de a pune capăt secolelor de 
nedreptate, el şi-a lansat pledoaria: 

Am un vis, că într-o zi această națiune se va ridica, își va trăi 
crezul: „Considerăm aceste adevăruri evidente de la sine, că toți 
oamenii sunt creați egali”. 

Am un vis, că într-o zi, pe dealurile roșii din Georgia, fiii unor 
foști sclavi și fiii unor foști proprietari de sclavi vor putea să stea 
împreună la masa fratiei... 

Am un vis, că cei patru copilași ai mei vor trăi într-onațiuneunde 
nu vor fi judecați după culoarea pielii lor, ci după conținutul 
caracterului lor. 


Discursul lui a ţinut șaptesprezece minute si 40 de secunde. 
Si a schimbat istoria. 

Președintele Kennedy a dus omul pe Luna impartasind mai 
întâi un vis. lar anumite aspecte din limbajul pe care l-a ales 
sunt surprinzătoare: 


Am ales să mergem pe Lună în acest deceniu și să facem 
celelalte lucruri nu pentru că sunt ușoare, ci pentru că sunt grele... 
Conștientizez că acesta este, într-o anumită măsură, un act de 
credință și viziune, pentru că nu știm ce beneficii ne așteaptă. 
Dar dacă v-aș spune, stimati concetateni, că vom trimite către 
Lună, la 240 000 de mile” depărtare de staţia de control din 
Houston, o rachetă gigantică, înaltă de peste 300 de picioare™, de 
lungimea acestui teren de fotbal, făcută din aliaje noi de metal, 
dintre care unele nici nu au fost încă inventate, capabilă să reziste 
la căldură și presiune mai mari decât au fost vreodată înfruntate, 
finisată cu o precizie mai mare decât pentru cel mai delicat ceas, 
transportând tot echipamentul necesar pentru propulsie, ghidare, 
control, comunicații, alimentare și supraviețuire, într-o misiune 
nemaiîncercată, către un corp ceresc necunoscut, și apoi o vom 
returna în siguranță pe Pământ, reintrând în atmosferă la viteze 


* Aproximativ 386 242 de kilometri (n.t.). 
** Aproximativ 91 de metri (n.t.). 

de peste 25 000 de mile” pe oră, provocând o căldură aproape de 
jumătate din temperatura Soarelui - aproape la fel de cald cum e azi 
aici - și vom face toate astea, si le vom face cum trebuie, și le vom 
face primii înainte să se încheie acest deceniu - atunci trebuie să 
fim indrazneti... Dar asta se va face. Și se va face înainte de sfârșitul 
acestui deceniu. 


Te-ai putea gândi că această prezentare a unei inițiative ca 
fiind încărcată de pericole și incertitudini este contraproduc- 
tivă. Motivul pentru care funcţionează nu este numai că 
descrie în culori vii ceea ce se va întâmpla. Ci este că ne face 
să visăm la acte de eroism. El ne oferă o excursie în viitor pen- 
tru a citi povestea care va fi spusă ulterior despre acest demers. 

La TED, majoritatea discursurilor sunt spuse într-un limbaj 
mai conversational. Dar abilitatea de a picta un tablou cap- 
tivant al viitorului este cu adevărat unul dintre darurile cele 
mai importante pe care le poate aduce un speaker. Într-adevăr, 
discursurile care ne-au purtat în viitor au fost printre cele mai 
palpitante. Invitaţii nu au vorbit despre lume așa cum este, 
ci despre cum ar putea fi. Când astfel de discursuri sunt con- 
cepute cum trebuie, ele fac inimile spectatorilor să bată mai 
tare si minţile lor să explodeze la gândul posibilităţilor care 
se deschid. 

Viziunea lui Salman Khan despre o revoluţie a educaţiei în 
care cursurile video le permit copiilor să îşi însușească anumi- 
te subiecte în propriul lor ritm a fost splendid revelată, bucată 
cu bucată, si se putea simţi cum creşte entuziasmul în sală. 

Regizorul Chris Milk ne-a arătat cum folosește realita- 
tea virtuală pentru a recrea experiența puternică a traiului 
într-o tabără de refugiați sirieni. Oamenii se tem că realitatea 


* Aproximativ 40 233 de kilometri (n.t.). 

virtuală va ridica ziduri între noi. Milk a oferit o perspectivă 
contraintuitivă fascinantă; că dispozitivele de realitate virtuală 
ar putea deveni cele mai bune mașini de generare a empatiei. 

Biologul marin Sylvia Earle a folosit imagini impresio- 
nante si limbaj elocvent pentru a descrie criza prin care trec 
oceanele noastre excesiv de poluate și excesiv de exploatate 
prin pescuit. Dar ea nu s-a oprit aici. A vorbit despre cum ar fi 
să începem să creăm „zone de speranţă”, arii marine protejate 
unde viata acvatică s-ar putea reface. Viziunea sa a fost atât de 
convingătoare, încât un spectator din public i-a scris pe loc un 
cec în valoare de un milion de dolari si, şase ani mai târziu, 
încă îi susţine munca. În această perioadă, spaţiile protejate 
din oceanele din lumea întreagă s-au înmulțit de mai mult de 
trei ori. 

Pentru a împărtăși eficient un vis, există două aspecte-cheie: 


¢ Pictează un tablou îndrăzneţ al viitorului alternativ pe 
care îl dorești; 

¢ Fă asta de așa manieră încât și ceilalți să isi dorească acel 
viitor. 


Să le faci pe ambele în același discurs este o provocare. 
Prima parte necesită adesea suport vizual. Kent Larson a 
petrecut optsprezece minute prezentând idei radicale de 
design precum masini care se pliază şi apartamente care isi 
schimbă forma pentru a permite mai multor oameni să incapa 
în oraşe fără să se supraaglomereze. Ideile individuale nu 
păreau la început niște pariuri câștigate, dar, revelându-le 
vizual, le-a făcut să arate mult mai convingător. 

Arhitectul Thomas Heatherwick a inclus un diapozitiv in 
discursul său care este, probabil, cel mai atrăgător diapozitiv 

pe care l-am văzut vreodată la TED. Arăta designul unui com- 
plex de apartamente din Kuala Lumpur, cu clădiri înalte cu 
profile elegante care tasneau dintr-o fundaţie îngustă, lăsând 
spaţiu pentru un parc splendid la parter. Era o reprezentare a 
unui viitor în care aș fi fost încântat să mă nasc. 

Dar nu e cazul întotdeauna. Adesea, când tehnologiile sunt 
revelate, publicul nu ştie daca să fie entuziasmat sau să se spe- 
rie. În 2012, directorul de atunci al DARPA’, Regina Dugan, a 
dezvăluit o serie de tehnologii, precum motoplanoare de mare 
viteză si drone de mărimea unor păsări colibri, care erau atât 
uluitoare, cât şi oarecum tulburătoare, dată fiind probabila lor 
utilizare militară. Iar discursurile despre ingineria genetică, 
sau despre capacitatea unui computer de a recunoaște chipu- 
rile în mulțime, sau despre dezvoltarea unor roboți umanoizi 
pot părea mai degrabă nelinistitoare decât atrăgătoare. 

Cum poate un vorbitor să evite sentimentul acesta de 
neplăcere în rândul publicului? Singurul mod este să explice 
clar de ce merită să fie urmărit acest viitor. Sau să prezinte 
ideea de o manieră care pune accent pe valorile umane, nu 
doar pe tehnologia inteligentă. 

Bran Ferren a încercat acest lucru la TED2014. El a vorbit 
despre felul în care autovehiculele autonome vor crea un vii- 
tor semnificativ diferit. Dar discursul său a început cu inspi- 
ratia care i-a venit pe când vizita Panteonul, în copilărie, cu 
părinții lui, si s-a încheiat cu îndemnul de a inspira copiii vii- 
torului. „Trebuie să îi încurajăm să-și găsească propria cale, 
chiar dacă este foarte diferită de a noastră. Mai trebuie să-i 


* The Defense Advanced Research Projects Agency, o agenţie a Departamentului 
de Apărare al SUA, responsabilă cu dezvoltarea unor tehnologii emergente cu utilizare 
militară (n.t.). 

facem să înţeleagă ceva ce nu mai pare apreciat cum se cuvine 
în lumea noastră tot mai dependentă de tehnologie, şi anume 
că arta şi designul nu reprezintă un lux şi nici nu sunt incom- 
patibile, într-un fel sau altul, cu ştiinţa şi ingineria. De fapt, ele 
joacă un rol esenţial în faptul că suntem speciali.” Ceva ce ar 
fi putut fi o viziune pur tehnică, și poate un pic înspăimântă- 
toare, a sfârșit prin a fi umană și plină de speranță. 

Umorul ajută și el. Juan Enriquez a prezentat la TED o serie 
de discursuri frapante, arătând cele mai noi descoperiri din 
genetică şi biologie, care ar fi putut părea profund alarmante 
dacă el nu ar fi găsit moduri de a face publicul să râdă puţin la 
fiecare diapozitiv. Cu Juan alături, viitorul iti pare minunat, nu 
îngrijorător. 

În final, cu cât o viziune a viitorului este mai aplicabilă, cu 
atât mai bine. Fondatorul StoryCorps, Dave Isay, a vorbit des- 
pre puterea de a le pune oamenilor de lângă noi întrebări pro- 
funde despre sensul vieților lor si a înregistra aceste interviuri. 
Apoi a prezentat o aplicaţie care ar permite tuturor să facă asta 
cu ușurință şi să încarce rezultatul în Biblioteca Congresului, 
creând o înregistrare permanentă. Viziunea lui despre o lume 
în care oamenii s-ar asculta cu atenţie unii pe alții a fost plină 
de inspiraţie si, la doar câteva zile după discursul său, mii de 
oameni au înregistrat conversații pline de miez pe care nu le 
mai avuseseră înainte. 

Aceasta este puterea viselor noastre. Ele se pot extinde 
către ceilalți, pot construi entuziasm și încredere, şi astfel se 
pot transforma în realitate. Dându-ne sentimentul că se pot 
pune în practică, ele ne inspiră și să muncim mai mult pentru 
a ne îndeplini propriile visuri. Când ești invitat să pleci într-o 
călătorie alături de un visător inspirat, este o invitaţie pe care 
nu o poţi refuza niciodată. 

Amestecă și combină 


Iată realitatea. Majoritatea discursurilor nu se potrivesc 
perfect într-o singură categorie din cele discutate până acum. 
Mai degrabă, ele includ elemente din multe categorii. De 
exemplu, discursul apreciat al lui Amy Cuddy despre cum iti 
afectează limbajul trupului propria încredere în sine este un 
amestec savant de explicaţie şi poveste personală. Iar discur- 
sul lui Salman Khan începe cu propria lui poveste și se trans- 
formă treptat într-o plimbare magică printre caracteristicile 
remarcabile pe care Academia Khan le construiește, înainte de 
a încheia pe un teritoriu de vis - o viziune pasionantă a poten- 
tialului unui nou tip de învățământ. 

Aşadar, voi sublinia din nou: Tehnicile de mai sus nu trebuie 
văzute ca niște limitări de vreun fel. Ele sunt instrumente care 
să te ajute să-ţi imaginezi cum poţi proceda cel mai bine ca să 
construieşti ideea propriului tău proiect remarcabil în minţile 
ascultătorilor tăi. Selectează, amestecă, potriveşte şi augmen- 
tează în modul care funcţionează cel mai bine și mai autentic 
pentru ideea pe care vrei să o construieşti. 

Asa că hai să presupunem că ai firul roşu, conţinutul dis- 
cursului si ai îmbinat laolaltă propriul amestec interesant de 
conectare, naraţiune, expunere, persuasiune şi revelaţie. Ce 
urmează? 

Este momentul să dăm drumul spectacolului. 

Vom analiza patru elemente-cheie ale procesului de pregă- 
tire a discursului care vor determina dacă discursul tău cântă 
sau orăcăie: 


e Dacă să incluzi sau nu suport vizual şi dacă da, ce ele- 
mente vizuale? 


144 TED TALKS Revelația 


e Dacă să iti scrii si să iti înveţi discursul pe dinafară sau 
dacă să iti propui să vorbesti „sub inspirația 
momentului” 

e Cum să exersezi ambele tipuri de discursuri 

e Şi cum să începi si să termini cu impact maxim 


Esti gata? Vino cu mine! Avem treabă! 

Procesul 
de pregătire 


] O Suportul vizual 
MĂ DOR OCHII DE LA DIAPOZITIVELE ALEA! 


În secolul XXI, avem abilitatea de a suplimenta cuvântul vorbit cu o 
varietate uimitoare de tehnologii care, aplicate corect, pot duce un discurs 
la un nivel superior. Fotografii, ilustraţii, tipografie elegantă, diagrame, 
infografice, animații, video, audio, simulări ale unor volume mari de 
date - toate pot amplifica atât puterea explicativă a unui discurs, cât si 
atractivitatea sa estetică. 


În pofida acestui fapt, prima întrebare pe care ar trebui să 
ţi-o pui este dacă ai nevoie realmente de așa ceva. Este remar- 
cabil că, dintre cele mai vizionate discursuri TED, cel puţin o 
treime nu folosesc diapozitive absolut deloc. 

Cum e posibil aşa ceva? Nu e garantat că un discurs susținut 
cu imagini va fi mai interesant decât un discurs simplu? Ei 
bine, nu chiar. Diapozitivele mută cel puţin o parte din atenţie 
de la vorbitor la ecran. Dacă întreaga putere a unui discurs stă 
în legătura emoţională dintre vorbitor și public, diapozitivele 
s-ar putea să împiedice acest lucru. l 

Acum, cu siguranță nu vreau să spun că Între ecran și vor- 
bitor are loc o competiție din care doar unul iese câştigător. 
Ceea ce se arată pe ecran ocupă adesea o categorie mentală 
diferită față de ceea ce se spune. Estetică versus analitică, de 
exemplu. Cu toate acestea, dacă miezul discursului tău este 
intens personal sau dacă ai alte tehnici pentru a-ți anima dis- 
cursul - cum ar fi umorul sau povești foarte interesante -, 
atunci poate e mai bine să renunti la elementele vizuale si să 

te concentrezi strict pe a te adresa publicului într-un mod cât 
mai personal. 

Pentru orice vorbitor, următoarea afirmaţie este adevărată: 
E mai bine să nu ai deloc diapozitive decât să ai diapozitive 
proaste. 

Trecând peste acest aspect, majoritatea discursurilor chiar 
beneficiază de pe urma diapozitivelor bine făcute şi, în cazul 
anumitor discursuri, elementele vizuale reprezintă diferența 
absolută dintre succes și eşec. 

TED a fost iniţial o conferință dedicată în totalitate tehno- 
logiei, divertismentului şi designului, iar prezenţa designerilor 
a cultivat rapid așteptarea ca diapozitivele să fie elegante și de 
impact. Se poate spune că această tradiţie a fost motivul prin- 
cipal pentru care TED s-a dezvoltat atât de mult. 

Aşadar, care sunt elementele-cheie ale unui aspect vizual 
reușit? 

Ele se împart în trei categorii: 


e Dezvaluire 
e Putere explicativă 
e Atractivitate estetică 


Să ne ocupăm pe rând de fiecare. 


Dezvăluie! 


Cel mai evident argument în favoarea elementelor vizuale 
este că ele iti permit să arăţi ceva care este greu de descris. 
Desigur, prezentarea lucrărilor majorităţii artiștilor şi fotogra- 
filor depinde de asta. Un explorator care descrie o călătorie sau 
un savant care prezintă o descoperire pot folosi şi ei elemen- 
tele vizuale. 

Edith Widder a făcut parte din echipa care a filmat pentru 
prima dată calamarul uriaş. Când a venit la TED, întregul ei 
discurs a fost construit în jurul acelui moment de revelaţie. 
Când incredibila creatură a apărut, într-un final, pe ecran, 
publicul aproape că a sărit de pe scaune. Dar utilizarea imagi- 
nilor în scopul dezvăluirii nutrebuie să fie chiar aşa dramatică. 
Cheia este să stabileşti contextul, să amorsezi publicul şi apoi... 
BUM! Lasă elementele vizuale să-şi arunce vraja. Afişează-le 
pe tot ecranul, cu un minimum de ornamente. 


Explică! 


O imagine face cât 1 000 de cuvinte (chiar dacă e nevoie de 
cuvinte pentru a exprima acest concept). Adesea, cele mai 
bune explicaţii au loc când cuvintele şi imaginile conlucrează. 
Mintea ta este un sistem integrat. Mare parte din lumea noas- 
tră este reprezentată vizual. Dacă vrei să explici cum trebuie 
ceva nou, modul cel mai simplu si mai eficient este, de cele 
mai multe ori, să arăţi şi să spui. 

Dar, pentru ca asta să funcţioneze, trebuie să existe o potri- 
vire convingătoare între ceea ce spui și ceea ce arăţi. Uneori se 
întâmplă ca vorbitorul să frapeze publicul cu un diapozitiv de 
imensă complexitate. Poate că, inconștient, încearcă să impre- 
sioneze prin scopul și aspectele unice ale muncii sale. În timp 
ce el continua să toarne un suvoi de cuvinte, publicul scaneaza 
diapozitivul cu disperare, încercând să înțeleagă cum să potri- 
vească ceea ce aude cu ceea ce vede. 

Pentru a evita această situaţie, soluţia este să limitezi fie- 
care diapozitiv la o singură idee principală. Unii vorbitori, si în 
mod special oamenii de știință, par să acţioneze dintr-o pre- 
misă neconștientizată că ar trebui să reducă la minim numărul 

de diapozitive, înghesuind astfel o tonă de date în fiecare. 
Poate că asta era valabil în epoca în care diapozitivele erau 
nişte obiecte fizice pe care trebuia să le încarci într-un proiec- 
tor. Însă astăzi, zece diapozitive costă cât unul singur. Singura 
limitare este cea a timpului pe care îl ai la dispoziţie ca să-ți 
sustii prezentarea. De aceea, un diapozitiv mult prea complex 
pentru care ai avea nevoie de două minute ca să-l explici ar 
putea fi înlocuit cu trei sau patru diapozitive mai simple pe 
care le poți arăta în aceeaşi perioadă de timp. 

Tom Rielly, din echipa TED, vorbește despre necesitatea de 
a gestiona încărcătura cognitivă: 


Cu un discurs și cu diapozitive, ai două cursuri de debit cognitiv 
care curg în paralel. Speakerul trebuie să amestece ambele cursuri 
într-un mix principal. Un discurs de fizică teoretică poartă o 
încărcătură cognitivă mare. La fel și un diapozitiv cu zeci de 
elemente. În aceste circumstanţe, creierele spectatorilor sunt 
nevoite să decidă dacă să se concentreze pe cuvintele tale, pe 
diapozitive, sau pe ambele, și fac asta în mare parte involuntar. De 
aceea, trebuie să iti construiesti diapozitivul în funcție de unde vrei 
să se îndrepte atenția și să te asiguri că încărcătura cognitivă mare 
de pe diapozitiv nu intră în conflict cu ceea ce spui. : 


La fel, nu are sens sa pastrezi un diapozitiv pe ecran odata 
ce ai terminat de vorbit despre el. Iata din nou ce spune Tom. 


Lasă ecranul gol, negru, iar atunci spectatorii vor lua o pauză 
mentală de la imagini și vor acorda mai multă atenţie cuvintelortale. 
Apoi, când tevei întoarce la diapozitive, vor fi pregătiți să reinceapa 
munca. 


Dacă scopul tău este să pui câte o idee principală pe fiecare 
diapozitiv, atunci e logic să te întrebi dacă se mai poate face 

ceva în plus cu diapozitivul pentru a scoate în evidenţă ideea 
pe care încerci să o transmiti. Asta e valabil in special când 
vine vorba de diagrame si grafice. Daca vorbesti despre faptul 
că în februarie cantitatea de precipitaţii este mai mare decât 
in octombrie și arăţi un grafic anual al precipitațiilor, de ce să 
nu oferi publicului darul de a colora diferit lunile februarie 
şi octombrie? 

Iar apoi, daca faci o comparaţie între martie şi noiembrie, 
fă-o într-un grafic separat sau pe un diapozitiv separat, cu cele 
două luni diferenţiate. Nu lăsa totul înghesuit pe un singur 
diapozitiv. 

David McCandless este un maestru al facilitării înțelegerii 
datelor prin intermediul diapozitivelor elegante. La 
TEDGlobal, în 2010, de exemplu, el a prezentat două diapozi- 
tive. Primul era intitulat CINE ARE CEL MAI MARE BUGET 
MILITAR? Infatisa zece pătrate de diferite dimensiuni, fiecare 
pătrat reprezentând o tara, proporţionale cu dimensiunea 
bugetelor lor. SUA, evident, era de departe cel mai mare. 

Însă al doilea diapozitiv arăta pătrate care reprezentau 
bugetul militar sub formă de procent din PIB. $i, brusc, SUA 
se situa pe locul opt, în urma Myanmarului, Iordaniei, Georgiei 
şi Arabiei Saudite. În doar două diapozitive, perspectiva ta asu- 
pra lumii se schimbă semnificativ. 

Alţi vorbitori par să considere că isi măresc puterea expli- 
cativă a diapozitivelor dacă le umplu cu cuvinte, deseori ace- 
leasi cuvinte pe care plănuiesc să le rostească. Nimic nu e mai 
departe de adevăr. Acele prezentări în PowerPoint cu un titlu 
în partea de sus a diapozitivului, urmat de lungi fraze listate pe 
puncte reprezintă modul absolut cel mai sigur de a pierde cu 
totul atenţia unui public. Motivul este că publicul citeşte ceea 
ce este scris înainte ca speakerul să apuce să vorbească, iar 
când speakerul abordează, în sfârşit, subiectul respectiv, 

acesta este deja răsuflat. Când avem invitaţi la TED care vin 
cu genul acesta de diapozitive, le turnăm ceva de băut, mer- 
gem si ne asezam cu ei la un computer si le cerem cu blandete 
permisiunea să stergem, stergem, stergem. Poate că fiecare 
punct de pe listă devine un diapozitiv separat, multe fraze sunt 
reduse la o singură frază, sunt înlocuite de o imagine sau sunt 
şterse de tot. 

Ce vreau să spun este că nu are niciun rost să repeti, pur si 
simplu, prin text ceea ce vei rosti pe scenă. Sigur, dacă ai nevo- 
ie de câteva minute pentru a-ţi explica mai detaliat punctul de 
vedere, atunci merită să pui un cuvânt-două pe ecran pentru 
a le reaminti oamenilor despre ce este vorba. Dar, altfel, cuvin- 
tele de pe ecran se luptă cu prezentarea ta, nu o ajută. 

Chiar și când un text de pe diapozitiv este simplu, e posibil 
să-ţi ia, indirect, caimacul. În locul unui diapozitiv pe care 
scrie: O gaură neagră este un obiect atât de masiv, încât nu lasă 
să treacă niciun fel de lumină, te-ai descurca mai bine cu unul 
pe care scrie: Cât de neagră este o gaură neagră? Apoi ai putea 
da informaţia sub formă verbală, de pe acel diapozitiv original. 
Astfel, diapozitivul stârneşte curiozitatea publicului si iti face 
cuvintele mai interesante, nu mai puţin interesante. 

Dacă te gândești puţin, e destul de simplu. Scopul principal 
al elementelor vizuale nu poate fi acela de a transmite cuvinte; 
pentru asta ai gură. Este să comunice lucruri pe care gura ta 
nu le poate transmite la fel de bine: fotografii, video, animații, 
date-cheie. 

Folosit astfel, ecranul poate explica într-o clipă ceea ce 
altfel ti-ar putea lua ore. La TED, partizanul nostru favorit al 
elementelor vizuale explicative este Hans Rosling. in 2006, 
el a dezvaluit o secventa grafica animata care a durat numai 
48 de secunde. Dar, in acele 48 de cuvinte, el le-a transformat 
tuturor modelul mental despre tarile in curs de dezvoltare. 

Si iată ceva interesant: dacă nu ai văzut-o, ţi-o pot explica. Asta 
mi-ar lua câteva paragrafe, şi nici atunci nu m-aș apropia prea 
mult. Tocmai asta e ideea. Trebuia să fie arătată pe un ecran. 
Asa că, data viitoare cand te afli lângă un computer, caută pe 
Google: „Hans Gosling: Cele mai bune statistici pe care le-ai 
văzut vreodată”. Urmareste-le si minunează-te. (Clipul de 
48 de secunde începe la minutul 4:05.) 

Nu toată lumea poate fi la fel ca Hans Rosling. Dar toată 
lumea poate, măcar, să-și pună aceste întrebări: Elementele 
vizuale sunt absolut necesare pentru a arăta ceea ce vreau să 
spun? Și, dacă da, cum le pot combina cel mai bine cu cuvintele 
mele astfel încât să lucreze eficient împreună? 


Încântă! 


O contribuţie adesea ignorată a elementelor vizuale este 
abilitatea lor de a imprima discursului un farmec estetic imens. 

Mă uimeste faptul că, adesea, artiștii vizuali restrâng ceea 
ce prezintă la doar o mică fracțiune din munca lor. Da, concep- 
tele dintr-un discurs trebuie limitate. Dar imaginile? Nu atât de 
mult. Greseala este să presupui că trebuie să explici fiecare 
imagine. Nu trebuie. Dacă ai invita un public pe care îl pretu- 
iesti in propria ta sală uriașă de expoziţii pentru a-ţi vedea 
munca, dar ai avea timp să prezinti în detaliu o singură galerie, 
totuşi mai întâi i-ai plimba repede pe invitaţi prin tot restul 
sălii, chiar şi numai ca să ii laşi cu gura căscată si să le largesti 
înțelegerea lucrărilor tale în general. Prin imagini, o vizualiza- 
re de cinci secunde, chiar si neinsotita de cuvinte, poate avea 
impact. Dacă este atât de simplu să oferi un cadou publicului, 
de ce să îl tii doar pentru tine? 

Există numeroase moduri de a structura un discurs astfel 
încât să permită momente de rasfat vizual ce va mari semnifi- 
cativ sentimentul de încântare alpublicului, chiar dacă subiec- 
tul în sine nu este neapărat frumos. 

Lucy McRae, designer şi colegă la TED, a pus laolaltă zeci 
de imagini si filmuleţe fascinante, splendide, în discursul ei, 
toate generând propriul sentiment de uimire - chiar dacă vor- 
bea despre mirosul corporal. 

La fel, stilul grafic al unei prezentări, cu caractere elegant 
alese, ilustraţii și/sau animații personalizate, o poate face 
irezistibilă. f 

Acestea sunt câteva principii de bază. Dar, când vine vorba 
de elementele vizuale, diavolul se ascunde în detalii. Pentru a 
înțelege mai bine, o să-l invit din nou alături de noi pe Tom 
Rielly, un om pentru care elementele vizuale prost alese sunt 
o sursă de durere fizică. Tom, ai legătura! 


Iată ce scrie Tom Rielly: 


Grozav! Să începem cu instrumentele pe care le vei folosi. 


Sugestii privind software-ul de prezentare 


În 2016 există trei instrumente principale pentru prezen- 
tări: PowerPoint, Keynote (pentru Mac) si Prezi. PowerPoint 
este omniprezent, deși Keynote mi se pare mai ușor de utilizat 
şi cu caractere și grafică mai bune. Prezi (în care TED a investit 
de la început) oferă o modalitate alternativă în care, în locul 
unei succesiuni liniare a diapozitivelor, te miști într-un peisaj 
bidimensional, dând zoom mai aproape sau mai departe în 
funcţie de ceea ce te interesează. 

Majoritatea videoproiectoarelor şi ecranelor din zilele 
noastre au dimensiunile unui televizor modern cu ecran lat: 
16:9, în comparaţie cu dimensiunile 4:3 ale vechilor televizoa- 
re. Cu toate acestea, softurile de prezentare se deschid în 
modul 4:3. Îţi sugerez să schimbi imediat setările la 16:9 (cu 
excepţia cazului când vorbești într-o sală unde încă au doar 
videoproiectoare 4:3). 

Nu folosi şabloanele standard de puncte marcatoare, litere 
şi liniute ale software-ului. Prezentarea ta va arăta la fel cu ale 
tuturor, iar sabloanele ajung să te limiteze. Îți recomand să 
începi cu un diapozitiv complet gol. Dacă prezinti multe foto- 
grafii, folosește un fundal negru - acesta va dispărea, iar foto- 
grafiile vor ieşi în evidenţă. 

Majoritatea fotografiilor ar trebui arătate „cu margini de 
tăiere”. Nu, nu este o expresie dintr-un film de groază”, ci un 
vechi termen tipografic care se referă la faptul că imaginea 
acoperă întreg ecranul. E mai bine să ai trei fotografii la rând 
care acoperăecranul decât trei pe un singur diapozitiv. Adesea, 
fotografiile se fac încă la dimensiunile 4:3, aşa că, dacă vrei să 
arăţi o imagine fără să îi decupezi marginile de sus si de jos, 
pune-o pe un diapozitiv negru, ceea ce va lăsa chenare negre 
imperceptibile la stânga și la dreapta. 

Rezoluţia” fotografiilor: foloseşte fotografii cu cea mai mare 
rezoluţie posibilă pentru a evita pixelarea enervantă a imagi- 
nilor atunci când sunt proiectate pe ecrane largi. Nu există 


* În engleză, termenul este full bleed, verbul to bleed având înţelesul de „a se scurge” 
(peste margini), dar și „a sangera”, de unde aluzia la filmele de groază. Termenul „bleed”, folosit 
în industria tiparului, este distanța dintre marginea ce va fi tăiată cu mașina profesională de 
tăiat hartia la dimensiunea finală a lucrării și limita documentului brut (n.t.). 

** Rezoluţia este capacitatea unei imagini digitale de a reprezenta clar detaliile subiectului 
fotografiat. Rezoluţia unei imagini, PPI sau pixel per inch, este determinată de numărul de 
pixeli existenţi într-un pătrat cu latura de 1 inch (2,54 cm). Cu cât o imagine este formată 
din mai multi pixeli, cu atât este mai clară. În caz contrar, apare fenomenul de pixelare (n.t.). 

rezoluție prea mare, în afară de cazul când încetinește 
software-ul. 


Caracterele /fonturile 


În general, e bine să foloseşti un singur tip de font per pre- 
zentare. Unele caractere sunt mai potrivite decât altele. De 
obicei recomandăm caractere de grosime medie, sans-serif’, 
precum Helvetica sau Arial. Dar nu folosi litere excesiv de sub- 
tiri, deoarece sunt greu de citit, mai ales pe un fundal intune- 
cat. Dacă ai dubii, păstrează simplitatea. 


Mărimea literelor 

Scrisul micut pune probleme publicului. Foloseşte o mărime a 
literelor de 24 de puncte sau mai mare, în cele mai multe 
cazuri. Foloseşte maxim trei dimensiuni ale fontului ales de 
tine într-o prezentare, iar pentru fiecare dimensiune ar trebui 
să existe o logică. Dimensiunea mare este pentru titluri/subti- 
tluri; dimensiunea medie este pentru ideile principale; dimen- 
siunea mică este pentru ideile auxiliare. 


Fundalul literelor 

Dacă vrei să scrii ceva peste o imagine, asigură-te că plasezi 
textul undeva unde oamenii îl pot citi. Dacă o fotografie este 
prea încărcată pentru a pune text direct peste ea, adaugă o 
mică bară neagră în josul ei si scrie-l acolo. 


* Serifele reprezintă micile „piciorușe” sau linii aflate la capătul literelor. Fonturile cu 
serife sunt cele care au aceste linii, iar fonturile sans-serif (fără serife) sunt cele în care acestea 
lipsesc. În general, în materialele tipărite, caracterele cu serife se folosesc pentru corpul de 
text deoarece au o mai bună lizibilitate, iar cele fără serife pentru titluri și subtitluri (n.t.). 

Culoarea literelor 

Aici, cuvintele de bază sunt simplu şi contrast. Negru pe alb, o 
culoare închisă pe alb şi alb sau galben pe negru, toate arată 
bine pentru că au un contrast mare si sunt uşor de citit. 
Folosește o singură culoare a literelor per prezentare, cu 
excepţia cazurilor când vrei să scoţi ceva în evidenţă sau să 
arăţi ceva surprinzător. Nu folosi niciodată text de culoare des- 
chisă pe un fundal de culoare deschisă sau text de culoare 
închisă pe un fundal de culoare închisă - de exemplu, bleu pe 
galben sau roșu pe negru vor fi greu de citit. 


Lizibilitatea 


După ce ţi-ai ales caracterele și culorile, uită-te la prezentarea 
ta pe computer sau - si mai bine - pe un ecran de televizor sau 
de videoproiector si departeaza-te între doi si patru metri. Poti 
citi tot textul? Fotografiile arata clar si nu sunt pixelate? Daca 
nu, refa-le. 


Ce să nu faci 


° Punctele marcatoare se potrivesc doar in Nasul*. Evită-le 
cu orice pret. 
e Liniutele se fac la Olimpiade”, nu la începutul unui text. 


* Joc de cuvinte intraductibil. Bullet points sunt punctele de marcare care se pun în fața 
elementelor unei liste, folosite în PowerPoint, Word, inclusiv în enumerarea de mai sus. În 
același timp, bullet înseamnă și „glonţ”, de unde referinţa la celebrul film cu mafioți (n.t.). 

** Un alt joc decuvinteiintraductibil, dashînsemnând atât „liniuță” sau „linie de dialog”, 


sn 


cât și „aruncare”, „lovitură” sau „cursă scurtă” (n.t.). 

e Rezistă tentatiei de a folosi caractere italice sau sublini- 
eri - sunt prea greu de citit. Literele îngroșate sunt 
acceptabile. 

e Adăugarea unor umbre poate, ocazional, sa îmbunătă- 
teasca lizibilitatea, mai ales când textul este scris peste 
fotografii, dar folosește acest efect cu parcimonie. 

e Nu folosi mai multe efecte grafice în aceeași linie de text. 
Pur şi simplu, arată oribil. 


Explicatiile și diagramele 


Creează anticipare - dezvăluie treptat cuvintele și imaginile 
de pe diapozitiv, printr-o serie de clicuri - pentru a centra aten- 
tia oamenilor pe câte o idee pe rând. Dă-i publicului suficient 
timp pentru a absorbi fiecare pas. Nu arăta deodată tot ce ai pe 
diapozitiv, pentru că oamenii se vor simţi copleșiți. 


Sursa fotografiilor 


În comunitatea științifică este deosebit de important să 
specifici sursa tuturor fotografiilor de pe fiecare diapozitiv. Dar 
e mai bine să eviti scrisul mare, deoarece acele mențiuni vor 
distrage atenţia publicului de la diapozitivul tău. Dacă toate 
imaginile provin dintr-o singură sursă, poţi mulțumi cu voce 
tare revistei National Geographic sau poţi specifica o singură 
dată „Fotografiile aparţin National Geographic”, iar apoi nu 
mai este nevoie să repeti asta pe fiecare diapozitiv. 

Dacă, totuşi, este nevoie să incluzi referinţe la sursele ima- 
ginilor, acestea trebuie poziționate si formatate într-un stil con- 
secvent, în același loc, cu același font, cu aceeaşi dimensiune 


160 TED TALKS Suportul vizual 


(nu mai mult de zece puncte) pe fiecare diapozitiv. $i redu-le 
de la „Sursa foto: Augustin Alvarez, Ames Research Center, 
NASA, Mountain View, CA” la „Augustin Alvarez, NASA”. Tine 
cont că proprietarii unor drepturi de autor, cum ar fi muzeele, 
pot fi împotriva abrevierii mentiunilor. Dar merită să întrebi. 
De obicei, eu scriu sursele fotografiilor cu alb, în afara imagi- 
nilor şi rotite 90 de grade astfel încât să fie poziţionate vertical, 
în colţul din dreapta sus al diapozitivelor. Întreabă-ţi prietenii: 
menţionarea surselor distrage atenţia de la imagini? Dacă da, 
înseamnă că sunt prea proeminente. 


Pozele cu tine și echipa ta 


E grozav să incluzi o fotografie cu tine în mediul tău de 
lucru: laborator, pădure, Marele Accelerator de Particule. Dar 
evită să incluzi mai mult de una, dacă nu există un motiv seri- 
os. Ben Saunders ne-a povestit despre călătoriile lui la Polul 
Nord și Polul Sud. Imaginea lui este necesară în majoritatea 
fotografiilor pentru a ne spune povestea. Pe lângă el a fost şi o 
echipă de oameni care au muncit neobosit pentru a face posi- 
bilă expediţia lui Ben, dar dacă ar fi arătat poze cu ei ar fi dis- 
tras atenţia publicului de la povestea principală. Chiar dacă 
înţelegem că nu vrei să-ți asumi singur tot meritul, fotografiile 
cu echipa ta, mai ales în stil de compilaţie de album școlar, 
contează doar pentru tine, nu si pentru public. Rezistă tenta- 
tiei, iar dacă, totuşi, vrei neapărat să pui o fotografie, fă o gru- 
pare organică. E mult mai bine să-ţi infatisezi echipa in context 
în timpul unei prezentări. 


Suportul vizual TED TALKS 161 


Videoclipurile 


Clipurile video pot fi o unealtă fantastică pentru a-ţi 
demonstra munca şi ideile. Cu toate acestea, ar trebui să arăţi 
foarte rar clipuri mai lungi de 30 de secunde. Iar într-un dis- 
curs de optsprezece minute, nu arăta mai mult de două până 
la patru clipuri decât dacă munca ta depinde absolut de ele. 
Este preferabil ca videoclipurile să fie realizate de tine si să ai 
drepturi de autor pentru ele (versus un clip din Star Wars); să 
explice ceva ce nu poate fi explicat prin imagini statice; şi asi- 
gură-te că sunt produse profesionist (filmate în înaltă definiţie, 
cu iluminare bună și mai ales sunet bun). Un clip prost produs 
va face publicul să se gândească mai mult la calitatea lui slabă 
decât la conţinutul lui. Asigură-te că este organic si autentic, 
nu produs de departamentul de PR sau cu muzică bombastică 
preînregistrată. Sugestie: când lucrezi, filmează tot ceea ce faci, 
pentru că ai putea decide să foloseşti imaginile mai târziu, 
chiar dacă nu știi când. TED investeşte în videoclipuri si foto- 
grafii de înaltă calitate, iar acestea devin tot mai valoroase 
odată cu trecerea anilor. 

Poţi încorpora un videoclip în prezentarea ta, dar ţine 
minte să verifici împreună cu echipa de la audiovizual dacă 
merge fără probleme, înainte de a te urca pe scenă. 


Efectele de tranziție 


Acestea sunt temutele nisipuri mișcătoare ale multor pre- 
zentatori. Regula de bază: evită-le în marea lor majoritate. 
Sclipire, strălucire, confetti, rotire,frânghie de rufe, vârtej, cub, 
scară, rocadă, vâjâială, explozii de foc si cădere şi ricoşeu sunt 

efecte reale de tranziţie din Keynote. Iar eu nu le folosesc nici- 
odată, decât în scop de umor si ironie. Lasă o senzaţie de truc 
ieftin şi te îndepărtează de idei, absorbindu-te în mecanica 
software-ului. Există, totuşi, două tipuri de tranzitii care imi 
plac: nimic (un decupaj de cadru instantaneu, ca în montajul 
de film) şi dizolvare. Nimic (sau decupajul) este perfect când 
vrei un răspuns instantaneu de la telecomandă, iar dizolvarea 
arată natural dacă este programată la un interval de timp mai 
mic de jumătate de secundă. Decupajul și dizolvarea au chiar 
şi două subintelesuri: cu decupajul treci la o idee noua, iar cu 
dizolvarea cele două diapozitive sunt oarecum înrudite. Nu 
este o regulă bătută în cuie, dar este valida. Poti folosi decu- 
paje şi dizolvări în cadrul aceleiași prezentări. Dacă nu ai un 
motiv clar pentru a folosi un efect de tranziţie, nu-l folosi. Pe 
scurt, tranziţia ta nu ar trebui să atragă atenţia la ea însăși. 


Transportarea fișierelor 


Trimite-ti prezentarea gazdelor evenimentului și adu cu 
tine un stick USB cu prezentarea completă și videoclipul tău, 
separat de prezentare. De asemenea, include fonturile folosi- 
te în prezentare. Chiar dacă am trimis în avans prezentarea 
acolo unde voi ţine discursul, întotdeauna o am și la mine. 
Important: înainte de a o trimite pe internet sau de a o copia 
pe USB, pune toate elementele într-un fișier și comprimă-l în 
format .zip. Astfel vei fi sigur că PowerPoint sau Keynote va 
aduna într-un singur loc toate elementele prezentării tale. 
Etichetează clar fiecare videoclip, incluzând poziționarea sa. 
De exemplu, SIOBHAN STEPHENS DIAPOZITIV 12: VIDEO: 
MOLIE IESE DIN COCON. 

Drepturile de autor 


Asigură-te că ai autorizaţia legală de a folosi fotografiile, 
clipurile, muzica si orice font special, sau că acestea se află sub 
licenţa Creative Commons”, sau se pot folosi gratuit. Întotdea- 
una este cel mai ușor si mai recomandabil să-ţi foloseşti pro- 
priile producţii. Dacă ai vrea să foloseşti un cântec de Whitney 
Houston, de exemplu, ar putea să te coste mii de dolari auto- 
rizatia de a-l folosi în discursul live si mai ales online. 


Testarea 


Sunt două tipuri de testare: umană si tehnică. Mai întâi, în 
privinţa testării umane, recomand să-ţi testezi prezentarea - 
mai ales diapozitivele - în fata rudelor sau prietenilor care nu 
lucrează în domeniul tău. Întreabă-i apoi ce au înţeles, ce 
nu au înțeles și ce întrebări de lămurire au. Testarea este 
extrem de importantă, în special când vine vorba despre 
subiecte foarte tehnice sau abstracte. 

La fel de importantă este testarea tehnică. Am cumpărat o 
telecomandă Kensington cu 35 de dolari care se conectează la 
USB-ul computerului meu, astfel că pot să dau clicuri în timpul 
discursului la fel cum aş face-o pe scenă. Sunt diapozitivele 
clare şi luminoase? Tranzitiile sunt suficient de rapide? 
Fonturile sunt corecte? Videoclipurile merg OK? Apare vreo 
eroare tehnică de orice fel? Trecând în mod repetat prin pre- 
zentare, vei afla daca te poţi baza pe ea. 


* Creative Commons este o organizație americană nonprofit dedicată extinderii 
numărului de creații disponibile legal, atât pentru folosire ca atare, cât și pentru a fi incluse 
în alte creații (n.t.). 

Întotdeauna întreabă ce fel de computer se va folosi pentru 
a-ţi rula prezentarea, dacă aceasta poate fi rulată în același 
program si cu aceleași caractere cu care ai creat-o şi, daca 
gazda evenimentului are acelaşi software, întreabă ce versiune 
foloseşte. 

Asigură-te ca folosesti cea mai nouă variantă de software, 
deoarece, în general, este cea pe care o au organizatorii, iar 
convertirile la fata locului dintr-o versiune în alta sunt stresan- 
te şi, uneori, necesită multe ajustări. Odată, am creat o prezen- 
tare cu programul Keynote pe un computer Mac şi aceasta a 
fost importată în PowerPoint pe un PC. La repetiţii arăta 
dezastruos. I-am convins să facă rost de un Mac cu Keynote si 
a funcţionat perfect. 

Să nu sustii niciodată o prezentare fără să fi trecut in pre- 
alabil prin diapozitive - si mai ales videoclipuri - pe echipa- 
mentul care va fi folosit efectiv la eveniment. Este deosebit de 
important să verifici cu persoana de la audio nivelul de sunet 
al oricărei înregistrări audio din prezentarea ta, în special dacă 
ţi-ai propus să vorbeşti peste ea. Nivelul scăzut al sunetului sau 
o declanșare neașteptată a sunetului îţi va afecta concentrarea. 


Colaborarea cu designerii 


Majoritatea oamenilor sunt capabili să înveţe să facă dia- 
pozitive bune, dar, dacă miza este mare si bugetul permite, 
recomand cu căldură să apelezi la ajutorul unui designer de 
grafică pentru prezentări. Observă că nu am spus orice fel de 
designer. Cineva care se ocupă în principal de website-uri sau 
de materiale tipărite s-ar putea să nu fie la fel de priceput când 
vine vorba despre arta si ştiinţa transmiterii ideilor prin 

intermediul diapozitivelor. Cere să vezi lucrări anterioare. Le 
poţi găsi pe Behance si alte website-uri similare. 

Încă patru chestiuni importante: 

1. Chiar dacă ai un departament corporativ care se 
ocupă de grafica lucrării, ar trebui să te implici încă 
de la început. Fii proactiv. Nu te rezuma la verifica- 
rea videoclipului finalizat; fii prezent și participă la tot 
procesul de producţie. Cei mai multi designeri sunt 
foarte buni la ceea ce fac, dar, în acest caz, ei te ajută 
să-ți exprimi ideile, asa că este logic să te implici. 

2. Dacă recomandările altcuiva privind diapozitivele nu 
te fac să te simți în largul tău, ai încredere în intuiţia ta. 
La urma urmelor, tu vei fi cel care se va urca pe scenă. 

3. Noi lucrăm cu multi designeri la distanţă, folosind 
aplicaţia Skype, e-mailul si Dropbox, si funcționează 
bine. Nu e obligatoriu ca designerii tăi să fie aproape. 

4. Ajutorul nu trebuie să fie costisitor. Pentru grafica 
folosită în prezentările mele, îmi place să lucrez cu 
agenții mici de design, de unu până la cincisprezece 
oameni, pentru că, astfel, lucrez mai mult cu desig- 
nerii principali. De asemenea, apar permanent noi 
absolvenţi de instituţii de artă si design precum RISD, 
Art Center College of Design, Pratt, Art Institutes, 
Cooper Union şi multe alte colegii din toată lumea. 


Controlul versiunilor prezentării 


Folosește cu religiozitate opţiunea de control al versiunilor 
şi un instrument precum Dropbox pentru a-ţi stoca toate fontu- 
rile, fotografiile, videoclipurile şi sunetul. Întotdeauna e o idee 
bună să-ți denumesti fişierele cu numărul versiunii, numele 
tău, locul evenimentului şi, ulterior, sesiunea TED, dacă o știi. 

De exemplu, astfel: v4triwTomRiellyPrezTED2016Sesiunea11. 
Initialele („trjw”) indică ultima persoană care a lucrat la ea. 
Sugestie: pune numărul versiunii şi inițialele ultimei persoane 
la începutul numelui fişierului, altfel s-ar putea să nu-ţi fie uşor 
să le mai deosebesti. De fiecare data cand trimiti prezentarea 
cuiva pentru revizuire, salvează o versiune nouă cu un număr 
nou si, înainte de a da linkul Dropbox echipei de producţie de 
la un eveniment, creează un fișier cu toate versiunile anteri- 
oare şi păstrează separat versiunea cea mai nouă. Marchează 
versiunea finală drept „FINALĂ” la începutul sau sfârşitul 
numelui fişierului. 

Designerul tău o să te aprecieze enorm dacă tu sau un 
membru al echipei veţi aduna la un loc cât mai multe elemente 
(fotografii, video, audio) într-un fișier înainte ca el să se apuce 
de treabă. De asemenea, pentru a-l ajuta pe designer, eu des- 
chid uneori o prezentare nouă in Keynote si fac diapozitive de 
lucru cu instrucțiuni, precum: Acest diapozitiv va arăta una 
dintre speciile pe care încercăm să le salvăm. Acest diapozitiv va 
arăta lacul secat etc. 

Fă asta pentru cât mai multe diapozitive, aranjeaza-le si 
trimite fișierul designerului. Acesta este echivalentul notitelor. 
adezive pe care un regizor le lipeşte pe perete - îl ajută să-şi 
organizeze ideile. 

La final, ca întotdeauna când vine vorba despre grafică, mai 
puţin înseamnă mai mult. 


Și acum, să-i dăm înapoi legătura lui Chris: 
Aplauze pentru Tom, te rog! 
Si, în încheiere, dacă vrei să vezi exemple concrete de gra- 


fică ridicată la nivel de artă, iată încă trei vorbitori ale căror 
prezentări vizuale le adorăm. 

Imaginile fantastice prezentate la TEDxUC de către foto- 
graful specializat în conservarea speciilor Mac Stone justifică 
pe deplin titlul discursului său: „Fotografii care te vor face să 
vrei să salvezi ţinuturile mlăștinoase”. 

La TEDxVancouver, Jer Thorp a vorbit despre impactul 
infograficelor clare si şi-a demonstrat punctul de vedere cu 
nenumărate exemple. 

Tar la TEDxSydney, animatorul din domeniul biomedicinei 
Drew Barry s-a folosit de animații 3D uluitoare pentru a dez- 
vălui procesele ascunse care au loc în celulele noastre. 

Odată ce ţi-ai făcut un plan în privinţa aspectelor grafice, 
este momentul să te întorci la cuvinte si să-ţi dai seama cum 
le vei transforma într-un discurs propriu-zis. Aici sunt două 
abordări diferite şi, asa cum vom vedea, cei mai buni speakeri 
din lume se contrazic vehement pe acest subiect. Din fericire, 
există şi o cale de mijloc pentru a împăca pe toată lumea. 

] ] Scenariul 
A ÎNVĂŢA SAU NU PE DINAFARĂ? 


Recent, la una dintre conferințele TED, l-am invitat pe un fizician genial 
și cu un viitor promițător să tina un discurs despre cele mai noi descoperiri 
remarcabile din domeniu. Avea reputația de a fi cel mai bun vorbitor al 
universității sale. La cursurile lui, sălile era întotdeauna ticsite datorită 
abilității sale de a prezenta lucrurile complexe în mod simplu și de a face 
să pară interesante conceptele nedeslușite. Iar la repetiții ne-a uimit cu 
pasiunea, elocventa și claritatea lui. Așteptam cu mare nerăbdare 
momentul discursului său. 


El a început bine, intrând pe scenă cu pași hotărâți si ofe- 
rind o metaforă sofisticată pe care publicul a primit-o bucuros 
ca pe o provocare. Și apoi... primul rateu. Şi-a uitat cuvintele 
pentru o clipă. A zâmbit, a cerut un răgaz de o secundă, şi-a 
scos iPhone-ul și și-a reamintit unde rămăsese. Apoi a trecut 
mai departe. Nicio problemă. Doar că, peste 40 de secunde, 
s-a întâmplat din nou. Metafora începuse să devină ametitor 
de întortocheată. Oamenii se scărpinau în cap nedumeriti si 
începeau să se simtă stresaţi văzându-l încurcat. Vocea i se 
încorda tot mai tare. A tusit. I-am dat o sticlă cu apă. Pentru 
moment, a părut să-l ajute. Dar nu. Într-un ralanti înfiorător, 
discursul a făcut implozie în faţa noastră. Aşa cum a remarcat 
mai târziu actriţa de comedie Julia Sweeney, a fost ca şi când 
el a început să dispară într-una dintre găurile negre despre 
care vorbea. Și-a scos telefonul încă o dată, si a doua oară, sia 
treia, şi a patra. A început să citească de pe el. Zâmbetul şi 

pasiunea dispăruseră. Băuse deja întreaga sticlă de apă. Pe 
frunte îi luceau picături de sudoare. Vorbea de parcă mai avea 
putin şi murea sufocat. Cumva, a reuşit să ajungă la final si a 
primit o rundă de aplauze jenate, de consolare. 

Discursul lui a fost momentul principal al conferinţei. Dar 
nu în sensul în care visase el. 

Iată care a fost problema. Nu a fost vina lui. A fost a mea. 
Cand am făcut pregătiri împreună, l-am încurajat să-şi aloce 
timp să creeze un discurs de mare anvergură și să scrie un sce- 
nariu atent detaliat în avans. Era abordarea folosită de majo- 
ritatea invitaţilor TED, iar la repetiţii a părut să funcţioneze 
bine. Numai că acesta nu era stilul lui natural de vorbire. 
Explicase perfect studenţilor acel subiect în nenumărate ore 
de curs folosind limbajul fluent, spontan, care izvora din cre- 
ierul lui de geniu. Ar fi trebuit să-i cer să vină cu această abili- 
tate la TED. (De fapt, el chiar a venit cu această abilitate la 
TED. Cu o zi înainte, se urcase pe scenă si explicase într-un 
mod strălucit, fără nicio pregătire prealabilă, o descoperire 
majoră făcută recent în fizică. Scenariul a fost cel care l-a dat 
peste cap.) 

Există multe moduri de a repeta si a susține un discurs, si 
e important să îl găseşti pe cel care ti se potriveşte. Pentru că, 
atunci când vine momentul cel mare, chiar dacă ai pregătit 
ceva extraordinar, lucrurile care ar putea să nu meargă bine 
sunt nenumărate, iar printre ele amintesc: 


* Tonul vocii tale îi adoarme pe spectatori. 

¢ Discursul tău sună de parcă îl reciti. 

e Îţi expiră timpul înainte de a termina jumătate din tot 
ceea ce voiai să spui. 

e Intri în panică încercând să-ţi amintesti ceea ce trebuia 
să spui la un anumit slide. 

e Videoclipurile nu pornesc, iar telecomanda nu merge 
cum trebuie. 

e Nu reușești să priveşti în ochi nici măcar un spectator din 
sală. 

e Te simți stingher pe scenă, neștiind dacă ar trebui să te 
plimbi puţin sau să stai nemișcat într-un singur loc. Așa 
că faci un compromis şi te muţi jenat de pe un picior pe 
altul. 

¢ Publicul nu râde atunci când ar trebui. 

° Publicul râde atunci când sigur nu ar trebui. 

e Ovatiile în picioare la care ai visat sunt înlocuite de câteva 
aplauze politicoase răzlețe. 

e Şi - lucrul care îi ingrozeste cel mai tare pe oameni - uiţi 
ce voiai să spui în continuare, mintea ti se goleste complet 
şi ingheti. 


Din fericire, cu pregătire sârguincioasă, riscul să se întâmple 
oricare dintre cele de mai sus poate fi redus la minimum. Dar, 
aşa cum ilustrează întâmplarea de dinainte, trebuie să fie pre- 
gătirea potrivită. Şi asta începe prin a sti cum ţi-ai propus să-ți 
sustii discursul. Fiecare speaker are abordarea lui, deseori foar- 
te diferită de a altora. În acest capitol, vom încerca să te ajutăm 
să identifici care abordare este cea mai bună pentru tine. 

Acum câţiva ani, TED era destul de rigid în privinţa reguli- 
lor susţinerii discursurilor: Fără pupitru. Nu-ţi citi niciodată 
discursul. Şi, în general, aceste reguli au o logică. Oamenii răs- 
pund mai bine vulnerabilitatii unui speaker care stă pe scenă 
neprotejat de un pupitru şi vorbește din inimă. Este comunica- 
re de la om la om în cea mai pură formă. 

Dar şi varietatea are avantajele ei. Dacă fiecare vorbitor ar 
sta nemișcat în centrul scenei, recitând cu o claritate perfectă 
un discurs învățat pe dinafară cuvânt cu cuvânt, în curând ar 

deveni obositor. Când un grup de oameni sunt plecaţi o săptă- 
mână întreagă la o conferinţă, vorbitorii care au cel mai mare 
impact sunt adesea cei care fac lucrurile diferit. Dacă toată 
lumea vorbeşte fără un scenariu, profesorul excentric care 
merge sfios către pupitru si isi citește tacticos discursul s-ar 
putea să fie singurul de care îţi vei aminti. 

Şi, mai presus de orice, ceea ce contează este ca vorbitorii 
să se simtă încrezători si în largul lor, ţinând discursul într-un 
mod care le permite cel mai bine să se concentreze pe ceea ce 
îi pasionează. 

Am descoperit asta când l-am invitat la TED pe laureatul 
Premiului Nobel, Daniel Kahneman. Cunoscut ca părintele 
economiei comportamentale, el este un gânditor extraordinar, 
cu idei care pot schimba perspectiva oricui despre lume. 
Iniţial, l-am rugat să vorbească în stilul tradiţional TED. Fără 
pupitru. Doar să stea pe scenă, eventual cu câteva cartonașe 
cu notițe, si să tina discursul. Dar, la repetiţii, a fost clar că se 
simţea stingher. Nu reuşise să înveţe complet pe dinafară dis- 
cursul, asa că se tot oprea şi se uita în jos, jenat, încercând să-şi 
amintească ce urma. 

Până la urmă, i-am spus: „Danny, ai ţinut mii de discursuri 
în viata ta. Cum iti e cel mai confortabil să vorbeşti?” El mi-a 
spus că îi plăcea să-şi pună laptopul pe un pupitru ca să-și 
poată consulta notițele mai rapid. Am încercat asta, iar el s-a 
relaxat imediat. Dar, pe de altă parte, se uita în jos la ecran 
prea mult. Atunci am făcut o înţelegere cu el: să-i dăm pupi- 
trul, iar în schimb, el să se uite la public cât mai mult posibil. 
Si exact asta a facut. Excelentul său discurs nu a părut deloc 
nici recitat, nici citit. A reuşit să se conecteze cu sala. Şi a spus 
tot ceea ce a avut de spus, fără stinghereală. 

Asa că, în ziua de azi, nu mai avem reguli bătute în cuie. 
Avem doar sugestii ca să-i ajutăm pe invitaţi să găsească modul 
de redare care li se potriveşte cel mai bine. 

Una dintre primele decizii-cheie pe care va trebui să le iei - 
şi, ideal, o vei lua încă de la începutul pregătirii discursului 
tău - este daca: 


A. vei scrie discursul în totalitate, ca pe un scenariu 
cap-coadă (de citit, memorat, sau o combinaţie 
între cele două), sau 

B. vei avea o structură clar definită si vei vorbi liber 
despre fiecare punct de vedere pe care îl sustii. 


Fiecare strategie are argumente solide în favoarea sa. 


Discursurile scrise 


Uriașul avantaj al variantei scenariului scris este că poţi 
profita la maximum de timpul disponibil. Poate fi incredibil de 
greu să condensezi tot ce vrei să spui în zece, cincisprezece sau 
optsprezece minute. Dacă sunt la mijloc și explicaţii complexe, 
sau pași importanţi în procesul tău de persuasiune, s-ar putea 
să fie esenţial să scrii fiecare cuvânt și să migălești fiecare pro- 
poziţie şi paragraf până la perfecţiune. Discursurile scrise mai 
au avantajul că ciornele lor pot fi trimise altor persoane cu 
mult timp înainte. Apreciem foarte mult când invitaţii noștri 
ne trimit o ciornă cu două luni înainte de conferință. Asta ne 
permite să dăm feedback despre elementele care ar putea fi 
eliminate si cele care necesită mai multe explicații. 

Dar marele inconvenient al unui text scris este că, dacă nu 
sustii discursul asa cum trebuie, s-ar putea să-şi piardă pros- 
petimea. Să ti se citească și să ti se vorbească sunt două expe- 
riente foarte diferite. În general (cu unele excepţii), spectatorii 
reacționează mult mai bine la cea din urmă. Acesta e un mic 

mister. Dacă sunt aceleași cuvinte şi toţi cei care suntem pre- 
zenti stim că ele au fost scrise de speaker, de ce ne pasă de cum 
ne sunt livrate? 

Răspunsul ar putea fi acesta: comunicarea de la om la om 
este un proces dinamic, care se desfăşoară în timp real. Tu spui 
ceva. Eu ma uit în ochii tăi si fac tot felul de evaluări subcon- 
ştiente. Esti convins de ceea ce spui? Te pasionează subiectul? 
Îi eşti devotat? Ca ascultător, până nu ştiu toate astea, este prea 
riscant să-mi deschid mintea în faţa ta. Asta înseamnă că a 
privi pe cineva care „gândeşte cu voce tare” în acel moment 
are un impact extrem de puternic. Îți putem simţi convingerea 
şi devenim martori ai entuziasmului de a identifica o idee 
măreaţă, a ne lupta cu ea și a-i da o formă finală. Faptul că 
putem simţi că iti pasă cu adevărat de ceea ce spui în acel 
moment ne dă permisiunea de a accepta acea idee. 

În schimb, când cuvintele sunt citite, pot lăsa impresia că 
sunt impersonale si distante. E un pic ca si cum te-ai uita la un 
eveniment sportiv înregistrat pe DVD. Meciul a fost deja cas- 
tigat sau pierdut. Chiar şi dacă nu ştim rezultatul, parcă nu ne 
mai pasă chiar atât de mult. (Şi imaginează-ţi cât de neplăcută 
ar fi experiența meciului de pe DVD dacă am simți că s-au adă- 
ugat comentariile sportive ulterior meciului și că sunt citite, 
nu emise în timp real. Cam asa sună discursurile citite.) 

Aşadar, dacă alegi calea textului scris, ai la dispoziţie trei 
strategii principale: 


1. Cunoaste-ti discursul atât de bine, încât nici 
măcar să nu pară scris în prealabil. (Imediat, mai 
multe despre asta.) 

2. Aruncă un ochi pe scenariu (ori de pe un pupitru - 
preferabil nu unul care iti ascunde tot corpul - ori 
pe un ecran sau un monitor), dar compensează 

ridicând privirea după fiecare frază pentru a face 
contact vizual cu publicul. Observă că nu am zis 
să citeşti scenariul. Poate că ai tot discursul scris 
pe hârtie în fata ta, dar e important să lași senza- 
tia că esti setat pe modul de vorbire, nu de citire. 
Publicul este capabil să simtă diferenţa. Tot secre- 
tul este să dai greutate cuvintelor, vorbind cât mai 
natural și mai pasional posibil. Fă contact vizual 
cu publicul, zambeste, arată şi alte expresii facia- 
le. Trebuie să fii suficient de familiarizat cu textul 
astfel încât să nu ai nevoie decât să arunci câte o 
privire pe el la fiecare două-trei propoziţii. Da, tre- 
buie să muncesti pentru asta, dar merită si este 
mult mai puţin descurajator decât memorarea 
completă. 

3. Condensează scenariul sub forma unei liste de 
idei principale si propune-ti să vorbeşti despre fie- 
care punct de pe listă cu cuvintele care iti vin in 
minte pe loc. Și această strategie vine la pachet cu 
o serie de dificultăţi, despre care voi vorbi mai jos 
în subcapitolul despre discursuri libere. 


Există doar două ocazii în care ai putea să scapi ieftin citin- 
du-ti discursul: 


1. Discursul tau este însoțit de imagini sau videocli- 
puri absolut superbe care rulează în timp ce vor- 
beşti. În acest scenariu, eşti doar furnizorul de 
explicaţii ale modului în care este construit dis- 
cursul. Atenţia publicului este la ecran. Discursul 
TED Prize al fotografului James Nachtwey a fost 
un astfel de exemplu. 

2. Eşti un scriitor extraordinar de bun, iar publicul 
înţelege că ascultă un fragment dintr-o lucra- 
re scrisă. Dar, aşa cum vom vedea în continua- 
re, chiar si pentru marii scriitori care vin cu un 
text poetic, s-ar putea să fie mai avantajos să nu 
citească. 


În pofida acestor dezavantaje, pentru majoritatea vorbitori- 
lor, cel mai fiabil mod de a spune ceea ce ai de spus în cel mai 
eficient mod este ca mai întâi să scrii discursul si să ajungi să-l 
cunoşti atât de bine încât să facă parte din tine. Dar este o 
munca grea. Pentru cei mai multi dintre noi, poate dura 
cinci-sase ore să învăţăm pe dinafară un discurs de optsprezece 
minute. O oră pe zi timp de o săptămână. Dacă nu ai la dispo- 
zitie tot acest timp, nici măcar nu te gândi la această opţiune. 
Când vei apărea pe scenă, ultimul lucru pe care ţi-l vei dori va 
fi să te chinuiesti să-ți amintesti textul scris. 

Când se întâmplă asta, problema nu este neapărat riscul să 
ingheti complet, ci faptul că publicul isi poate da seama ca 
citeşti. Va vedea cum ochii tăi se rostogolesc peste paragrafe ca 
să-ţi aduci aminte următoarea frază. Cel mai probabil, va 
observa că tonul tău este ușor plat si robotic, pentru că esti mai 
preocupat să identifici propoziţiile corecte decât să imprimi o 
semnificaţie reală acelor propoziţii. 

Într-un fel, asta este o tragedie. Depui atâta muncă pentru 
a crea un discurs fantastic, dar, apoi, nu îi dai nicio şansă să 
aibă un impact. 

Aceastăproblemă se poate rezolva. Dar necesită puţin efort. 

Imagineaza-ti că urmaresti un prieten care, pe parcursul a 
vreo două săptămâni, încearcă să-și înveţe discursul pe dina- 
fară. Să spunem că îi ceri în fiecare zi să-şi susțină cea mai bună 
versiune a discursului de care este capabil fără să se uite pe 

notițe. Vei observa ceva ciudat: la începutul procesului, va fi 
destul de convingător (chiar dacă puţin nestructurat). Încă nu 
ştie tot discursul pe dinafară, asa că, pur si simplu, face tot ce-i 
stă în putință pentru a-ţi da informaţiile pe care le cunoaște, 
în ordinea aproximativă pe care a plănuit-o. 

Dar, la câteva zile după începerea perioadei de pregătire, 
vei observa o schimbare. A atins punctul în care știe destul de 
mult din discurs pe dinafară, așa că rostește fragmentele 
respective ca pe nişte paragrafe fluente. Însă nu mai vezi ace- 
easi insufletire de la început. Îi percepi stresul. Auzi cuvinte 
precum Hai să vedem; O secundă sau Stai să reformulez. Sau, pur 
şi simplu, auzi paragrafele acelea turuite cam robotic. 

Aceste indicii îl dau de gol că îşi recită discursul în loc să îl 
spună cu convingere. Numesc această fază a pregătirii Valea 
Nefirescului. Este un termen împrumutat de la un fenomen din 
animația computerizată, în care tehnologia animării persona- 
jelor umanoide este foarte apropiată de realitate și totuşi nu 
chiar atât de apropiată. Efectul iti dă fiori: e mai rău decât daca 
animatorul nu ar fi încercat deloc să fie realist. Dacă prietenul 
tău speaker apare pe scenă în această fază, discursul lui pro- 
babil va da greș. Ar face mai bine să renunţe la ideea de a tine 
un discurs scris dinainte şi mai degrabă să-și noteze șapte idei 
principale şi să vorbească puţin despre fiecare. Sau să ia pe 
scenă textul scris cu el. 

Dar, dacă se incapataneaza să memoreze, în a şasea sau a 
şaptea zi, vei observa o schimbare remarcabilă. Dintr-odată, 
vorbitorul chiar își cunoaşte bine discursul. fl ştie atât de bine 
încât şi-l aminteşte instantaneu. Brusc, prietenul tău isi poate 
folosi atenţia conştientă pentru a se concentra din nou pe sem- 
nificatia cuvintelor. 

Aşadar, le-aş spune asta vorbitorilor care își propun să-şi 
înveţe discursurile pe dinafară: E grozav. Iti oferi cea mai bună 

şansă să ai un succes uriaș. Dar este absolut esenţial să treci prin 
Valea Nefirescului si să nu rămâi blocat acolo. Dacă nu esti dispus 
să-ți iei acest angajament, nu te apuca să memorezi! 

Si cum ar trebui să memorezi? Invitaţii TED folosesc cele 
mai diverse metode. Pamela Meyer, care a susținut un discurs 
de succes despre cum să detectezi un mincinos, a părut sinceră 
când ne-a dat acest sfat: 


La Camp Seafarer, în Carolina de Nord, trebuia să călcăm apa în 
timp ce cântam cântece de tabără. Apoi, pentru a fi și mai dificil, 
trebuia să călcăm apa în timp ce ne mișcam degetele arătătoare în 
modele complicate pe ritmul cântecului. Nu ţi-ai învățat realmente 
discursul pe dinafară decât atunci când ești capabil să faci o întreagă 
altă activitate care necesită energie mentală în timp ce iti spui 
discursul. Poti să-ţi tii discursul în timp ce măsori ingredientele ca 
să faci negrese? Poti să-ți tii discursul in timp ce arhivezi toate 
documentele dezordonate de pe biroul tău într-un dulap? Dacă iti 
poți susține discursul în timp ce încărcarea cognitivă a sistemului 
tău este atât de mare, îl poți susține foarte bine atunci când esti 
concentrat pe scenă. 


Urmăreşte discursul lui Pam. Pare învăţat pe dinafară? Nu. 
Sună perfect natural. 
Rives, invitat TED și artist vocal, este de acord cu sfatul ei: 


Când trebuie să învăţ un discurs, îl tocesc de-l ia naiba! invat 
discursul până când devine un fel de cântec. Gura mea se transforma 
într-un atelier de vorbire. Spun discursul rapid și lent, cântat și 
declamat, relaxat și mai relaxat. Repet discursul până când devine 
o prestație artistică, nu o reamintire a cuvintelor. Și la revedere, 
recitat. Ritualul meu personal de memorare are loc de obicei în 
noaptea sau în nopțile de dinaintea discursului, într-o cameră de 
hotel. Dau drumul la televizor pe o emisiune cu interviuri, ceva mai 
taredecât normal, pentrua crea interferenţă cognitivă maximă. Apoi 

(nu glumesc) îmi țin un picior ridicat la spate și îmi recit discursul 
în fața imaginii mele din oglindă. Dacă nu mai zâmbesc, o iau de la 
capăt. Dacă mă încurc, o iau de la capăt. Dacă supraviețuiesc unei 
sesiuni complete de recitat, înseamnă că nu-mi voi uita discursul, 
iar zâmbetele îmi vor veni natural. 


Dacă petreci mult timp la volan, poţi lua în calcul să inre- 
gistrezi discursul (de exemplu, citeşte-l pe smartphone) si apoi 
să-l asculti cu viteză redusă în timp ce încerci să vorbesti îna- 
intea înregistrării. Apoi încearcă din nou cu viteza accelerată 
(majoritatea telefoanelor inteligente au această opțiune). Unul 
dintre antrenorii cei mai apreciaţi de către speakerii de la TED, 
Gina Barnett, este de părere că secretul constă în abilitatea de 
a recita discursul la viteză dublă. Atunci când poți face asta 
lejer, susținerea discursului la viteză normală va fi automată 
şi te poţi concentra 100% pe conţinut. Ea mai are şi o sugestie 
minunată despre cum să ne gândim la memorare. „Iată ce le 
spun eu oamenilor: Practica nu duce la perfecţiune. Practica 
face imperfectiunea suportabilă. Pentru că, atunci când ştii ceva 
ca pe apă, te poţi JUCA cu lucrurile neprevăzute care apar, în 
loc să le respingi.” 

Deci acesta este secretul. Nu-l privi ca pe recitarea unui dis- 
curs. Trebuie să-l trăiești. Să-l întruchipezi. Singurul tău scop 
este să ajungi în punctul în care reamintirea cuvintelor nu mai 
este un efort şi iti poţi folosi timpul de pe scenă pentru a trans- 
mite pasiune şi semnificaţie publicului. Trebuie să pară ca si 
cum ai vorbi despre aceste idei pentru prima dată. 

Este ceva realizabil. Nu fiecare ocazie de a vorbi în public 
justifică genul acesta de investiţie de timp. Dar, pentru ocaziile 
importante, merită pe deplin. 

O altă întrebare esenţială în cazul discursurilor scrise este 
ce tip de limbaj ar trebui să folosești. Limbajul scris sau lim- 
bajul vorbit? Limbajul pe care îl folosim în vorbirea de fiecare 

zi este destul de diferit de cel folosit de scriitori. Mai direct, mai 
puţin liric. 

Sfatul pe care îl dau majoritatea antrenorilor de vorbit în 
public este să te tii strict de limbajul vorbit. Astfel poţi vorbi din 
suflet, pe moment. La urma urmelor, este un discurs, nu o scri- 
ere. Martin Luther King nu a spus: „Viziunea pe care v-o aduc 
astăzi este vie, puternică, de neuitat”. A spus: „Am un vis”. 

Profesorul Dan Gilbert, de la Harvard, isi sfătuieşte studen- 
ţii ca mai întâi să-şi înregistreze discursul, apoi să-l transcrie si 
să folosească asta drept ciornă iniţială a discursului final. De 
ce? „Pentru că, atunci când oamenii scriu, tind să utilizeze 
cuvinte, propoziţii, structuri semantice si cadente pe care 
nimeni nu le folosește în vorbirea normală. Așa că, atunci când 
începi cu un text scris şi apoi încerci să-l adaptezi pentru a fi 
spus, practic încerci să transformi o formă de comunicare 
într-alta şi sunt mari şanse ca alchimia ta să dea greș.” 

Şi multi alti vorbitori, după cum vom vedea, consideră că 
modul cel mai bun de a „scrie” un discurs este, pur şi simplu, 
să încerci să-l rostesti cu voce tare de multe ori la rând. 

Dar, pe de altă parte, este o greșeală să fii prea rigid în pri- 
vinta asta. Scriitorii talentați sunt capabili să realizeze un alt 
tip de discurs, unul în care limbajul scris elegant este, de fapt, 
elementul central. 

Să aruncăm o privire la acest paragraf dintr-un discurs 
memorabil al lui Andrew Solomon la TED2014: 


Nu căutăm experiențele dureroase care ne sfârtecă identitățile, 
dar ne căutăm identitățile în urma experiențelor dureroase. Nu 
putem tolera o suferință fără sens, dar putem îndura o mare durere 
dacă ni se pare că are un scop. Tihna ne lasă o impresie mai puțin 
pregnantă decât agonia. Am fi putut fi noi înșine fără deliciile noastre, 
dar nu fără nenorocirile care ne împing să căutăm o semnificaţie. 

Solomon este un scriitorextraordinar și asta se vede. Acesta 
este genul de limbaj care își găsește perfect locul într-o carte 
sau într-un articol de revistă, nu un limbaj pe care l-ai folosi 
natural într-o conversaţie unu la unu cu un prieten, la bar. 
Indiciile se află în lirismul limbajului - cuvinte precum a sfar- 
teca sau agonie. Este un fragment impresionant dintr-o scriere 
şi este conceput să fie ascultat astfel. Chiar dacă vorbea din 
notițe, forța lirică a limbajului ne-a făcut să simţim că încăpu- 
sem pe mâinile unui maestru suprem al cuvintelor. Voiam ca 
discursul să fie scris în prealabil. (Apropo, Andrew mi-a spus 
că așa vorbeşte în realitate si cu prietenii lui la bar. As vrea să 
fiu şi eu de fata o data.) 

Discursurile precum cel al lui Andrew pot fi citite. Poate ar 
trebui să fie citite. Dar, dacă alegi această variantă, chiar dacă 
eşti un scriitor foarte priceput, fă-i publicului tău onoarea de 
a-ți cunoaște textul scris atât de bine, încât să reusesti, totuși, 
să dai senzaţia că îl simţi în acel moment. Pune suflet în fiecare 
frază. Ridica-ti privirea cât de des poți si fă contact vizual. Si, 
poate, dacă vrei să adaugi un moment de mare impact către 
final, renunță la scenariu înainte de ultima pagină. Pleacă din 
spatele pupitrului, aruncă-ţi notițele, vino în mijlocul scenei si 
spune-ti concluziile direct din inimă. 


Discursurile libere 


Acest termen acoperă o vastă paletă de opţiuni, de la scurte 
cuvântări improvizate la discursuri complicate, atent structu- 
rate şi pregătite, însoţite de o imagistică bogată. Ceea ce au 
toate în comun este faptul că, în momentul susținerii, 
nu încerci să reproduci fraze specifice scrise în prealabil. În 
schimb, te gândești la subiectul în discuţie si cauţi cele mai 

bune cuvinte pentru a-ţi argumenta ideile. Cel mult, ai la înde- 
mână un set de notițe care să te ghideze printre elementele 
principale ale discursului. 

Sunt multe de spus despre a vorbi fără un scenariu. Poate 
suna proaspăt, viu, real, ca şi cum ai gândi cu voce tare. Dacă 
acesta este stilul de vorbire care te face să te simți în largul tau 
şi, dacă prezinti un material care iti este foarte cunoscut, 
aceasta s-ar putea să fie alegerea ta cea mai bună. 

Dar este important să faci diferenţa dintre fără scenariu şi 
fără pregătire. În cazul unui discurs important, nu ai nicio 
scuză să nu te pregatesti. Multe discursuri fără scenariu, din 
păcate, au drept rezultat explicaţii neduse până la capăt, erori 
de logică, aspecte esenţiale uitate si divagatii incoerente. 

Atunci, cum te pregatesti pentru un discurs fără scenariu 
scris? Multe vor depinde de tipul de călătorie în care plănu- 
iesti să-ți inviti publicul. Un discurs conceput in jurul unei sin- 
gure poveşti va fi mult mai uşor decât unul în care încerci să 
construieşti o explicaţie complexă sau un argument nuantat. 
Dar secretul procesului este să te întorci la metafora călători- 
ei şi să te întrebi cum arată fiecare pas al călătoriei. Trebuie 
măcar să etichetezi fiecare pas sub forma unei liste de idei sau 
notițe mentale. 

De asemenea, iti trebuie o strategie pentru a evita capca- 
nele evidente ale unei astfel de abordări: 


1. Brusc, pe moment, să nu-ți mai găseşti cuvintele pen- 
tru a explica un concept-cheie. Antidot: repetă cu 
voce tare mai multe versiuni ale fiecărui pas din 
călătoria ta până când eşti sigur că fiecare îţi este 
complet clar. 

2. Să uiţi ceva esenţial. Merită sa te gândeşti la niște 
fraze de tranziţie de la un pas la altul care fac 

naturală succesiunea acestora. Ai putea să înveţi 
pe dinafară acele fraze de tranziţie sau să tile scrii 
pe notițe. 

3. Să-ţi depășeşti intervalul de timp alocat. Asta îi 
deranjează atât pe organizatorii conferinţei, cât si 
pe speakerii care urmează după tine. De aseme- 
nea, poate stresa publicul. Nu face asta. Singurele 
antidoturi sunt: A. Să repeti discursul de mai 
multe ori pentru a te asigura că te poţi încadra 
efectiv în limita de timp. Dacă nu, trebuie să mai 
tai din material. B. Să te obisnuiesti să te uiţi la 
ceas si să ştii unde trebuie să fi ajuns cu discursul 
cand a trecut jumătate din timp. C. Să pregatesti 
un discurs care să acopere maxim 90% din timpul 
alocat. 


Una dintre tentaţiile cărora le cad pradă vorbitorii este să 
se folosească de diapozitive ca de niște cârje. Cea mai rea 
formă este o serie de diapozitive posomorâte acoperite cu text 
şi puncte marcatoare, prin care vorbitorul trece cu chiu, cu vai. 
Cei mai multi oamenii au înţeles, până acum, că acesta este 
un mod oribil de a ţine un discurs. Orice cuvânt rostit pe care 
cineva l-a văzut deja scris pe diapozitiv este un cuvânt care are 
zero efect. E ca o ştire expirată. 

Un set de diapozitive bine structurate iti poate creşte încre- 
derea că poţi să-ţi duci discursul cu bine până la capăt, dar 
necesită subtilitate. De exemplu, poţi avea câte o imagine 
nouă care se leagă tematic de fiecare element din discursul 
tău. Dacă te blochezi, treci la următorul cadru, care ar trebui 
să te ajute să-ţi amintesti unde erai. Dar tine minte că nu aces- 
ta este idealul. Planificarea elegantă a tranziţiei de la un dia- 
pozitiv la altul poate mări semnificativ impactul unui discurs. 

Și, astfel, ajungem la chestiunea viitorului marilor orașe [clic] are 
un efect mult mai puternic decât [clic] A, da. În continuare 
vreau să vorbesc despre viitorul marilor oraşe. 

Sincer, metoda demodată a scrierii unor cuvinte-cheie pe 
cartonașe de notițe rămâne inca o modalitate acceptabilă de 
a-ţi aminti ceea ce urmează. Foloseşte cuvinte care vor declan- 
şa o anumită propoziţie sau frază care lansează pasul următor 
din discursul tău. 

Un lucru pe care trebuie să-l înţelegi este că publicului nu-i 
pasă deloc daca iti iei un moment de pauză pentru a-ţi reim- 
prospăta memoria. S-ar putea ca tu să te simţi cam jenat. 
Publicul, nu. Secretul este să fii relaxat. Când DJ-ul superstar 
Mark Ronson a venit la TED2014, a fost maestru la asta. La un 
moment dat, a uitat ce voia să spună, dar, pur si simplu, a zâm- 
bit, s-a dus să-și ia o sticlă cu apă, a luat o inghititura, i-a zis 
publicului că asta il ajută să-și recapete memoria, și-a studiat 
notițele, a mai luat o gură de apă şi, când şi-a reluat discursul, 
toată lumea l-a plăcut şi mai mult. 

Apropo, opiniile invitaţilor TED diferă foarte mult când 
trebuie să decidă dacă e preferabil să ai un discurs scris în 
întregime sau un discurs spontan, dar repetat. 

Scriitoarea Elizabeth Gilbert este o susținătoare fermă a 
primei tabere. 


Întotdeauna imi memorez discursurile - sau, cel putin, mă 
apropii cat pot de mult de memorarea completa. Cand stiu discursul 
pe dinafara, ma simt relaxata si in siguranta; improvizatia ma face 
să mă simt haotică și expusă pericolelor. Vorbitul în public, chiar si 
pentru aceia dintre noi care îl agreează, poate fi înspăimântător, iar 
frica poate să te blocheze. Dar când m-am străduit din greu să învăţ 
un discurs, ca și cum ar fi o poezie sau un cântec, atunci pot, pur și 
simplu, să stau acolo și să-l recit, chiar dacă mintea mea conștientă 
se blochează. Prefer să risc ca discursul meu să sune de parcă recit 

ceva pe dinafară decât să sune ca și cum mi-am pierdut șirul ideilor, 
sau ca și cum nu am avut niciun plan, sau ca și cum habar n-am 
despre ce naiba vorbesc. În timpul primului meu discurs de la TED, 
eram atât de emotionata și agitată, încât mintea mea conștientă nu 
a funcționat deloc în primele cinci minute pe scenă. Din fericire, 
totuși, memoria din straturile adânci ale creierului și gura mi-au 
funcționat, iar cuvintele au ieșit exact așa cum le repetasem. Cu 
trecerea minutelor, pe măsură ce intram în ritmul familiar al 
discursului meu, am reușit să mă relaxez și să mă încălzesc 
încet-încet, iar pe la mijlocul discursului, deja începusem să mă simt 
bine și să improvizez putin. Dar strict memorarea a fost cea care m-a 
ținut în siguranţă la început, până am depășit atacul de panică. De 
aceea, într-un fel, am ajuns să mă gândesc la memorare ca la 
antrenamentul de luptă al unui soldat; când vine momentul bătăliei, 
e preferabil să actionezi din instinct, nu să te gândești conștient ce 
ai de făcut. 


Amanda Palmer este de acord: 


Sunt maestră la improvizații, însă discursul nu este un moment 
bun pentru improvizat, mai ales pe o scenă precum cea de la TED, 
unde limita de timp este atât de strictă: Am luat în calcul să-mi las 
spaţii în care să filosofez sau să divaghez un pic, dar, pe măsură ce 
scriam, rescriam și exersam, mi-am dat seama că puteam transmite 
MULT mai mult dacă îmi făceam treaba în avans și îmi concentram 
divagatia de 40 de secunde într-o propoziție concretă și la obiect de 
cinci secunde. 


Pam Meyer mi-a spus că motivul pentru a-ţi scrie detaliat 
discursul este că astfel poţi fi sigur că fiecare propoziţie 


contează: 


Știi cum e atunci când tii un discurs și anumite parti iti plac mai 
mult decât altele? Trebuie să iubești fiecare propoziție. Trebuie să 

treci efectiv prin tot discursul si prin diapozitive și să-ți pui 
întrebarea: „Este acest lucru esenţial pentru transmiterea mesajului 
meu și este interesant, realmente interesant? Îmi place să rostesc 
fraza asta?” Și să supui la acest test fiecare frază și diapozitiv. Orice 
intră la categoria „poate...” trebuie eliminat. 


Salman Khan are o poziție diferită: 


Să fii convins de ceea ce spui în timp real are un impact mult 
mai mare decât să rostești cuvintele perfecte. Personal, eu îmi fac 
liste cu ideile despre care vreau să vorbesc și apoi încerc să comunic 
acele idei în limbajul meu natural, ca și cum aș discuta cu niște 
prieteni la cină. Important este să-ți mentii mintea concentrată pe 
acele idei și să lași cuvintele să iasă la lumină. Publicul își dă seama 
când te gândești la ceea ce spui spre deosebire de cazul când doar 
ţi-ai învățat textul pe dinafară. 


Steven Johnson este de acord. 


În toate discursurile mele de la TED, mi-am propus intenționat 
să nu le memorez, exact din motivul că publicul identifică precis 
textul învățat pe dinafară, iar asta fură din spontaneitatea și 
implicarea unui discurs live ţinut în fata unui public. Cealaltă 
problemă legată de discursul memorat este că, dacă dai greș, dai 
greș catastrofal. Dacă vorbești pur și simplu, urmând doar un plan 
în linii mari, dacă sari peste ceva și uiţi un mic fragment, e foarte 
greu să observe cineva asta, în afară de tine. Dar dacă reciti ceva din 
memorie și te blochezi, sunt mari probabilitati să vezi negru în fata 
ochilor și să nu mai știi încotro s-o apuci. E ca și cum teleprompterul 
tău mental s-ar strica. 


Unul dintre cei mai talentați speakeri din lume, Sir Ken 
Robinson, face si el parte din această tabără. El mi-a spus ca 
mai multe părți din discursul său de mare succes de la TED, 
despre creativitate, au fost improvizate. 

Oamenii ar trebui să aleagă exact opțiunea care îi face să se 
simtă în largul lor pe scenă și îi ajută să se relaxeze. Dacă memorarea 
funcționează pentru ei, să facă asta. La mine nu merge. Una dintre 
prioritățile mele când tin un discurs este să stabilesc o relație 
personală cu publicul, iar pentru a face asta am nevoie de spațiu 
pentru improvizație. Indiferent că e vorba despre zece oameni sau 
despre zece mii, de un seminar sau de un miting, mi se pare esențial 
să vorbesc cu oamenii, nu să le vorbesc oamenilor, și să fiu autentic 
când fac asta. Totuși, îmi planific cu atenție discursurile. Când 
pășesc pe scenă, știu întotdeauna tot ce vreau să spuninainte să ies. 
Dar vreau și să mă conectez cu acești oameni din această sală, 
astăzi. Nu contează în câte săli am mai vorbit înainte, publicul de 
astăzi este mereu nou și diferit. 


Între timp, Dan Gilbert consideră că nu este o chestiune 
ori/ori. Mai întâi, el scrie un scenariu pentru discursurile sale 
(fiind atent să folosească engleza vorbită): 


Dar apoi, când le susţin, nu respect în totalitate scenariul pe care 
l-am scris. Asa că de ce îl mai scriu? Pentru că, punând povestea pe 
hârtie, iti dai seama care-i sunt hibele! Un discurs grozav este ATÂT 
scris în prealabil, CÂT ȘI improvizat. Este exact ca o piesă de jazz. În. 
primul rând, introducerea și încheierea suntîntotdeauna prestabilite; 
în al doilea rând, structura generală este determinată în totalitate 
înainte de a începe spectacolul; dar, în al treilea rând, ceea ce face 
jazzul interesant și captivant este că, în mijlocul unei melodii, există 
mereu un moment (sau mai multe momente) când instrumentistul 
se poate abate de la partitură și poate crea spontan ceva care 
captează starea de spirit a publicului respectiv din sala respectivă, 
în momentul respectiv. Instrumentistul poate face asta de câteva 
ori, dar întotdeauna trebuie să știe când să se întoarcă la bază și mai 
trebuie să știe care este baza. Un discurs complet improvizat este ca 
jazzul liber: o monstruozitate totală aproape de fiecare dată când are 
loc. Un discurs complet scris este ca un concert de muzică clasică: 

complicat, profund și executat fără greșeală, dar adesea suficient de 
previzibil cât să adoarmă spectatorii, pentru că ei știu de la început 
că nu vor avea nicio surpriză. 


Iar celebrul om de publicitate Rory Sutherland recomandă 
şi el să luăm ce e mai bun din ambele variante: 


Churchill, cred, a zis asta - „Exersează-ți remarcile spontane”. 
Sau, cel puţin, lasă loc în discursul tău pentru câteva observații 
suplimentare opționale. Dacă un discurs înaintează ca o paradă 
militară în cadență perfectă, va câștiga puncte pentru logică, dar îi 
poate lăsa publicul cu senzația că a participat la un marș forțat în 
loc de o plimbare plăcută, prietenească. 


Iată concluzia: majoritatea vorbitorilor TED chiar își scriu 
întregul scenariu si îl memorează, si fac tot ce le stă în putință 
să evite ca acesta să sune ca şi cum ar fi memorat. Dacă ai timp 
să faci asta si să treci, prin exersare, de robotica Vale a 
Nefirescului, probabil ai cea mai bună șansă să cuprinzi tot ce 
ai de spus și să eviti capcanele obişnuite ale discursurilor învă- 
tate pe dinafară. Dar, daca nu ai timp să înveţi cum trebuie 
discursul până când iti intră-n sânge, sau dacă deja ştii că stilul 
acesta nu te avantajează, te rog, nu o apuca pe acest drum. 

Secretul este să găseşti modalitatea care iti dă încredere si 
să-ți iei un angajament fata de aceasta. 

Dacă această alegere pare un pic stresantă, iată o veste 
bună: pe măsură ce repeti, diferenţele dintre cele două moda- 
litati încep să se estompeze. Punctul de plecare poate este dife- 
rit, dar, în ambele cazuri, obţii un discurs care este pregătit 
meticulos şi redat cu pasiune. 

] 2 Repetitiile 
STAI PUTIN, TREBUIE SA EXERSEZ? 


Indiferent asupra cărei modalități te decizi, există un instrument foarte 
simplu, foarte evident, pe care îl poți folosi pentru a-ți îmbunătăți 
discursul, dar unul pe care cei mai multi vorbitori rareori îl probează: 
Exersează. În mod repetat. 


Muzicienii repetă înainte să cânte. Actorii fac repetiţii îna- 
inte să deschidă uşile teatrelor pentru publicul plătitor. În 
cazul discursurilor publice, miza poate fi la fel de mare sau 
chiar mai mare decât la un concert sau la o piesă de teatru, dar, 
cu toate astea, vorbitorii par să creadă că pot pur si simplu sa 
se urce pe scenă și să iasă basma curată din prima. $i uite asa, 
iar şi iar, sute de oameni din public sunt nevoiţi să îndure 
nenumărate minute de suferință inutilă doar pentru că cineva 
nu s-a pregătit adecvat. E mare, mare păcat. 

Cel mai mare comunicator din mediul corporativ al epocii 
recente, Steve Jobs, nu a ajuns astfel doar prin talent. El petre- 
cea ore întregi repetând cu meticulozitate pentru fiecare lan- 
sare majoră a unui produs Apple. Era obsedat de cele mai mici 
amănunte. 

Majoritatea discursurilor de succes de la TED au ajuns ast- 
fel numai datorită orelor de pregătire pe care le-au depus spea- 
kerii. Jill Bolte Taylor, al cărei discurs despre atacul său 
cerebral a fost viral pe internet în 2008, mi-a spus: 

Am repetat efectiv sute de ore. O luam iar și iar de la capăt, 
uneori chiar mă trezeam din somn recitându-mi discursul. Întrucât 
subiectul era extrem de emotionant pentru mine, retrăiam 
dimineaţa atacului cerebral de fiecare dată când spuneam povestea. 
Pentru că emoția mea a fost autentică, povestea a fost percepută 
drept autentică și am făcut călătoria împreună. 


Susan Solomon, cercetătoare în domeniul celulelor stem, 
este la fel de pasionată de puterea repetitiei: 

Până în momentul când ești gata să-ţi tii discursul, ar trebui 
să-l fi repetat de atât de multe ori încât să simți că ai putea face 
asta și în somn, și în fata oricărui public. Repetă in fata prietenilor. 
Repetă de unul singur. Repetă cu ochiiînchiși. Repeta plimbandu-te 
prin grădină. Repeta stând la birou, dar fără să te uiţi la notițe. Și 
asigură-te că, atunci când repeti, incluzi și suportul vizual, întrucât 
sincronizarea cu imaginile este esențială. 


Rachel Botsman spune că ar trebui să fii atent cu cine 
exersezi: 


Repeta-ti discursul în fata cuiva care nu știe nimic despre munca 
ta. Eu am făcut greșeala să exersez cu oameni care sunt foarte 
familiarizați cu mine și cu ceea ce fac. Cel mai bun feedback va veni 
din partea celor care iti pot spune unde sunt lacune în povestirea ta 
sau dacă presupui greșit că oamenii au auzit despre x, y, Z. 


Autoproclamata introvertită Susan Cain spune că meritul 
pentru îmbunătăţirea semnificativă a discursului ei îi aparţine 
publicului cu care a exersat: 


Am luat în serios sfatul celor de la TED: dacă ai de gând să-ţi 


înveţi discursul pe dinafară, asigură-te că îl știi atât de bine, încât 
cuvintele iti izvorăsc din inimă. Nu e suficient să-l repeti în fata 

oglinzii sau când plimbi cățelul. Folosește o scenă adevărată și 
adresează-te cel puțin unuispectator. În seara de vineri de dinaintea 
discursului meu, uimitorul profesor Adam Grant de la Wharton a 
strâns un public format din cei mai buni studenți și absolvenți ai săi 
și am vorbit în fata lor. Feedbackul lor a fost atât de pătrunzător, 
încât am stat trează toată noaptea ca să rescriu ultima treime a 
discursului. Apoi a trebuit să-mi petrec restul weekendului 
reînvățându-l. Nu vă sfătuiesc să faceți asta în ultima clipă! Dar vă 
recomand să lucraţi cu un public real și cu un prieten înțelept 
precum Adam. 


Dar iată o surpriză. Chiar şi vorbitorii care nu cred în scri- 
erea şi memorarea discursurilor lor acordă, totuși, o mare 
importanță exersării. lată ce spune Salman Khan, un reforma- 
tor în domeniul educaţiei: 


Tine-ti discursul de cel putin cinci ori la tine în dormitor, 
parafrazând ideile principale. Chiar dacă te încurci sau uiti ceva, 
forțează-te să termini fiecare rundă (și întotdeauna 
cronometrează-te). În mintea mea, valoarea repetitiei este dată mai 
putin de memorare cât de faptul că te face mai relaxat si mai putin 
stresat. Dacă te simți încrezător și în largul tău, toată lumea se va 
simți mai bine. 


Mary Roach, autor ştiinţific, este de aceeaşi părere: 


Discursul meu nu a fost scris cuvânt cu cuvânt sau învățat pe 
dinafară. Dar a fost repetat - de cel putin 25 de ori, folosind zece 
cartonașe de notițe și un cronometru. Prin repetiție, se dezvoltă 
natural un fel de memorare neintentionata. Cred că asta trebuie să 
urmărești. Invatatul pe dinafară iti poate părea mai sigur, însă nu 
strică să iti asumi și o doză de risc. Frica înseamnă energie și e util 
să-ți curgă putin prin vene. 

Expresia memorare neintentionata este una importantă. 
Dacă repeti suficient, s-ar putea să-ţi ştii, pur si simplu, discur- 
sul în cea mai bună formă a sa. Când Clay Shirky a venit la 
sediul TED să vorbească despre o controversă crescândă 
cu privire la legislaţia drepturilor de autor, m-am minunat de 
capacitatea lui de a prezenta lejer toată chestiunea, foarte 
complicată, fără niciun scenariu, chiar si fără notițe. L-am 
întrebat cum a reuşit. Răspuns: repetiţii repetate. Dar niște 
repetiţii care au creat, de fapt, discursul. Iată ce mi-a zis: 


Odată l-am auzit pe Ron Vawter, cel mai mare actor pe care îl 
cunosc, răspunzând la o întrebare despre tehnica sa de repetare. El 
a replicat: „Spun cuvintele de suficient de multe ori încât să pară că 
vin de la mine”. Asta fac și eu - mă pregătesc să vorbesc, vorbind. 
Încep cu o idee de bază, găsesc o propoziție sau două de introducere, 
iar apoi, pur și simplu, mă imaginez explicând-le oamenilor cărora 
le pasă de acea idee. 

La început, vorbitul mă ajută să-mi dau seama ce se potrivește 
și ce nu - e mai degrabă editare decât exersare. În acel discurs TED, 
aveam, inițial, un întreg fragment despre criza din alte industrii 
decât cea de televiziune, dar mi se părea ciudat să îl înghesui acolo, 
așa că am renunțat la el. După un timp, vorbitul mă ajută la ritm si 
sincronizare. Și, până la final, în general mai repet doar părțile de 
tranziție de la o idee la alta. Diapozitivele sunt utile, desigur, dar 
exersarea tranzitiilor este deosebit de importantă. Publicul trebuie 
să-și dea seama clar, din vocea ta, când continui să vorbești despre 
o idee versus când treci la alt subiect. 

Întotdeauna îmi fac notițe, dar niciodată nu scriu discursul in 
întregime - discursurile nu ar trebui să lase impresia că citești ceva 
cu voce tare. În schimb, îmi scriu o listă cu subiectele principale: 

aici voi vorbi despre DMCA’, apoi despre SOPA™, apoi despre DNS 
și așa mai departe. Imi fac lista finală de subiecte chiar înainte să 
urc pe scenă, pentru a-mi fixa ideile în memorie. 


Dacă vei pune la un loc sfaturile lui Cain, Khan, Roach si 
Shirky, vei vedea că diferenţele dintre discursurile memorate 
şi cele spontane încep să se estompeze. Cele mai bune discur- 
suri memorate sunt învățate atât de bine, încât vorbitorii se 
pot concentra pe pasiunea lor pentru ideile prezentate. Cele 
mai bune discursuri spontane au fost exersate de suficient de 
multe ori, încât vorbitorii ştiu exact pe ce traiectorie trebuie 
să o apuce, iar multe dintre frazele lor cele mai elocvente sunt 
deja acolo, în mintea lor. 

De fapt, aici nu vorbim despre două moduri diferite de a 
susține un discurs, ci, mai degrabă, despre două moduri dife- 
rite de a construi un discurs. Unii oameni încep cu un scena- 
riu, alţii cu o listă de idei cu liniute, dar procesul exersării le 
apropie pe cele două mult mai mult. În ambele cazuri, scopul 
este să obţii un discurs atent structurat, redat într-un spirit de 
spontaneitate. 

Poate, în acest punct, vei da înapoi si vei spune că detesti 
discursurile repetate. Întotdeauna iti dai seama că un discurs 


* Digital Millennium Copyright Act (DMCA) este o lege americană a drepturilor de autor 
care implementează două tratate din 1996 ale World Intellectual Property Organization 
(WIPO), criminalizând producerea și răspândirea de tehnologii, dispozitive sau servicii care 
au ca scop evitarea măsurilor de control al accesului la lucrările protejate de drepturi de 
autor (n.t.). 

** Stop Online PiracyAct (SOPA) a fost un proiect de lege controversat, menit să lărgească 
domeniile de aplicare a legii în privința combaterii pirateriei online, la care s-a renunțat în 
2012 (n.t.). 

*** Domain Name System (DNS), în română „sistem de nume de domeniu“, este un 
sistem care asociază fiecărui domeniu de internet o adresă IP numerică (n.t.). 

este pregătit, indiferent de cât de relaxat i se pare speakerului 
că vorbeşte. Discursurile ar trebui să fie proaspete, unice, vii! 

Pot să număr pe degete vorbitorii care sunt capabili de asta. 
Ei se bazează pe o viaţă întreagă de experienţă şi/sau pe o abi- 
litate neobișnuită de a aborda şi a construi o idee în timp real. 
Dar, pentru majoritatea celorlalți, susținerea unui discurs 
„proaspăt” vine la pachet cu compromisuri teribile: lipsa foca- 
lizarii, idei importante uitate, lipsa claritatii şi depăşirea limitei 
de timp, ca să amintesc doar câteva. Chiar nu recomand aceas- 
tă opţiune. Când oamenilor li se pare că un discurs sună exer- 
sat, problema nu este prea multă exersare, ci prea puțină. 
Vorbitorul este blocat în Valea Nefirescului. 

Dar să recunoaștem: repetițiile sunt dificile. Sunt inerent 
stresante. Este greu chiar și să te apuci să exersezi cu voce tare 
la tine în dormitor. Există anumite ocazii când nu poți justifica 
timpul alocat pregătirii unui discurs (caz în care cele mai bune 
variante sunt să vorbeşti după o listă de idei principale sau 
după un text scris din care să-ți ridici privirea cât de des poţi). 
Dar, dacă un discurs este important, esti realmente dator tie 
însuți si publicului să treci prin acest stres al exersării. Făcând 
asta, stresul începe să fie înlocuit de încredere, iar apoi de 
entuziasm. 

Autoarea Tracy Chevalier şi-a învins reticenta fata de repe- 
titii şi a descoperit că, astfel, isi poate chiar remodela discursul. 


Organizatorii TED pun foarte mult accent pe repetiții. Mi-au spus 
să repet de atâtea ori, că m-am enervat. Am ținut multe discursuri 
în public și nu am exersat niciodată așa cum se așteptau de la mine 
cei de la TED. Până la urmă, totuși, am repetat și nu mi-a părut rău 
deloc. Majoritatea discursurilor nu sunt programate atât de strict, iar 
stilul meu este mai degrabă conversational, cu divagatii. Exersând, 
realizezi că în cele mai multe discursuri se bate apa-n piuă. Repetă, 
cronometrează-te și începe să elimini toate digresiunile și cuvintele 

inutile. Am mai descoperit că, spunându-l cu voce tare, mi-au venit 
în minte expresii de efect. Le-am ţinut minte și apoi le-am folosit ca 
pe niște ancore sau perne de aterizare pe care să mă bazez. Nu am 
învățat pe dinafară tot discursul - există riscul să sune destul de fals 
dacă nu ești actor -, dar am memorat structura și acele expresii de 
efect, iar asta a făcut discursul mai legat și mai bun. 


Chiar şi Bill Gates, unul dintre cei mai ocupați oameni din 
lume, depune eforturi uriașe pentru a învăţa şi repeta discur- 
surile pe care le ţine la TED. Cândva, era considerat un vorbi- 
tor public slab. Luând exersarea în serios, el a schimbat acea 
percepţie si a creat discursuri redutabile despre sănătate publi- 
că, energie şi educaţie. 

Dacă Bill Gates, Susan Cain, Tracy Chevalier şi Salman 
Khan consideră că merită să-şi aloce timp pentru a repeta un 
discurs important, probabil merită să faci și tu asta. 

Iată câteva întrebări pe care să le pui publicului tau în 
timpul sau după repetiţii: 


e V-am câştigat atenţia încă de la început? 

e Am făcut contact vizual? 

e A reușit discursul să construiască o idee nouă în mintea 
voastră? 

e A fost plăcut fiecare pas al călătoriei? 

e Cum a fost tonul vocii mele? A sunat conversational (de 
obicei, e ceva bun) sau ca si cum tineam o predică (de 
obicei, e ceva rău)? 

e Am variat suficient tonul si ritmul? 

¢ A sunat ca și cum am recitat discursul? 

* Încercările mele de umor au fost naturale sau cam stân- 
gace? A existat suficient umor? 

e Cum a fost suportul vizual? V-a ajutat sau, mai degrabă, 
a interferat cu discursul? 

* Ati observat vreun tic enervant? Am plescăit din limba? 
Am înghiţit în sec prea des? M-am mutat de pe un picior 
pe altul? Am folosit repetat cuvinte precum „cum să zic” 
sau (mai rău) ,gen”? 

e Gesturile mele au fost naturale? 

¢ Am terminat la timp? 

¢ Au fost momente cand am părut plictisit? A fost ceva la 
care as putea să renunţ? 


Iti recomand să rogi pe cineva să înregistreze aceste repe- 
titii pe un smartphone ca să te poți urmări singur în acțiune. 
S-ar putea să observi imediat vreun tic fizic de care habar nu 
aveai şi care ai prefera să dispară. 

La final, să vorbim si despre limitele de timp. Este foarte 
important să iei ceasul în serios. Valabil cu atât mai mult când 
faci parte dintr-un program încărcat. Depășirea timpului alo- 
cat înseamnă să furi din timpul speakerilor care urmează după 
tine. Dar nu este vorba numai despre a evita să-i superi pe 
aceştia și pe organizatorul evenimentului. Este vorba şi despre 
cum să obţii cel mai bun discurs posibil. În economia modernă 
a luptei pentru atenţie, oamenii răspund cel mai bine la conti- 
nutul concentrat, intens. Nu au răbdare pentru bătutul câmpi- 
lor. Şi nu este doar un fenomen al zilelor noastre. De-a lungul 
istoriei, majoritatea cuvântărilor memorabile au fost scurte şi 
la obiect. Discursul de la Gettysburg al lui Abraham Lincoln a 
durat doar puţin peste două minute. Vorbitorul de dinaintea 
lui a perorat două ore; ce a spus a fost uitat de mult. 

Când vine ziua cea mare, ultimul lucru pe care îl vrei este 
să fii îngrijorat din cauza timpului. Pentru a evita asta, foloses- 
te repetițiile ca să-ţi ajustezi discursul. Fii pregătit să tai din el 
până când esti sigur că poți termina înainte de limita finală. 
Asta iti va lăsa timp pentru râsetele publicului si pentru mici 

momente neprevăzute de întrerupere. În ziua respectivă, dacă 
ştii că te vei încadra în timp, vei putea să te concentrezi 100% 
pe subiectul pe care ar trebui să fii concentrat: cum să explici 
cu pasiune ideea de care iti pasă atât de mult. 

Artistul cuvintelor vorbite, Rives, are niște reguli utile: 


Linia ta de sosire este timpul disponibil înmulțit cu 0,9. Scrie și 
exersează un discurs care durează nouă zecimi din timpul care ţi-a 
fost alocat: 1 oră = 54 de minute, 10 minute = 9, 18 minute = 16:12 
(da, așa e). Apoi urcă-te pe scenă și ignoră ceasul. Vei avea timp 
suficient să vorbești în ritmul tău, să faci pauze, să o dai puțin în 
bară, să storci reacții de la public. În plus, textul tău va fi mai concis 
și te vei deosebi de ceilalți vorbitori care dansează pe ritmurile 
aceleiași limite de timp. 


Să facem un rezumat. 


¢ Pentru un discurs cu miză mare, este foarte important să 
repeti de mai multe ori, preferabil în fata unor oameni în 
care ai încredere. 

e Ajustează-l până când te incadrezi confortabil in limita 
de timp si insistă ca publicul de la repetiţii să-ţi dea feed- 
back sincer. 

e Scopul tău este să obţii un discurs cu a cărui structură să 
fii perfect familiarizat, astfel încât să te poţi concentra pe 
semnificaţia a ceea ce spui. 

13 Introducerea și încheierea 
CE IMPRESIE AI VREA SĂ FACI? 


Indiferent că iti înveţi sau nu discursul pe dinafară, este important să 
acorzi atenție modului în care îl începi și îl termini. La începutul 
discursului tău, ai la dispoziție cam un minut să stârnești curiozitatea 
oamenilor în privința a ceea ce le vei spune. Iar modul în care vei încheia 
va influenţa decisiv cum va fi ținut minte discursul tău. 


Oricum ai decide să livrezi restul discursului, te încurajez 
din toată inima să scrii și să memorezi frazele din primul 
minut si cele de final. Asta te va ajuta să-ţi tii emoţiile în frâu, 
să ai mai multă încredere si să obţii un efect mai bun. 


Patru moduri de a începe în forță 


Atenţia publicului este un bun nepretuit. Întotdeauna ai 
parte de ea în primele momente când aparipe scenă. Nu o irosi 
cu flecăreli. Crede-mă, chiar nu contează dacă ești onorat să 
te afli acolo sau dacă trebuie să multumesti soției organizato- 
rului. Ceea ce contează este să convingi spectatorii ca meriti 
să nu-și abată atenţia de la tine nici măcar o nanosecundă. Ai 
nevoie de o introducere care captivează publicul din primul 
moment. O afirmaţie surprinzătoare. O întrebare îndrăzneață. 
O scurtă povestire. O imagine incredibilă. 

Desigur, sunt şi ocazii când poți începe adresând câteva 
mulțumiri, mai ales când vorbeşti la un eveniment unde există 

un sentiment profund al comunităţii. Acolo s-ar potrivi perfect 
să începi recunoscând meritele câtorva oameni. Dar, dacă faci 
asta, te rog fă-o într-un stil cât se poate de personal, preferabil 
cu umor sau cu căldură reală. Bill Clinton e maestru la asta. El 
e capabil să găsească o anecdotă personală care va face gazda 
să se simtă minunat, în timp ce creează simultan o legătură cu 
restul invitaţilor. Cu toate acestea, chiar si într-un astfel 
de cadru comunitar, tine-ti multumirile in frâu. Listele lungi 
şi seci de mulțumiri omoară garantat atenţia în orice context. 
Iar cand iti începi discursul propriu-zis, fii atent să aibă o intro- 
ducere captivantă. 

Adu-ti aminte că fiecare fragment de conţinut din epoca 
modernă ia parte la războiul pentru atenţie. Se luptă cu mii de 
alte încercări de a câştiga timpul si energia oamenilor. Acest 
principiu este adevărat si atunci când stai pe o scenă în fata 
unor spectatori așezați. În buzunare au arme letale de distra- 
gere în masă, numite telefoane inteligente, pe care le pot folosi 
pentru a-şi aduce înaintea ochilor mii de alternative exterioa- 
re. Odată ce e-mailurile şi mesajele își fac simțită prezența, 
discursul tău s-ar putea să fie condamnat. Și mai e pândit şi de 
demonul vieţii moderne, oboseala. Toţi aceștia sunt duşmani 
mortali. Interesul tău este să nu le dai oamenilor o scuză să-și 
îndrepte atenţia în altă parte. Trebuie să fii un general înțelept 
care își conduce armata spre victorie. Să începi în forță este 
una dintre armele tale cele mai importante. 

Valabil cu atât mai mult dacă discursul tău este înregistrat 
pentru posteritate online. Zeci.de alte discursuri, articole şi 
teste atrăgătoare sunt la numai un clic distantă. Dacă irosesti 
minutul de început al discursului tău, vei pierde un procent 
semnificativ din publicul online înainte ca acesta să-și dea 
seama că vorbeşti despre ceva interesant. Şi asta s-ar putea să 
facă diferenţa dintre succesul viral al discursului tau şi moar- 
tea sa tragică. 

Iată patru modalităţi de a-ţi revendica dreptul la atenţia 
publicului: 


1. Adaugă o doză de dramatism 
Primele cuvinte pe care le rostești contează enorm. 

Actriţa de comedie Maysoon Zayid30, care suferă de para- 
lizie cerebrală din cauza unei proceduri medicale eronate de 
la naștere, a intrat pe scenă tremurând și și-a început astfel 
discursul: „Nu sunt beată... dar doctorul care m-a adus pe 
lume a fost”. Bum! În pofida înfățișării ei neașteptate, am ştiut 
imediat că urma să avem parte de ceva special. Atenţia si pri- 
virile tuturor din sală erau îndreptate spre ea. 

Chef-ul activist James Oliver! a venit la TED pentru a-și 
accepta premiul nostru anual TED. Iată cum a început: „Din 
nefericire, în următoarele optsprezece minute... patru ameri- 
cani care sunt în viață vor muri... din cauza a ceea ce mănân- 
că”. Cred că şi tu vrei să afli mai multe despre asta. 

Când iti planifici introducerea, lasă firul roșu al discursului 
să-ţi fie ghid. Cum poţi prezenta ideea discursului tau în cel 
mai captivant mod imaginabil? Întreabă-te: dacă discursul tău 
ar fi un film sau un roman, cum ar începe? Asta nu înseamnă 
că trebuie să înghesui ceva dramatic în fraza introductivă; cu 
siguranţă ai la dispoziție mai multe momente de atenţie din 
partea publicului. Dar, înainte de a termina primul paragraf, 
trebuie să fi spus ceva de efect. l 

Zak Ebrahim?? a venit la TE D2014 cu o poveste incredibilă. 
Dar, în textul scris inițial, el plănuise să înceapă așa: 


M-am născut în Pittsburgh, Pennsylvania, în 1983, dintr-o 
mamă americană și un tată egiptean care m-au iubit și au făcut tot 
posibilul să-mi ofere o copilărie fericită. Dar după ce am împlinit 
şapte ani, dinamica din familia noastră a început să se schimbe. 

Tatăl meu mi-a arătat o fateta a islamului pe care puțini oameni, 
inclusiv musulmanii, reușesc să o vadă. Dar, de fapt, când oamenii 
interacționează unii cu ceilalți, nu-ţi ia mult să-ți dai seama că, în 
cea mai mare parte, cu toții vrem aceleași lucruri de la viata. 


Este o introducere OK... dar nu iti atrage prea tare atenţia. 
Am făcut un brainstorming cu Zak şi iată introducerea 
revizuită: 


Pe 5 noiembrie 1990, un bărbat pe nume El-Sayyid Nosair a 
intrat într-un hotel din Manhattan și l-a asasinat pe rabinul Meir 
Kahane, liderul Ligii Evreiești de Apărare. Iniţial, Nosair a fost găsit 
nevinovat de crimă, dar, în timp ceîșiispășea pedeapsa în închisoare 
pentru alte acuzaţii, el și alți bărbaţi au început să plănuiască atacarea 
a zeci de obiective importante din New York City, incluzând tuneluri, 
sinagogi și sediul Naţiunilor Unite. Din fericire, acele planuri au fost 
zădărnicite de un informator al FBI. Din păcate, nu și bombardarea 
World Trade Center. Nosair a fost condamnat, ulterior, pentru 
implicarea sa în complot. El-Sayyid Nosair este tatăl meu. 


Publicul a fost fascinat. Această introducere a avut efect 
şi online, discursul său acumulând rapid două milioane de 
vizualizări. 

Iată introducerea din textul original care ne-a fost trimis de 
sociologul Alice Goffman33, 


Pe când eram în anul întâi la Universitatea din Pennsylvania, 
m-am înscris la un curs de sociologie, care presupunea să ieșim șisă 
studiem orașul prin observare directă și participare. Mi-am luat un 
job la o cafenea din campus, unde făceam sendvișuri și salate. Șefa 
mea era o femeie afro-americană de vreo 60 de ani, care locuia 
într-un cartier negru nu departe de Penn. În anul următor, am 
început să-i dau meditații nepoatei ei, Aisha, care eraîn clasa a noua. 


202 TED TALKS Introducerea și încheierea 


Ea îşi spune povestea în stilul ei natural, dar până a ajuns 
la conferinţă a avut o introducere revizuită, demnă de pasiu- 
nea arzătoare din discursul ei. 


Pe calea pe care copiii americani călătoresc către maturitate, 
două instituții supraveghează această călătorie. Prima este una 
despre care auzim multe: colegiul. Colegiul are anumite dezavantaje. 
Este scump; îi lasă pe tineri indatorati. Dar, în general, este o cale 
destul de bună... 

Astăzi, vreau să vă vorbesc despre a doua instituție care 
supraveghează călătoria de la copilărie spre maturitate în Statele 
Unite. Iar acea instituție este închisoarea. 


Această recontextualizare inteligentă i-a permis să vor- 
bească despre tragedia tinerilor americani încarceraţi într-un 
mod care cere atenţie: Hei, puștii ăștia puteau fi la facultate. 

Desigur, este posibil și sa exagerezi cu dramatismul si să 
pierzi publicul. N-ar strica să te conectezi puţin cu oamenii 
înainte de a-i lovi cu un trăsnet dramatic. Şi, cu siguranţă, nu 
e bine nici să simplifici prea mult subiectul despre care vei 
vorbi. Dar, făcut cum trebuie, acesta este un mod eficient de a 
începe un discurs. 


2. Stârnește curiozitatea 

Dacă ti-as oferi şansa de a asculta un discurs despre paraziți, 
pun pariu că m-ai refuza. Dar numai dacă nu l-ai văzut pe auto- 
rul ştiinţific Ed Yong3. Iată cum și-a început el discursul: 


O turmă de antilope, un banc de pești, un stol de păsări. Multe 
animale se strâng în grupuri mari, formând unele dintre cele mai 
frumoase spectacole din lumea naturală. Dar de ce se formează 
aceste grupuri? Printre răspunsurile uzuale se numără căutarea 

siguranței date de numărul mare, vânatul în haită sau adunarea în 
scopul împerecherii sau reproducerii, și toate aceste explicaţii, deși, 
în general, sunt adevărate, fac o presupunere uriașă despre 
comportamentul animalelor, și anume că acesteaîșiconduc propriile 
acţiuni, că își controlează corpurile. Iar adesea nu este adevărat. 


El continuă, descriind cum o specie de creveţi se înghesuie 
la un loc doar pentru că niște paraziți le-au invadat creierele 
deoarece au nevoie ca acei creveţi să devină vizibili pentru 
păsările flamingo de pradă în ale căror pântece parazitul își 
poate continua ciclul de viata. În mai putin de un minut, creie- 
rul tău e năucit. Poftiiim?! Natura poate să facă asta? Cum? De 
ce? Ce înseamnă asta? 

Stârnirea curiozitatii este instrumentul cel mai versatil pe 
care îl ai la dispoziţie pentru a-ţi asigura implicarea publicului. 
Dacă obiectivul unui discurs este să construiască o idee în min- 
tile ascultătorilor, atunci curiozitatea este combustibilul care 
alimentează participarea lor activă. 

Specialiştii în neurostiinte vorbesc despre faptul că întrebă- 
rile creează un vid de cunoaștere pe care creierul se luptă să-l 
umple. Singurul mod în care creierele spectatorilor pot face 
asta este ca posesorii lor să asculte cu atenţie ceea ce ai de zis. 
Asta e de bine. 

Cum provoci curiozitate? Modul evident este să pui o între- 
bare. Dar nu orice fel de întrebare. O întrebare surprinzătoare. 

Cum putem construi un viitor mai bun pentru toți? Prea vag. 
Prea cliseistic. Deja sunt plictisit. 

Cum a reușit fetița aceasta de paisprezece ani, cu mai puţin de 
200 de dolari în cont, să-și ajute orașul să facă un salt uriaș în 
viitor? Acum e.cu totul altceva. 

Uneori, un pic de exemplificare poate transforma o întreba- 
re asa-si-asa într-o scăpărare totală de curiozitate. Iată cum a 
început filosoful Michael Sandel3s: 

Iată o întrebare pe care trebuie să o regândim împreună: Care ar 
trebui să fie rolul banilor și al pietelorin societate? 


Te interesează deja? Poate că da, poate că nu. Dar iată cum 
continuă. 


În zilele noastre, sunt foarte puține lucruri pe care banii nu le pot 
cumpăra. Dacă ești condamnat la închisoare în Santa Barbara, 
California, trebuie să știi că, dacă nu-ți plac condiţiile standard de 
detenţie, poți plăti pentru o celulă cu dotări superioare. Este 
adevărat. Cât costă, te întrebi. Cât ar putea fi? 500 de dolari? Nu e 
Ritz-Carlton. E o închisoare! 82 de dolari pe noapte. 


Dacă întrebarea inițială nu ţi-a captat atenţia imediat, 
exemplul nebunesc cu închisoarea demonstrează de ce între- 
barea pusă de el s-ar putea să conteze foarte mult. 

De altfel, speakerii care generează curiozitate de multe ori 
nu pun explicit o întrebare. Cel putin nu la început. Pur şi sim- 
plu, ei abordează un subiect dintr-un unghi neașteptat care 
apasă pe butonul curiozitatii. 

Iată ce spune V.S. Ramachandran36: 


Studiez creierul uman, funcţiile și structura creierului uman. 
Și mi-ar plăcea să vă gândiţi un minut la ceea ce presupune asta. 
lată această masă gelatinoasă de un kilogram și 300 de grame 
pe care o poţi tine în palmă, iar ea poate contempla vastitatea 
spațiului interstelar. Poate contempla înțelesul infinitului și se poate 
contempla pe ea însăși contemplând înţelesul infinitului. 


Te-a intrigat? Pe mine, da. La fel, astronomul Janna Levin37 
a găsit o modalitate de a mă face extrem de curios în privința 
muncii ei. 

Vreau să vă gândiţi cu toţii, o secundă, la simplul fapt că, de 
departe, cea mai mare parte din ceea ce știm despre univers provine 
din lumină. Putem să stăm pe Pământ uitandu-ne la cerul nopții și 
să vedem stelele cu ochii noștri. Soarele ne arde vederea periferică. 
Vedem lumina reflectată de Lună. Iar întimpulcare a trecut de când 
Galileo și-a îndreptat telescopul rudimentar către corpurile cerești, 
universul cunoscut a venit la noi prin intermediul luminii, de-a 
lungul unor vaste ere de istorie cosmică. Și cu toate telescoapele 
noastre moderne, am reușit să punem cap la cap acest film mut 
uimitor despre univers - aceste serii de instantanee a căror origine 
duce înapoi tocmai către Big Bang. Și, cu toate acestea, universul nu 
este un film mut deoarece universul nu este silențios. Aș vrea să vă 
conving că universul are o coloană sonoră și că acea coloană sonoră 
este cântată de însuși spațiul cosmic, deoarece spațiul cosmic poate 
să bată ca o tobă. 


Curiozitatea este magnetul care atrage publicul către tine. 
Dacă il manuiesti eficient, poți transforma chiar și cele mai 
dificile subiecte în discursuri de succes. 

Şi, când spun „subiecte dificile”, nu mă refer numai la fizică 
avansată. Si mai grele sunt discursurile despre situaţii provo- 
catoare şi cauzele lor. Dacă vrei să promovezi idei noi despre 
HIV sau malarie sau sclavia umană, trebuie să fii conştient că 
oamenilor le este dificil să se deschidă în faţa acestor subiecte. 
Ei ştiu că, la un moment dat, se vor simţi incomodati de aces- 
tea. E mai tentant să le respingă mental de la început și să 
scoată iPhone-ul. Un bun mod de a contracara asta este să 
începi cu ceva care stârneşte curiozitate. 

După cum spuneam mai devreme, Emily Oster a făcut asta 
în discursul ei despre SIDA. În loc de obișnuita litanie de 
lucruri oribile la care se aştepta publicul, ea a început prin a 
întreba dacă cele patru lucruri despre SIDA în Africa pe care 
toți ne inchipuim că le stim sunt, de fapt, adevărate. Avea un 

diapozitiv unde erau enumerate. Păreau corecte, dar era clar 
că avea de gând să le conteste pe fiecare. $i uite-asa, o zona 
diferită a creierului a fost pusă în acţiune. Atenţia a fost 
câștigată. 

Dacă subiectul discursului tău este dificil, curiozitatea este, 
probabil, cel mai bun ambreiaj pentru a crea implicare. 


3. Arată un diapozitiv, videoclip sau obiect fascinant 
Uneori, cel mai bun „cârlig” de introducere este o fotografie 
sau o filmare superbă, de impact sau uimitoare. 

Artista Alexa Meade3 a început arătând o imagine frapantă 
a uneia dintre lucrările sale si rostind aceste cuvinte: „Poate 
vreţi să aruncaţi o privire mai atentă. În acest tablou, e ceva 
mai mult decât ceea ce apare la prima vedere. Şi da, este o 
pictură acrilică a unui bărbat, dar nu am pictat-o pe un șevalet. 
Am pictat-o direct pe bărbat”. Uau! 

Elora Hardy?9 a început aşa: „Când aveam nouă ani, mama 
m-a întrebat cum aş vrea să arate casa mea, iar eu am desenat 
o ciupercă fermecată”. Arată un desen copilăresc drăguţ. „Și 
ea chiar a construit-o.” Se aude cum publicul îşi ţine respiraţia 
când ea arată o imagine cu casa din bambus pe care a constru- 
it-o mama ei. Este doar pregătirea pentru o serie de imagini 
extraordinare ale propriilor lucrări de arhitect ale Elorei, dar 
vezi cât de rapid a atras spectatorii. După doar două propoziții, 
ei deja sunt captivati. 

Daca ai materialul potrivit, acesta este categoric un mod 
grozav de a începe un discurs. În loc să spui: „Azi mi-am pro- 
pus să vă vorbesc despre munca mea, dar, mai întâi, trebuie să 
vă explic contextul...”, poţi începe spunând doar: „Vreau să va 
arăt ceva”. 

Evident, această abordare poate funcţiona bine pentru 
fotografi, artişti, arhitecţi şi designeri, sau alte persoane a 
căror muncă este preponderent vizuală. Dar poate funcționa 
bine şi în cazul discursurilor conceptuale. Când David 
Christian a povestit istoria universului în optsprezece minute, 
a început cu un video înfățișând un ou bătut pentru omletă. 
Doar după aproximativ zece secunde iti dai seama că proce- 
dura se întâmpla invers - oul era dezbătut. Exact în acel 
moment, exact odată cu acest videoclip ciudat, el a dezvăluit 
firul roșu al poveștii sale... că există o direcţie a timpului. Că 
povestea universului este una de complexitate crescândă. 

O imagine minunată captează atenţia. Dar impactul deplin 
seproduce, adesea, prin dezvăluirea a ceva surprinzător despre 
ea. Carl Zimmer a început cu o imagine superbă, uimitoare, a 
unei viespi colorate ca o piatră prețioasă. Dar, apoi, a dezvăluit 
că aceasta supraviețuiește transformând gândacii in zombie si 
depunându-și ouăle în interiorul corpurilor lor comatoase (o 
altă introducere triumfătoare în acea nişă ciudată a discursu- 
rilor TED dedicate parazitilor de-a dreptul infricosatori). 

În funcţie de materialul pe care il vei prezenta, există o 
mulţime de moduri de a concepe introduceri şi mai interesan- 
te. „Imaginea pe care v-o voi arăta mi-a schimbat viaţa.” 

„Voi pune un videoclip care, la prima vedere, vi se va părea 
imposibil.” 

„Acesta este primul meu diapozitiv. Aveţi idee ce 
reprezintă?” 

„Până acum două luni şi jumătate, nicio ființă umană în 
viata nu-şi aruncase privirea pe acest obiect.” 

Găseşte acea introducere care ti se pare potrivită. Capti- 
vantă, dar şi autentică. Una care să-ţi mărească încrederea în 
tine pentru restul discursului. 

4. Tachinează, dar nu dezvălui 

Ocazional, speakerii isi încarcă prea mult paragraful de des- 
chidere. Practic, e ca şi cum ar spune de la început poanta unui 
banc. „Astăzi vă voi demonstra că secretul succesului ca antre- 
prenor este pur și simplu acesta: tenacitatea.” Un obiectiv 
vrednic de stimă. Dar vorbitorul, probabil, a pierdut deja aten- 
tia spectatorilor. Ei isi închipuie că deja ştiu despre ce va vorbi. 
Chiar dacă ceea ce urmează este plin de nuanţe, logică, pasi- 
une și persuasiune, ei s-ar putea să nu mai asculte. 

Să presupunem că, în schimb, discursul ar începe așa: „În 
următoarele minute, mi-am propus să dezvălui care cred eu că 
este cheia succesului ca antreprenor si cum poate oricine 
de aici să o cultive. Veţi găsi indicii în întâmplarea pe care am 
să v-o povestesc”. Probabil i-ai acorda acelui speaker câteva 
minute de atenţie în plus. 

Aşadar, în loc să spui tot încă de la început, imagineaza-ti 
ce tip de limbaj va seduce publicul, convingându-l să te înso- 
teasca în călătorie. Public diferit, limbaj diferit. Când eram 
mic, nu-mi plăcea să fiu târât la plimbare. Părinţii mei făceau 
eforturi vitejesti ca să obțină empatia publicului... dar dădeau 
greș. Spuneau lucruri precum: „Hai să facem o drumeţie pe 
munte. Vom vedea valea de sus, e o privelişte frumoasă”. Iar 
nefericitul de mine, în vârstă de şase ani, care, sincer, nu dădea 
doi bani pe privelişti, se văicărea tot drumul la dus şi la întors. 
Mai târziu, ei s-au desteptat si şi-au construit un discurs de 
convingere mult mai inteligent: ,,Ti-am pregătit o surpriză. 
O să mergem într-un loc special de unde poți să lansezi un 
avion de hârtie într-un spaţiu deschis de opt kilometri”. Ca fan 
al tuturor lucrurilor zburătoare, am ieșit pe usa înaintea lor. 
Era vorba despre aceeași drumeţie. 

E bine să păstrezi marile revelații pentru mijlocul sau sfâr- 
şitul discursului. În frazele de deschidere, singurul tău scop 


Introducerea și încheierea TED TALKS 209 


este să-i dai publicului un motiv să iasă din zona de confort si 
să te însoţească într-o călătorie uimitoare de descoperire. 

Aşa cum a subliniat J.J. Abrams în discursul său TED despre 
puterea misterului, filmul Fălci îşi datorează mare parte din 
impact faptului că regizorul Steven Spielberg a ascuns rechinul 
in prima jumătate a filmului. Sigur, știai că o să apară. Dar fap- 
tul că era invizibil a contribuit la suspansul creat. 

Când iti planifici discursul, nu strică să te inspiri de la 
Spielberg. Edith Widder a făcut exact asta, deși cu ajutorul 
altei creaturi acvatice. Când a ţinut un discurs despre cum a 
descoperit echipa ei calamarul uriaş, normal că voia o intro- 
ducere impresionantă. A arătat filmarea uluitoare cu calama- 
rul? A, nu. În schimb, pe diapozitivul ei introductiv a pus 
imaginea artistică de mare efect a krakenului, monstrul marin 
din legenda norvegiană, asemănător calamarului. Asta i-a per- 
mis să întemeieze povestea pe care urma să o spună pe rădă- 
cini mitologice. Momentul când apare calamarul uriaș este de 
100 de ori mai dramatic datorită faptului că a fost amânat. 

Această tehnică funcţionează pentru creaturi uimitoare, 
dar și pentru descoperiri uimitoare. Profesorul de la Harvard 
Fei-Fei Li a venit la TED în 2015 pentru a-şi prezenta cercetă- 
rile remarcabile, arătând cum învăţarea automatizată le-a per- 
mis computerelor să identifice vizual conţinutul fotografiilor. 
Dar nu a început cu o demonstraţie. A început cu o filmare cu 
un copil de trei ani care se uita la fotografii şi le recunoștea 
conţinutul. „E o pisică stand pe un pat.” „Băiatul mângâie ele- 
fantul.” Apoi, ea ne-a ajutat să înțelegem cât de uluitoare este 
abilitatea dovedită de copil si ce consecinţe ar exista dacă am 
putea instrui computerele să dezvolte capabilități similare. A 
fostunpreambul frumos la descrierea muncii ei. Demonstratiile 
uluitoare ale inteligenţei artificiale au venit mai târziu, iar noi 
am fost fascinati până la capăt. 

Dacă te decizi să tachinezi un pic, te rog ia aminte că totuși 
este foarte important să indici încotro te indrepti si de ce. Nu 
trebuie să arăţi rechinul, dar trebuie să ştim că va veni. Fiecare 
discurs necesită o hartă - un indiciu că știi încotro te indrepti, 
unde eşti și unde ai fost. Dacă ascultătorii tăi nu ştiu unde se 
află în structura discursului, se vor rătăci rapid. 


Când iti concepi introducerea, te poţi inspira din oricare sau 
din toate sugestiile de mai sus. Mai poţi încorpora și unele teh- 
nici discutate mai înainte: de exemplu, să spui o poveste sau 
să faci oamenii să râdă. Secretul este să găseşti ceva care ti se 
potrivește tie si subiectului discursului. Testează acel ceva pe 
prieteni. Dacă sună fals sau prea dramatic, schimbă-l. Tine 
minte doar că scopul tău este să convingi pe cineva, în doar 
câteva momente, că discursul tău va merita atenţia investită. 

Când lucram în industria revistelor, îi îndemnam pe redac- 
tori şi pe designeri să se gândească la copertele revistelor ca și 
cum acestea ar concura într-un război pentru atenţie în două 
etape. Mai întâi, războiul de jumătate de secundă: dacă o 
potenţială cititoare își arunca privirea pe standul de presă, era 
ceva interesant pe copertă care ar fi făcut-o să se oprească un 
moment? Apoi, războiul de cinci secunde: odată ce s-ar fi oprit 
să se uite, ar fi citit ceva suficient de captivant pe copertă încât 
să o facă să cumpere revista? 

Te poţi gândi la introducerea unui discurs în același mod, 
doar că timpii sunt diferiți. Mai întâi, este războiul de zece 
secunde: poţi face ceva în primele secunde petrecute pe scenă 
pentru a-ţi câştiga atenţia nerabdatoare a oamenilor în timp 
ce iti pregătești subiectul? Apoi este războiul de un minut: poți 
folosi apoi acel prim minut pentru a te asigura că ei sunt hotă- 
rati să te însoţească în călătorie până la capăt? 

Cele patru tehnici de mai sus oferă opțiuni excelente pentru 
a ieşi victorios din ambele etape ale războiului, dându-i astfel 
discursului tău cele mai mari șanse de succes. Poţi combina 
două sau mai multe în introducere, deși nu ar trebui să încerci 
să le foloseşti pe toate simultan. Alege-le pe cele care ți se par 
potrivite pentru tine. Iar apoi tu si publicul tău pe deplin con- 
centrat veţi pleca în excursie împreună. 


Șapte moduri de a încheia în forță 


Dacă ai reuşit să mentii atenţia oamenilor pe tot parcursul 
discursului, nu strica totul cu un final banal. Asa cum a expli- 
cat atât de bine Danny Kahneman în cartea sa Thinking, Fast 
and Slow* şi în discursul ţinut la TED, modul în care oamenii 
isi aduc aminte un eveniment poate fi foarte diferit de cum 
l-au trăit în realitate şi, când vine vorba despre amintiri, expe- 
rienta ta de la final este extrem de importantă. Pe scurt, daca 
finalul nu este memorabil, nici discursul în sine s-ar putea să 
nu fie. 

Iată cum să nu închei: 


e „Ei bine, timpul meu a expirat, aşa că o să termin aici.” 
(Adică aveai mult mai multe de spus, dar nu ne poți spune 
tot din cauza planificării proaste?) 

° „La final, aş dori să mulțumesc fantasticei mele echipe, 
care apare în această poză: David, Joanna, Gavin, 
Samantha, Lee, Abdul si Hezekiah. De asemenea, 


a 


* Carte apărută si in România cu titlul Gandire rapidă, gândire lentă, traducere de Dan 
Crăciun, Editura Publica, București, 2012 (n.t.). 

mulțumesc universităţii si sponsorilor.” (Dragut din par- 
tea ta, dar iti pasă mai mult de ei decât de ideea ta şi decât 
de noi, publicul tău?!) 

„Aşadar, dată fiind importanţa acestei chestiuni, sper ca 
putem începe o nouă conversaţie despre ea împreună.” 
(O conversaţie?! Nu e cam penibil? Care ar trebui să fie 
rezultatul acelei conversații?) 

„Viitorul este plin de provocări si de oportunităţi. Fiecare 
om de aici își dorește în sufletul lui să facă o schimbare. 
Haideţi să visăm împreună. Haideţi să fim schimbarea 
pe care vrem să o vedem în lume.” (Frumoase îndemnuri, 
dar cliseele nu prea ajută pe nimeni.) 

„Astfel se încheie argumentarea mea, aveţi vreo întreba- 
re?” (Sau cum să-ţi sabotezi singur aplauzele.) 

„Îmi pare rău că nu am avut timp să discut unele aspecte 
extrem de importante, dar sper că măcar v-aţi făcut o 
idee despre subiect.” (Nu-ţi cere scuze! Planifică mai atent! 
Treaba ta era să tii cel mai bun discurs posibil în timpul 
disponibil.) 

„În încheiere, aș vrea să subliniez că organizaţia mea ar 
putea să rezolve această problemă dacă am avea fonduri 
adecvate. Stă în puterea voastră să schimbaţi lumea ală- 
turi de noi.” (Aha, deci ăsta a fost, de fapt, un discurs de 
strângere de fonduri?) 

„Vă mulțumesc că sunteţi un public atât de minunat. 
Mi-a plăcut fiecare moment în care am stat aici, vor- 
bind cu voi. Voi păstra în inimă această experiență mult 
timp de-acum înainte. Aţi avut atâta răbdare și ştiu că 
veţi lua cu voi informaţiile pe care le-aţi aflat astăzi si 
veţi face ceva minunat cu ele.” (,,Multumesc” ar fi fost 
arhisuficient.) 

E şocant cât de multe discursuri pur şi simplu se fâsâie. Şi 
cât de multe altele trec printr-o serie de false finaluri, de parcă 
vorbitorul nu suportă ideea să plece de pe scenă. Dacă nu iti 
planifici încheierea cu atenţie, s-ar putea să te trezești adău- 
gând paragraf după paragraf. În sfârșit, ideea principală, asa 
cum ziceam... Aşadar, în concluzie... Și doar ca să subliniez din 
nou, motivul pentru care acest fapt contează... Și, desigur, este 
important să ţinem minte totuşi... A, şi încă ceva... Este obositor. 
Şi va strica efectul discursului. 

Iată şapte moduri mai bune de a încheia: 


1. Cadrul panoramic 

Pe parcursul discursului ai explicat la ce anume lucrezi. La 
sfârșit, decesănune arăţi imaginea de ansamblu, o paletă mai 
vastă de posibilităţi datorate muncii tale? 

David Eagleman?° a arătat cum creierul uman poate fi con- 
ceput ca un dispozitiv de recunoaștere a tiparelor si că, dacă ai 
conecta noi date electrice la un creier, acesta ar putea inter- 
preta acele date ca și cum ar proveni de la un organ senzorial 
nou-nout, astfel că ai percepe intuitiv aspecte complet noi ale 
lumii în timp real. El a încheiat sugerând posibilităţile nelimi- 
tate pe care această tehnologie le-ar aduce cu ea: 


Doar imaginati-va un astronaut care ar fi capabil să simtă starea 
generală de sănătate a Statiei Orbitale Internationale sau, dacă tot 
veni vorba, că ati putea să simtiti nivelurile invizibile ale sănătății 
voastre, cum ar fi glucoza din sânge și starea microbiomului vostru, 
sau să aveţi vedere la 360 de grade sau să vedeți în infraroșu sau 
ultraviolete. Așadar, cheia e aceasta: pe măsură ceînaintăm în viitor, 
vom fi capabil să ne alegem tot mai mult propriile dispozitive 
periferice. Nu mai trebuie să așteptăm ca Mama Natură să ne ofere 
darurile ei senzoriale în intervalul de timp ales de ea, ci, în schimb, 
ca orice bun părinte, ea ne-a dat uneltele necesare ca să ieșim în 

lume și să ne definim propria traiectorie. Așa că acum întrebarea 
este: cum vreți să iesiti în lume și să vă cunoasteti universul? 


2. Îndemnul la acţiune 
Dacă i-ai dat publicului tău o idee remarcabilă, de ce să nu-i 
dai, la final, şi un imbold ca să acţioneze? 

Profesorul de la Harvard Business School Amy Cuddy+ şi-a 
terminat discursul despre „posturi puternice” invitând oame- 
nii să le încerce în propriile vieți si să le transmită si altora. 


Dati-le mai departe. Impartiti-le cu oamenii, pentru că oamenii 
cărora le pot fi de folos cel mai mult sunt cei fără resurse și fără 
tehnologie și fără statut si fără putere. Dati-le mai departe pentru 
că le pot practica în intimitate. Au nevoie de corpurile lor, de un pic 
de intimitate și de două minute, și le pot schimba semnificativ 
cursul vieții. 


Poate că acest îndemn plin de încredere a contribuit la 
extraordinarul succes viral al discursului. 

În discursul său despre umilirea publică, îndemnul final la 
acţiune al autorului Jon Ronson? a fost admirabil de succint. 


Ceea ce e grozav la social media e că a dat o voce oamenilor fără 
voce, dar acum am început să creăm o societate a supravegherii, în 
care cel mai inteligent mod de a supraviețui este să ne întoarcem la 
a fi din nou fără voce. Haideţi să nu facem asta. 


3. Angajamentul personal f 

E bine să îndemni publicul să acționeze, dar, alteori, vorbitorii 
câştigă simpatie luându-și ei înşişi un angajament uriaş. Cel 
mai spectaculos exemplu la TED a fost când Bill Stone4 a vor- 
bit despre posibilitatea ca oamenii să se întoarcă pe Lună si 
despre convingerea lui că o expediţie ar crea o nouă industrie 

de mari proporţii si ar deschide explorarea spaţiului cosmic 
pentru o nouă generaţie. Apoi a spus asta: 


Aș vrea să închei aici punând la bătaie o miză la TED. 
Intentionez să conduc acea expediție. 


Un angajament personal precum acesta poate fi incredibil 
de convingător. iti aminteşti exemplul cu Elon Musk din pri- 
mul capitol? „În ceea ce mă priveşte, nu voi renunţa nicioda- 
tă şi subliniez: niciodată.” Acela a fost momentul-cheie când 
echipa SpaceX a căpătat din nou energie. 

În 2011, înotătoarea Diana Nyad44 a ţinut un discurs TED 
în care a descris cum a încercat să facă ceea ce nu mai reuşise 
nimeni: să înoate din Cuba până în Florida. Încercase de trei 
ori, uneori continuând să înoate constant 50 de ore, înfruntând 
curenții periculoși si intepaturile aproape letale ale meduzelor, 
şi totuşi esuand. La finalul discursului ei, a electrizat publicul 
spunând asta: 


Oceanul este încă acolo. Speranţa este încă vie. Și nu vreau să 
fiu femeia aceea nebună care face un lucru ani la rând, și încearcă 
și dă greș, și încearcă și dă greș, și încearcă și dă greș... Pot să înot 
din Cuba în Florida și voi înota din Cuba în Florida. 


Şi s-a ţinut de cuvânt - doi ani mai târziu, s-a întors la TED 
ca să descrie cum, la vârsta de 64 de ani, a reușit într-un final. 

Ca întotdeauna, e nevoie de judecată când iti iei un anga- 
jament important. Făcut greșit, poate duce la stânjeneală pe 
moment şi o pierdere a credibilitatii mai târziu. Dar, daca te 
pasionează să transformi o idee în acţiune, s-ar putea să merite 
să faci acest pas. 


216 TED TALKS Introducerea și încheierea 


4. Valori și viziune 

Poţi transforma ceea ce ai prezentat într-o viziune plină de 
inspiraţie sau speranță pentru ceea ce ar putea să fie? Multi 
vorbitori încearcă. Regretata Rita Pierson45, care a ţinut un 
frumos discurs despre faptul că profesorii trebuie să clădească 
relații apropiate cu elevii lor, a încheiat astfel: 


A preda si a învăţa ar trebui să fie surse de bucurie. Cat de 
puternică ar fi lumea noastră dacă am avea copii care nu s-ar teme 
să-și asume riscuri, care nu s-ar teme să gândească și care ar avea 
un susținător asiduu? Fiecare copil merită un susținător, un adult 
care să nu renunțe niciodată la el, care înțelege puterea legăturii 
‘umane și care insistă să fie cea mai bună versiune a sa. E grea 
această misiune? Sigur că da. O, Doamne, sigur că da. Dar nu este 
imposibilă. Putem face asta. Suntem educatori. Ne-am născut ca să 
facem o diferență. Vă mulțumesc foarte mult. 


Rita a decedat la câteva luni după ce a ţinut acest discurs, 
dar îndemnul ei continuă să aibă ecouri. Profesoara Kitty 
Boitnott i-a scris un text emotionant în omagiu: „Nu am cunos- 
cut-o şi nu am auzit de ea până astăzi, însă astăzi, prin discur- 
sul ei, mi-a atins sufletul şi mi-a amintit de ce predau de peste 
trei decenii”. 


5. O recontextualizare satisfăcătoare 

Uneori, vorbitorii găsesc un mod elegant de a încadra dintr-un 
unghi nou subiectul pe care l-au prezentat. Terapeuta Esther 
Perel46 a făcut apel la o abordare nouă, mai onestă, a infideli- 
tatii, care să includă posibilitatea iertării. Ea a încheiat astfel: 


Privesc aventurile amoroase dintr-o perspectivă dublă: durere și 
trădare pe de o parte, evoluție și autodescoperire, de cealaltă - ce 
efect a avut asupra ta și ce a însemnat pentru mine. Așa că, atunci 

când un cuplu vine la mine după ce o aventură a ieșit la iveală, 
deseori le spun asta: în zilele noastre, în Occident, cei mai mulți 
dintre noi vom avea două sau trei relații importante sau căsătorii, 
iar unii dintre noi vor face asta cu aceeași persoană. Prima voastră 
căsătorie s-a terminat. Ati vrea să o creați pe a doua împreună? 


Iar Amanda Palmer47, care a provocat industria muzicală 
să-şi regandeasca modelul de business, a încheiat aga: 


Cred că oamenii au fost obsedati până acum de întrebarea 
greșită, și anume: „Cum să-i facem pe oameni să plătească pentru 
muzică?” Ce-ar fi să începem să ne întrebăm: „Cum să-i lăsăm pe 
oameni să plătească pentru muzică?” 


În ambele cazuri, o întrebare surprinzătoare a adus cu ea 
un moment plăcut de inspiraţie şi desăvârşire, invitând la lungi 
ovatii în picioare. 


6. Simetria narativă 

Un discurs construit atent pe un fir roșu poate furniza o con- 
cluzie satisfăcătoare făcând trimitere înapoi la introducerea 
sa. Steven Johnson şi-a început discursul despre sursa ideilor 
dezvăluind semnificaţia cafenelelor din Britania industrială. 
Acestea erau locuri unde intelectualii se adunau pentru a se 
stimula reciproc. Către final, el a povestit modul interesant în 
care a fost inventat GPS-ul, ilustrând toate argumentele sale 
despre cum apar ideile. Și apoi, cu o mișcare inteligentă, a 
remarcat că GPS-ul a fost folosit probabil de toată lumea din 
public în acea săptămână pentru a face lucruri precum... găsi- 
rea celei mai apropiate cafenele. Poţi auzi în public un mic 
murmur de apreciere si aplauze pentru modul satisfăcător în 
care naraţiunea a făcut un cerc complet. 

7. Inspirația lirică 

Uneori, dacă discursul a atins o coardă sensibilă, se poate 
încheia cu un limbaj poetic care sondează adânc în aspecte ce 
tin de suflet. Nu ar trebui să tratezi asta superficial. Dar, când 
funcționează, este chiar ceva frumos. Iată cum şi-a încheiat 
Brené Brown discursul despre vulnerabilitate: 


Iată ce am descoperit: să ne lăsăm văzuți, văzuți în profunzime, 
văzuți cu vulnerabilitate; să iubim din toată inima, chiar dacă nu 
există nicio garanție... să practicăm recunostinta și bucuria în acele 
momente de spaimă, când ne întrebăm Pot să te iubesc atât de mult? 
Pot să cred în asta cu pasiune? Pot să fiu atât de înfocat în privinţa 
asta?, doar pentru a putea să ne oprim... și să spunem: „Sunt atât de 
recunoscător, pentru că, dacă mă simt atât de vulnerabil, înseamnă 
că sunt viu”. Și, nu în ultimul rând, ceea ce cred că este cel mai 
important este să fii convins că ești suficient. Pentru că, atunci când 
acționăm simtindu-ne suficienţi, atunci încetăm să mai tipam si 
începem să ascultăm, suntem mai amabili și mai blânzi cu oamenii 
din jurul nostru și cu noi înșine. Asta e tot ce am. Vă mulțumesc. 


Iar avocatul pentru drepturile omului Bryan Stevenson şi-a 
încheiat discursul de mare succes despre nedreptatile sistemu- 
lui de încarcerare din SUA astfel: 


Am venit la TED deoarece consider că multi dintre dumneavoastră 
intelegeti că arcul moral al universului este lung, dar se îndoaie in 
direcția dreptății. Că nu putem fi ființe umane pe deplin evoluate 
până nu ne pasă de drepturile omului și de demnitate. Că toată 
supraviețuirea noastră este legată de supraviețuirea tuturor. Că toate 
viziunile noastre despre tehnologie, design, divertisment și 
creativitate trebuie să fie corelate cu viziunile despre umanitate, 
compasiune și justiție. Și, mai mult decât orice, pentru cei care 
impartasiti aceasta idee, am venit doar să vă spun să nu vă luați ochii 
de la premiu, rezistati. 

Repet, nu poţi face asta superficial. Are efect doar dacă 
restul discursului a pregătit deja terenul şi când este clar că 
speakerul și-a câştigat dreptul de a evoca o astfel de simtire. 
Dar, în mâinile potrivite și la momentul potrivit, aceste înche- 
ieri pot fi transcendentale. 

Indiferent ce tip de final alegi, asigură-te că este ceva plani- 
ficat. Un paragraf elegant de sfârşit, urmat de un simplu „mul- 
tumesc”, oferă cea mai bună sansa de a avea un final satisfăcător 
pentru eforturile tale. Merită să îl gândeşti cu atenţie. 

Pe scenă 


] 4 Tinuta 
CU CE SĂ MĂ ÎMBRAC? 


Multi vorbitori își fac griji în privința hainelor cu care ar trebui să se 
îmbrace pentru a face cea mai bună impresie. Și, probabil, eu sunt ultima 
persoană la care ar trebui să apeleze pentru sfaturi în privința asta. Sunt 
tipul care, odată, a apărut pe scenă cu frumoasa mea vestă tricotată, de 
un galben strălucitor, pusă peste un tricou negru super la modă și 
cu pantaloni negri, gândindu-mă că arăt senzațional, în timp ce publicul 
se întreba: De ce s-a îmbrăcat omul ăsta ca o albină? 


De aceea, am pasat această secțiune directorului de conți- 
nut TED, Kelly Stoetzel, care are un gust fantastic la îmbrăcă- 
minte si o abilitate magnifica de a face invitaţii să se simtă in 
largul lor. Iată sfaturile ei. 


Kelly Stoetzel scrie: 


Ultimul lucru de care ai nevoie în orele de dinaintea discur- 
sului este să fii stresat din cauza hainelor, iar alegerea unei 
ţinute este ceva ce poți bifa din timp de pe lista cu sarcini de 
rezolvat. 

În majoritatea situaţiilor când trebuie să vorbeşti în public, 
tot ceea ce contează este să porţi ceva în care te simți grozav. 
La TED ne plac hainele obișnuite de zi cu zi, care ne dau sen- 
zatia că ne aflăm împreună într-o tabără. La alte evenimente, 
ti s-ar putea solicita să porţi costum si cravată. E preferabil ca 
primele gânduri subconstiente ale publicului despre tine să nu 

fie niciunul dintre următoarele: demodat, șleampăt, fără gust, 
banal sau s-a străduit prea mult. Dar, dacă eviti aceste potentia- 
le capcane, să porți ceva care te face să te simţi bine te va ajuta 
să transmiti un semnal de încredere si relaxare. Iar publicul va 
răspunde bine la asta. Mă crezi sau nu, îmbrăcămintea ta poate 
realiza o legătură cu publicul chiar înainte să deschizi gura. 

Când iti vei alege hainele, sunt câteva întrebări pe care ar 
trebui să ţi le pui, cum ar fi: Există un cod de ținută obligatoriu? 
Cum vor fi cel mai probabil îmbrăcați spectatorii? Ideea este sa 
te îmbraci oarecum la fel ca ei, dar un pic mai elegant. 

Vei fi filmat? Dacă da, evită să porţi alb strălucitor (poate 
strica filmarea) sau negru-taciune (risti să arăţi ca un cap plu- 
titor), sau orice cu un model unduitor sau în dungi (poate pro- 
voca un efect ciudat, pâlpâitor, moiré’ pe ecran). 

Vei folosi un microfon atașat după ureche? Aici sunt câteva 
riscuri. De exemplu, s-a întâmplat de mai multe ori ca speake- 
rul să-și înceapădiscursul, când niște clinchete tari, ciudate au 
izbucnit de nicăieri. Erau cerceii care se loveau de tija microfo- 
nului. Evită cerceii care atârnă! De asemenea, barba bărbaţilor 
poate zgâria microfonul, ceea ce provoacă sunete neplăcute. 

Dacă foloseşti accesorii, evita bratarile zăngănitoare, pre- 
cum si orice este lucios si ar putea provoca reflexii. Esarfele 
pot fi un bun mod de a aduce un strop de culoare dacă ai ales 
să porţi ceva în culori neutre. 

Probabil vei purta bateria microfonului la centură, asa că 
te vei simți cel mai în siguranță dacă ai o curea bine prinsă sau 
o linie definită a taliei unde poți atașa bateria. 

Cum va arăta scena? Ia în calcul să porţi ceva viu colorat 
care să te evidentieze de fundal. Gandeste-te că te imbraci si 


* Falduri perturbatoare în imaginile de televiziune (n.t.). 

pentru cei care stau în ultimul rând. Invitata de la TEDWomen 
Linda Cliatt-Wayman a purtat o rochie splendidă de culoare 
roz-aprins, care a garantat că nu avea să se piardă în decor, și 
toți ochii au fost pe ea din clipa când a urcat pe scenă si până 
la aplauzele finale. 

Publicului îi plac culorile îndrăznețe, vibrante, si la fel si 
camerei de luat vederi. 

Hainele croite pe corp tind să dea mai bine pe scenă decât 
tinutele largi, lălâi. Caută ceva care iti conturează silueta si 
asigură-te că este de mărimea potrivită - nici prea strâmt, nici 
prea larg. 

Deşi e bine să tii cont de aceste reguli generale, exprimările 
stilistice personale au întotdeauna întâietate. Cu câteva săptă- 
mâni înainte de TED2015, am trimis vorbitorilor o informare 
de reamintire cu câteva recomandări, inclusiv aceea ca bărba- 
tii să stea departe de cravate. Prezentatorul de radio Roman 
Mars a replicat: „De ce fără cravate? Cravatele sunt grozave”. 
I-am spus că, dacă îi plac în mod deosebit cravatele, să ignore 
sugestia noastră. A purtat o cravată, s-a simțit grozav, a arătat 
grozav şi s-a încadrat perfect în decor. Designerul de cărți Chip 
Kidd a încălcat și el în mod încântător regula TED „fără cra- 
vate”, cu gustul lui desăvârşit în materie de modă. 

Dacă tot nu ai idee cu ce să te îmbraci, du-te la cumpărături 
cu un prieten priceput la modă. Uneori, modul în care te vezi 
în oglindă nu este exact la fel cu cel în care te văd ceilalți. 
Aproape întotdeauna fac asta, şi am regretat datile când nu am 
făcut-o. Opinia altcuiva poate fi de nepretuit. 

Înainte să apari pe scenă, fii sigur că hainele tale sunt căl- 
cate cum trebuie. îmbrăcămintea sifonata este cel mai simplu 
mod de a transmite că nu ţi-a păsat prea mult. Dacă vorbeşti 
în a doua parte a zilei, cel mai bine ar fi să-ţi aduci hainele pe 
un umeras și să te schimbi când se apropie ora prezentării tale. 

O lecţie importantă pe care am invatat-o pe propria-mi piele: 
dacă te gândeşti sa folosești fierul de călcat de la hotel, calca-ti 
hainele în seara de dinainte şi încearcă mai întâi fierul pe un 
prosop. Aceste fiare de călcat nu sunt întotdeauna în cea mai 
bună formă şi pot avea scurgeri sau pot fi murdare. (Echipa 
TED Fellows are în dotare o mașină de călcat cu aburi com- 
pactă, uşor de împachetat, pentru a-i ajuta pe vorbitorii 
„şifonaţi”!) 

Sugerez să iti repeti discursul îmbrăcat în ţinuta pe care o 
vei purta pe scenă. Mi-aduc aminte de o invitată căreia i s-au 
sucit hainele încă de când a început să vorbească, iar ambele 
bretele de la sutien i-au căzut de pe umeri şi i-au atârnat pe 
braţe aproape tot restul discursului. Editorii noştri au făcut un 
pic de magie pentru ca întâmplarea neplăcută să nu se observe 
în materialul video, dar s-ar fi putut evita asta cu o repetiţie în 
ţinuta respectivă si câteva ace de siguranță. 

Încă o dată, cel mai important lucru este să porţi, pur si 
simplu, ceva care iti sporeşte încrederea în tine. E ceva ce poţi 
controla în avans. Şi iti va lua de pe cap un motiv de îngrijorare, 
dandu-ti, în schimb, un avantaj. 


Și înapoi la Chris: 


Mulţumesc, Kelly. Cititorule, ia aminte! 

Şi, la urma urmelor, nu-ţi bate capul excesiv cu asta. 
Pasiunea ta si ideile tale contează mult mai mult decât cum 
arăţi. 

` Când profesorul Barry Schwartz a apărut pe scena TED de 
la Oxford pentru discursul său despre paradoxul alegerii, era 
o zi torida de vară si el purta un tricou si pantaloni scurți. Mi-a 
spus că, dacă ar fi ştiut că îl filmăm și îl punem online, s-ar fi 

îmbrăcat cu altceva. Dar asta nu i-a împiedicat discursul să fie 
vizualizat de şapte milioane de ori. 

Amanda Palmer spune că singurul ei regret în privinţa pre- 
gătirii discursului a fost că a purtat o bluză gri care s-a întunecat 
la subrat din cauza transpiratiei. Dar publicul a considerat ca 
asta a făcut parte tot din viziunea ei asupra vieţii, de a încălca 
regulile, asa că discursul a avut un succes uriaș si live, si online. 

Așadar, ca să recapitulăm: 


1. Fă ce a zis Kelly. 

2. Alege din timp o ţinută în care te vei simţi 
confortabil. 

3. Concentrează-te pe ideile tale, nu pe haine! 

] 5 Pregătirea mentală 
CUM ÎMI STĂPÂNESC EMOŢIILE? 


Frica ne declanșează tuturor reacția străveche de luptă sau fugă. Corpul 
tău se umple de chimicale, pregătindu-se să lovească sau să o ia la goană. 
Acest lucru se poate măsura fizic prin cantitatea uriașă de adrenalină care 
se revarsă prin fluxul tău sangvin. 


Adrenalina este minunată atunci când ai nevoie de forță ca 
să alergi prin savană până la un loc sigur şi, cu siguranţă, poate 
aduce un plus de energie și entuziasm prezenţei tale pe scenă. 
Dar prea multă adrenalină nu e bună. Îți usucă gura și îţi gâtuie 
vocea. Rolul ei este să imprime putere mușchilor, iar dacă 
aceştia nu sunt folosiţi, încep să tremure din cauza fluxului de 
adrenalină, de unde si tremuratul asociat cu stările extreme 
de nervozitate. 

Unii antrenori recomandă medicamentele în astfel de situ- 
atii, dar dezavantajul acestora este că iti pot slăbi tonusul. 
Există multe alte strategii de contracarare a adrenalinei, prin 
care o poți utiliza în avantajul tău. 

Să revenim la Monica Lewinsky. În capitolul 1, a descris 
intensitatea emoţiilor sale pe când se pregătea pentru discur- 
sul TED. Dacă ea a reușit să-și depăşească nervozitatea, cred 
că şi tu poți. În propriile ei cuvinte, iată cum a procedat: 


În anumite forme de meditație, ești îndrumat să te concentrezi 
pe respirație sau pe mantra ta atunci când gândurile iti zboară sau 
tise instalează „mintea de maimuţă”. Așa am făcut eu cu anxietatea. 

M-am străduit să-mi reamintesc scopul discursului meu cât mai des 
posibil. Una dintre cele două mantre ale mele a fost ASTA CONTEAZĂ. 
(De altfel, am mâăzgălit-o și în capul primei pagini a discursului pe 
care l-am avut cu mine pe scenă.) Cealaltă mantra care m-a ajutat 
mult a fost POT SĂ FAC ASTA. 

Dacă vei sta pe o scenă, adresându-te unui public, înseamnă că 
cineva, undeva, a decis că ai ceva important de împărtășit cu ceilalți. 
Am petrecut timp repetându-mi mie însămi că discursul meu i-ar 
putea ajuta și pe alții care suferă. M-am agăţat ca de un colac de 
salvare de semnificaţia și scopul discursului meu. 

Am avut instrumente care au funcţionat. Mi-am folosit toate 
resursele de sprijin și mi-am umplut rezervorul emoțional cât am 
putut de mult pentru ziua discursului și perioada care a precedat-o. 
În ultimii șaptesprezece ani, am petrecut foarte mult timp învățând 
să-mi gestionez anxietatea și trauma din trecut. În dimineața 
discursului, nu într-o ordine anume, am folosit biorezonanta, 
exercițiile de respirație, o terapie numită Tehnica de Eliberare 
Emotionala (care constă în stimularea prin bătăi ușoare în niște 
puncte specifice, am făcut asta în culise, cu câteva momente înainte 
să vorbesc), am incantat, am făcut diverse exerciții de încălzire cu 
antrenorul meu de vorbit în public, am ieșit la o plimbare ca să pun 
în mișcare adrenalina prin corp, am râs cel puțin o dată, m-am 
vizualizat calmă și, în cele din urmă, mi-am luato postură puternică 
(norocul meu, cu ajutorul inimitabilei Amy Cuddy). 

Au fost mai multe momente în care mi-am pus la îndoială 
abilitatea de a duce discursul la bun sfârșit. În noaptea de dinaintea 
repetitiei de conținut a discursului, cu trei săptămâni înainte de 
conferință, am izbucnit în lacrimi, exasperată că discursul meu 
părea că nu se leagă. Mi-am propus să mă retrag de la conferință 
după repetiție, dar am fost șocată de primirea pozitivă de care a avut 
parte. Mă aşteptam la o grămadă de Totuși... și Dar.Însă nu au venit. 

După feedbackul primit, m-am mai gândit un timp, încă 
nesigură, dar, până la urmă, am ajuns la concluzia că, dacă oamenii 
care sunt experți la discursuri TED au considerat că discursul meu e 

suficient de convingător, atunci artrebui să-l tin; pur și simplu, eram 
prea aproape de ziua cu pricina. 

De-a lungul întregului proces, de câte ori m-a cuprins îndoiala, 
m-am concentrat cât am putut pe mesajul pe care voiam să-l 
transmit, și nu pe mesager. De câte ori m-am simțit anxioasă sau 
nesigură, a trebuit să mă încurajez singură și să încerc să mă conving 
că tot ce aveam de făcut era să mă străduiesc cât mai mult... și că, 
dacă mesajul meu avea să ajungă chiar și numai la o singură 
persoană și să o ajute să se simtă mai putin singură în lupta ei cu 
rușinea și cu umilirea publică online, merita tot efortul. 

S-a dovedit că această experiență mi-a schimbat viata din multe 
puncte de vedere. 


Acesta este cel mai exhaustiv set de instrumente de control 
al emoțiilor pe care îl vei vedea vreodată. Ar trebui să încerci 
să practici toate tehnicile Monicăi? Nu. Fiecare om e diferit. 
Dar faptul că ea a fost capabilă să transforme teama paralizan- 
tă într-o prezenţă scenică antrenantă, calmă, încrezătoare ar 
trebui să încurajeze pe toată lumea că acest lucru este 
posibil. 

Iată ce recomand eu: 


Foloseste-ti teama ca să te motivezi. Acesta este 
rolul ei. Îți va uşura sarcina de a-ţi lua un angajament 
serios să-ţi repeti discursul de oricâte ori este nevoie. 
Făcând asta, încrederea ta va creşte, teama va da înapoi, 
iar discursul tău va fi mai bun decât ar fi fost altfel. 


Lasa-ti corpul să te ajute! Sunt mai multe lucruri 
importante pe care le poți face înainte de a te duce pe 
scenă, care ajută foarte mult să eviti fluxul de adrenali- 
nă. Primul şi cel mai important este să respiri. Respiră 
adânc, ca atunci când meditezi. Infuzia de oxigen aduce 

calmul odată cu ea. Poti face asta si daca esti aşezat în 
public, așteptând să fii invitat sus. Pur şi simplu, trage 
adânc aer în piept până în abdomen şi expiră încet. 
Repetă de încă trei ori. Dacă nu ești pe scenă și simţi că 
tensiunea ţi se adună în piept, n-ar strica să încerci niște 
exerciţii fizice mai viguroase. 

La TED2014, eram extrem de stresat de perspectiva 
de a-l intervieva pe Richard Ledgett de la NSA despre 
controversa provocată de Edward Snowden. Cu zece 
minute înainte de sesiune, am fugit pe un coridor din 
culise si am început să fac flotări. Si nu mă mai puteam 
opri. Am făcut cu 30% mai multe decât maximul de care 
îmi închipuiam că sunt capabil. Totul era din cauza 
adrenalinei şi, consumand-o astfel, mi-am recăpătat 
calmul si încrederea. 


Bea apă. Cel mai neplăcut aspect al emoţiilor este 
când adrenalina iti usucă gura si nu mai poţi vorbi. 
Tinerea sub control a adrenalinei, cum ziceam mai sus, 
este cel mai bun antidot, dar e bine şi să te asiguri că eşti 
hidratat cum trebuie. Cu cinci minute înainte de a te 
urca pe scenă, încearcă să bei otreime de sticlă de apă. 
Va împiedica să ti se usuce gura. (Dar nu face asta cu 
prea mult timp înainte de discurs. Salman Khan a 
făcut-o şi a trebuit să alerge la toaletă chiar înainte de 
începere. S-a întors exact la timp.) 


Evita să vorbeşti pe stomacul gol. Cand ai emoții, 
să mănânci este, probabil, ultimul lucru la care-ţi sta 
gândul, dar un stomac gol iti poate exacerba anxietatea. 
Ia o gustare sănătoasă cu aproximativ o oră înainte de a 
vorbi şi/sau ţine la îndemână un baton proteic. 

Adu-ti aminte de puterea vulnerabilitatii. 
Spectatorii îi încurajează pe vorbitorii care au emoţii, 
mai ales dacă aceştia pot găsi un mod de a recunoaște 
asta. Dacă te încurci sau te bâlbâi puţin în timpul intro- 
ducerii, este OK să spui: „Hopa, scuze, sunt un pic emo- 
tionat”. Sau „După cum v-aţi dat seama, nu vorbesc des 
în public. Dar subiectul acesta este prea important pen- 
tru mine ca să fi refuzat invitaţia”. Spectatorii te vor sim- 
patiza şi mai mult. În sala Sydney Opera House, 
încărcată până la refuz, cântăreaţa şi compozitoarea 
Megan Washington a mărturisit publicului TEDx că 
toată viaţa s-a luptat cu un defect de vorbire evident. 
Sinceritatea ei si stângăcia iniţială au facut ca melodia 
pe care a interpretat-o fără cusur să fie cu atât mai 
glorioasa. 


Găseşte „prieteni” în public. Încă de la începutul 
discursului, caută în public chipuri care iti par empatice. 
Dacă poţi găsi trei sau patru în diferite zone ale sălii, 
adresează-le lor discursul, mutandu-ti privirea pe rând 
de la una la alta. Toată lumea din sală va observa că te 
conectezi cu publicul, iar încurajarea pe care o vei primi 
de la aceste chipuri iti va da calm și încredere. Ai putea 
chiar să-ţi aduci câţiva prieteni buni si să-i rogi să stea 
printre spectatori. Vorbeste-le lor. (Bonus, faptul că le 
vorbeşti prietenilor te va ajuta să-ţi găseşti si tonul potri- 
vit al vocii.) 


Pregateste-ti un plan de rezervă. Dacă esti îngrijo- 
rat că unele lucruri ar putea să meargă prost, e bine să 
ai pregătite câteva soluţii de rezervă. Ti-e teamă că ai 
să uiţi ce voiai să spui? Tine-ti notițele sau scenariul la 

îndemână. (Roz Savage şi le-a ascuns în cămașă. Nu a 
deranjat pe nimeni când ea s-a încurcat de vreo două ori 
şi le-a consultat.) Te sperie gândul că tehnologia ar 
putea s-o ia razna si vei fi nevoit să improvizezi? Ei bine, 
în primul rând este problema organizatorului, dar nu 
strică să ai pregătită o mică întâmplare de povestit dacă 
va fi nevoie să umpli timpul, și cu atât mai bine dacă e 
personală. „În timp ce ei se ocupă de reparaţii, vreau să 
vă povestesc ce conversaţie am avut cu șoferul de taxi...” 
sau „Ah, e grozav. Acum am ocazia să vă spun ceva ce a 
trebuit să tai din discurs din considerente de timp...” 
Sau „Grozav, avem la dispoziţie câteva minute în plus. 
Asa că permiteti-mi să vă adresez eu vouă o întrebare. 
Cine de aici a facut vreodata...?” 


Concentrează-te pe ceea ce prezinti. Sugestia 
Monicăi de a-ţi scrie ASTA CONTEAZĂ pe notițe este 
minunată. Acesta este absolut cel mai bun sfat pe care 
ţi-l pot da. Nu este despre tine, este despre ideea care te 
pasionează. Treaba ta este să fii acolo în serviciul ideii, 
să o oferi ca pe un cadou. Dacă poți păstra asta în minte 
în timp ce pasesti pe scenă, ti se va părea eliberator. 


Cântărețul Joe Kowan era paralizat de emoții atât de tare, 
încât nu reușea să facă ceea ce îi plăcea cel mai mult: să le 
cânte oamenilor. Așa că el şi-a confruntat directaceastă teme- 
re, fortandu-se să cânte in săli mici chiar si atunci când isi 
auzea scăpările din voce cauzate de emoţii şi scriind, in cele 
din urmă, un cântec despretracul de scenă pe care îl interpreta 
la nevoie în timpul spectacolelor. Spectatorilor le plăcea, iar el 
a ajuns să-și accepte emoţiile ca pe niște prieteni. El are un 
discurs încântător (şi un cântec) în care explică cum a reușit. 


234 TED TALKS Pregătirea mentală 


La o conferinţă în Toronto, cu cincisprezece ani în urmă, 
am văzut cum romanciera Barbara Gowdy a înghețat pe scenă. 
Pur şi simplu, stătea acolo, tremurând. Nu mai reușea să vor- 
bească. Crezuse că urma să i se ia un interviu, dar, în ultima 
clipă i s-a spus că trebuia să ţină un discurs. Frica îi emana prin 
toți porii. Dar atunci s-a întâmplat ceva fantastic. Publicul a 
început să o aplaude si să o ovationeze. Ea a început, ezitanta, 
apoi s-a oprit. Mai multe aplauze. Si atunci, ea a început sa 
dezvăluie cele mai intime şi elocvente observaţii despre modul 
ei de a gândi și de a scrie. A fost cel mai memorabil discurs al 
conferinţei. Dacă ar fi urcat încrezătoare pe scenă și ar fi înce- 
put să vorbească, nu am fi ascultat-o cu atâta atenţie si nici nu 
ne-am fi implicat emotional atât de mult. 

Tracul nu este un blestem. El poate fi transformat specta- 
culos. Împrieteneşte-te cu nervozitatea, aduna-ti curajul - si 
incepe sa vorbesti! 

] 6 Logistica 
PUPITRU, MONITOR, NOTITE SAU... NIMIC (ȘI UN NOD ÎN GÂT)? 


Amenajarea locului in care vei tine discursul contează foarte mult. 
Compară aranjamentul A: un speaker stând pe un podium în spatele unui 
pupitru masiv, colturos, citind un text scris în prealabil unui public destul 
de îndepărtat, cu aranjamentul B: un speaker stând neprotejat pe o scenă 
mică, înconjurat de public din trei părți. 


Ambele sunt exemple de vorbit în public, dar, de fapt, sunt 
activități foarte diferite. Aranjamentul B poate părea înspăi- 
mântător. Stai acolo în picioare, vulnerabil, fără laptop, fără 
scenariu, cu întregul corp la vedere, fără să ai unde să te 
ascunzi, dureros de conştient de toți ochii care te privesc fix 
destul de îndeaproape. 

Aranjamentul A a evoluat de-a lungul vremii pentru a răs- 
punde nevoilor oricărui vorbitor. Înainte de inventarea electri- 
citatii, un vorbitor avea, poate, un mic pupitru pe care să-și 
pună nişte notițe. Dar, pe parcursul secolului XX, pupitrele 
(sau podiumurile) au devenit tot mai mari, pentru a face loc 
unei lumini pentru textul scris, butoanelor pentru schimbarea 
diapozitivelor si, mai recent, unui laptop. A existat chiar si o 
teorie conform căreia, prin ascunderea corpului vorbitorului 
aproape în întregime, astfel încât să i se vada doar fata, îi spo- 
reai autoritatea, probabil prin asocierea subconstienta cu un 
predicator la amvon. Deliberat sau neintentionat, cert este ca 
efectul unor pupitre masive a fost acela de a crea o uriașă bari- 
eră vizuală între vorbitor şi public. 

Din punctul de vedere al celui care vorbeşte, ar putea fi 
foarte confortabil. Cum să nu-ţi placă? Tot ce-ţi trebuie pentru 
discurs e acolo, la îndemână. Si te simți în siguranță. Pur si 
simplu, nu mai contează dacă ai uitat să-ţi lustruiesti pantofii 
sau ai cămașa putin sifonata. Nimeni nu poate vedea asta. Ai 
un limbaj al trupului stângaci sau o postură proastă? Nicio pro- 
blemă. Pupitrul ascunde și asta. Cam tot ce se vede este chipul 
tău. Ce usurare! Ura! 

Dar, din punctul de vedere al spectatorilor, este o mare 
pierdere. Am dedicat un întreg capitol discuţiei despre impor- 
tanta de a realiza o conexiune emoţională între public şi spea- 
ker. Şi o parte semnificativă din asta derivă din disponibilitatea 
speakerului de a fi vulnerabil. Este o interacțiune tăcută, dar 
puternică. Daca un vorbitor lasă garda jos, la fel va face si 
publicul. Dacă un vorbitor rămâne distant şi precaut, la fel va 
fi şi publicul. 

Cofondatorul TED, Richard Saul Wurman, a fost neclintit 
în privinţa acestui subiect. Fără podiumuri! Fără pupitre! Fără 
discursuri citite! Îi displăcea orice transforma relaţia dintre 
public şi vorbitor în ceva formal. (Aici era inclusă si purtarea 
cravatelor, pe care a interzis-o de-a dreptul. Când un invitat, 
Nicholas Negroponte, nu s-a conformat si a apărut pe scenă în 
costum cu cravată, Richard s-a repezit pe scenă cu o foarfecă 
şi i-a tăiat cravata!) 

Acest punct de vedere a fost unul dintre motivele pentru 
care conferințele TED s-au diferențiat de cele cu care erau 
obişnuiţi oamenii. Vorbitorii au fost forțați să fie vulnerabili. 
Iar spectatorii au răspuns favorabil. 

Dacă te poţi obisnui cu ideea, un discurs ţinut în fata unui 
public fără un pupitru la mijloc este cea mai bună aborda- 
re. Vasta majoritate a discursurilor TED sunt astfel, iar noi 

încurajăm pe toată lumea să încerce. Dar este loc de compro- 
misuri, si la conferințele TED din prezent am ajuns la conclu- 
zia că există o diversitate de modalităţi de a ţine un discurs, 
atât de dragul varietatii, cât si pentru a satisface nevoile unui 
anumit invitat. E util pentru vorbitori să-şi depăşească zona de 
confort. Dar, aşa cum povesteam mai devreme, uneori poți să 
şi exagerezi. Am învăţat de la Daniel Kahneman si de la alții 
că a lăsa pe cineva să vorbească într-un decor care îl face să se 
simtă încrezător şi îi permite să-şi găsească natural cuvintele 
cele mai adecvate contează chiar mai mult decât maximizarea 
vulnerabilitatii. 

Asadar, scopul acestui capitol este sa te ajute sa intelegi 
intreaga gama de variante si apoi sa gasesti modul de a vorbi 
care ti se potriveste cel mai bine. 

Prima intrebare-cheie este: pentru a-ti reda eficient discur- 
sul, de câte notițe vei avea nevoie să consulti? Dacă l-ai învăţat 
pe de rost sau daca îl poţi susține doar cu ajutorul unei scurte 
liste de idei principale, alegerea este simplă. Du-te pe scenă si 
tine discursul direct, de la om la oameni. Fără pupitru, fără 
nimic în fata, doar tu, cu un singur cartonas de notițe în mână, 
şi publicul. Din multe puncte de vedere, acesta este standar- 
dul de aur spre care ar trebui să tintesti. Este cea mai buna 
ocazie pe care o ai de a crea o legătură puternică între tine si 
ascultători, pe baza vulnerabilitatii tale percepute. 

Dar nu toată lumea se poate acomoda cu această variantă 
şi poate că nu fiecare discurs justifică timpul necesar pentru a 
te pregăti cum trebuie în această situaţie. 

Aşadar, ce e de făcut dacă tu consideri că ai nevoie de mai 
multe notițe sau chiar de întreg discursul scris? Iată o listă de 
opțiuni de sprijin, enumerate în ordinea complexităţii. Dar 
unele sunt mult mai bune decât altele. 

Soluţia de rezervă 


În acest caz, înainte de a urca pe scenă, amplasezi un set 
complet de notițe sau chiar tot textul scris pe o masuta sau un 
pupitru din laterala sau spatele scenei, alături de o sticlă cu 
apă. Apoi încerci să-ţi tii discursul în fata scenei, cum spuneam 
mai sus, ştiind că dacă te incurci, te poţi duce să-ţi consulti 
notițele, să iei o gură de apă şi să continui. Din punctul de 
vedere al publicului, este ceva natural, care nu deranjează. 
Ţinând notițele la distanță de tine, vei evita tentatia de a-ți 
arunca privirea pe ele la fiecare cuvânt şi sunt mari şanse să 
ajungi la capătul discursului fără măcar să ai nevoie de ele. Dar 
simplul gând că sunt acolo iti atenuează mult stresul. 


Diapozitivele ca puncte de reper 


Mulţi vorbitori își utilizează diapozitivele drept repere pen- 
tru memorie. Am discutat pe scurt despre asta mai devreme. 
Ceea ce nu trebuie să faci, desigur, este să te foloseşti de 
PowerPoint ca de o ciornă completă a discursului și să apari cu 
niște diapozitive supraincarcate cu text. E oribil. Dar, dacă ai 
imagini elegante care însoțesc fiecare moment-cheie al discur- 
sului tău, această abordare poate funcţiona foarte bine, cu 
condiţia să te fi gândit în prealabil ce vei spune la fiecare tre- 
cere de la un diapozitiv la altul. Imaginile sunt niște puncte de 
reper fantastice, deşi este posibil să ai nevoie și de un cartonaș 
cu notițe suplimentare. 


Notitele ținute în mână 


Poate că ai prea multe de notat pe un singur cartonas. Vrei 
să tii minte ce trebuie să spui când treci de la un diapozitiv la 

următorul, exemplele cele mai importante pentru fiecare idee 
principală sau formularea exactă a încheierii. În acest caz, este 
recomandabil sa foloseşti un set de cartonașe de aproximativ 
12 x 20 de centimetri, pe care le rasfoiesti, pur si simplu, pe 
rand. Cel mai bine este sa le prinzi intre ele, ca sa nu iti cada 
pe jos si să se amestece. Aceste cartonașe sunt discrete, dar iti 
permit să verifici rapid în ce punct al discursului te afli. 
Singurul dezavantaj este atunci când nu le-ai consultat o peri- 
oada în timp ce ai vorbit si apoi trebuie să rasfoiesti cinci sau 
şase ca să ajungi la subiectul următor. 

O alternativă este să ai un clipboard sau file de hârtie de 
dimensiuni obişnuite. Ele necesită mai puţină răsfoire, dar, în 
ansamblu, sunt mai deranjante din punct de vedere vizual. 
Cartonasele sunt, probabil, mai bune si, dacă discursul tau se 
bazează foarte mult pe elemente vizuale, o bună soluţie este 
să ai un cartonaș per diapozitiv care să includă textul de tran- 
zitie la următorul diapozitiv. 

Toate acestea fiind spuse, rămâne important să-ţi cunosti 
discursul suficient de bine ca să nu te uiţi tot timpul în jos la 
notițe. 

Mulţi invitaţi TED folosesc cartonașe de notițe. S-ar putea 
să nu le vezi în varianta online, dar asta se datorează partial 
editorilor nostri care le-au ascuns cu dibacie si partial faptului 
că majoritatea vorbitorilor apelează la ele doar ocazional. 
Avantajul acestei abordări este că iti dă libertatea să te plimbi 
nestingherit pe scenă, în timp ce ai, totuși, cu tine tot ce-ţi tre- 
buie ca să nu pierzi şirul discursului. 


Telefonul inteligent sau tableta 


Unii vorbitori şi-au format obiceiul de a folosi dispozitive 
inteligente drept înlocuitori high-tech ai cartonașelor de 


Logistica TED TALKS 241 


notițe. În loc de un teanc de notițe, ei consideră că pot, pur si 
simplu, să deruleze discursul pe ecran. Această abordare 
poate, cu siguranță, să te elibereze de pupitru. Dar pe mine nu 
mă încântă. În primul rând, când cineva se uită la ecranul tele- 
fonului, asociem inconștient asta cu faptul că acea persoană 
este detașată de noi. Toate sms-urile astea sunt de vină. 

În plus, sunt multe lucruri care te pot încetini. O simplă 
atingere accidentală pe ecran te poate scoate din discursul 
scris şi s-ar putea să ai nevoie să derulezi şi să cauţi enorm pana 
să ajungi unde ramasesesi. Poate că cineva va inventa aplicația 
perfectă care va rezolva această problemă, dar, până în pre- 
zent, în condiţiile din lumea reală, această soluţie pare mai 
înceată si mai neîndemânatică decât demodatele cartonașe de 
notițe. E OK să ai tot discursul scris pe iPad si să-l tii acolo ca 
pe o soluţie de rezervă, dar nu recomand să folosești un dis- 
pozitiv inteligent pentru notițele pe care le consulti frecvent în 
timp ce vorbeşti. 


Afișajul pe monitoare 


Multe săli de evenimente mai sofisticate sunt dotate cu 
două monitoare „de siguranță” amplasate în raza ta vizuală, 
fie pe podeaua scenei, fie în spatele sălii, deasupra publicului. 
Principalul lor scop este să vezi pe ele că diapozitivul s-a 
schimbat fără să fii nevoit să te tot întorci ca să te uiţi în spate. 
Dar mai pot fi folosite şi pentru a afişa (doar pentru ochii tăi) 
notițele pe care le-ai adăugat la diapozitive şi/sau diapozitivul 
care urmează, pentru ca tu să fii pregătit. Atât PowerPoint, cât 
şi Keynote oferă această opţiune de vizualizare pentru prezen- 
tator. Aici sunt câteva avantaje evidente. Dacă ţi-ai structurat 
discursul astfel încât să ai câte un diapozitiv per idee, poţi 


242 TED TALKS Logistica 


folosi monitoarele de siguranță pentru a păstra confortabil ruta 
prestabilită. Dar sunt şi capcane periculoase în care poți cădea. 

Uneori, vorbitorii se uită la monitorul greșit, confundă dia- 
pozitivul următor cu cel curent şi intră în panică, gândindu-se 
că pe ecran apare diapozitivul greșit. Dar și mai rea este ten- 
dinta de a deveni prea dependent de notițele de pe ecran și de 
a le consulta încontinuu. Acest lucru este chiar mai supărător 
decât atunci când un vorbitor se uită constant la notițele din 
mână. În afara cazului când monitoarele de siguranță au fost 
amplasate chiar în mijlocul publicului, se vede foarte clar când 
speakerul se uită la ecrane. Ori priveşte încontinuu spre podea- 
ua scenei, ori se uită peste capetele spectatorilor. Poate deveni 
de-a dreptul iritant, exact opusul mult-căutatului contact vizu- 
al care creează o legătură emoţională. 

În plus, e ceva familiar și obişnuit să vezi un vorbitor care isi 
consultă ocazional notițele. Notitele sunt chiar acolo si toată 
lumea poate vedea ce face. Nu e nicioproblemă. Dar când ochii 
lui se îndreaptă către ecranul unui monitor, asta poate să pro- 
ducă rapid o senzaţie de distantare. Poate că, la începutul dis- 
cursului, nu observi, însă, pe măsură ce se întâmplă tot mai 
des, începi să te simți tot mai stingherit ca membru al publicu- 
lui. E oarecum ca Valea Nefirescului la care m-am referit mai 
devreme. Totul este aproape în regulă, dar nu întocmai. $i dis- 
crepanta ti se pare ciudată. 

Lucrurile se pot inrautati foarte tare când un vorbitor incear- 
că să citească un întreg discurs de pe monitoarele de siguranţă. 
Primele două minute ale discursului sunt minunate, dar, apoi, 
oamenii încep să-și dea seama că li se citeşte, iar discursul își 
pierde suflul. Am avut un astfel de exemplu neplăcut la TED în 
urmă cu un deceniu, când o vedetă sportivă a venit să tina un 
discurs şi ne-a convins că avea nevoie să-i fie afișat tot textul 
pe ecranele din spatele sălii. Cuvintele pe care le-a rostit au fost 

foarte bune. Dar se vedea că citea, cu ochii la un metru deasu- 
pra capetelor spectatorilor, iar asta a ucis complet impactul 
discursului. 

Singurul speaker pe care l-am văzut citind eficient de pe 
monitoarele de siguranţă a fost cântăreţul Bono. Fiind un 
interpret înnăscut, a reușit să citească de pe ecrane din colțul 
ochiului în timp ce a menţinut suficient contact vizual cu 
publicul, a vorbit pe un ton natural și a adăugat pe ici, pe colo 
glume simpatice. Dar, chiar şi aşa, oamenii care au observat 
că frazele discursului, inclusiv poantele erau scrise pe moni- 
toarele din spatele sălii au fost dezamagiti. Si-ar fi dorit ca min- 
tea lui Bono să fie live acolo, cu ei. Un discurs scris le putea fi 
trimis şi prin e-mail. 

Recomandarea noastră cea mai fermă pentru utilizarea 
monitoarelor de siguranță este aceasta: foloseşte-le doar pen- 
tru a-ţi arăta diapozitivele, aceleași diapozitive pe care le vede 
şi publicul. Dacă trebuie să adaugi notițe, folosește cât mai 
puţine si doar sub formă de liste cu două-trei cuvinte per lini- 
uta. Și, apoi, exersează susținerea discursului cu minimul 
absolut de priviri aruncate către monitoare. Nu citi! Este sin- 
gurul mod de a rămâne conectat cu căldură la public. 


Teleprompterul/derularea automată 


Dacă monitoarele de siguranță sunt periculoase, tele- 
prompterul este si mai rău. La prima vedere, este o invenție 
genială. Plasează cuvintele pe un ecran de sticlă invizibil publi- 
cului, dar exact în câmpul vizual al vorbitorului. Așadar, vor- 
bitorul poate citi discursul, menţinând simultan contactul 
vizual cu publicul. 

Dar simplitatea sa este si punctul său slab. Dacă îl folosesti, 
ești în pericol să comunici publicului: Pretind că mă uit la voi, 
dar, de fapt, citesc. lar semnalele amestecate transmise pot fi 
dăunătoare. 

Ai putea să mă contrazici - nu are cum să fie adevărat. 
Preşedintele Obama, unul dintre cei mai abili vorbitori din 
epoca noastră, foloseşte regulat un teleprompter. Într-adevăr. 
Si împarte publicul în două. Oamenii care îl plac si sunt dispuşi 
să aibă încredere în el ignoră acest fapt si îi acceptă pe deplin 
discursurile drept modul lui autentic de a le vorbi. În schimb, 
adversarii lui politici au fost bucuroși să folosească tele- 
prompterul împotriva lui, ridiculizându-l pentru că nu este 
capabil să vorbească liber în faţa unui public live. Drept rezul- 
tat, expertul în strategii media Fred Davis consideră că tele- 
prompterul a fost compromis pentru toţi politicienii. El a 
declarat ziarului Washington Post: „E un aspect negativ pentru 
că e un semn al lipsei de autenticitate. E un semn că nu ești în 
stare să te descurci pe propriile picioare. E un semn că altcine- 
va se ocupă de discurs în spatele tau si iti spune ce să zici”. 

La TED, în prezent, evităm să impunem reguli prea dure 
şi inflexibile, dar întotdeauna descurajăm utilizarea tele- 
prompterelor pe scena principală. Spectatorii zilelor noastre 
ar prefera să vadă un speaker descurcându-se cât poate el 
de bine, cu ajutorul memoriei, notitelor si gândirii spontane, 
decât ţinând un discurs „perfect” care îmbină cititul cu falsul 
contact vizual. . 

Aşadar, ce faci dacă ai nevoie de întregul text scris, dar nu 
îl poţi citi de pe monitoare de siguranță sau de pe teleprompter 
de teamă să nu pari neautentic? Iată sugestia noastră. 

Pupitrul neinvaziv 


Dacă trebuie să iti consulti întregul text scris, nişte notițe 
lungi, un laptop sau o tabletă, nu te preface. Pur si simplu, 
întoarce-te la opțiunea de a le pune pe un pupitru. Dar măcar 
verifică dacă organizatorul evenimentului iti poate oferi un 
pupitru modern, elegant, neinvaziv, unul transparent sau cu 
un suport subțire, spre deosebire de unul din lemn masiv care 
iti acoperă tot corpul. Apoi, pregăteşte-te si invata-ti discursul 
foarte bine, ca să poți petrece mult timp uitându-te la public 
in loc să te uiţi în jos la documentele de pe pupitru. 

În cazul Monicăi Lewinsky, aceasta s-a dovedit soluţia per- 
fectă. Pentru ea, miza era prea mare ca să rişte să memoreze 
întregul discurs. La repetiţii, a încercat să-şi consulte notițele 
de pe monitoarele de siguranță, dar am observat că opțiunea 
aceasta nu o avantaja. Se tot uita peste capetele celor din sală 
şi asta îi distrugea legătura cu ei. Din fericire, Monica a venit 
cu o idee pe care nu o mai încercasem la TED, dar care a func- 
tionat perfect: şi-a sprijinit notițele pe un stativ muzical. Dacă 
îi vei urmări discursul, vei observa că, astfel, nu a pierdut 
niciun pic legătura cu publicul. De fapt, rareori s-a uitat în jos 
la notițe. Dar această soluţie i-a dat toată încrederea de care a 
avut nevoie ca să strălucească pe deplin. 

De ce funcționează asa ceva mai bine decât monitoarele de 
siguranţă sau teleprompterele? Pentru că nu există nicio ambi- 
guitate referitor la ce se întâmplă. Este sincer şi familiar. 
Publicul poate aprecia faptul că tu faci, evident, eforturi să nu 
citeşti discursul, te uiţi în jur, faci contact vizual, zambesti si 
te comporti natural. Iar dacă asta te face să te simți mai con- 
fortabil şi mai încrezător, oamenii o vor percepe în vocea ta si 
se vor relaxa odată cu tine. 

Așadar, acestea sunt principalele tale opţiuni. Desigur, poți 
oricând să inventezi ceva unic pentru tine. Clifford Stoll a avut 
cinci idei principale pentru discursul său şi le-a scris pe fiecare 
pe câte un deget. De fiecare dată când trecea la alt subiect, 
camera video ii filma mâna în prim-plan si vedeam ce urmea- 
ză. Era ciudat şi, în același timp, adorabil. 

Ceea ce contează este să găsești modalitatea de a vorbi care 
ti se potriveşte cel mai bine, să iti iei de la început un angaja- 
ment fata de aceasta și să o exersezi cat de bine poți, folosind 
exact aceleaşi elemente de logistică pe care le vei utiliza pe 
scenă. (Apropo, acesta este încă un vot împotriva dependenţei 
prea mari de monitoarele de siguranță. Nu poţi fi niciodată 
100% sigur că aranjamentul de pe scenă va fi precum cel în 
care ai repetat.) 

Pe scurt, este OK să fii vulnerabil. Este OK şi să-ţi găseşti 
modul în care te poți simţi confortabil si încrezător. Şi este 
esenţial să fii autentic. 

Vocea și prezenţa 
DĂ-LE CUVINTELOR TALE VIAŢA PE CARE O MERITĂ 


17 


Iată o întrebare radicală: de ce să te obosesti să tii un discurs? 
De ce să nu trimiti, pur și simplu, un e-mail cu textul respectiv fiecărui 
potenţial membru din public? 


Un discurs de optsprezece minute conţine în jur de 2 500 de 
cuvinte. Multi oameni pot să citească 2 500 de cuvinte în mai 
putin de nouă minute si să retina aproape tot conţinutul. Asa 
că de ce să nu faci asta? Economisește costurile cu sala. 
Economiseşte timpul şi banii de călătorie pentru toată lumea. 
„Economiseşte” eventualitatea de a te încurca şi a face o figură 
proastă. Și transmite-ti discursul în mai putin de jumătate din 
timpul care ar fi necesar dacă l-ai rosti cu voce tare. 

Când aveam în jur de 20 de ani, nu eram un mare fan al 
vorbitului în public. Pe când studiam filosofia la universitate, 
am fost devastat să aflu că minunatul PF. Strawson, un scriitor 
înzestrat si un gânditor strălucit, era, cel putin în ziua când 
l-am auzit eu, un vorbitor teribil de slab. Şi-a mormăit dis- 
cursul vreo 60 de minute, citind fiecare propoziție cu aceeași 
voce monotonă, abia ridicandu-si privirea din când în când. 
Mi-am dat seama că îmi pierdeam efectiv timpul ducându-mă 
la cursurile lui când puteam consuma doar jumătate din timp 
citindu-i cărțile. Asa că nu m-am mai dus la cursurile lui. De 
fapt, nu m-am mai dus la niciun curs. Doar citeam manualele. 

Unul dintre motivele pentru care am fost atât de captivat 
de TED a fost descoperirea că discursurile pot oferi ceva mai 


Vocea și prezența TED TALKS 249 


mult decât cuvântul tipărit. Dar nu este ceva garantat și nu este 
nici adevărat în toate cazurile. Acel ceva în plus trebuie să fie 
atent gândit, cultivat, dezvoltat. Trebuie să fie câştigat. 

Ce este acel ceva în plus? Este atingerea umană care trans- 
formă informaţia în inspiraţie. 

Gândeşte-te la un discurs ca la două fluxuri de conţinut 
care curg în paralel. Cuvintele sunt procesate de motorul lim- 
bajului din creierul tău, care operează aproximativ la fel când 
asculti ca atunci când citești. Dar deasupra vine un strat for- 
mat dintr-un flux de metadate care iti permit (in mare parte 
subconștient) să evaluezi fiecare mostra de limbaj pe care o 
auzi și să determini ce ai putea face cu ea şi cum să o prioriti- 
zezi. Nu există un proces similar atunci când citeşti. Poate avea 
loc doar când urmărești un vorbitor și îi auzi vocea. Iată ce 
tipuri de impact poate aduce stratul adăugat de informaţie: 


e Conectare: Această persoană îmi inspiră încredere. 

* Implicare: Fiecare propoziţie sună atât de interesant! 

e Curiozitate: O aud în vocea ta şi o văd pe chipul tău. 

* Înţelegere: Accentul pus pe acel cuvânt cu acel gest al mâi- 
nil - acum m-am prins. 

° Empatie: Îmi dau seama cât de mult te-a durut. 

° Entuziasm: Uau, pasiunea sa este contagioasă! 

e Convingere: Văd multă hotărâre în acei ochi! 

* Acţiune: Vreau să fac parte din echipa ta. Înscrie-mă pe 
listă. 


Toate acestea la un loc au ca efect inspiraţia. Inspirația in 
cel mai larg sens al ei. Mă gândesc la ea ca la forța care îi spune 
creierului cum să folosească o idee nouă. Multe idei sunt doar 
arhivate în memorie și uitate in cele din urmă. Inspirația, in 
schimb, insfaca o idee şi o aduce în prim-planul minţii noastre: 

Alertă generală! Vine o nouă perspectivă asupra lumii! 
Pregateste-te de activare! 

Sunt multe mistere legate de cum și de ce reactionam atât 
de intens la anumiţi vorbitori. Aceste capabilități au evolu- 
at de-a lungul a sute de mii de ani și sunt adânc criptate în 
interiorul nostru. Undeva, în tine, există un algoritm pentru 
încredere. Un algoritm pentru credibilitate. Un algoritm pen- 
tru cum se propagă emoţiile de la un creier la altul. Nu cunoas- 
tem aceste algoritmuri în detaliu, dar putem cădea de acord 
asupra unor indicii importante. Iar acestea se împart în două 
mari categorii - ce să faci cu vocea ta si ce să faci cu corpul tau. 


Vorbește cu sens 


Dacă ai ocazia, ascultă minutul introductiv din discursul 
TED al lui George Monbiot49. Textul este încântător, dar nu 
senzaţional. 


În tinerețe, am petrecut șase ani de aventură sălbatică la tropice, 
lucrând ca jurnalist de investigație în unele dintre cele mai fascinante 
părți ale lumii. Am fost nechibzuit și nesăbuit cum numai tinerii pot 
fi Așa ajung oamenii să lupte în războaie. Dar m-am simțit și mai 
viu decât m-am mai simțit vreodată de atunci. Și, când m-am întors 
acasă, am descoperit că orizontul existenței mele s-a redus treptat, 
până când umplerea mașinii de spălat vase a început să mi se pară 
o provocare interesantă. Și m-am trezit zgâriind, într-un fel, pereții 
vieții, ca și cum încercam să găsesc o cale de scăpare în spațiul mai 
vast de dincolo. Cred că eram plictisit până în măduva oaselor. 


Dar când vorbeşte, auzi ceva destul de diferit. Dacă ar tre- 


bui să descriu paragraful folosind tehnica tipografică, ar fi ceva 
de genul: 

În tinerețe, am petrecut șase ani de aventură sălbatică la 
tropice, lucrând ca jurnalist de investigaţie în unele dintre cele 
mai fascinante parti ale lumii. Am fost nechibzuit Și nesăpuit 
cum numai tinerii pot fi. Așa-ajung-oamenii-să-lupte-în-războaie. 
Dar m-am simţit și mai v i u decât m-am mai simțit vreodată de 
atunci. Și, când m-am întors ACAS Ă am descoperit că orizontul 
existenței mele s-a redus treptat până când umplerea mașinii de 
spălat vase a început să mi se pară o provocare interesantă. Și 
m-am trezit zgâriind, într-un fel, pereții vieții, ca și cum încercam 
să găsesc o cale de SCĂPARE în spaţiul mai v a s t de dincolo. Cred 
că eram plictisit până în măduva oaselor. 


Pe hârtia tipărită, arată oribil. Dar când îl auzi vorbind pe 
Monbiot, te simţi atras instantaneu în lumea lui. Aproape fie- 
care cuvânt pe care îl rostește este mestesugit cu un strat dife- 
rit de tonalitate sau semnificaţie încorporată în el, iar efectul 
net este acela că adaugă o nuantare incredibilă introducerii 
sale, nuantare pe care tiparul pur si simplu nu o poate trans- 
mite. Restul discursului a fost redat cu același talent. Sigur, 
cuvintele pe care le rostea evocau intrigă si curiozitate, dar 
vocea sa iti stârnea, practic, curiozitate si uimire. 

Cum a reușit asta? Antrenorii vocali spun că există cel putin 
șase instrumente pe care le poţi folosi: volumul, înălțimea, 
cadenta, timbrul, tonalitatea si ceva numit prozodie, care 
reprezintă fluctuațiile melodice care disting, de exemplu, o 
afirmaţie de o întrebare. Dacă vrei să afli mai multe despre 
acestea, recomand din toată inima un discurs TED ţinut de 
Julian Treasure, intitulat „How to speak so that people want 
to listen”. Nu numai că explică de ce este nevoie, ci oferă si 
exerciţii care te ajută să-ți pregatesti vocea. 


* „Cum să vorbesti astfel încât oamenii să vrea să te asculte” (n.t.). 

Pentru mine, ideea principală de reţinut este să aduci vari- 
etate în modul în care vorbeşti, varietate bazată pe sensul a 
ceea ce încerci să comunici. Atât de mulţi vorbitori uită de 
asta! Ei tin discursuri în care fiecare propoziţie are același tipar 
vocal. O ușoară creştere a tonalitatii la început și o scădere la 
sfârşit. Nu fac pauze sau schimbări de cadență. Prin asta, 
transmiti, de fapt, că nicio parte a discursului tău nu este mai 
importantă decât alta. Pur si simplu, iti târăști picioarele pana 
la final. Efectul biologic al acestui stil de a vorbi este hipnoti- 
zant. Cu alte cuvinte, iti adoarme publicul. 

Dacă discursul tău este scris în întregime, încearcă asta: 
găseşte cele două sau trei cuvinte din fiecare propoziţie care 
au cea mai mare semnificaţie şi subliniază-le. Apoi caută acel 
cuvânt din fiecare paragraf care contează cu adevărat şi subli- 
niază-l cu două linii. Găseşte propoziţia care are tonalitatea 
cea mai relaxată şi trage o linie subțire ondulată sub ea. Caută 
fiecare semn de întrebare si colorează-l cu o carioca galbenă. 
Găseşte momentul cel mai revelator al discursului și desenea- 
ză o bulă mare si neagră chiar înainte de a fi dezvăluit. Daca, 
pe undeva, ai o anecdotă simpatică, pune mici puncte roz dea- 
supra ei. 

Acum încearcă să citești textul aplicând o schimbare de 
tonalitate pentru fiecare marcaj. De exemplu, zambeste când 
te uiţi la punctele roz, fă o pauză înaintea bulei mari şi negre 
şi măreşte viteza acolo unde este linia ondulată, în același timp 
vorbind mai încet. Cum sună asta? Foarte fals? Atunci mai 
încearcă o data, nuantand mai bine. 

Acum mai încearcă ceva. Adu-ti aminte toate emoţiile aso- 
ciate cu fiecare pasaj din discursul tau. Care sunt părţile care 
te pasionează cel mai tare? Ce aspecte te-ar putea irita putin? 
De ce râzi? Ce te contrariază? Acum lasă acele emoții să răzbată 
în timp ce vorbeşti. Cum sună? Încearcă să faci asta în fata 

unui prieten si vezi la ce reacţionează bine si la ce isi dă ochii 
peste cap. Înregistrează-te în timp ce citeşti discursul şi apoi 
ascultă înregistrarea cu ochii închiși. 

Ideea este să începi să te gândeşti la tonul vocii tale ca la un 
set nou de instrumente care iti dau acces la interiorul mintilor 
ascultătorilor tăi. Vrei să te înţeleagă, da, dar vrei să-ţi simtă si 
pasiunea. Si poţi face asta nu cerându-le să fie pasionaţi de 
subiectul tău, ci arătându-le propria ta pasiune. Se va propaga 
automat, la fel ca oricare altă emoție pe care o simţi autentic. 

Erai îngrijorat din cauza limitei scurte de timp? Nicio pro- 
blemă. Într-un sens, tocmai ai dublat-o. Poţi folosi fiecare 
secundă nu doar ca să transmiti informaţii, ci să comunici cum 
ar putea fi primită acea informaţie. Şi totul fără să adaugi 
niciun cuvânt în plus. 

Pentru mai multe exemple elocvente despre utilizarea 
corectă a vocii, urmăreşte discursurile lui Kelly McGonigal, 
Jon Ronson, Amy Cuddy, Hans Rosling şi al incomparabilului 
Sir Ken Robinson. 

Unii coachi de vorbit în public ar putea încerca să te facă 
să-ţi împingi varietatea vocală dincolo de limita la care te 
simți în largul tău. Nu le permite. Las-o să vină natural din 
pasiunea pe care o simți pentru subiectul tău. În cea mai mare 
parte, important este să vorbeşti pe un ton conversational, 
alternând curiozitatea şi exaltarea în momentele adecvate. Eu 
le cer oamenilor să-şi imagineze că s-au întâlnit cu prieteni cu 
care au fost şi colegi de şcoală și că îi pun la curent cu ce-au 
mai făcut în ultima vreme. Acesta este genul de abordare pe 
care îl cauţi. Reală, naturală, dar fără teama de a se dezlantui 
dacă ceea ce spui o cere. 

Un alt aspect important la care să fii atent: cât de rapid vor- 
besti. În primul rând, este recomandabil să iti variezi cadenta 
în funcţie de subiectul despre care vorbeşti. Când prezinti 

pentru prima dată idei noi sau explici ceva complex, încetineş- 
te şi nu te sfii să faci pauze. În timpul povestirilor si momente- 
lor mai vesele, accelerează. Dar, per ansamblu, planifică să 
vorbeşti în ritmul tau conversational obișnuit. Pentru majori- 
tatea vorbitorilor, acesta este undeva între 130 şi 170 de cuvin- 
te pe minut. 

Unele ghiduri de vorbit în public susțin că este obligatoriu 
să vorbeşti mai rar. În cele mai multe cazuri, consider că acesta 
este un sfat prost. În general, înţelegerea se produce mai repe- 
de decât articularea. Altfel spus, de obicei le ia mai mult cir- 
cuitelor din creierul vorbitorului să compună cuvintele decât 
îi ia ascultătorului să le înțeleagă (cu excepția momentelor 
explicative complexe, când da, ar trebui să vorbești mai rar). 
Dacă vorbeşti în ritmul tău conversational normal, e în regulă, 
ascultatorul nu va fi deranjat, dar daca rostesti cuvintele mult 
mai rar de atât, inviti nerabdarea in încăpere. Nerăbdarea nu 
este prietena ta. In timp ce tu te bucuri de cel mai important 
moment din viata ta, publicul moare incet din cauza foamei 
de cuvinte. 

Rory Sutherland, care a reuşit cumva să menţină un discurs 
extrem de amuzant și de pătrunzător la o rată de 180 de cuvin- 
te pe minut, timp de șaptesprezece minute, este de părere că 
multi speakeri ar fi avantajati daca ar mări putin ritmul: 


Există două moduri de a pierde atentia unui public: să vorbesti 
prea repede este de departe cel mai rar dintre cele două. Să vorbești 
prea lent este, de fapt, o problemă mai mare, întrucât le permite 
oamenilor să-și lase gândurile să zboare. Mă simt un pic vinovat că 
spun asta, dar, când vorbești suficient de repede, poți să scapi ieftin 
dacă n-ai dus o idee până la capăt. Evident, nu recomand fraze 
complet lipsite de logică. De asemenea, când vorbești repede, se 
atenuează micile ticuri - nimeni nu este deranjat sau nici măcar nu 
observă un ăăă sau un mmm, cu condiţia să apară scurt și rapid. 

Nici el, nici eu nu te sfatuim să te grabesti sau să turui ca o 
moară stricată. Doar să vorbești in stil conversational... și să fii 
pregătit să accelerezi la pasajele unde e natural să faci asta. 
Această strategie dă rezultate bune, atât în sală, cât şi online. 

Asta te surprinde? Te gândeşti la vorbitul în public ca la 
opusul unei conversații? 

La una dintre conferințele TED, un invitat din Africa de 
Sud, care vorbea pentru prima dată in public, și-a început repe- 
titia zbierand din toți rărunchii. Sunt un adept al stilurilor de 
vorbire diferite, dar acesta era foarte obositor de ascultat. 
L-am întrebat de ce vorbea așa, iar el s-a gândit o secundă și 
mi-a spus: „În cultura mea, vorbitul în public înseamnă să te 
adresezi unei mulțimi de oameni. Ca să te audă şi oamenii din 
spate, trebuie să strigi. Dar - si a făcut o pauză - aici banuiesc 
că nu e nevoie să fac asta, pentru că aici avem un dispozitiv 
automat de strigat”. A bătut în microfon şi am izbucnit amân- 
doi în râs. 

De fapt, e un punct de vedere demn de luat în seamă. 
Vorbitul în public a evoluat cu mult înaintea epocii amplifică- 
rii. Pentru a se adresa unei mulțimi de orice dimensiune, vor- 
bitorii erau obligaţi să încetinească ritmul, să respire profund 
şi apoi să declame cuvintele, cu pauze teatrale după fiecare 
propoziţie. Este un stil de vorbire pe care astăzi îl cunoaștem 
sub numele de oratorie. Este un stil de vorbire care poate sin- 
croniza emoțiile si reacţiile mulțimii într-un mod foarte puter- 
nic. Îl asociem cuunele dintre cele mai influente discursuri din 
literatură si istorie, de la „Prieteni, romani, compatrioți” al lui 
Marc Antoniu până la „Daţi-mi libertatea sau dati-mi moar- 
tea!” al lui Patrick Henry. 

Dar, în majoritatea situațiilor din ziua de azi, este cel mai 
bine ca oratoria să fie folosită cu măsură. Este capabilă să 
transmită pasiune, şi urgenţă, şi indignare, dar este imperfectă 
când vine vorba despre multe alte emoții mai subtile. Iar din 

punctul de vedere al publicului, poate fi de mare efect timp de 
cincisprezece minute, dar obositoare o oră întreagă. Dacă ai 
vorbi cu o singură persoană, nu ai declama. Nu poţi construi un 
program de conferinţă de o zi bazat exclusiv pe oratorie. 

În plus, stilul oratoric este mult mai lent. Discursul lui 
Martin Luther King „Am un vis” a fost rostit cu o viteză de circa 
100 de cuvinte pe minut. A fost perfect alcătuit și susținut pen- 
tru a-şi servi scopul. Dar este putin probabil ca în ziua de azi să 
ti se dea sarcina de a vorbi în fata unei mulțimi de 200 000 de 
oameni, în contextul unei mişcări sociale majore. 

Amplificarea ne-a oferit abilitatea de a ne adresa personal 
unei mulțimi. Este o abilitate pe care merită să o folosim. Ea 
creează conectare si curiozitate mult mai ușor decât oratoria. 
Acel ton conversational este chiar mai important când urma- 
resti un discurs online. Acolo esti o singură persoană care se 
uită la un ecran si vrei ca speakerul să ti se adreseze ca atare. 
Discursurile declamate unei mari mulțimi rareori ajung virale. 

Aici, unii speakeri cad în capcană. Entuziasmati de ocazia 
de a se afla pe scenă, se lasă cuprinși de o senzaţie de grandoa- 
re exagerată şi încep să abordeze inconștient o formă de orato- 
rie. Încetinesc ritmul. Vorbesc un pic prea tare. Şi introduc 
pauze teatrale între fraze. Acest lucru ucide garantat discursul. 
Oratoria este o artă subtilă la care doar puţini se pricep cu ade- 
vărat. Este potrivită la biserică sau la o adunare politică de 
masă. Dar, pentru alte ocazii de vorbit în public, recomand să 
uiţi de ea. 


Recupereaza-ti corpul 
Sir Ken Robinson glumeste că unii profesori par să-şi consi- 


dere trupurile doar niște dispozitive cu care isi cară capetele de 
la o întâlnire la alta. Uneori, si cei care vorbesc in public lasă 

aceeași impresie. Odată ce corpul și-a adus capul pe scenă, nu 
mai ştie ce să facă cu sine însuşi. Problema se amplifică într-un 
decor în care nu există pupitru în spatele căruia să se ascundă. 
Oamenii stau în picioare jenati, cu mâinile lipite pe lângă ei, 
sau se plimbă de pe un picior pe altul. 

Ultimul lucru pe care vreau să îl fac este să prescriu o sin- 
gură abordare privind postura corporală. Discursurile ar 
deveni rapid plictisitoare dacă toţi speakerii ar face același 
lucru. Dar te poți gândi la câteva lucruri care s-ar putea să te 
facă să te simţi mai relaxat, iar asta te va ajuta să-ți transmiti 
mai bine autoritatea către public. 

Cel mai simplu mod de a vorbi cu prestanta este să stai, pur 
şi simplu, cu spatele drept, punând greutate egală pe ambele 
picioare, poziţionate confortabil la câţiva centimetri distanță, 
şi să-ți foloseşti mâinile şi braţele pentru a sublinia cu natura- 
lete ceea ce spui. Dacă scaunele spectatorilor sunt amplasate 
şi pe lateralele scenei, te poţi întoarce din talie pentru a te 
adresa diverselor părţi ale publicului. Nu este deloc nevoie să 
te plimbi de colo-colo. 

Acest mod transmite o autoritate calmă; este metoda folo- 
sită de marea majoritate a invitaţilor TED, inclusiv Sir Ken. 
Secretul este să te simți relaxat si să permiti părții superioare 
a corpului să se miște în voie. Ajută să ai o postură corectă; 
evită să stai cocosat. O poziţie deschisă ti se poate părea vul- 
nerabilă... dar acea vulnerabilitate lucrează în favoarea ta. 

Totuşi, unii speakeri preferă să meargă pe scenă. Îi ajută să 
gândească. Îi ajută să evidentieze momentele-cheie. $i această. 
metodă poate funcţiona foarte bine, cu condiţia ca mersul să 
fie relaxat, nu forțat. Ia exemplu de la Juan Enriquez. Sau de la 
Elizabeth Gilbert. În ambele cazuri, ei par să se simtă în largul 
lor. Şi (foarte important) se opresc frecvent pentru a sublinia 
o anumită idee. Ritmul este cel care face ca această metodă 

să funcţioneze. Mersul constant poate fi obositor de urmărit. 
Mersul punctat de nemiscare poate fi extrem de puternic. 

Este bine să eviti să te mişti nervos de pe un picior pe altul 
sau să faci câțiva pași înainte si câțiva înapoi, într-un fel de miş- 
care de balans. Mulţi vorbitori fac asta fără să-și dea seama. 
Probabil se simt putin anxiosi, iar miscatul de pe un picior pe 
altul le ușurează starea de disconfort. Dar, din punctul de vede- 
re al publicului, de fapt le scoate în evidenţă starea de discon- 
fort. Au fost foarte multe repetiţii la TED în care i-am încurajat 
pe aceşti speakeri să se relaxeze şi, pur si simplu, să stea locu- 
lui. Diferenţa de impact este imediată. 

Aşa că misca-te daca vrei. Dar, dacă te misti, misca-te inten- 
tionat. $i apoi, când vrei să subliniezi o idee, opreste-te si adre- 
sează-te publicului dintr-o postură de prestanta calmă. 

Sunt multe alte moduri de a vorbi cu efect. Dame Stephanie 
Shirley a ales să stea jos în timpul discursului ei pe un scaun 
metalic înalt, cu un picior sprijinit în spate pe bară, şi cu noti- 
tele în poală. A arătat relaxată şi naturală. Marele si regretatul 
neurolog Oliver Sacks a stat si el jos când și-a ţinut discursul. 
La celălalt capăt al spectrului, Clifford Stoll a sărit şi a fugit de 
colo-colo pe scenă cu o asemenea energie, încât a adăugat o 
nouă și unică dimensiune discursului său. 

Așadar, nu există reguli bătute în cuie, în afară de aceea de 
a găsi un mod de a sta pe scenă confortabil și încrezător, fără 
să fii distras de la ceea ce spui. Un simplu test este să repeti in 
fața unui mic public și să-i întrebi dacă limbajul trupului tău 
interferează cu mesajul și/sau să te filmezi pentru a vedea dacă 
faci ceva de care nu esti conștient. 

Lumea se poate adapta la - și accepta - multe stiluri diferite 
de prezentare. Doar asigură-te că trupul tău știe că nu se află 
acolo doar pentru a-ţi transporta capul. Dă-i voie să se simtă 
bine pe scenă. 

Fă-o în stilul tău 


Si acum, cea mai importantă lecţie. E uşor să cazi in capca- 
na de a te lăsa absorbit de cum vei tine discursul si să uiţi ceea 
ce contează mai mult - adică să tii discursul tău în stilul tau 
propriu şi autentic. 

La fel ca în cazul alegerii tinutei de scenă, odată ce ai găsit 
un stil de prezentare care ti se potriveşte, nu-l analiza excesiv. 
Nu încerca să fii altcineva. Concentrează-te pe conţinut şi pe 
pasiunea ta pentru acesta... si nu te teme să-ţi lași personalita- 
tea să strălucească. 

Succesul discursului lui Jill Bolte Taylor din 2008 a tentat 
o întreagă generaţie de invitați TED să încerce să-i imite tonul 
emoţional. Aceasta este o greşeală. Una pe care Mary Roach 
era cât pe ce să o comită: 


Primul lucru pe care l-am făcut când am fost invitată să tin un 
discurs a fost să dau clic pe cel mai popular discurs TED din toate 
timpurile, cel al lui Jill Bolte Taylor. M-am oprit după două minute 
pentru că mi-am dat seama că nu pot fi Jill Bolte Taylor. Cât sunt eu 
de nesigură pe mine, am știut că tot mai bine e să fiu Mary Roach, 
decât să fiu Mary Roach care încearcă să fie Jill Bolte Taylor. 


Dan Pink este de aceeași părere: 


Spune-o în felul tău. Nu copia stilul altcuiva și nu adopta 
automat ceea ce consideri a fi o „modalitate specifică TED” de a 
prezenta. E plictisitor, banal și retrograd. Nu încerca să fii următorul 
Ken Robinson sau următoarea Jill Bolte Taylor. Fii primul tu. 

] 8 Formate inovatoare 
PROMISIUNILE (ȘI PERICOLELE) DISCURSURILOR 


CU SPECTRU LARG 


În noiembrie 2011, autorul științific John Bohannon și-a făcut apariția pe 
scenă la TEDxBruxelles însoțit de niște asistenți neobisnuiti. În loc 
de PowerPoint, a adus cu el o trupă de dans. De fapt, dansatorii l-au adus 
pe el. L-au carat pe scenă. Si, în timp ce vorbea despre lasere și superfluide, 
ei întruchipau fizic ideile pe care el le prezenta. 


A fost o prestație fascinantă. Bohannon a continuat să sus- 
tina că dansul poate fi un însoțitor minunat al discursurilor 
ştiinţifice şi chiar a înfiinţat o mişcare numită Dance Your Phd’. 

Dacă vrei ca discursul tău să iasă cu adevărat în evidenţă din 
mulțime, ai la dispoziție multe opţiuni pentru a fi inovator. 

Dacă ne uităm la aspectele de bază, singura constrângere 
reală într-un discurs este timpul disponibil. În optsprezece 
minute, poţi rosti aproximativ 2 500 de cuvinte. Dar ce altceva 
ai putea face? Publicul tău are cinci simţuri și este capabil să 
absoarbă stimuli multipli. 

La TED, folosim termenul spectru larg pentru a descrie acele 
încercări de a încorpora mai multe lucruri într-un discurs pe 
lângă cuvinte şi diapozitive. Iată şaisprezece sugestii pe care le 
poţi lua în calcul. Noi banuim că, în anii următori, vom vedea 
inovaţii uriaşe din acest punct de vedere. 


* „Dansează-ţi doctoratul” (n.t.). 


fal 

Însă toate astea trebuie manevrate cu maximă grijă. Făcute 
greşit, pot fi percepute drept trucuri ieftine. Făcute bine, pot 
împinge un discurs la un cu totul alt nivel. 


1. Recuzita neașteptată 


În urmă cu 20 de ani, am urmărit un discurs despre nece- 
sitatea de a continua să luptăm pentru dezarmarea nucleară. 
Nu îmi aduc aminte numele celui care a vorbit. Nici al orga- 
nizatiei din care făcea parte. Nici mare lucru din ceea ce a zis. 
Dar nu voi uita niciodată ce a făcut. A luat o singură boabă de 
mazăre uscată si ne-a arătat-o. A spus: „Imaginaţi-vă că aceas- 
ta este o bombă termonucleară, o bombă cu hidrogen. Este de 
1 000 de ori mai puternică decât bomba aruncată peste 
Hiroshima”. A aruncat mazărea într-o găleată mare de metal 
care avea ataşat un microfon. Zăngănitul pe care l-a scos cand 
a aterizat şi a ricosat a fost șocant de tare. Apoi a spus: „Și câte 
focoase termonucleare credeţi că există astăzi pe Pământ?” 
A făcut o pauză. „30. De mii.” Fără să mai adauge nimic, s-a 
aplecat, a ridicat un sac cu boabe de mazăre si le-a aruncat in 
găleată, mai întâi una câte una, apoi la grămadă. Sunetul a fost 
asurzitor, îngrozitor. În acel moment, fiecare persoană din 
acea cameră a înţeles la un nivel profund, visceral, de ce este 
importantă această chestiune. 

Numeroase discursuri TED au fost îmbunătățite datorită 
utilizării unor obiecte de recuzită neașteptate. Pentru a subli- 
nia o idee despre emisferele dreaptă și stângă ale creierului, 
Jill Bolte Taylor a adus pe scenă un creier uman adevărat, cu 
tot cu canalul spinal atârnând. Delectarea cu care l-a ridicat 
din recipientul lui s-a întipărit în minţile tuturor. Era un obiect 
al pasiunii! Bill Gates a apărut pe primele pagini ale ziarelor 

din toată lumea după ce a dat drumul în sală unui borcan plin 
de țânțari, glumind: „Nu există niciun motiv ca numai oamenii 
săraci să aibă această experienţă”. J.J. Abrams ne-a ţinut în sus- 
pans aducând pe scenă o cutie misterioasă dăruită de bunicul 
lui, pe care nu o deschisese niciodată (şi, desigur, a plecat de 
pe scenă cu ea tot nedeschisă). 

Dacă ai ceva de efect ce poţi folosi in mod legitim, poate fi 
o modalitate grozavă de a te asigura că discursul tău nu va 
fi niciodată uitat. 

Dar ai grijă. Şi asigură-te că ai exersat în condiţii reale. 
Odată am adus pe scenă un piton birmanez galben spectacu- 
los, infasurat în jurul corpului meu, pentru a sublinia un punct 
de vedere privind cât de minunată este natura. Am crezut că 
mă descurc excepțional... până când spectatorii au început să 
râdă în hohote. Nu ştiam că pitonii birmanezi caută căldura. 
Pitonul se răsucise şi alunecase în jos pe spatele meu, iar capul 
lui tocmai isi făcuse apariţia, unduindu-se încoace si-ncolo, 
dintre picioarele mele. Exceptional, dar nu chiar asa cum 
intentionasem eu. 


2. Ecranele panoramice 


La TED2015, Neri Oxman, artist si designer la MIT, le-a 
tăiat răsuflarea tuturor cu o prezentare care arăta două seturi 
paralele de imagini expuse simultan pe două ecrane gigantice 
care se întindeau în stânga și în dreapta ei. Unul dintre ecrane 
dezvăluia partea tehnică a muncii ei; celălalt, partea mai 
organică. 

Fiecare era impresionant în sine, dar combinaţia era abso- 
lut uluitoare și nu numai datorită impactului său vizual. Ne 
arăta, la un nivel visceral, natura duală a muncii ei de artist și 

designer bazat pe ştiinţă. Conferinţa Google Zeitgeist se 
numără printre cele care au inovat prezentările pe ecrane 
ultralate, permițând afişarea de versiuni multiple ale aceleiași 
imagini, fotografie panoramică spectaculoasă si rânduri 
îndrăzneţe de text întinzându-se câte cincisprezece metri pe 
laterala prezentatorului. Senzatia cinematografică data de 
aceste prezentări este incredibilă. (E mai complicat să le edi- 
tezi pentru difuzare online. Până în prezent, singurele forma- 
te acceptate pe scară largă sunt dimensiunile video standard 
de 16:9 si 4:3, astfel că aceste prezentări pot fi fantastice in 
sală, dar sunt mai greu de apreciat de un public care le urmă- 
reste din fata calculatorului.) 


3. Stimularea multisenzorială 


Unii vorbitori au căutat să treacă.dincolo de limitele vizua- 
lizării 2D şi ale sunetului stereo. Am avut chef-i care au umplut 
sala cu aroma delicioasă a unui fel de mâncare preparat în 
direct pe scenă. Sau au distribuit în prealabil pungute cu 
mostre, permițând membrilor publicului să le miroasă si să 
le guste. Woody Norris ne-a arătat cum sunetul hipersonic, 
invenţia lui, poate fi proiectat de pe scenă către scaune indi- 
viduale din sală, unde să fie auzit doar de ocupanții acelor 
locuri. Steve Schklair, un pionier al camerelor 3D, ne-a făcut 
o demonstraţie timpurie despre cum poți urmări sporturile în 
format 3D, cu ajutorul ochelarilor speciali distribuiţi tuturor. 
Designerul de parfumuri Luca Turin a folosit un aparat care a 
pompat diverse miresme în sală. Aceste discursuri care trans- 
cend un gen anume sunt întotdeauna interesante, dar, cu 
posibila excepţie 3D, vor rămâne probabil limitate la o mână 
de subiecte. 

Cu toate acestea, la TED2015, David Eagleman a argumen- 
tat că noi simţuri exotice ar putea fi adăugate prin intermediul 
tehnologiei, antrenând creierul să înţeleagă tiparele electrice 
provenite din orice sursă, cum ar fi vremea sau bursa. Poate 
că, la o conferinţă din viitor, oamenii vor purta veste electrice, 
cablate pentru a avea acces direct la imaginaţia speakerului. 
Dacă e cineva care poate inventa asta, îl rog să mă contacteze. 


4. Transmisiunile live 


Unul dintre momentele cele mai apreciate la TED2015 a 
fost un discurs al Roman Mars°°, un guru în design. Dar, în loc 
să vină pe scenă cu un microfon, Mars s-a așezat în spatele 
unei console de mixaj. El a început așa: „Ştiu că vă gândiţi: De 
ce stă jos tipul ăsta? Motivul este că... suntem la radio!” Semnal 
de începere şi intră live. Mars este gazda popularului podcast” 
de design 99% Invisible şi a ţinut întregul discurs ca şi cum 
şi-ar fi făcut emisiunea live. A mixat numeroase secvenţe 
audio şi imagini, în succesiune rapidă. Această abordare i-a 
imprimat discursului o vitalitate incredibilă. DJ-ul superstar 
Mark Ronson a folosit şi el o masă de mixaj în anumite porti- 
uni din discursul său. Iar gazda This American Life, Ira Glass, 
mixează fragmente din emisiunea sa de pe un iPad. 

Ca să fim sinceri, această tehnică nu ne este la îndemână 
tuturor, dar o văd devenind o formă de artă de sine stătătoare. 


* Podcasting este o metodă de distribuție pe internet a fișierelor în format multimedia 
(audio, dar și video), prin intermediul tehnologiei Web-Feed și a formatelor de sindicalizare 
de conținut (RSS, ATOM). Utilizatorii unui site pot descărca fișierele în timp real și reda pe 
echipamente mobile sau calculatoare ce acceptă formatul în care acestea au fost create. Un 
autor de podcast este, de obicei, denumit podcaster. Site-urile de podcasting (de obicei, 
servere) pot oferi fișierele spre descărcare și ascultare off-line sau pentru redare directă online. 
Sursa: Wikipedia (n.t.). 

Este vorba despre un speaker care este în același timp DJ, 
mixand live idei din surse multiple in timp real. Daca esti de 
parere ca aceasta este o abilitate pe care o poti stapani, s-ar 
putea sa merite timpul investit. 


5. Interviul ilustrat 


Un interviu poate fi o bună alternativă la un discurs. El iti 
dă ocazia 


e să explorezi mai multe subiecte fără niciun fir roşu în 
afară de munca si viata invitatului si 

e să îi dai speakerului un imbold de a spune mai multe 
decat ar face-o de la sine intr-un discurs. (Valabil mai 
ales in cazul persoanelor foarte cunoscute, ale caror dis- 
cursuri sunt adesea scrise de departamentele lor de 
comunicare.) 


La TED experimentam de ceva vreme cu un format de 
interviu care încurajează o oarecare pregătire prealabilă atât 
din partea invitatului, cât şi a celui care intervievează, lăsând 
spaţiu, totuși, pentru spiritul spontan și animat al unui interviu 
tradițional. Este o conversaţie acompaniată de o succesiune de 
imagini care au fost stabilite în avans de ambele parti. Imaginile 
au rolul de a semnala schimbarea subiectelor abordate și adau- 
ga conversatiei puncte de referință agreabile. 

Când l-am intervievat pe Elon Musk, l-am invitat să-mi tri- 
mită filmări rar văzute ilustrând subiectele principale despre 
care voiam să vorbim, cum ar fi lucrul la construirea unei nave 
spatiale reutilizabile. Cand a venit momentul potrivit, pur si 

simplu am pornit videoclipul respectiv şi l-am rugat să explice 
la ce ne uitam. Asta a adăugat ritm si varietate interviului. 

La fel, când urma să le iau un interviu lui Bill şi Melindei 
Gates despre viaţa lor filantropică împreună, le-am cerut foto- 
grafii care să arate implicarea lor de la început în chestiuni 
legate de sănătate publică, orice dovezi vizuale care să explice 
de ce deciseseră să devină filantropi, o imagine sau o diagra- 
mă-cheie care era importantă pentru ei si - pentru că voiam sa 
discutăm si subiectul moştenirii - câteva fotografii cu familia 
lor. Imaginile cu care au venit ne-au permis să facem interviul 
mult mai personal decât ar fi putut fi altfel. 

Acest format este un compromis satisfăcător între discurs 
şi interviu. Le permite celor intervievaţi să se gândească bine 
cum să prezinte o idee care contează pentru ei. Şi scade riscul 
să divagheze sau să se împotmolească. E loc de multă inovaţie 
aici. De exemplu, un discurs completat de diapozitive, ţinut 
informal de către cel intervievat pentru intervievator, în timp 
ce acesta din urmă are opţiunea de a cere lămuriri despre orice 
afirmaţii neclare, live pe scenă, în timp ce discursul este în 
desfășurare. 


6. Cuvântul vorbit - fuziunea cu acesta 


O formă apreciată de artă s-a desprins din comunităţile 
afro-americane în anii 1970 şi 1980 şi a explodat în cultura 
populară. Cuvântul vorbit poate fi văzut drept o formă de poe- 
zie recitată în public; în mod tipic, combină spusul poveştilor 
cu jocuri de cuvinte complicate. Artiştii cuvântului vorbit oferă 
o extensie interesantă a vorbitului în public. Ei nu încearcă să 
„explice” sau să „convingă” în modurile descrise in aceasta 
carte. În schimb, fac apel la utilizarea unui limbaj mai poetic, 

mai instinctual; limbaj care poate energiza, emotiona, informa 
şi inspira. 

Există multe moduri de a întrepătrunde cuvântul vorbit cu 
vorbitul în public. Sarah Kay, Clint Smith, Malcolm London, 
Suheir Hammad, Shane Koyczan și Rives se numără printre 
cei care au avut astfel de prestații remarcabile la TED. Însă nu 
este un gen pe care să îl abordezi cu superficialitate. Cuvântul 
vorbit nefăcut cum trebuie poate fi extrem de chinuitor! 


7. Explorarea videopoeziei 


Poetul canadian Tom Konyves a definit videopoezia drept 
„O juxtapunere poetică a imaginilor cu texte și sunete”. 
Tehnologia videoonline a provocat o explozie a experimente- 
lor cu videopoezia, combinând fiecare mix imaginabil de text, 
filmări live, animaţie și cuvinte rostite. Acesta este un gen 
capabil să insufleteasca un discurs. Când fostul poet laureat 
american Bill Collins a venit la TED, a prezentat cinci dintre 
lucrările sale care fuseseră transpuse în format video. Fără dis- 
cutie, animatiile au mărit impactul cuvintelor lui si așa remar- 
cabile. Prestaţia în stilul „cuvânt vorbit” a lui Shane Koyczan 
la TED a fost intensificată de un fundal video creat de 80 de 
animatori angajaţi prin crowdsourcing’. Experimentarea cu 
videopoezia live are un potenţial uriaș, atât ca parte a unui dis- 
curs, cât şi ca prestație completa. 


* Obţinerea de informații sau contribuţii la un anumit proiect sau sarcină de rezolvat 
prin antamarea serviciilor mai multor persoane, plătite sau nu, în general prin intermediul 
unor platfiorme de internet (n.t.). 

8. Coloana sonoră adăugată 


De ce aproape toate filmele au coloană sonoră? Muzica 
intensifică fiecare emoție. Poate indica momentele cu semni- 
ficatie specială. Poate amplifica dramatismul, tristeţea, dorul, 
exaltarea, speranța. Aşa că de ce să nu o folosim şi în discursuri? 

Mai multi speakeri au făcut experimente în acest sens. Când 
Jon Ronson a spus o poveste de groază despre o persoană ares- 
tată ca potenţial psihopată, Julian Treasure era în spatele lui pe 
scenă, creând un fundal acustic. Pop Up Magazine, care încear- 
că să transforme conţinutul revistei în prestații live, îşi acom- 
paniază frecvent articolele cu un cvartet de coarde sau un trio 
de jazz live, ca în cazul lui Latif Nasser, care a spus povestea 
uimitoare a omului care a inventat medicamentele moderne 
care calmează durerea. 

Riscul, când alegi această cale, în afară de efortul intens 
depus în plus la repetiţii, este că poate sublinia faptul că acesta 
este un spectacol, nu un discurs spontan. Asta poate îndepărta 
publicul. Și, în multe contexte, introducerea muzicii poate fi 
percepută drept manipulatoare din punct de vedere emoţional. 

Cu toate acestea, se pare că oferă un sol fertil pentru expe- 
rimentare. Una dintre rute ar fi încorporarea de muzicieni care 
să improvizeze pe baza a ceea ce aud vorbindu-se live. O alta 
ar fi să se atragă atenţia asupra componentei artistice şi să se 
specifice clar că discursul respectiv va fi ţinut în acest mod. 


9. Metoda Lessig 


Profesorul de drept Lawrence Lessig a inventat un stil unic 
de prezentare, un fel de PowerPoint care a luat steroizi. Fiecare 
propoziţie şi aproape fiecare cuvânt semnificativ este 

acompaniat de un nou element vizual, fie el doar un cuvânt 
scris, o fotografie, o ilustrație sau o caricatură. De exemplu, 
iată un singur pasaj de optsprezece secunde din discursul său 
TED din 2013, în care fiecare // reprezintă o trecere la alt 
diapozitiv: 


Congresul și-a dezvoltat o dependenţă diferită, // care nu mai 
este o dependență doar de oameni, // ci tot mai mult o dependență 
de finantatori. // Și aceasta este o dependență, dar este // diferită 
și intră în conflict // cu simpla dependenţă de oameni // atâta 
vreme // cât finantatorii nu sunt oamenii. // Aceasta este o 
denaturare. // 


Teoretic, nu ar trebui să funcţioneze. Afluxul de. caractere 
schimbate din diapozitivele sale pare să violeze toate regulile 
din manualul de design. Dar, în mâinile lui Lessig, e ceva fas- 
cinant. Dă dovadă de atâta inteligență şi eleganţă în alegerile 
sale de fonturi, formatare si imagini, încât, pur si simplu, te 
lași furat de valul uimirii. Mi-a mărturisit că motivul pentru 
care a început să prezinte astfel a fost că era sătul ca oamenii 
de la conferințele de tehnologie să se uite mereu la ecranele 
dispozitivelor lor electronice în timp ce el vorbea. Nu a vrut să 
îi mai lase nicio secundă să se uite în altă parte. 

Stilul de prezentare al lui Lessig este atât de şocant de dife- 
rit, încât unii l-au botezat cu propriul lui nume, Metoda Lessig. 
Dacă ai curaj, poţi încerca să-l emulezi. Dar fii gata să petreci 
o mulțime de timp cu pregătirea si repetițiile. Și, din nou, ai 
grijă. Mare parte din geniul lui vine din detalii si din tempori- 
zarea tranzitiilor diapozitivelor. În mâinile cui nu trebuie, 
poate să arate - si va arăta - grosolan si arogant. 

10. Cuplul de prezentatori 


În general, descurajăm discursurile ţinute de mai mult de 
o persoană. Cumva, publicului îi pare mai greu să le urmăreas- 
că. Oamenii nu ştiu la cine să se uite si, cel mai probabil, nu se 
conectează emoţional cu niciunul dintre prezentatori. Dar fac 
excepţie cazurile când interacţiunea dintre cei doi prezentatori 
aduce o nuanță în plus discursului. Cand Beverly şi Dereck 
Joubert şi-au descris angajamentul de o viata fata de leoparzi 
şi alte feline sălbatice, afecțiunea si respectul evidente dintre 
cei doi au fost emotionante în sine. 

Suspectez că aici este foarte mult loc pentru inovaţie. În 
majoritatea cazurilor de acest gen, când unul dintre speakeri 
nu vorbeşte, pur si simplu stă nemișcat si isi urmărește parte- 
nerul. Dar există multe alte posibilități: 


e Gesticulare 

e Punere în scenă 

e Acompaniament cu un instrument muzical sau de 
percuție 

* Desenat sau pictat 

e Replici intercalate 


Daca Lawrence Lessig ar avea un frate geamăn, ti i-ai putea 
imagina pe amândoi terminandu-si unul altuia frazele într-un 
mod care ar dubla impactul. 

E un risc mare aici. Cu doi prezentatori, pregătirea este 
mult mai complexă. Fiecare individ depinde de celălalt si e 
uşor să lase senzaţia că replicile și trecerile de la un subiect la 
altul fac parte dintr-un scenariu scris. Nu recomand să încerci 
asta decât dacă ai încredere totală si te înţelegi foarte bine cu o 
persoană cu care ti s-ar părea natural să faci acest experiment. 
Pe de altă parte, cred că este o variantă cu ceva posibilități. 

11. Noi formate de dezbatere 


Dacă tot ai de gând să pui doi oameni simultan pe scenă, 
de obicei este mai interesant dacă ei au opinii diametral opuse. 
Adesea, cel mai bun mod de a înţelege o idee este să o vezi 
pusă la îndoială. Există numeroase formate de dezbatere care 
oferă opţiuni incitante de a face asta. Una dintre cele mai bune 
este formatul Oxford Union, doi contra doi. Vorbitorii alter- 
nează, să zicem, prezentări de șapte minute pro şi contra unei 
propuneri controversate. După moderare și participarea publi- 
cului, fiecare are la dispoziţie câte două minute pentru a-și 
spune concluziile finale, apoi publicul votează. (Poţi vedea 
acest format în desfășurare pe excelentul website 
IntelligenceSquaredUS.org.) 

Dar există numeroase alternative şi mi-ar plăcea la nebunie 
să văd diverse forme de inovaţie. De exemplu, ai putea încerca 
un format de tip tribunal, în care fiecare „martor” este exami- 
nat de către un intervievator abil. La TED, planificăm să intro- 
ducem mai multe dezbateri în conferințele viitoare. 


12. Vijelia de diapozitive 


Multe discursuri ale unor fotografi, artiști şi designeri iau 
forma prezentării unei succesiuni de diapozitive si a discutării 
despre fiecare în parte. Este o idee bună, dar implică riscul ca 
oamenii să piardă prea mult timp cu fiecare diapozitiv. Dacă 
talentul tău este preponderent vizual, probabil te vor avantaja 
cât mai multe imagini, nu cât mai multe cuvinte. Asa că este 
logic să mărești numărul de diapozitive şi să reduci numărul 
de cuvinte alocate fiecăruia. 

Au existat multe încercări de a sistematiza acest lucru. De 
exemplu, la evenimentele Pecha Kucha, formatul de discurs 
impune ca pentru 20 de diapozitive să fie alocate câte 20 de 
secunde de fiecare; diapozitivele sunt schimbate automat, iar 
speakerul trebuie să ţină pasul. Autoproclamate „evenimente 
pentru tocilari”, discursurile din seria Ignite au un format 
similar, desi în acest caz timpul vorbitorului este redus la cinci- 
sprezece secunde per diapozitiv. Ambele metode produc eve- 
nimente remarcabile, cu un ritm alert. 

Dar încă mai este loc de inovat. Nu există niciun motivpen- 
tru care fiecare diapozitiv ar trebui să aibă exact aceeaşi durată 
de timp. Mi-ar plăcea să văd prezentări de şase minute în care 
să încapă 100 de diapozitive. Douăsprezece diapozitive ar 
putea fi pentru „pauze şi vorbit”, de câte 20 de secunde fiecare, 
iar restul ar putea avea câte o secundă și ar putea fi arătate în 
rafale, însoţite de o coloană sonoră sau doar de tăcere. 


13. Expoziţia live 


Prelungirea supremă a tehnicii vârtejului de imagini este 
să-ţi imaginezi că nu tii deloc un discurs. În schimb, creezi cea 
mai tare experienţă de cufundare în munca ta. Să presupunem 
că esti fotograf, artist sau designer si ti s-a oferit spaţiu în sala 
principală de expoziţii a uneia dintre cele mai mari galerii de 
artă din lume. Cum ai vrea să fie această experienţă? 
Imagineaza-ti oamenii plimbându-se de la o lucrare la alta, 
iluminatul perfect, explicaţiile atent concepute pentru fiecare 
lucrare, dând cantitatea adecvată de informaţii. Acum... de ce 
să nu recreezi această experienţă în direct pe scenă? 

Gandeste-te la cuvintele tale nu ca la niște cuvinte dintr-un 
discurs, ci ca la nişte cuvinte menite să stârnească așteptările 

sau revelatiile potrivite. Nu e obligatoriu să fie propoziţii. Pot fi 
legende ale unor ilustraţii, indicatoare (cuvinte sau expresii 
care ghidează cititorii prin conţinutul eseului tău), poezii. Şi pot 
fi puse între paranteze de tăcere. Da, tăcere. Când ai ceva incre- 
dibil de prezentat, cel mai bun mod de a atrage atenţia este să 
îl aranjezi, sa îl arăţi şi să taci din gură! 

Aşa cum spuneam mai devreme, sculptorul cinetic Reuben 
Margolins? ştie cum să facă asta. Într-unul dintre fragmentele 
de 30 de secunde din expoziţia lui „trezită la viata”, tot ceea ce 
a spus a fost: „O singură picătură de ploaie care măreşte ampli- 
tudinea”. Aceste cuvinte au fost înconjurate de tăcere, dar ecra- 
nul era insufletit cu mișcările hipnotice ale sculpturilor sale, iar 
publicul a rămas mut de uimire în fata frumuseţii create. 

Fotograful Frans Lanting a creat un întreg spectacol în jurul 
fotografiilor sale pentru a ilustra evoluţia vieţii pe Pământ. Pe 
măsură ce fotografiile superbe se schimbau, pe fundal se auzea 
ocoloană sonora de Philip Glass, iar Frans intona domol poves- 
tea vieții. 

Cu toate instrumentele disponibile în ziua de azi în sălile 
moderne - iluminat, sisteme audio multicanal, proiectare video 
la înaltă rezoluţie -, este aproape o tragedie că unii dintre cei 
mai buni artişti vizuali ai lumii nu le folosesc. În loc să se gân- 
dească la moduri de a face publicul să se cufunde în lucrările 
lor, ei presupun că, întrucât au fost invitați să ţină un discurs, 
asta trebuie să facă. Speranța mea pentru viitor: să ne arate mai 
mult, să vorbească mai puţin. 


14. Aparitiile-surpriza 
După ce se spune o poveste extraordinară despre cineva, 


s-ar putea crea un impact suplimentar dacă acea persoană ar fi 
adusă în direct pe scenă. 

La TED2014, profesorul de la MIT Hugh Herr a descris cum 
a construit un nou picior bionic pentru Adrianne Haslet-Davis, 
o dansatoare profesionistă de dansuri de societate care fuse- 
se rănită în timpul atentatului cu bombă de la Boston. Apoi a 
lăsat publicul cu gura căscată când a prezentat-o pe Adrianne 
live pentru a ţine prima ei reprezentaţie publică după operaţie. 

La TEDxRiodelaPlata, discursul Cristinei Domenech des- 
pre poezia din închisoare a fost energizat de o recitare live din 
partea detinutului Martin Bustamante, căruia i se acordase o 
permisie pentru a participa la eveniment. 

Această abordare are cel mai mare efect când invitatul spe- 
cial îşi aduce o contribuţie reală. Dacă nu poate face asta, cel 
mai bine este doar să ii faci cunoscută prezenţa în public. Să 
tragi pe cineva pe scenă numai ca să salute poate părea forțat. 


15. Prezentatorii virtuali 


Tehnologia permite noi și noi moduri de a aduce un invitat 
pe scenă. În iunie 2015, antrenorul de succes Tony Robbins și-a 
făcut apariţia la o conferință de afaceri din Melbourne, 
Australia. Doar că el nu a vrut să călătorească efectiv până în 
Australia. Așa că a apărut sub formă de hologramă 3D. 
Organizatorii susțin că avatarul său a avut un impact la fel de 
mare ca persoana în sine. 

Când l-am invitat pe Edward Snowden, informatorul din 
scandalul WikiLeaks, la ediția TED din 2014, am avut o mică 
problema. El trăia în exil la Moscova si nu putea călători până 
la Vancouver de teamă să nu fie arestat. Dar l-am conectat 
totuşi la un robot de teleprezenta numit BeamPro. Asta a 
amplificat spectaculozitatea momentului. În pauze, robotul 
Snowden s-a plimbat pe hol, permițându-le participanţilor să 

schimbe două vorbe cu el si să facă poze (creând si un trend 
pe Twitter, #SelfiesWithSnowden). 

Desigur, ambele utilizari au beneficiat de noutatea lor. Dar 
tehnologia avanseaza permanent. Una dintre surprizele suc- 
cesului TED este aceea că un invitat care vorbeşte pe video are 
un impact aproape la fel de bun ca un invitat din sală. Aşa că 
nu există niciun motiv pentru care o hologramă sau telepre- 
zenta nu poate avea un impact deplin. 

Posibilităţile, în acest caz, sunt nelimitate. De exemplu, 
când compozitorul Eric Whitacre a prezentat în premieră o 
piesă la TED în 2013, nu a fost interpretată doar de corul de pe 
scenă. S-au alăturat muzicieni din 30 de ţări diferite, cântând 
împreună live datorită unei conexiuni speciale realizată pentru 
noi de către Skype. Când au apărut cu toţii pe ecran, uniţi in 
cântec, a părut pentru o clipă că diferenţele care sfasie lumea 
noastră ar putea fi reparate cu ajutorul unor simple elemente 
precum conexiunea la internet, muzica din inimă şi oamenii 
dispuşi să întindă o mână. Am aruncat o privire în public şi am 
observat mulţi obraji uzi de lacrimi. 

Cred că ne putem aştepta să vedem mult mai multe expe- 
rimente de acest gen în viitor. Inovatii care vor permite ca 
oamenii să se adune în moduri care nu ar fi posibile altfel. 
Într-adevăr, ar putea veni o zi când roboţi adevăraţi vor urca 
pe scenă şi vor ţine discursuri, la care vor fi contribuit şi ei. 
(Lucrăm la asta!) 


16. Fără public live 


Inovația supremă în materie de discursuri s-ar putea sa 
constea nu în a te juca cu ceea ce se întâmplă pe scenă, ci a 
renunța de tot la scenă. Și la sală, la publicul live si la gazdă. 

La urma urmelor, acum trăim într-o lume conectată. Datorită 
internetului, ne putem adresa către nenumărați oameni in 
direct sau prin transmisiune video. Acel public global poate 
depăşi orice grup care se poate forma fizic într-o sală. Asa ca 
de ce să nu concepi un discurs direct pentru acel public? 

Statisticianul suedez Hans Rosling a ţinut o serie de discur- 
suri TED incredibile, acumulând împreună peste 20 de mili- 
oane de vizualizări. Însă unul dintre cele mai apreciate 
discursuri ale sale nu a fost ţinut pe scenă. A fost filmat de 
către BBC într-un depozit gol, iar animatiile grafice marca 
Rosling au fost adăugate în post-productie. 

Într-o lume în care toată lumea are acces la camere video 
şi programe de editare, va urma o tendinţă de neoprit de a se 
tine discursuri direct pe internet. Iniţiativa noastră OpenTED 
(descrisă la finalul capitolului 20) încearcă să se alimenteze 
din această tendință. 


Sunt incredibil de entuziasmat de modurile în care ar putea 
evolua vorbitul în public în următorii ani. Dar cred că e nevoie 
şi de un avertisment. Multe dintre inovațiile prezentate mai 
devreme au un potential puternic, dar nu ar trebui folosite in 
exces. Tehnologia fundamentală de vorbit de la om la om are 
o vechime de sute de mii de ani si este adânc înrădăcinată în 
noi. Când căutăm variante moderne, trebuie să fim atenţi să 
nu dăm vrabia din mână pentru cioara de pe gard. Atenţia 
umană este ceva fragil; dacă adaugi prea multe ingrediente în 
plus, efectul principal al unui discurs s-ar putea pierde. 

Aşadar... să primim cu braţele deschise spiritul inovației. 
Ne așteaptă oportunități minunate de a îmbunătăţi marea artă 
a vorbitului în public. Dar să nu uităm nici că substanța con- 
tează mai mult decât stilul. În ultimă instanţă, ideea este cea 
mai importantă. 

Reflecţii 


] 9 Renasterea discursului 
INTERCONECTAREA CUNOŞTINŢELOR 


Mi-as dori să te conving de ceva: că, indiferent de cât de mult contează 
abilitățile de vorbit în public astăzi, ele vor conta și mai mult în viitor. 


Impulsionată de conectarea tot mai accentuată dintre noi, 
una dintre abilitățile cele mai vechi ale omenirii este în curs de 
reinventare pentru epoca modernă. M-am convins că mâine, 
chiar mai mult decât astăzi, a învăţa să-ţi prezinti ideile pe viu 
altor oameni se va dovedi o abilitate absolut esenţială pentru: 


e Orice copil care vrea să devină mai încrezător în sine; 

* Oricine termină scoala si caută să înceapă o carieră 
promițătoare; 

e Oricine vrea să avanseze la locul de munca; 

e Oricine este motivat de o cauză; 

e Oricine vrea să-și construiască o reputație; 

e Oricine vrea să se conecteze cu alte persoane din întreaga 
lume care au o pasiune comună; 

e Oricine vrea să catalizeze acțiunea pentru a produce un 
impact; 

e Oricine vrea să lase o moștenire în urmă; 

e Oricine, punct. 


Cel mai bun mod de a-mi argumenta punctul de vedere 


este să iti împărtăşesc propria mea călătorie de învăţare din 
ultimele două decenii, o perioadă care mi-a schimbat complet 

perspectiva despre motivele pentru care contează vorbitul în 
public bine realizat și încotro s-ar putea îndrepta. Așa că per- 
mite-mi să te iau cu mine în trecut, într-o miercuri, 18 februa- 
rie 1998, în Monterey, California, adică ziua când am pus 
pentru prima dată piciorul într-o sală de conferință TED. 

Pe atunci, vedeam conferințele ca pe un rău necesar. 
Trebuia să suporţi ore de discuţii si prezentări plictisitoare 
pentru a te putea întâlni cu oamenii din industria ta de care 
aveai nevoie. Totuși, bunul meu prieten Sunny Bates, una din- 
tre cele mai pricepute persoane la networking din lume, m-a 
convins că TED este diferit şi că ar trebui să trec pe acolo. 

După prima zi eram puţin confuz. Ascultasem o serie de 
discursuri scurte ţinute de un programator software, un biolog 
marin, un arhitect, un antreprenor din domeniul IT și un 
designer de grafică. Fuseseră bine făcute. Dar mă chinuiam să 
înțeleg care era relevanta lor pentru mine. Eram un tip din 
industria media. Publicam reviste. Cum mă puteau ajuta aces- 
te discursuri să-mi fac treaba mai bine? 

Când TED a fost fondată în 1984, Richard „Ricky” Wurman 
şi co-fondatorul Harry Marks aveau o teorie, aceea că se con- 
tura o convergenţă tot mai pronunţată între industriile de teh- 
nologie, divertisment şi design (literele T, E şi D din TED’). 
Avea sens. Era anul în care s-a lansat primul computer Apple 
Macintosh, anul în care Sony a prezentat primele compact-dis- 
curi. Ambele produse aveau rădăcini adânci în toate cele trei 
industrii. Era palpitant să-ți imaginezi ce alte posibilități ar fi 
apărut dacă ai fi conectat cele trei industrii la un loc. Oare cei 
din domeniul tehnologic și-ar fi putut face produsele mai atră- 
gătoare dacă ar fi ţinut cont de ideile designerilor centrati pe 


* În limba engleză: technology, entertainment, design, inițialele formând denumirea TED 
(n.t.). 

aspectul uman și ale oamenilorcreativi din divertisment? Oare 
arhitecţii, designerii și liderii industriei divertismentului și-ar 
fi putut lărgi opţiunile dacă ar fi fost la curent cu noile progrese 
din tehnologie? 

Şi așa s-a dovedita fi. După un început nesigur și o confrun- 
tare între personalităţile fondatorilor (care l-a convins pe 
Harry să-şi vândă cele 50% din acţiuni lui Rocky pentru un 
dolar), TED a prins aripi în anii 1990, acompaniat de dezvol- 
tarea multimedia datorată CD-ROM-urilor, de revista Wired şi 
de internetul timpuriu. În prima parte a vieţii, Ricky inventase 
termenul arhitectură informaţională şi devenise obsedat de a 
face accesibile informaţiile greu de înţeles. Această abilitate 
l-a ajutat să motiveze vorbitorii să găsească unghiul de abor- 
dare cel mai interesant pentru ideea lor, unghiul pe care cei 
din afara industriilor în care lucrau ei să îl considere atrăgător 
sau relevant. Si mai avea o trăsătură de personalitate care s-a 
dovedit a influenţa esenţial succesul TED: lipsa răbdării. 

Ricky se plictisea rapid la discursurile lungi. Pe măsură ce 
TED se dezvolta, a început să le acorde invitaţilor intervale de 
timp tot mai scurte. Și pur si simplu se urca pe scenă si îi între- 
rupea pe oameni dacă se lungeau prea mult. De asemenea, a 
interzis întrebările din public, pe motivul că era mai interesant 
să faci loc pentru încă un vorbitor decât să asculti vreun spec- 
tator cum isi promovează afacerea sub pretextul că pune o 
întrebare. Probabil că pe unele persoane le-a enervat rău asta, 
însă pentru experienţa generală a publicului a fost o binecu- 
vântare. A dus la un program cu un ritm vioi. Puteai să suporţi 
ocazional câte un discurs nereușit pentru că ştiai că se va ter- 
mina curând. 

În a doua mea zi la TED, am început să apreciez sincer for- 
matul bazat pe discursuri scurte. Deşi încă nu eram convins de 
relevanta sa pentru mine şi munca mea, cu siguranță aveam 

acces la o grămadă de subiecte. Jocuri video pentru fete, desig- 
nul scaunelor, un nou mod de a explora informaţiile în 3D, un 
avion alimentat cu energie solară. Toate se succedau rapid. Era 
fascinant să vezi câte tipuri de expertiză există în lume. Și 
lucrurile începeau să se miște. Un comentariu făcut de un spea- 
ker dintr-un domeniu rezona cumva cu ceea ce spusese cineva 
dintr-un domeniu complet diferit cu o zi înainte. Nu reuseam 
să înțeleg exact de ce, dar eram tot mai entuziasmat. 

Majoritatea conferinţelor deservesc o singură industrie sau 
specializare într-un domeniu. Acolo, toți cei prezenţi au un lim- 
baj si un punct de plecare comune, si este logic să le permiti 
vorbitorilor să intre în cât mai multe detalii și să descrie infor- 
matii noi foarte specifice. Dar când conţinutul si publicul au o 
paletă largă de reprezentativitate, scopul unui vorbitor nu este 
să acopere exhaustiv un subiect de nișă. În schimb, este să-şi 
facă munca accesibilă celorlalţi. Să arate de ce este interesantă. 
Să arate de ce contează. Asta se poate face, de obicei, în mai 
putin de 20 de minute. Şi e bine aşa, pentru că, probabil, doar 
atât timp îţi va acorda o persoană din afara domeniului tău de 
activitate. În calitate de ascultători, poate că suntem dispuși să 
investim 45 de minute sau o oră într-un subiect pe care îl stu- 
diem la universitate sau în cineva care lucrează direct în indus- 
tria noastră. Dar să oferim atât de mult timp cuiva din afara 
vieţii noastre profesionale obişnuite? Imposibil. Nu sunt sufici- 
ente ore într-o zi. 

În ziua a treia, s-a întâmplat ceva tare ciudat. Creierul meu 
suprastimulat a început să emită scântei ca într-o furtună elec- 
tromagnetica. De fiecare dată când un nou invitat se ridica si 
vorbea, simţeam un nou fulger de înţelepciune. Ideile dintr-un 
discurs se conectau fantastic cu alte idei prezentate cu două 
zile în urmă. 

Şi apoi a venit Aimee Mullins. 

Lui Aimee i se amputaseră ambele picioare la vârsta de un 
an, dar asta nu o oprise să ducă o viaţă împlinită. A stat pe 
scenă si ne-a povestit că, în urmă cu trei ani, pe cand era în 
primul an de facultate, alergase in prima ei cursă de sprint si, 
ajutată de o pereche de proteze special concepute pentru aler- 
gat, trecuse cu brio de testele de admitere în echipa de spor- 
tivi paralimpici a Statelor Unite. Apoi și-a scos cu naturalete 
protezele si ne-a arătat cum pot fi înlocuite ușor cu proteze 
pentru alte situaţii. 

Pe când Aimee vorbea despre surprinzătoarele ei succese 
şi jenantele ei eşecuri, stăteam în spatele sălii, şocat de lacri- 
mile care îmi curgeau pe obraji. Era atât de plină de viata si de 
speranță! Părea să simbolizeze ceva ce intuisem în repetate 
rânduri în acea săptămână. Că este posibil să iti stapanesti 
propriul viitor. Indiferent de ce ţi-a servit viata, poţi găsi un 
mod de a-i da o formă si, realizând asta, să faci o diferenţă si 
pentru ceilalți. 

Până când am plecat de la conferinţă, intelesesem de ce 
conta atât de mult pentru oamenii de acolo. Eram încântat de 
tot ce aflasem. Aveam un sentiment al posibilului mai puter- 
nic decât simtisem de mult timp. Mă simţeam de parcă ajun-: 
sesem acasă. 

Doi ani mai târziu, când am auzit că Ricky Wurman căuta 
să vândă conferinţa, a început să mă obsedeze gândul de a o 
prelua. În toată viaţa mea profesională, mantra mea fusese să 
urmez pasiunea. Nu pe a mea -pe a altora. Dacă vedeam ceva 
care îi pasiona profund și sincer pe oameni, pentru mine era 
un indiciu esenţial că acolo exista o oportunitate. Pasiunea era 
un mandatar al potenţialului. Asa am justificat lansarea a zeci 
de reviste bazate pe hobby-uri, acoperind orice, de la compu- 
tere şi mersul cu bicicleta pe munte până la brodatul cu cru- 
ciulite. Aceste subiecte probabil îi plictisesc de moarte pe 

majoritatea oamenilor, dar pentru cei pasionaţi, cărora le erau 
adresate revistele, erau o adevărată mină de aur. 

Pasiunea pe care o văzusem si o simtisem la TED depășea 
limitele obişnuite. Oameni care făcuseră lucruri fantastice 
de-a lungul vieţii mi-au spus ca aceasta fusese săptămâna lor 
preferată din an. Asa că, deși era doar o conferinţă anuală 
mică, avea potenţialul uriaș de a se construi ceva mai mult din 
toată acea pasiune. 

Pe de altă parte, era o nouă afacere de care ar fi trebuit să 
mă ocup si aș fi preluat-o de la un tip cu o personalitate mult 
mai puternică şi mai năvalnică decât a mea. Dacă dădeam 
greş? Umilinta publică ar fi fost destul de intensă. M-am con- 
sultat cu prietenii, am stat treaz nopțile încercând să-mi ima- 
ginez fiecare posibilitate, dar nu reușeam să mă hotărăsc. 

Ceea ce m-a convins să fac acest pas a fost, mă crezi sau nu, 
un pasaj dintr-o carte pe care se întâmpla să o citesc în acea 
perioadă, și anume The Fabric of Reality* de David Deutsch. În 
ea, autorul ridica o întrebare provocatoare: chiar e adevărat că 
informaţia trebuie să devină tot mai specializată? Că singurul 
mod în care putem atinge succesul este să știm din ce în ce mai 
mult despre din ce în ce mai puţin? Specializarea din fiecare 
domeniu - medicină, ştiinţă, artă - părea să sugereze asta. Dar 
Deutsch argumenta convingător că trebuie să deosebim 
cunoașterea de înţelegere. Da, cunoașterea unor informații 
specifice s-a specializat inevitabil. Dar înțelegerea? Nu. Deloc. 

Pentru a înţelege ceva, spunea el, trebuie să ne îndreptăm 
în direcția opusă. Trebuie să urmărim unificarea cunoaşterii. 
Dădea numeroase exemple de teorii ştiinţifice mai vechi care 
fuseseră înlocuite de teorii mai largi, mai profunde, care 


* Carte apărută și în România cu titlul Textura realității, traducere de Gabriela Cârstea, 
Editura Tehnică, București, 2006 (n.t.). 

aduceau la un loc mai multe arii de cunoaștere. De exemplu, 
o perspectivă elegantă asupra lumii, bazată pe ideea soarelui 
plasat în centrul sistemului solar, a înlocuit explicaţiile masive 
şi complexe ale mișcărilor de rotaţie ale fiecărei planete în 
jurul Pământului. 

Dar, si mai important, susținea Deutsch, cheia pentru a 
înțelege orice este să înţelegi contextul informaţiei. Daca iti 
imaginezi o vastă reţea de cunoștințe, nu ai cum să înţelegi cu 
adevărat nodurile complexe din fiecare punct al reţelei fără să 
te dai câțiva pași înapoi ca să arunci o privire de ansamblu și 
să vezi cum se leagă firele între ele. Doar uitându-te la tiparul 
mai mare poţi dobândi înţelegerea efectivă. 

Citeam asta în perioada când visam la TED şi atunci mi s-a 
aprins beculetul. Desigur! Asta era! Asta era motivul pentru 
care experienţa de la TED mi se păruse atât de captivantă! Era 
deoarece conferinţa în sine reflecta realitatea că toată cunoas- 
terea este conectată într-o rețea gigantică. TED chiar avea câte 
ceva de oferit pentru fiecare. Poate că nu ne-am dat seama de 
asta în acel moment, dar, gândindu-ne la astfel de idei eclec- 
tice, cu toții am dobândit înţelegerea la un nivel mult mai pro- 
fund decât înainte. De fapt, ideile individuale contau mai 
putin; ceea ce conta era cum le potriveam la un loc - si ce se 
intampla cand le adaugam ideilor noastre preexistente. 

Asadar, ceea ce facea ca TED sa functioneze nu era doar 
sinergia dintre tehnologie, divertisment si design. Era, de fapt, 
conectarea tuturor informatiilor. 

Din acest punct de vedere, TED era un eveniment care nu 
avea niciodata sa duca lipsa de subiecte de discutie. Cate alte 
conferinte unde puteai explora aceasta conectare mai existau? 
Si să o explorezi într-un mod pe care orice persoană curioasă 
să îl găsească accesibil si inspirational? Nu-mi venea niciuna 
în minte. 

M-am urcat într-un avion şi i-am vizitat pe Ricky şi pe soția 
lui, Gloria Nagy, acasă la ei, în Newport, Rhode Island. Si, ca 
să nu mai lungesc o poveste complicată, până la finalul lui 
2001 am părăsit compania pe care o construisem în cincispre- 
zece ani și am devenit curatorul mândru, deşi un pic speriat, 
al TED. 

În anii care au trecut de atunci, m-am convins tot mai mult 
de importanța conectării informaţiilor și am încurajat TED sa 
se extindă de la cele trei domenii inițiale la aproape orice sferă 
a creativității si ingeniozitatii umane. Nu vad această aborda- 
re a cunoașterii si înțelegerii ca pe o simplă rețetă pentru o 
conferință mai interesantă. O văd ca pe cheia supravieţuirii si 
înfloririi noastre în lumea nouă si curajoasă care vine. Iată cum 
mi-aş argumenta eu punctul de vedere: 


Era cunoașterii 


Multe dintre presupunerile noastre despre valoarea şi sco- 
pul cunoașterii si despre modul de a o dobândi - inclusiv struc- 
tura întregului nostru sistem educational - sunt rămășițe din 
epoca industrială. În acea eră, cheia succesului era ca o com- 
panie sau o tara să acumuleze expertiză maximă în producerea 
de bunuri fizice. Pentru asta era nevoie de cunoaștere specia- 
lizată aprofundată: geologia necesita localizarea şi extracția 
cărbunelui sia petrolului; ingineria mecanică presupunea con- 
struirea și operarea echipamentelor industriale; chimia nece- 
sita producţia eficientă a unei vaste game de materiale; și așa 
mai departe. 

Economia cunoașterii are nevoie de ceva diferit. Din ce în 
ce mai mult, cunoaşterea specializată exercitată în mod tradi- 
tional de către oameni este preluată de computere. Petrolul nu 

mai este localizat de geologi umani, ci de un sofitware care 
analizează cantităţi uriaşe de date geologice, căutând tipare. 
Cei mai buni ingineri constructori din zilele noastre nu mai 
trebuie să calculeze de mână factorii care acţionează asupra 
stabilităţii unei clădiri noi; simularea pe calculator face asta în 
locul lor. 

Aproape nicio profesie nu a rămas neatinsă. Am urmărit o 
demonstraţie IBM Watson” care încerca să pună un diagnostic 
unui pacient cu şase simptome specifice. În timp ce doctorii se 
scărpinau în cap și au cerut o serie de teste pentru a obține mai 
multe informații, Watson, în doar câteva secunde, a răsfoit 
4 000 de lucrări ştiinţifice relevante recente, a aplicat algo- 
ritmi de probabilitate fiecărui simptom și a concluzionat, cu o 
certitudine de 80%, că pacientul are o boală rară de care doar 
unul dintre doctori auzise. 

În acest punct, oamenii încep să se deprime. Ei încep să-şi 
pună întrebări precum: Într-o lume în care maşinile devin rapid 
superinteligente indiferent de sarcina specializată pe care le-o 
dăm de rezolvat, la ce mai suntem de folos noi, oamenii? 

Este o întrebare importantă. Iar răspunsul este de-a dreptul 
palpitant. 

La ce sunt de folos oamenii? Oamenii se află aici ca să fie 
mai umani decât am fost vreodată. Mai umani în felul în care 
muncim. Mai umani în ceea ce învăţăm. Și mai umani în felul 
cum impartasim această cunoaștere unii cu alții. 

Oportunitatea noastră uriașă pentru viitor este să ne ridi- 
căm. Să ne ridicăm deasupra lungii noastre istorii de utilizare a 
cunoștințelor specializate pentru a îndeplini sarcini repetitive. 


* Platformă de tehnologie care folosește procesarea limbajului natural și învățarea 
automatizată pentru a extrage informații relevante din cantități mari de date nestructurate 
(n.t.). 

Indiferent că au cules orez an după an până și-au distrus spate- 
le sau că au asamblat produse pe olinie de producţie, cu mintea 
amortita, cei mai multi oameni, în cea mai mare parte a istori- 
ei, şi-au câştigat traiul făcând același lucru iar si iar. 

Viitorul nostru nu va fi aşa. Tot ceea ce poate fi automatizat 
sau calculat așa va ajunge, în cele din urmă. Acum, putem să 
ne temem de această perspectivă sau putem să o acceptăm de 
bunăvoie şi să o luăm ca pe o şansă de a descoperi o cale mai 
bogată în posibilități către împlinirea vieţii. Cum va arăta 
această cale? Nimeni nu ştie sigur. Dar probabil va include: 

Mai multă gândire strategică la nivel de sistem. Maşinile vor 
face munca brută, dar va trebui să ne gândim cum să le progra- 
măm cel mai bine ca să lucreze eficient unele cu altele. 

Mai multă inovaţie. Cu toate capabilitățile uriaşe ale unei 
lumi conectate care ne stau la dispoziţie, există un avantaj uriaș 
pentru cei care pot cu adevărat să inoveze. 

Mai multă creativitate. Roboții vor face o mare parte din 
munca noastră, generând o explozie de cerere pentru creativi- 
tatea umană reală, indiferent că este vorba despre invenții teh- 
nice, design, muzică sau artă. 

Mai multă utilizare a valorilor umane unice. Serviciile 
de-la-om-la-om vor înflori, cu condiţia ca umanitatea inerentă 
din ele să fie cultivată. S-ar putea inventa un robot coafor, dar 
serviciul în sine va fi oare de ajuns ca să înlocuiască sporovăiala 
amicală cu un stilist talentat cu abilități de psihoterapeut? Mă 
îndoiesc. Doctorul viitorului s-ar putea să facă apel la geniul lui 
Watson pentru a-l asista la punerea unui diagnostic, dar asta ar 
trebui să-i elibereze mai mult timp acelui doctor ca să poată 
înțelege circumstanțele umane ale pacientului său. 

Şi, dacă oricare dintre aceste previziuni se va dovedi adevă- 
rată, cel mai probabil va necesita un tip complet diferit de 
cunoaştere decât cel care ne-a fost solicitat de era industrială. 

Imagineaza-ti o lume în care orice informatie specializată 
ar fi disponibilă pentru tine instantaneu, la cerere. Dacă ai un 
smartphone, cam asta e, de fapt, lumea în care deja trăiești. Si 
dacă nu e posibil azi, va fi pentru copiii tăi. Așadar, ce ar trebui 
noi - şi ei - să învăţăm pentru viitor? 

În loc de cantități tot mai mari de informaţie tot mai speci- 
alizată, vom avea nevoie de: 


e Cunoastere contextuală, 

e Cunoastere creativă şi 

e O înţelegere mai profundă a propriei noastre condiţii 
umane. 


Cunoașterea contextuală înseamnă să ai imaginea de 
ansamblu, să știi cum se combină toate piesele între ele. 

Cunoaşterea creativă este setul de abilităţi obţinute prin 
contactul cu o mare varietate de alti oameni creativi. 

O înţelegere mai profundă a propriei noastre condiții umane 
provine nu din ascultarea părinţilor sau prietenilor, nici din 
ascultarea psihologilor, experţilor în neurostiinte, istoricilor, 
biologilor evolutionisti, antropologilor sau învăţătorilor spiri- 
tuali. Provine din ascultarea tuturor acestora. 

Aceste tipuri de cunoaştere nu sunt doar apanajul câtorva 
profesori de la cateva universitati prestigioase. Nu le descoperi 
în programul de internship al unei corporaţii lider de piață. 
Aceasta este o cunoaștere care poate fi asamblată doar dintr-o 
varietate uriaşă de surse. 

Şi exact acest lucru este unul dintre motoarele care accele- 
rează renașterea vorbitului in public. Intrăm într-o eră în care 
avem nevoie să petrecem mult mai mult timp învățând unii de 
la alţii. Şi asta înseamnă că mult mai multi oameni pot contri- 
bui la acest proces colectiv de învățare decât o făceau până 

acum. Oricine are o lucrare unică sau o revelație unică poate 
participa în mod productiv. Inclusiv tu. 

Dar cum? Indiferent dacă esti un astrofizician strălucit, un 
zidar priceput sau doar un student înțelept la școala vieţii, nu 
am nevoie să învăţ de la tine tot ce știi. Evident că nu. Asta 
mi-ar lua ani întregi. Ce am nevoie să ştiu este cum se leagă 
munca ta de tot ceea ce există. Poti explica esenţa a ceea ce 
faci astfel încât să înțeleg? Poti prezenta cum se desfășoară 
activitatea ta în termeni de nespecialist? Poti explica de ce con- 
tează? Şi de ce te pasionează? 

Dacă poți face asta, iti vei extinde perspectiva asupra lumii. 
Şi s-ar putea să mai faci ceva. S-ar putea să produci o scânteie 
nouă de creativitate sau inspiraţie în mine. Fiecare domeniu 
al cunoașterii este diferit, dar toate sunt conectate. Şi de multe 
ori rimează. Asta înseamnă că, poate, ceva din modul în care 
iti descrii procesul de activitate îmi va provoca o revelaţie cru- 
cială sau îmi va cataliza un nou gând în minte. Așa se formează 
ideile atunci când ne stimulăm reciproc. 

Aşadar, primul motor important al renașterii vorbitului în 
public este faptul că era cunoașterii în care intrăm necesită un 
tip diferit de cunoaștere, încurajând oamenii să fie inspirați de 
cei din afara sferelor lor tradiționale de activitate şi, făcând 
asta, să dezvolte o înţelegere mai profundă a lumii şi a rolului 
lor în ea. 

Dar asta nu e tot. 

20 De ce contează asta 
INTERCONECTAREA OAMENILOR 


Al doilea motor principal al renașterii vorbitului în public este schimbarea 
tehnologică de proporții epice care ne-a facut pe toți vizibili unii altora: 
internetul și mai ales dezvoltarea formatului video online. Permite-mi 
să-ți spun povestea așa cum am trăit-o noi, pentru că, în mai putin de 
un an, tehnologia video online a dat TED peste cap și ne-a ajutat să 
devenim unul dintre pionierii unui nou mod de a răspândi cunoașterea. 


Un catalizator esenţial a fost acela că TED este o organiza- 
tie nonprofit. Nu ne gândim prea des la organizaţiile nonprofit 
ca la nişte vehicule solide pentru inovaţie, dar în cazul de fata 
acest statut a ajutat foarte mult. Să-ţi explic. 

Când încă mai lucram în domeniul revistelor, am început 
să donez bani unei fundaţii nonprofit pentru a-mi aduce con- 
tributia către societate. Fundaţia respectivă a achiziționat 
TED. Lucrez pentru ea fără a primiun salariu. Pentru mine, să 
înlătur motivaţia profitului din ecuaţie a trimis un semnal clar 
al intentiilor mele. M-a ajutat să fiu mult mai credibil atunci 
când am spus lumii: Veniti si ajutati-ne să construim o nouă 
abordare pentru descoperirea şi distribuirea ideilor. La urma 
urmelor, le cerem spectatorilor să plătească o grămadă de bani 
pentru a asista la conferințele noastre principale, iar vorbito- 
rilor le cerem să participe fără a fi plătiți. Este mult mai uşor 
să faci asta dacă oamenii pot vedea că isi aduc contribuţia la 
binele comun si nu la contul bancar al cuiva. 

Cum ar trebui TED să contribuie la binele comun? Micul 
grup de oameni care am coordonat TED în anii de după tran- 
zitie am meditat mult la această întrebare. La urma urmelor, 
TED era doar o conferinţă privată. Da, oamenii erau inspirați 
aici, dar era greu de înţeles cum putea deveni scalabilă acea 
experienţă. Încercările noastre timpurii de a promova misiunea 
nonprofit a TED au inclus un program de burse pentru a aduce 
la eveniment persoanele care nu își permiteau să participe”, 
mai multă concentrare pe problemele globale, precum si trans- 
formarea inspiraţiei în acţiune prin introducerea unui Premiu 
TED care îndeplinea câştigătorilor o dorință pentru a face 
lumea mai bună, cu susținerea altor participanţi. 

Dar, la un moment dat, am simţit nevoia să găsim un mod 
de a distribui conţinutul TED. Ideile si observaţiile exprimate 
acolo meritau un public mai larg. La începutul lui 2005 am găsit 
persoana perfectă care să rezolve problema. June Cohen avu- 
sese deja o perspectivă din interior asupra progreselor-cheie 
din domeniul web. Avea o funcţie de conducere în echipa care 
dezvoltase website-ul deschizător de drumuri HotWired, 
care avusese primele reclame online din lume, si scrisese o 
carte fantastică despre ce iti trebuie ca să creezi un website de 
succes. De asemenea, ea începuse să vină la TED în același an 
ca si mine, se îndrăgostise de eveniment ca si mine, iar fiecare 
conversaţie dintre noi fusese provocatoare şi valoroasă. 

June s-a alăturat echipei noastre novice şi s-a îmbarcat în 
ceea ce părea strategia logică pentru distribuirea pe scară mai 
largă a conţinutului TED: transmisia televizată. Fiecare confe- 
rinta TED tinuta vreodată fusese înregistrată video si, cu toate 


* Subconducerea lui Tom Rielly, programul de Burse TED a atras peste 400 de participanţi 
în ultimii zece ani, o reţea globală de talente care a energizat fiecare conferință TED recentă 
(n.a.). 

canalele prin cablu disponibile, cu siguranță cineva avea să fie 
entuziasmat de difuzarea unui show televizat săptămânal, nu? 
Am creat un episod-pilot, iar June l-a promovat cu pasiune 
oricui era dispus să o asculte. Verdictul răsunător de pe tărâ- 
mul TV? Nu e cine știe ce. 

Capetele vorbitoare fac emisiuni plictisitoare - am auzit asta 
de nenumărate ori. Am încercat să sugerăm că plictiseala s-ar 
putea să nu aibă de-a face cu capetele vorbitoare în sine, ci cu 
capetele vorbitoare care spun lucruri plictisitoare. Nu am 
ajuns nicăieri. 

Dar, între timp, ceva profund se întâmpla în infrastructura 
mondială. Entuziasmate de creșterea explozivă a internetului, 
companiile de telecomunicaţii deciseseră să investească mili- 
arde de dolari în fibră optică şi alte îmbunătăţiri ale bandei de 
frecvenţă. Asta a permis dezvoltarea unei tehnologii care la 
început păruse complet inofensivă: videoul online. Pe parcur- 
sul lui 2005, s-a transformat dintr-o chestie nouă care clipea 
în colțul unui ecran în ceva pe care chiar îl puteai urmări. 
Atunci s-a lansat un mic website excentric numit YouTube, 
oferind videoclipuri scurte generate de utilizatori, multe din- 
tre ele având pisoi ca protagoniști. În ciuda aspectului dile- 
tant, şi-a luat zborul ca o rachetă. 

În noiembrie 2005, June a venit la mine cu o propunere 
radicală. Hai să lăsăm televiziunea la o parte deocamdată si 
să încercăm să distribuim online discursurile TED filmate. 

La o primă vedere, era o idee nebunească. Lăsând la o 
parte calitatea de-abia acceptabilă a materialelor video redate 
online, nu aveam niciun model de venituri. Avea vreo logică 
să riscăm să oferim gratuit conţinutul nostru? Nu era, de fapt, 
acesta singurul motiv pentru care oamenii plăteau atât de 
mult ca sa vină la conferință? 

Pe de altă parte, putea fi un pas esenţial înainte pentru a 
promova misiunea nonprofit a TED, aceea de a împărtăși idei 
pentru beneficiul public. Iar ideea de a ne controla propria 
distribuţie fără a depinde de posturile TV era incitantă. Merita 
măcar un experiment. 

Şi aşa, pe 22 iunie 2006, au debutat pe website-ul nostru 
primele șase discursuri TED. În acel moment, ted.com avea 
cam 1 000 de vizitatori pe zi, majoritatea verificând doar 
detaliile despre fostele şi viitoarele conferinţe. Visam ca lan- 
sarea acestor discursuri să mărească, poate, acest număr de 
cinci ori, ajungând eventual la două milioane de vizualizări 
ale discursurilor pe an, o creştere semnificativă a audienței 
noastre online. 

În prima zi, am avut cam 10 000 de vizualizări ale discur- 
surilor. Am presupus că, așa cum se întâmplă cu orice nouă 
lansare media, cifrele aveau să descrească rapid după ce scă- 
dea interesul iniţial. Dar s-a întâmplat opusul. În doar trei 
luni, am atins un milion de vizualizări, iar cifrele au continuat 
să crească. 

Şi mai exaltant a fost tonul răspunsurilor pe care le vedeam. 
Noi ne îndoiserăm că discursurile ar fi putut avea un impact 
online măcar parţial la fel de puternic ca în direct. La urma 
urmelor, cum puteai să păstrezi atenţia cuiva care se uita la o 
mică fereastră de pe un ecran, când erau atâtea surse de dis- 
tragere online? Răspunsurile ne-au şocat şi ne-au încântat 
prin intensitatea lor: Uau! Mi s-a facut pielea de găină! Interesant 
și inspirational. Cea mai bună prezentare a unui grafic complex 
pe care am văzut-o vreodată! Mi-au dat lacrimile... 

Dintr-odată, am simţit că pasiunea pe care o trăiseră 
oamenii la conferinţă fusese eliberată. Şi asta putea să însem- 
ne doar un singur lucru. Experimentul pe care îl făcuserăm 
lansând doar câteva discursuri TED trebuia extins la tot 


” 

conţinutul nostru de cea mai bună calitate. În martie 2007, 
ne-am relansat website-ul cu 100 de discursuri disponibile si 
de atunci TED nu a mai fost doar o conferință anuală, ci o 
organizaţie media devotată „ideilor care merită răspândite”. 

A, şi îngrijorarea noastră că aveam să periclităm conferința 
oferind gratuit conţinutul? De fapt, efectul a fost cel opus. 
Spectatorii noştri au fost bucuroși că pot împărtăși discursuri 
fantastice cu prietenii și colegii lor și, pe măsură ce s-a dus 
vestea despre conferințele TED, cererea de participare chiar 
a crescut. 

Opt ani mai târziu, interesul pentru discursurile TED s-a 
extins la nivel global. Spre surpriza si încântarea noastră, a 
devenit o platformă globală” pentru identificarea şi răspândi- 
rea ideilor, mulțumită eforturilor a sute de speakeri, mii de 
traducători voluntari şi zeci de mii de organizatori locali de 
evenimente. La finalul lui 2015, discursurile TED sunt vizio- 
nate de circa 100 de milioane de ori pe lună - de 1,2 miliarde 
de ori pe an. Desigur, nu doar TED face asta. Multe alte orga- 
nizatii diseminează idei în format video. Interesul general fata 
de educaţia online a explodat. Khan Academy, MIT, 
Universitatea Stanford si nenumărate altele au făcut disponi- 
bile gratuit resurse incredibil de valoroase pentru toată lumea. 

Când faci un pas înapoi şi meditezi asupra implicatiilor, e 
ceva destul de palpitant. Gândeşte-te mai întâi din perspecti- 
va vorbitorului. De-a lungul istoriei, multi oameni pasionați 
de o idee au petrecut ani de zile călătorind de-a lungul si de-a 


* Platforma constă în evenimente fizice (conferința anuală TED din Vancouver plus 
TEDGlobal, TEDYouth, TEDWomen, o serie de evenimente corporative, diverse expoziții), 
mișcarea globală TEDx de evenimente organizate local și numeroase canale online (TED. 
com al nostru, dar și YouTube, iTunes, The TED Red Hour pe NPR, aplicaţii pentru mobil și o 
vastă paletă de colaborări cu zeci de alte oganizatii). Există și o inițiativă separată dedicată 
elevilor, numită TED-Ed, plus Premiul TED anual și programul de Burse TED (n.a.). 

latul unei tari sau al unui continent, încercând să atragă aten- 
tia publicului. Realist vorbind, cel mai mare succes la care ar 
fi putut spera cineva era să vorbească, poate, de 100 de ori pe 
an, în faţa unui public mediu de, să zicem, 500 de persoane. 
Astfel ar fi putut ajunge la 50 000 de oameni într-un an, dar 
numai supunându-se unui program istovitor si cu ajutorul 
unui mecanism foarte bun de promovare în avans. La fel, 
majoritatea autorilor care vând o carte despre o idee serioasă 
ar considera că au avut un succesuriaș dacă ar vinde 50 000 de 
exemplare. 

În schimb, online poţi ajunge la tot atâţia oameni doar în 
prima zi. Si mai mult de 1 000 de vorbitori au reușit să atragă 
un public de peste un milion de oameni pentru un singur 
discurs. Acesta este un salt transformator pentru influenţă și 
multi speakeri au confirmat impactul pe care l-a avut pentru 
munca lor. 

Dar din punctul de vedere al vizitatorului unui website, 
implicatia este si mai palpitantă. Aproape orice om, născut în 
aproape orice loc şi moment din istorie, și-a văzut potenţialul 
limitat de un singur factor asupra căruia nu a avut control 
aproape deloc, şi anume calitatea profesorilor şi mentorilor la 
care a avut acces. Daca un băiat cu creierul lui Albert Einstein 
s-ar fi născut în Germania în Evul Mediu, nu ar fi produs nicio 
revoluţie științifică. Dacă o fată cu mintea lui Marie Curie s-ar 
fi născut într-un sat indian îndepărtat acum 20 de ani, astăzi 
probabil ar fi cules orez și s-ar fi chinuit să-și crească copiii. 

Dar acum, pentru prima dată în istorie, este posibil ca orice 
om de pe planetă care are acces la internet să-i invite acasă la 
el pe cei mai mari învăţători si oameni inspirationali din lume. 
Potenţialul reprezentat de acest fapt iti taie răsuflarea. 

Şi nu ar trebui să ne gândim la asta ca la un proces cu un 
singur sens, de la vorbitor la ascultător. Implicatia cea mai 

profundă a formatului video online este că a creat un ecosis- 
tem interactiv în care putem învăţa totiunii de la alții. De altfel, 
s-ar putea să te surprindă de la ce grup de oameni am aflat 
această idee. Madd Chadd, Jay Smooth, Kid David şi Lil „C” 
sunt membrii celebrei trupe de dans Legion of Extraordinary 
Dancers, LXD. Prestaţia lor de la TED din 2010 ne-a lăsat cu 
gurile căscate. Dar şi mai uluitor pentru mine a fost că abili- 
tatile lor fuseseră învățate în mare parte de pe internet, uitân- 
du-se pe YouTube! 
Aşa cum a spus producătorul lor, Jon Chu: 


Dansatorii au creat un întreg laborator de dans online global, în 
care puștii din Japonia iau mișcări dintr-unvideoclip de pe YouTube 
creat în Detroit, le îmbunătățesc în câteva zile și lansează un nou 
videoclip, în timp ce adolescenții din California iau videoclipul 
japonez și îl remixează cu influențe din Philadelphia, creând un stil 
de dans complet nou în sine. Iar asta se întâmplă în fiecare zi. Din 
aceste dormitoare, sufragerii și garaje, cu camere web ieftine, apar 
cei mai mari dansatori ai lumii de mâine. 


YouTube declansase un tip de întrecere globală pentru ino- 
vatie in dans, făcând ca această formă de artă să evolueze cu 
o viteză nemaipomenită. Chu observase acest lucru și trans- 
formase YouTube în principala sa sursă de recrutare de noi 
talente. Iar trupa LXD era atât de uluitor de bună, încât a fost 
aleasă să danseze în acel an la decernarea Premiilor Oscar. 

Ascultându-l pe Chu și privind trupa LXD în acţiune, m-a 
lovit gândul că exact același fenomen se întâmpla și cu vorbi- 
tul în public. Speakerii își urmăreau unii altora discursurile 
online si învățau unii de la alţii, căutând să copieze aspectele 
bune şi apoi să isi aducă propriile contribuţii inovatoare. 

De fapt, același fenomen în acțiune se vedea în privința 
oricărei abilităţi care putea fi distribuită online, de la decorarea 

torturilor până la jonglerii. Formatul video online oferea două 
lucruri care nu mai fuseseră vreodată disponibile atât de 
viguros: 


e Vizibilitatea celor mai mari talente din lume 
e Un stimulent nemaipomenit să imbunatatesti ceea ce 
exista deja 


Stimulentul era, pur si simplu, emoția palpitantă de a 
deveni vedetă pe YouTube. Perspectiva tuturor acelor vizua- 
lizări, aprecieri şi comentarii poate motiva pe cineva să 
trudească din greu ore sau săptămâni, perfectionandu-si abi- 
litatile pentru a le filma si a le încărca online. Dacă petreci 
putin timp pe YouTube, poţi descoperi mii de comunităţi de 
nișă, grupate în jurul a orice, de la mersul pe monociclu la 
parkour si de la videopoezie la Minecraft, invatandu-i pe cei- 
lalti să facă lucruri uimitoare. 

Acest fenomen avea nevoie de un nume. Am început să-l 
numesc inovaţie accelerată de mulţimi. Şi, de departe, cea mai 
fascinantă aplicabilitate a sa este în lumea ideilor. 

În toată istoria, vasta majoritate a discursurilor ţinute în 
faţa unui public au rămas invizibile tuturor, cu excepţia per- 
soanelor care erau efectiv la fata locului. Astăzi, pentru prima 
dată, este posibil să mergi online si să vezi mii de speakeri în 
acţiune, pe aproape orice subiect care îţi vine în minte. Este 
posibil să vezi cât de mult sunt apreciate discursurile loruitân- 
du-te la numărul de vizualizări, comentarii etc., filtrându-le 
astfel până ajungi la cele pe care vrei să le vezi cel mai mult. 

Aşadar, dintr-odată, avem un laborator surprinzător la dis- 
poziţia noastră. Şi mai avem si un nou stimulent fantastic pen- 
tru ca milioane de oameni să participe la acest laborator. Dacă 
cea mai bună oportunitate a ta este să ţii un discurs doar 

pentru câţiva colegi sau la un club local, s-ar putea să nu fii 
chiar foarte motivat să te pregatesti cum trebuie. Dar acum, 
când ceea ce spui poate fi înregistrat şi pus online, e altceva. 
Publicul tău potenţial este de ordinul milioanelor. Acum cât 
timp esti dispus să aloci pentru pregătire? 

Aceasta este o reţetă pentru o spirală ascendentă minunată 
de învăţare, inovaţie, diseminare şi încă şi mai multă învăţare. 
De aceea, consider că renașterea vorbitului în public care are 
loc în zilele noastre de-abia a luat startul. La TED, noi încer- 
căm să o cultivăm în trei moduri diferite (pe lângă distribuirea 
discursurilor TED pe website-ul nostru). 


1. Un eveniment TEDx în apropierea ta 


În 2009, am început să oferim licenţe gratuite oamenilor 
care doresc să organizeze un eveniment similar cu TED în pro- 
pria localitate. Am folosit eticheta TEDx, în care x înseamnă 
că este organizată independent, dar semnalează și efectul de 
multiplicare al acestui program. Spre satisfacția noastră, mii 
de oameni au organizat evenimente TEDx. Peste 2 500 sunt 
ţinute anual in mai mult de 150 de tari. În urma lor s-au încăr- 
cat peste 60 000 de discursuri TEDx pe YouTube. Şi un număr 
tot mai mare de astfel de discursuri devin virale. Dacă nu crezi 
că poți tine discursul dorit la locul de muncă, ia în calcul vari- 
anta să apelezi la organizatorul TEDx din orașul tău. Poate 
chiar la tine în cartier te așteaptă scena perfectă.” 


* Potilocaliza cel mai apropiat eveniment sau poți face o cerere de organizare a propriului 
tău eveniment pe http;//ted.com/tedx (n.a.). 

2. Un program pentru copii destinat 
abilităților de prezentare 


Am lansat un program gratuit pentru școli intitulat TED-Ed 
Clubs, care permite oricărui profesor să ofere unui grup de 
copii ocazia de a susţine propriile lor discursuri TED. O sesiune 
săptămânală timp de treisprezece săptămâni încurajează selec- 
tarea unei idei, dă sugestii despre cum trebuie documentată si 
despre abilităţile necesare pentru a pregăti şi tine discursul. 
Creşterea încrederii în sine şi a stimei de sine care poate fi 
observată la copiii care ajung până în faza de susţinere a dis- 
cursului este ceva cu adevărat inspirational. Noi considerăm că 
abilităţile de prezentare ar trebui să fie o materie de bază în 
programa școlară, pe picior de egalitate cu cititul şi socotitul. 
Va fi o abilitate de viata importantă în deceniile care vor urma." 


3. Încarcă-ți propriul discurs TED 


Avem un program intitulat OpenTED care permite oricui 
să-şi încarce propriul discurs în stil TED pe o secţiune specială 
din website-ul nostru. Încurajăm în mod special inovaţia, nu 
doar din punctul de vedere al conţinutului, ci şi al modului în 
care este susținut discursul. Punem pariu că există cineva care 
va descoperi o nouă modalitate frumoasă de a împărtăşi idei. 
Poate vei fi chiar tu acela.” 

Iar în următorul deceniu, când alte miliarde de oameni 
vor intra pe internet, suntem entuziasmați de perspectiva de 
a ajunge la ei și de a le oferi ocazia să înveţe de la profesori 


* Programul cluburilor TED-Ed este găzduit pe http://ed.ted.com (n.a.). 
** Detalii despre cum să îţi încarci discursul se găsesc pe http://open.ted.com (n.a.). 

minunati care îi pot ajuta să își construiască o viata mai buna 
şi să îşi împărtășească propriile idei şi observaţii revelatoare 
cu noi, restul. Perspectiva ca populaţia lumii să crească la zece 
miliarde de oameni în următorii 30 de ani este oarecum descu- 
rajanta. Dar e mult mai putin asa dacă iti imaginezi că va aduce 
cu ea nu doar mai mult consum, ci si mai multă înţelepciune. 

Revoluţia vorbitului în public este că toată lumea poate lua 
parte la ea. Dacă putem găsi un mod de a ne asculta cu adevă- 
rat între noi si de a învăţa unii de la alţii, viitorul străluceşte de 
promisiuni. 

21 E rândul tau 
SECRETUL FILOSOFULUI 


Tatăl meu a fost doctoroftalmolog misionar. Și-a dedicat viața vindecării 
orbirii în Pakistan, Afganistan și Somalia, încercând simultan să 
răspândească Evanghelia creștină. Probabil e un lucru bun că n-a apucat 
să-l vadă pe unul dintre primii invitați pe care i-am adus pe scena TED. 
Era vorba de Dan Dennett54, un ateu autoproclamat. S-ar fi contrazis 
aproape de la început până la sfârșit. Cu excepția unui singur lucru. 


La mijlocul unui discurs captivant despre puterea meme- 
lor’, Dennett a spus asta: „Secretul fericii este să găsești ceva 
mai important decât tine şi să iti dedici viata acelui ceva”. 

Este o afirmaţie cu care tata ar fi fost profund de acord. 

Dennett este un avocat pasionat al puterii ideilor. El a scos 
în evidenţă un adevăr extraordinar despre oameni, unic spe- 
ciei noastre: uneori suntem dispuși să ne inabusim nevoile 
biologice pentru a căuta să înfăptuim ideile care contează. Iar 
din punctul de vedere al lui Dennett - si al tatălui meu, si al 
meu -, acea căutare este una din cheile unei vieți satisfăcătoa- 
re, cu sens. 

Suntem creaturi ciudate, noi, oamenii. La un anumit nivel, 
vrem doar să mâncăm, să bem, să ne jucăm și să facem rost de 
mai multe lucruri. Dar viata pe banda de alergat hedonistă 
este, într-un final, nesatisfăcătoare. Un bun antidot este să sari 


* Idei sau tipare comportamentale care se răspândesc prin imitație în cadrul unui grup 
social (n.t.). 

de pe ea si, în schimb, să începi să urmăreşti o idee mai mare 
decât tine. 

Acum, în cazul tău, evident că eu nu știu care este acea 
idee. Si poate, în clipa asta, nici tu nu știi. 

Poate vrei să aduci la lumină o comunitate invizibilă din 
orașul tău, sau să faci nişte cercetări istorice despre un mem- 
bru al familiei al cărui curaj ar trebui să fie mai bine cunoscut, 
sau să organizezi zile de curăţenie a orașului în comunitatea 
ta, sau să te cufunzi în biologia marină, sau să te implici într-un 
partid politic, sau să construiesti o noua piesa de tehnologie, 
sau să calatoresti undeva unde nevoile umane sunt de 100 de 
ori mai mari decât orice ai îndurat tu până acum, sau să explo- 
rezi experienţa si înţelepciunea oamenilor pe care ii 
întâlneşti. 

Indiferent de ceea ce urmărești, dacă o faci din toată inima, 
eu prezic două lucruri: 


° Da, vei descoperi o forma de fericire cu sens. 

e Vei descoperi ceva care contează mult mai mult decât 
orice sfat pe care l-ai citit în această carte: vei descoperi 
ceva care merită spus. 


Si apoi, ce urmează? Ei bine, evident, apoi va trebui să 
impartasesti acel lucru, folosindu-te de toată pasiunea, abilita- 
tea şi hotărârea pe care le poţi aduna. Împărtăşește-l într-un 
fel pe care, la urma urmelor, doar tu ştii s-o faci. Aprinde un 
foc care va răspândi noua înțelepciune în toate zările. 

Tom Chatfield este un comentator din domeniul tehnolo- 
giei care a vorbit la unul dintre evenimentele noastre. Colegul 
meu, Bruno Giussani, i-a cerut un sfat pentru ceilalți speakeri. 
Iată ce a răspuns el: 

Aspectul cel mai uimitor al unui discurs, din punctul meu de 
vedere, este impactul său potenţial. Scurtul discurs pe care 
te pregătești să-l tii are potențialul nu doar să ajungă la sute de mii 
de oameni, ci și să pornească multe mii de conversații. Așa că sfatul 
principal pe care l-aș da este să te străduiești cât poți de mult să fii 
curajos și îndrăzneţ, să încerci să ieși din zona ta de confort formată 
din ceea ce știi sigur sau ce au spus deja alții și să îi dai lumii întrebări 
și motivații care merită o mie de conversații. Ideea nu e să ai dreptate 
sau să fii în siguranţă - cel putin așa cred eu -, ci să profiti de o 
oportunitate uriașă de a crea ceva care va naște noi idei. 


Îmi place foarte mult acest citat. Vreau un viitor în care 
oamenii să-și conștientizeze puterea de a da un imbold lumii. 
Sădirea unei idei valoroase, sunt convins, este cel mai mare 
impact pe care îl poate avea un om. Deoarece, într-o lume 
conectată, acea idee, odată ce este bine sădită, este capabilă să 
se răspândească singură. Nu există o limită pentru numărul de 
oameni pe care îi poate influenţa, atât acum, cât si în viitor. 

Dar cum rămâne cu cei care ar îndruma lumea într-o direc- 
tie greşită? Nu poate fi utilizat vorbitul în public pentru a face 
si rau, nu doar bine? 

Poate. De la demagogi la cinici distrugatori de suflete, sunt 
multe dovezi dureroase pentru asta. 

Totusi, nu cred ca aici avem o simetrie completa. Exista 
motive serioase sa credem ca evolutia accelerata a continutului 
scris va înclina balanţa în direcţia pozitivă. Să explic. 

Aşa cum am aflat, pentru a ţine un discurs eficient, un vor- 
bitor trebuie să se ducă acolo unde este ascultătorul si să spună: 
Vino, haide să construim ceva impreună. Vorbitorul trebuie să 
arate de ce ideea merită construită. Trebuie să facă primul pas 
spre celălalt. Să facă apel la valorile, dorințele, speranţele și 
visele comune. 

În anumite circumstanţe, se poate abuza teribil de acest 
proces. Mulțimea poate fi inflamata prin ură. False perspective 
asupra lumii se pot propaga drept adevărate. Dar în istorie asta 
s-a întâmplat mereu atunci când, într-un fel sau altul, ascul- 
tătorii au fost izolaţi de restul lumii. Atracția exercitată de un 
speaker nu este universală, este tribală. Este „noi împotriva 
lor”. Iar acestor ascultători le sunt ascunse informații cruciale. 

Dar când suntem conectaţi mai îndeaproape - când oamenii 
au vizibilitate deplină asupra lumii si asupra celorlalți -, începe 
să se întâmple ceva diferit. Atunci, vorbitorii care vor avea cea 
mai mare influență vor fi cei care vor reuși să facă apei la acele 
valori si visuri care sunt cel mai larg împărtășite. Ei vor fi cei 
care vor folosi argumente bazate pe informaţii pe care multi 
oameni - nu doar câţiva - le pot vedea că sunt adevărate. 

Imagineaza-ti doi vorbitori pe teme religioase care vor să 
influenţeze întreaga lume. Unul dintre ei vorbește despre supe- 
rioritatea propriei religii asupra tuturor celorlalte și îndeamnă 
la convertire urgentă în masă. Celălalt observă că singura 
valoare cea mai profundă a religiei sale, compasiunea, este 
împărtășită si de cealaltă religie. El decide că va vorbi despre 
asta si face un efort să vorbească în termeni universali care îi 
vor mişca si îi vor face să reacționeze si pe cei din alte religii. 
Care dintre acești doi vorbitori are cel mai mare public poten- 
tial si impact pe termen lung? 

Sau imagineaza-ti doi lideri politici globali, dintre care 
unul se adresează doar intereselor unei anumite rase, în timp 
ce celălalt face apel către toți membrii rasei umane. Care va 
culege cel mai mult sprijin până la urmă? Dacă oamenii ar fi 
iremediabil xenofobi, ingusti la minte, rasisti, atunci cu sigu- 
ranta al doilea politician nu ar avea nicio sansa. Dar nu cred 
că este cazul. Cred că lucrurile pe care le avem în comun sunt 
mult mai pline de semnificaţie, mai profunde decât cele care ne 

diferenţiază. Tuturor ne e foame, toți nazuim la ceva, suferim, 
râdem, plângem şi iubim. Cu toții sângerăm. Cu toţii visăm. Cu 
toții suntem capabili de empatie, de a ne pune în pielea altcui- 
va. Şi este posibil ca liderii vizionari - sau oricine are curajul să 
se ridice şi să spună ceva - să exploreze acest caracter uman 
comun și să îl cultive. 

Am vorbit mai devreme despre puterea rațiunii pe termen 
foarte lung. Rațiunea, prin însăși natura sa, caută să privească 
lumea nu dintr-o perspectivă individuală, ci din perspectiva 
noastră, a tuturor. Rațiunea respinge argumentele care spun: 
„Vreau să se întâmple asta pentru că este în interesul meu” și 
le favorizează pe cele de tip „Iată de ce ar trebui să vrem toți să 
se întâmple asta”. Dacă raţiunea nu ar fi făcut asta, nu ar fi 
putut să devină niciodată moneda de schimb comună a discu- 
tiilor care le permit oamenilor să se alinieze. Când spunem Fii 
rezonabil, exact la asta ne referim. Spunem, de fapt, Te rog, 
uită-te la această chestiune dintr-o perspectivă mai largă. 

Puterea rațiunii, combinată cu conectarea tot mai accentu- 
ată a lumii, înclină balanţa în favoarea vorbitorilor care se pun 
în pielea tuturor, nu doar a membrilor propriului lor trib. Cei 
din urmă s-ar putea să aibă niște momente în care deţin pute- 
rea, dar primii sunt cei care vor învinge într-un final. 

De aceea cred cu tărie în strălucitoarea afirmaţie a lui 
Martin Luther King Jr. (MLK): „Arcul universului moral este 
lung, dar se îndoaie în direcţia dreptăţii”. Chiar există o săgeată 
a istoriei. Chiar există ceva numit progres moral. Dacă ne dăm 
puţin înapoi cu camera de luat vederi, departe de ştirile negati- 
ve care domină ziua respectivă, putem vedea acel progres scris 
cu litere mari în istoria ultimelor câteva secole, şi nu mai puţin 
în impactul lui MLK însuși. Şi are toate şansele să continue. 

Pe măsură ce oamenii sunt aduşi tot mai aproape unii de 
alții, nu numai de tehnologie, ci şi de o înţelegere tot mai 

profundă pe care o au unii despre alţii, vom găsi si mai multe 
căi de a vedea unii în ceilalți lucrurile comune de care ne pasă. 
Şi astfel barierele cad si sufletele omeneşti se unesc. 

Nu se va întâmpla nici rapid, nici ușor. Genul acesta de 
schimbare este multigenerationala. Şi există o grămadă de 
dezastre imaginabile care ar putea să o deraieze de la traiec- 
toria sa. Dar măcar avem o şansă. 

Să vorbim unii cu alţii este o componentă crucială a culti- 
vării acestei schimbări. Suntem programati să răspundem 
reciproc la vulnerabilitatea, sinceritatea și pasiunea celor- 
lalți - cu condiţia să ni se dea ocazia să le vedem. Astăzi avem 
această ocazie. 

În cele din urmă, e ceva destul de simplu. Suntem conec- 
taţi fizic unii cu alții cum nu am mai fost vreodată. Ceea ce 
înseamnă că abilitatea de a ne împărtăși cele mai bune idei cu 
ceilalți contează mai mult decât a contat vreodată. Cea mai 
importantă lecţie pe care am invatat-o vreodată ascultând 
discursurile TED este aceasta: Viitorul nu este încă scris. Cu 
toții ne aflăm, colectiv, în procesul de a-l scrie. 

Avem o pagină goală - şi o scenă goală - care aşteaptă con- 
tributia ta. 

Mulţumiri 


Ca toate ideile, şi cele prezentate în carte au multi părinți. 

Am petrecut nesfârșite ore cu colegii mei apropiaţi de la 
TED, in special cu Kelly Stoetzel, Bruno Giussani și Tom Rielly, 
încercând împreună să înțelegem esenţa discursurilor TED 
reuşite. Cartea aceasta este a lor la fel de mult pe cât e a mea. 

Am avut acces la multi dintre cei mai buni gânditori si spea- 
keri din lume, a căror înțelepciune despre semnificaţia ideilor 
şi despre fiecare aspect al transformării lor în cuvinte memo- 
rabile am căutat-o cu lăcomie. O menţiune specială pentru 
Steven Pinker, David Deutsch, Sir Ken Robinson, Amy Cuddy, 
Elizabeth Gilbert, Dan Pallotta, Daniel Kahneman, Bryan 
Stevenson, Dan Gilbert, Lawrence Lessig, Amanda Palmer, 
Pamela Mayer, Brené Brown, Allan Adams, Susan Cain, Steven 
Johnson, Matt Ridley, Clay Shirky, Daniel Dennett, Mary 
Roach, Rory Sutherland, Sarah Kay, Rives, Salman Khan si 
Barry Schwartz. De fapt, am invatat ceva de la fiecare invitat 
care a apărut la TED si am simţit o recunostinta imensă pentru 
ei si pentru darul pe care ni l-au făcut tuturor. Mulţumiri si 
celortrei antrenori favoriţi ai speakerilor: Gina Bamett, Abigail 
Tenembaum și Michael Weitz. 

Mulţi membri fideli ai comunităţii TED ne-au susținut fan- 
tastic în ultimii cincisprezece ani şi ne-au ajutat să ne imagi- 
năm ce ar putea deveni TED. Scott Cook, Sunny Bates, Juan 
Enriquez, Chee Pearlman, Tim Brown, Stewart Brand, Danny 
Hillis, Cyndi Stivers, Rob Reid, Arch Meredith, Stephen 
Petranek... sunteți minunati! Şi mai sunt multi alții. 

Unii dintre cei mai ocupați oameni din lume și-au facut 
cumva timp să citească primul manuscris al acestei cărți si să 
ofere sfaturi nepretuite, incluzându-i pe Helen Walters, 
Michelle Quint, Nadia Goodman, Kate Torgovnick May, Emily 
McManus, Beth Novogratz, Jean Honey, Gerry Garbulsky, 
Remo Giuffre, Kelo Kubu, Juliet Blake, Bruno Bowden, Rye 
Barcroft, James Joaquin, Gordon Garb si Erin McKean. 

Mulţumiri călduroase agentului meu capabil de miracole, 
John Brockman, redactorului meu strălucit, Rick Wolff (căruia 
îi interzic să șteargă acest exemplu de folosire a cuvântului 
strălucit, deşi a avut dreptate când le-a scos pe majoritatea 
celorlalte), neobositei mele editoare de text, Lisa Sacks Warhol, 
şi întregii echipe de la Houghton Mifflin Harcourt. A fost o plă- 
cere să lucrez cu voi toți. 

Richard Saul Wurman, nimic din toate astea nu s-ar fi 
întâmplat fără tine. June Cohen, iti mulțumesc pentru cei 
unsprezece ani petrecuţi la TED şi pentru că ai coordonat pri- 
mele discursuri TED postate pe internet. Mike Femia și Emily 
Pidgeon, mulțumesc pentru îndrumarea privind designul. 
Întregii echipe TED, uau, pur şi simplu uau! Mă uimiti cu tot 
ceea ce faceţi. Susan Zimmerman, mai ales tu! 

Armatei noastre de translatori voluntari, mulțumesc că 
duceti discursurile TED în lume. Zecilor de mii de voluntari 
TEDx, vă respect şi vă admir pentru pasiunea si calitatea fie- 
cărui eveniment pe care îl organizați. Comunităţii globale 
TED... până la urmă totul vi se datorează. Fără voi, mii de idei 
semnificative ar fi rămas nerăspândite. 

Fiicelor mele extraordinare, Elizabeth si Anna, nu aveți 
idee de cât de mândru sunt de voi; nici de cât de multe am 
învăţat de la voi. $i, la final, acelei forte a naturii cu care sunt 
casatorit, Jacqueline Novogratz... multumesc, de un milion de 
ori mulțumesc, pentru dragostea si inspirația ta, în fiecare zi. 

Anexă: 


Discursuri menţionate în carte 


Acestea sunt disponibile într-un singur playlist pe: 
ww.ted.com/tedtalksbook/playlist 


Monica Lewinsky 


Chris Anderson 
Sophie Scott 


Robin Murphy 


Kelly McGonigal 
Bren€ Brown 


Sherwin Nuland 


Ken Robinson 
Dan Pink 


Ernesto Sirolli 


Eleanor Longden 


Ben Saunders 


The price ofshame 


| TED's nonprofit transition 


| Why we laugh 


These robots come to the 
rescue after a disaster 


How to make stress your friend 
The power of vulnerability 


How electroshock therapy 
changed me 


Do schools kill creativity? 
The puzzle of motivation 


Want to help someone? Shut 
up and listen! 


The voices in my head 


To the South Pole and back - 
the hardest 105 days of my life 


* Am păstrat titlurile originale din limba engleză pentru ușurința identificării pe 
website-ul TED. Numărul de referință din tabel se găsește în textul cărţii, în dreptul fiecărui 
discurs menţionat (n.t.). 

13 


14 


15 


16 


17 


18 


30 


31 


314 


Andrew Solomon 


Dan Gilbert 


Deborah Gordon 


Sandra Aamodt 


Hans Rosling 


David Deutsch 


Nancy Kanwisher 


Steven Johnson 


David Christian 


Bonnie Bassler 


Steven Pinker 


Barry Schwartz 
Elizabeth Gilbert 


Dan Pallotta 


David Gallo 
Jeff Han 


Markus Fischer 


Maysoon Zayid 


Jamie Oliver 

How the worst moments in our 
lives make us whowe are 


The surprising science of 
happiness 


The emergent genius of ant 
colonies 


Why dieting doesn't usually 
work 


Let my dataset change your 
mindset 


Anew way to explain 
explanation 


A neural portrait of the human 
mind 


Where good ideas come from 


The history of our world in 
18 minutes 


How bacteria ,,talk” 


The surprising decline in 
violence 


The paradox of choice 
Your elusive creative genius 


The way we think about charity 
is dead wrong 


Life inthe deep oceans 


The radical promise of the 
multi-touch interface 


A robot that flies like a bird 


I got 99 problems... palsy is 
just one 


Teach every child about food 


32 


33 


34 


35 


36 


37 
38 
39 


40 


41 


42 


43 


44 
45 
46 


47 
48 


49 


Zak Ebrahim 


Alice Goffman 


Ed Yong 


Michael Sandel 


V. S. Ramachandran 


Janna Levin 
Alexa Meade 


Elora Hardy 


David Eagleman 


Amy Cuddy 


Jon Ronson 


Bill Stone 


Diana Nyad 
Rita Pierson 


Esther Perel 


Amanda Palmer 


Bryan Stevenson 


George Monbiot 


Iam the son of a terrorist. 
Here's how I choose peace 


Howwe're priming some kids 
for college - and others for 
prison 


Zombie roaches and other 
parasite tales 


Whywe shouldn't trust 
markets with our civic life 


3 clues to understanding your 
brain 


The sound the universe makes 
Your body is my canvas 


Magical houses, made of 
bamboo 


Can we create new senses for 
humans? 


Your body language shapes 
who you are 


When online shaming spirals 
out of control 


I'm going to the moon. Who's 
with me? 


Never, ever give up 
Every kid needs a champion 


Rethinking infidelity... a talk for 
anyone who has ever loved 


The art of asking 

We need to talk about an 
injustice 

For more wonder, rewild the 
world 

Roman Mars 


Lawrence Lessig 


Reuben Margolin 


The LXD 


Dan Dennett 

Why city flags may be the 
worst-designed thing you've 
ever noticed 


We the People, and the 
Republic we must reclaim 


Sculpting waves în wood and 
time 


In the Internet age, dance 
evolves... 


Dangerous memes 


TED TALKS nu este doar cea mai pătrunzătoare carte 
scrisă vreodată despre vorbitul în public, ci și o analiză 
profundă, strălucită a modului în care ar trebui să 
comunicăm. Îmi dă speranţa că lumea chiar poate fi 
schimbată prin cuvinte. 


Adam Grant, autorul cărților A da și a lua și Originalii 


Discursul TED a reinventat arta retoricii pentru secolul 21. 


Adio exprimărilor academice întortocheate, jargonului 
științific neinteligibil, frazelor moralizatoare pompoase, 
cloroformului PowerPoint - acum știm că „ideile care 
merită răspândite” pot fi într-adevăr răspândite în toate 
cele patru zări, și asta cu claritate și eleganță. S-ar putea 
ca această carte să-i redea retoricii locul de onoare, 
confirmat în timp, printre abilitățile esențiale ale unui 
cetățean educat. 


Steven Pinker, autorul cărții Simțul stilului 


În această carte, Chris Anderson și echipa de conducere a 
TED etalează tot ce au învățat despre ce să faci și ce să nu 
faci atunci când vorbești în public. Există o singură rețetă 
pentru un discurs extraordinar? Sigur că nu. Dar există 
câteva ingrediente esențiale, pe care echipa TED le 
prezintă cu concizie, vervă și umor. Un ghid contemporan, 
plin de inspirație, pentru venerabila artă a oratoriei. 


Sir Ken Robinson, autorul cărților școli creative, 
O lume ieșită din minți si Descoperd-ti elementul 


Pentru toți cei care vor să-și împărtășească ideile într-un 
mod eficient și atractiv, acest ghid reprezintă nu doar o 
lectură incitantă, ci și o sursă de inspirație. 


Bogdan Ion 
Country Managing Partener EY România & Moldova 

